ישיבת מליאה, כנסת 25, פרוטוקול מספר 64, 2023-05-01 00:00

אמיר אוחנה: חברות וחברי הכנסת, היום יום שני, י' באייר התשפ"ג, 1 במאי 2023

אמיר אוחנה:  אני מתכבד לפתוח את ישיבת הכנסת ואת כנס הקיץ של הכנסת

אמיר אוחנה:       אני מזכיר שאנחנו נמצאים בישיבה מיוחדת

אמיר אוחנה:  בישיבה זו מותר מחיאות כפיים, אם ואיפה שתמצאו לנכון

אמיר אוחנה:  כמו כן, לא תהיינה הפרעות

אמיר אוחנה:  במקרה כזה אני אוציא ללא שלוש קריאות

אמיר אוחנה:       כבוד נשיא המדינה מר יצחק הרצוג, ראש הממשלה מר בנימין נתניהו והגב' שרה נתניהו, יושב-ראש בית הנבחרים של ארצות הברית מר קווין מקארתי

אמיר אוחנה:      (מחיאות כפיים)     חברי המשלחת האורחת הנכבדה מארצות הברית, חברות וחברי הממשלה, ראש האופוזיציה חבר הכנסת יאיר לפיד, סגנית שגריר ארצות הברית בישראל סטפני האלט, שגריר ישראל בארצות הברית מייק הרצוג, חברות וחברי הכנסת, מכובדי סגל א' של המדינה, מבקר המדינה מתניהו אנגלמן, יושב-ראש הנהלת ההסתדרות הציונית העולמית יעקב חגואל, מפכ"ל המשטרה רב-ניצב יעקב שבתאי וניצבי משטרת ישראל, נציבת שירות בתי הסוהר רב-גונדר קטי פרי וסגל הפיקוד של שירות בתי הסוהר, ראשי הנציגויות הזרות בישראל, ראשי העדות הדתיות בישראל, מנכ"ל הכנסת ניצב בדימוס משה צ'יקו אדרי, מזכיר הכנסת עו"ד דן מרזוק, היועצת המשפטית של הכנסת עו"ד שגית אפיק, מזכיר הממשלה יוסי פוקס, ראשי רשויות, אורחים יקרים, Distinguished guests, אזרחי ישראל

אמיר אוחנה:      בראשית דבריי, פנייה, ברשותכם, אל חברות וחברי הכנסת: ברוך שובכם לפתיחת כנס הקיץ שלאחר הפגרה

אמיר אוחנה:  אני כולי תקווה כי שבתם בכוחות מחודשים לכנסת כדי להמשיך ולייצג את כל אזרחי ישראל על כל השקפותיהם ועמדותיהם

אמיר אוחנה:  אני מקווה ומאמין שתמצאו לא מעט שינויים לטובה במשכן הכנסת, וזו רק ההתחלה

אמיר אוחנה:  עובדות ועובדי הכנסת בראשות מנכ"ל הכנסת ניצב בדימוס משה צ'יקו אדרי עבדו קשה גם במהלך הפגרה והתאמצו כדי שמשכן הכנסת יהיה נעים ונוח יותר על מנת שתוכלו למלא את עבודתכם הפרלמנטרית בצורה המיטבית, ועל כך אני מבקש למסור להם, גם בשמכם, יישר כוח גדול

אמיר אוחנה:       חברי הכנסת, זהו כבוד גדול עבורי לארח במשכן הכנסת, בישיבה המיוחדת הזאת, את יושב-ראש בית הנבחרים של ארצות הברית קווין מקארתי הנכבד

אמיר אוחנה:      (מחיאות כפיים)     היושב-ראש מקארתי, אני מבקש להודות לך על שנענית להזמנתי עם כניסתך לתפקיד ובחרת בכנסת כפרלמנט הראשון בעולם שאותו אתה מבקר, דבר המצביע על החשיבות הרבה שאתה רוחש לקשר המיוחד בינינו

אמיר אוחנה:  ברוך שובך לישראל, ברוך הבא לירושלים וברוך הבא לכנסת

אמיר אוחנה:      (מחיאות כפיים)     היושב-ראש מקארתי מוביל משלחת דו-מפלגתית לישראל, ואנו מבקשים לברך את כל חברות וחברי המשלחת הנכבדים הנמצאים איתנו כאן, ובתוכם מוותיקי החברים הטובים של ישראל, ה-congressman סטני הויר

אמיר אוחנה:  ברוכים הבאים לכנסת

אמיר אוחנה:      (מחיאות כפיים)     

אמיר אוחנה: הרשו לי להתחיל בכמה מילים אישיות בשפה האנגלית ליושב-ראש בית הנבחרים

אמיר אוחנה:       (אומר דברים בשפה האנגלית, להלן תרגומם הסימולטני: היושב-ראש, הייתי רוצה להודות לך מכאן בשם הכנסת על הידידות ארוכת השנים שלך עם ישראל

אמיר אוחנה:  מתחילת הקריירה שלך אתה עבדת ללא הרף לקדם שיתוף פעולה ולחזק ולהעמיק את הקשרים בין המדינות שלנו

אמיר אוחנה:  בתור מנהיגים של רשויות מקבילות, לאחר דיונים רבים שהיו לנו, אני משוכנע שבשנים הבאות היחסים בין הכנסת לקונגרס רק יתחזקו ויהיו חזקים יותר מאי פעם

אמיר אוחנה:  תודה רבה לך, כבוד היושב-ראש

אמיר אוחנה: )     (מחיאות כפיים)     מקום מושבה של הכנסת בירושלים, בירת הנצח של העם היהודי, העיר שאליה התפלל העם היהודי כולו אלפיים שנה בכל הגלויות, נושא בחובו משמעות רבה

אמיר אוחנה:  לך, אדוני היושב-ראש, יש חלק בהכרזה ההיסטורית של ארצות הברית על ירושלים כבירתה של מדינת ישראל ובפתיחתה של השגרירות האמריקאית בירושלים בשנת 2018

אמיר אוחנה:  זה היה ציון דרך היסטורי ביחסים שבין המדינות שלנו

אמיר אוחנה:  תודה רבה לך

אמיר אוחנה:       (מחיאות כפיים)     חזרת במרוצת השנים באופן שאינו משתמע לשתי פנים על המחויבות האמיתית שלך כלפי מדינת ישראל

אמיר אוחנה:  היחסים בין המדינות שלנו החלו 11 דקות בלבד לאחר ההכרזה על עצמאותה של מדינת ישראל, כשארצות הברית הייתה למדינה הראשונה שהכירה במדינת ישראל, כפי שגם אתה עצמך ציינת במפגשנו

אמיר אוחנה:       אמרת כי אמריקה אסירת תודה על החברות שלה עם ישראל

אמיר אוחנה:  זה הופך אותנו – אמריקה, כך אמרת – לאומה טובה יותר בשל כך, ועלינו לא לחדול לעולם מלהגן עליה

אמיר אוחנה:  ובמילותיך שלך: "America is grateful for our friendship with Israel

אמיר אוחנה:  We are a better nation because of it, and we must never shy away from defending it"

אמיר אוחנה:  Thank you, Mr

אמיר אוחנה:  Speaker, for that

אמיר אוחנה:       (מחיאות כפיים)     גם מדינת ישראל היא טובה יותר בזכות הברית האיתנה הזאת, אדוני היושב-ראש

אמיר אוחנה:  ובדיוק כמו שאמריקה עמדה לצידנו בזמנים טובים ובזמנים קשים, כך נעמוד תמיד לצידה של ארצות הברית של אמריקה, תודה

אמיר אוחנה:  (מחיאות כפיים)     היושב-ראש מקארתי, אתה והמשלחת המכובדת שאותה אתה מוביל מגיעים לישראל כמה ימים אחרי אירועי יום עצמאותה ה-75 של מדינת ישראל – ימים שבהם הוקרנו, זכרנו וכאבנו את כאבן של עשרות אלפי משפחות בישראל ששילמו את המחיר הכבד ביותר על הקמת מדינת ישראל, ורק לאחר מכן חגגנו את עצמאותה

אמיר אוחנה:       דרכנו לעצמאות לא הייתה קלה

אמיר אוחנה:  במשך מאה דורות יהודים היו נתונים לרדיפה ברחבי העולם

אמיר אוחנה:  הפוגרומים, הרדיפות וכמובן זוועות השואה, שבה נרצחו בדרכים האכזריות ביותר שישה מיליון יהודים, יותר משליש מבני עמנו, הדגישו את הצורך בהקמת בית לאומי לעם היהודי

אמיר אוחנה:  המאבקים לא פסקו מאז הקמתה של המדינה

אמיר אוחנה:  מיומה הראשון מדינת ישראל ניצבת מול אתגרים לא פשוטים ומול אויבים גדולים ורבים המבקשים את השמדתה

אמיר אוחנה:  אך דלים באמצעים, נחותים בכוח אדם, יכולנו לאויבינו

אמיר אוחנה:  בעזרת השם, בעזרת הרוח הישראלית ובעזרת ידידינו הטובים בעולם, ובראשם ארצות הברית של אמריקה, נוכל להם גם בעתיד

אמיר אוחנה:      (מחיאות כפיים)     תודה

אמיר אוחנה:  גם בשנתה ה-75, יש מדינה שעדיין מבקשת את השמדתה של ישראל

אמיר אוחנה:  איראן במשטרה הנוכחי מסכנת לא רק את ביטחונה של ישראל – היא מערערת את יציבות האזור כולו, ואף מעבר לכך

אמיר אוחנה:  המשטר האיראני – ואני מבקש להבדיל בינו לבין העם האיראני, שידע בעבר יחסים טובים עם העם הישראלי – הוא אויב העולם החופשי

אמיר אוחנה:  מנהיגיה קוראים בגלוי להשמדת ישראל ופועלים ללא לאות במרוץ להשגת נשק גרעיני כדי לעשות זאת

אמיר אוחנה:  ארצות הברית, אחותנו ובת בריתנו הגדולה, היא מנהיגת העולם החופשי

אמיר אוחנה:  נצא מכאן באמירה משותפת יחד: כשאנחנו אומרים "לעולם לא עוד", אנחנו מתכוונים "לעולם לא עוד"

אמיר אוחנה:      (מחיאות כפיים)     ישראל בנתה לאורך השנים דמוקרטיה תוססת, המיוצגת כאן בבית הזה ושומרת על שלטון החוק – אשר נקבע, שוב, כאן, בבית המחוקקים; מגינה על זכויות אדם ומטפחת מגוון תרבותי ודתי

אמיר אוחנה:  היא קלטה מיליוני עולים מרחבי העולם והעניקה מקלט בטוח ליהודים שהגיעו לכאן ממזרח וממערב לאחר אלפי שנות גלות

אמיר אוחנה:  וכן, כמו בכל דמוקרטיה, גם כאן מתקיים מתח בין הרשויות המחוקקת, המבצעת והשופטת, ואנו פועלים כל העת – גם כעת ממש – על מנת למצוא את האיזון הנכון ביניהן כדי שנוכל להוסיף ולהיות דמוקרטיה, ואף טובה יותר

אמיר אוחנה:      לצד חגיגות 75 שנים לעצמאותה של ישראל, אנו חוגגים השנה גם 75 שנות יחסים בילטרליים בין ישראל לבין ארצות הברית

אמיר אוחנה:  אנו מתכוונים לחגוג את היחסים הללו במהלך השנה הקרובה ביתר שאת

אמיר אוחנה:  הביקור שלך בראש המשלחת הדו-מפלגתית לכנסת, אדוני היושב-ראש, מהווה את נקודת הפתיחה לשלל אירועים שנקיים בכל הרמות בין בתי המחוקקים שלנו

אמיר אוחנה:  בראש ובראשונה נשקיע יותר בקידום השיח בין החברים בקונגרס ובכנסת, נמשיך ללמוד האחד מהשני ולצעוד יחד קדימה, אל עבר העתיד

אמיר אוחנה:      אני רואה חשיבות רבה בחילופי משלחות ובחיזוק הקשר בין הוועדות בשני הבתים; אני רואה בחיזוק הקשר בינינו משימה אישית שלי כיושב-ראש הכנסת, ואני מחויב לברית שבין שתי המדינות

אמיר אוחנה:  תחת הנהגתנו, אדוני היושב-ראש, הקשר בין שני הבתים הללו יעלה קומה כפי שמעולם לא היה בעבר

אמיר אוחנה:      מערכת היחסים שלנו נותרה חזקה ומתמשכת ב-75 השנה האחרונות

אמיר אוחנה:  ממאבק משותף בטרור ועד לחתימה על הסכמי השלום בין ישראל לבין מדינות ערב בתיווכה של אמריקה, השותפות שלנו הוכיחה את חוסנה ואת חשיבותה פעם אחר פעם: בקשרי המסחר שלנו, בשותפויות הטכנולוגיות, המדעיות, הצבאיות, המודיעיניות והתרבותיות – תחומים המשקפים את הערכים המשותפים שלנו, של קדמה, של צדק וחירות, של שמירה על הביטחון וקידום השלום

אמיר אוחנה:  עמידתה האיתנה של ארצות הברית לצידה של ישראל – גם כשהעולם ניסה לבודד אותנו, גם כאשר עלו על סדר-היום הצעות אנטישמיות במסווה של אנטי-ציונות בפורומים בין-לאומיים שונים – לעולם לא תישכח

אמיר אוחנה:      הסכמי אברהם שהזכרתי, שנחתמו בשנת 2020, היוו נקודת מפנה משמעותית לא רק ביחסים של ישראל עם אותן מדינות ערביות שהצטרפו למעגל השלום – הם היוו נקודת מפנה באזור כולו

אמיר אוחנה:  הסכמי אברהם תורמים ליציבותו של המזרח התיכון; משימתנו ותקוותנו הן להרחיב את הסכמי אברהם, הן בכמות והן באיכות: הן בצירופן של מדינות נוספות להסכמים והן בהעמקת הקשרים עם אותן מדינות שכבר הצטרפו

אמיר אוחנה:      לסיום אומר כמה מילים באנגלית, ברשותכם

אמיר אוחנה:      (אומר דברים בשפה האנגלית, להלן תרגומם הסימולטני: היושב-ראש, אני רוצה להודות לך שוב על התמיכה האיתנה והבלתי-משתמעת לשתי פנים שלך במדינת ישראל ועל הביקור החשוב הזה ועל נציגות המשלחת שלך

אמיר אוחנה:  אני מצפה לשנים רבות של שיתוף פעולה בינינו, בין הכנסת לקונגרס האמריקאי

אמיר אוחנה:  אלוהים יברך את אמריקה, אלוהים יברך את ישראל

אמיר אוחנה: ) תודה רבה

אמיר אוחנה:  Thank you

אמיר אוחנה:      (מחיאות כפיים)     חברי הכנסת, אני מתכבד להזמין את ראש הממשלה חבר הכנסת בנימין נתניהו לשאת את דברו

אמיר אוחנה:  בבקשה

אמיר אוחנה:      (מחיאות כפיים)     

בנימין נתניהו: מכובדיי, נשיא המדינה, יושב-ראש הכנסת, יו"ר האופוזיציה, השרים והשרות, חברות וחברי הכנסת, (אומר דברים בשפה האנגלית, להלן תרגומם הסימולטני: חברי הטוב, החבר הטוב של ישראל, היושב-ראש קווין מקארתי, והמשלחת המדהימה שמלווה אותך, כולל החברים הטובים שלנו שמצטרפים, אני רוצה לומר כאן מההתחלה – לישראל אין חבר טוב יותר עלי אדמות מכם, ואנחנו מעריכים מאוד את הידידות הזאת

בנימין נתניהו:  ברוכים הבאים כולכם לישראל, ברוכים הבאים כולכם לירושלים)

בנימין נתניהו:      (מחיאות כפיים)     מכובדי, כפי שאתה מן הסתם יודע, הנשיא ה-16 של ארצות הברית אברהם לינקולן אמר ממש ביום מותו שהחלום שלו הוא לבקר בירושלים

בנימין נתניהו:  בשל ההתנקשות הטרגית בחייו לינקולן עצמו לא זכה לכך, אבל שבעה ממשיכי דרכו בנשיאות ארצות הברית ביקרו בירושלים מאז הקמתה של מדינת ישראל, כולל הנשיאים ביידן וטראמפ

בנימין נתניהו:  היום אתה מצטרף לרשימת המכובדים של המנהיגים האמריקאים שפקדו את בית המחוקקים שלנו

בנימין נתניהו:  (אומר דברים בשפה האנגלית, להלן תרגומם הסימולטני: אתה הדובר השני שמבקר כאן בכנסת, וברור שאתה לא האחרון, ואנחנו מברכים אותך ומקדמים אותך בחיבוק רחב

בנימין נתניהו:  אתה נציג המדינה הדמוקרטית הכי גדולה

בנימין נתניהו:  זה לב דמוקרטי, לב פועם, חזק ולא שקט, אבל לב חזק), ואנחנו שמחים לקבל את פניך כאן כמנהיג הרוב הרפובליקני בקונגרס

בנימין נתניהו:  ואני אומר זאת כי רק לפני ימים אחדים התארח אצלנו האקים ג'פריס, מנהיג המיעוט הדמוקרטי בבית הנבחרים; ועוד קודם לכן, כמה ימים לפני כן, היו פה מנהיג הרוב הדמוקרטי בסנאט צ'אק שומר ומנהיג המיעוט הרפובליקני בסנאט מיץ' מקונל

בנימין נתניהו:       (אומר דברים בשפה האנגלית, להלן תרגומם הסימולטני: אז אני חושב שישראל אולי – אני לא בטוח שיש עוד מדינות בעולם שבהפרש של כמה ימים קיבלו את נציגי שתי המפלגות של חבר הנאמנים ושקיבלו את המנהיגים המובילים של הקונגרס האמריקאי שמייצגים את שתי המפלגות, כולל משלחת דו-מפלגתית מאוד גדולה שמבקרת אצלנו במדינה

בנימין נתניהו:  זה ביטוי של היחסים המיוחדים בין ישראל לארצות הברית ולתמיכה הדו-מפלגתית החזקה בישראל מצד העם האמריקאי, ואנו רוצים להודות לך על כך

בנימין נתניהו: )     (מחיאות כפיים)     התמיכה הזאת באה לידי ביטוי בשבוע שעבר בהחלטה הגורפת של הקונגרס בעד מדינת ישראל, לרגל יום עצמאותנו ה-75, והיא זכתה לרוב עצום של 400 חברות וחברי קונגרס

בנימין נתניהו:  כל הכבוד לקונגרס האמריקני

בנימין נתניהו:      (מחיאות כפיים)     (אומר דברים בשפה האנגלית, להלן תרגומם הסימולטני: אני אמרתי לך בארוחת הצוהריים שבימים שלנו, בתקופה שלנו, כאשר יש כל כך הרבה נושאים, הנושא של ניגודים נסתרים – כאשר אתה מקבל תמיכה של 95% לכל דבר זה משהו מדהים, זה כבר מדהים כשלעצמו, אבל תמיכה במדינת ישראל זה משהו יוצא דופן וחשוב בצורה יוצאת דופן, ואנחנו מאוד מודים על כך

בנימין נתניהו:  תודה רבה לאמריקה

בנימין נתניהו: )     בתמיכת הקונגרס משני צידיו, ובהנהגת נשיא ארצות הברית, אנחנו חתמנו במרוצת השנים על הסכמי סיוע ביטחוניים חשובים עם ארצות הברית

בנימין נתניהו:  הייתה לי הזכות לקדם מול הממשל בוושינגטון שניים מתוך שלושת הסכמי הסיוע הללו, בסכום כולל של 65 מיליארד דולר, ואנו אסירי תודה על כך

בנימין נתניהו:  (אומר דברים בשפה האנגלית, להלן תרגומם הסימולטני: אני שוב רוצה להודות לך

בנימין נתניהו:  שוב, תודה רבה לארצות הברית על התמיכה הזאת בביטחון הישראלי

בנימין נתניהו: )     בהזדמנות זאת, אני מבקש להודות לך, קווין, ולחבריך כאן על תרומה אישית לסיוע הזה, שמשרת את האינטרסים הביטחוניים של שתי המדינות שלנו

בנימין נתניהו:  (אומר דברים בשפה האנגלית, להלן תרגומם הסימולטני: אחד מהמזכירים האמריקאים אמר שבעצם זה כמו ספינה שאי-אפשר להטביע אותה, והיא תמיד שם

בנימין נתניהו: )     את פירות שיתוף הפעולה הביטחוני בינינו, שרק הולך ומתהדק, אנחנו רואים מדי יום בתחומי המודיעין, הסייבר, פיתוח מערכות נשק מהמתקדמות ביותר בעולם, וגם בתחומים אחרים

בנימין נתניהו:  שותפות אמריקנית-ישראלית זו הצילה חיים רבים של אמריקנים, של ישראלים ושל אזרחי מדינות רבות אחרות, והיא תורמת לביטחון הלאומי של שתי המדינות שלנו

בנימין נתניהו:       היום בארוחת הצוהריים, ביחד עם חבריך למשלחת, דנו באתגרים הגדולים שעומדים לפנינו

בנימין נתניהו:  האתגר הראשון והדחוף ביותר הוא המאמץ המשותף של ישראל וארצות הברית למנוע מאיראן להשיג נשק גרעיני

בנימין נתניהו:  רק לאחרונה קיימו צה"ל וצבא ארצות הברית את התרגיל הצבאי המשותף הגדול ביותר בתולדות ישראל, ואני רוצה להודות על כך לממשל ביידן

בנימין נתניהו:  אנחנו רואים נכוחה את האיום הנשקף מן המשטר הקנאי באיראן, שמאיים לא רק על ישראל אלא גם על ארצות הברית ועל העולם החופשי כולו

בנימין נתניהו:  הצורך לבלום את התחמשותה הגרעינית של איראן ימשיך לעמוד בראש סדר העדיפויות של ישראל במהלך כנס הקיץ של הכנסת וגם מעבר לכנס הקיץ של הכנסת, וכמוהו גם המאבק הנחוש שלנו בגרורותיה של איראן באזורנו

בנימין נתניהו:  לא ניתן לאיראן להקיף אותנו בטבעת חנק של טרור – לא בסוריה, לא בלבנון, לא בעזה ולא ביהודה ושומרון

בנימין נתניהו:  לא נאפשר לאיראן להתבסס צבאית בגבולותינו, ונעשה הכול כדי למנוע ממנה להשיג נשק גרעיני

בנימין נתניהו:       בהמשך ישיר לכך, אדוני יושב-ראש בית הנבחרים, שוחחנו היום גם על אתגר שני, חשוב בעיניי לא פחות: הרחבת מעגל השלום בין ישראל ומדינות ערב

בנימין נתניהו:  לפני כשנתיים וחצי כוננו את הסכמי אברהם בסיוע ממשל טראמפ – ארבעה הסכמי שלום היסטוריים עם מדינות ערביות, שפרצו נתיבים חדשים לפיוס במזרח התיכון

בנימין נתניהו:  אנחנו פועלים כל העת, גם עכשיו, להרחיב את מעגל השלום של ישראל

בנימין נתניהו:  בכך נסיים את הסכסוך הערבי–ישראלי ונקדם את סיום הסכסוך עם הפלסטינים, שיבינו סוף-סוף, כשנסיים את הסכסוך הערבי–ישראלי, שישראל כאן כדי להישאר, היא עובדה מוגמרת, ושהגיע הזמן להכיר במדינת היהודים ולעשות עימה שלום

בנימין נתניהו:       השלום עם עוד מדינות ערב מובילות הוא בהחלט אפשרי, ואני אומר לכם, הוא ישנה את ההיסטוריה

בנימין נתניהו:  לפני שחתמנו על הסכמי אברהם לשלום – שלום מתוך עוצמה, שלום תמורת שלום – רבים פקפקו בכך, לא האמינו שהדבר אפשרי, אבל אנחנו הוכחנו אחרת

בנימין נתניהו:  אני משוכנע שגם את היעד הזה – הרחבה דרמטית של מעגל השלום – נצליח להשיג בעזרתה של ארצות הברית

בנימין נתניהו:  ואני בטוח, קווין, שתחת הנהגתך נזכה לתמיכה דו-מפלגתית גורפת בקונגרס במהלך היסטורי זה, כפי שזכינו לה בהסכמי אברהם

בנימין נתניהו:       אדוני יושב-ראש בית הנבחרים, (אומר דברים בשפה האנגלית, להלן תרגומם הסימולטני: אתה יודע שכשאנחנו מגיעים להסכמים בפוליטיקה זה לא משהו קל, זה לא הכי קל בעולם; תמיד קשה להגיע להסכמים, אתם יודעים את זה יותר טוב מכולם

בנימין נתניהו:  אבל אם אתם חושבים שניהול של פרלמנט עם שתי מפלגות זה מסובך, נסו לעשות את זה עם 20 מפלגות או עם 12 מפלגות – זה קשה יותר

בנימין נתניהו:  כן, זה יותר קשה, אבל עדיין – – –      (מחיאות כפיים)     אני לא יודע למה הם מוחאים כפיים, זאת עובדה

בנימין נתניהו:  אבל זאת עובדה שאנחנו – תאמינו או לא – זה בעצם מספר המפלגות שהיו לנו במשך שנים

בנימין נתניהו:  יש לנו אפילו יותר מפלגות, אז אנחנו מגיעים לזה

בנימין נתניהו:  אבל על אף כל זה, חבריי ואני מחויבים לנסות להגיע לקונסנזוס, לפשרה עד כמה שאפשר, בצורה המסורתית – שכעת נמצאת בלב הוויכוח

בנימין נתניהו: )     אני אגיד את זה בעברית, זה חשוב: חבריי ואני נחושים לנסות להגיע להסכמות רחבות ככל האפשר בנושא הרפורמה המשפטית, שעומדת בלב המחלוקת הציבורית בישראל

בנימין נתניהו:  רוב אזרחי ישראל מבינים היום שדרושים תיקונים במערכת המשפט, שיחזירו את האיזון הראוי בין הרשויות – איזון שמתחייב בכל דמוקרטיה

בנימין נתניהו:  בכך תמך בבחירות רוב של 64 מנדטים, שהצביעו עבור הקואליציה בראשותי

בנימין נתניהו:  ראינו את עוצמת התמיכה הזאת ביום חמישי האחרון בהפגנת ענק שבה השתתפו מאות אלפים בירושלים, ומנגד אנחנו גם רואים את ההפגנות החוזרות ונשנות בצד השני

בנימין נתניהו:  זוהי עדות לדמוקרטיה התוססת שלנו

בנימין נתניהו:       מתוך אחריות לאומית אנחנו חותרים להסכמה חוצת מחנות בתחום הזה, שהוא חשוב לעתיד המדינה שלנו וחשוב לעתיד הדמוקרטיה שלנו

בנימין נתניהו:  לאורך כל החודשים האחרונים אני קורא להידברות

בנימין נתניהו:  אני מאמין שעם רצון טוב ועם נכונות אמיתית של שני הצדדים אפשר להשיג את ההסכמות האלה

בנימין נתניהו:       מכובדי יושב-ראש בית הנבחרים של ארצות הברית, ידידי קווין, במהלך שנותיי כראש ממשלת ישראל הייתה לי הזכות לנאום שלוש פעמים במושב המשותף של שני בתי הקונגרס

בנימין נתניהו:  כשעמדתי שם על במת הקונגרס והשמעתי את דברה של ישראל, ראיתי את מה שאתה רואה כשאתה יושב בכס היושב-ראש מאחורי דוכן הנואמים: אתה רואה מולך את דמותו של משה רבנו חקוקה על קיר הקונגרס

בנימין נתניהו:  לפני אלפי שנים משה רבנו הוציא אותנו מעבדות לחירות והביא אותנו אל שערי הארץ המובטחת; אנחנו, הצאצאים של שבטי ישראל, חזרנו למולדתנו, לנחלת אבותינו, הקמנו את מדינתנו לפני 75 שנים והפכנו אותה לפלא, לכוח עולה בין העמים

בנימין נתניהו:       נשאלתי לאחרונה: מה יהיה איתכם בעוד 25 שנים, בשנת ה-100 לישראל? ואני אומר בבטחה: ישראל תהיה כוח עולמי עוצמתי עוד יותר בעולם; דמוקרטיה חזקה עוד יותר; אור לגויים ובעלת ברית איתנה עוד יותר לארצות הברית

בנימין נתניהו:  איך אני יודע? ובכן, שאלו אותי את אותה שאלה בדיוק לפני 25 שנים – כי גם אז הייתי ראש הממשלה – ואני אומר: תראו מה השגנו ב-25 השנים האחרונות – הפכנו את ישראל מכלכלה ריכוזית לכלכלה חופשית, למעצמת מדע, טכנולוגיה וסייבר, למעצמה אנרגטית עם גז שהוצאנו מקרקעית הים, והבאנו ארבעה הסכמי שלום היסטוריים עם מדינות ערב

בנימין נתניהו:       ב-1948 עמדנו בפני מתקפה צבאית של חמש מדינות ערביות – היום יש לנו הסכמי שלום עם שש מדינות ערביות

בנימין נתניהו:  עשינו את כל זה תוך בניית מדינתנו ובזכות טיפוח עוצמתנו, וכמובן גם בזכות הקשר ההדוק עם ארצות הברית, שהתייצבה בקדמת הבמה העולמית

בנימין נתניהו:     (אומר דברים בשפה האנגלית, להלן תרגומם הסימולטני: אבל אמריקה לא תמיד הייתה מובילה בעולם

בנימין נתניהו:  האסון הכי גדול בהיסטוריה של האנושות, בהיסטוריה שלנו, זה השואה

בנימין נתניהו:  במחצית הראשונה של המאה ה-20 ארצות הברית לא מילאה תפקיד מוביל בעולם, ובמחצית השנייה של המאה ה-20 התמונה השתנתה: ארצות הברית הפכה למנהיגה של העולם החופשי והושיטה את ידה לשלום ולתמיכה במדינת ישראל, לשלום במזרח התיכון

בנימין נתניהו: )     היום שתי המדינות שלנו עומדות יחד כדי לבלום את הסכנות לקיומנו ולמצות את ההזדמנות לשלום באזורנו

בנימין נתניהו:  בעשור השלישי של המאה ה-21 אני אומר באופן חד וברור (אומר דברים בשפה האנגלית, להלן תרגומם הסימולטני: אני אומר באופן חד וברור את מה שאתה אמרת היום בזמן ארוחת הצוהריים, קווין: לישראל אין חברה טובה יותר מארצות הברית, ולארצות הברית אין חברה טובה יותר ממדינת ישראל

בנימין נתניהו: ) (מחיאות כפיים) אני בטוח שב-75 השנים הבאות נחזק אף יותר את הברית בינינו, כך שהימים הטובים ביותר עוד לפנינו

בנימין נתניהו:  (אומר דברים בשפה האנגלית, להלן תרגומם הסימולטני: הימים הטובים ביותר רק יבואו, ביחד

בנימין נתניהו: ) אדוני יושב-ראש בית הנבחרים, Mr

בנימין נתניהו:  Speaker Kevin, ידידי, (אומר דברים בשפה האנגלית, להלן תרגומם הסימולטני: למדינות שלנו יש את השורשים הכי עמוקים וגם את הקשרים הכי עמוקים

בנימין נתניהו:  לפני 157 שנים, בימים האחרונים של אברהם לינקולן, אשתו, הגברת הראשונה מרי טוד לינקולן, כתבה ביומן שלה שהמילים האחרונות שהנשיא אמר לה היו: כל כך הייתי רוצה לבקר בירושלים

בנימין נתניהו:  זו הייתה אז ירושלים שונה מאוד

בנימין נתניהו:  מאז אנחנו בנינו את המולדת שלנו, איחדנו את עיר הבירה הנצחית שלנו, ואנחנו אף פעם לא נחלק אותה, היא לא תהיה מחולקת שוב, ואנחנו מצפים לעתיד מזהיר

בנימין נתניהו:  קווין חברי וכל המשלחת, אנחנו מקבלים אתכם בזרועות פתוחות בעיר הבירה שלנו ירושלים

בנימין נתניהו: ) ברוכים תהיו בציון, ברוכים הבאים לירושלים, ידידים יקרים

בנימין נתניהו:  (מחיאות כפיים)     

אמיר אוחנה: אני מתכבד להזמין כעת את ראש האופוזיציה חבר הכנסת יאיר לפיד לשאת את דברו

אמיר אוחנה:  בבקשה

יאיר לפיד: (אומר דברים בשפה האנגלית, להלן תרגומם הסימולטני: אני רואה הרבה חברים טובים – היושב-ראש מקראתי, ג'וש פה וגם אחרים, אני ראיתי אותם – כל כך טוב לראות אתכם פה בירושלים

יאיר לפיד:  אתם חברי אמת של מדינת ישראל במהלך חייכם, ואנחנו יודעים שהחברות שלכם עמוקה ומגיעה מהלב

יאיר לפיד:  זוהי חברות שבנויה על ערכים משותפים

יאיר לפיד:  אני מאמין בדמוקרטיה, במאזן, בהפרדת כוחות וגם בכוח של החוק

יאיר לפיד:  אלה הערכים המשותפים, וזוהי הסיבה לעומק היחסים שלנו

יאיר לפיד: ) זאת הסיבה שהיחסים האלה חוצים את המפלגות; זאת הסיבה שהיחסים האלה הם מעל הפוליטיקה; זאת הסיבה שהיחסים האלה הם מעל הזמן, וזאת הסיבה שבגללה חברי אמת של ישראל מבינים שישראל צריכה להישאר נושא דו-מפלגתי, bipartite

יאיר לפיד:  היסודות האלה, הערכים המשותפים האלה, הם אלה שמאפשרים לנו לקיים את האינטרסים המשותפים שלנו

יאיר לפיד:       ישראל היא בעלת הברית הקרובה ביותר של ארצות הברית, היא החברה הנאמנה ביותר שלה, וזה גם מה שמאפשר את שיתוף הפעולה הביטחוני בינינו, את שיתוף הפעולה המודיעיני, את המחקר והפיתוח המשותפים ואת הקשרים הכלכליים העסקיים הקרובים אלינו, ויש לנו גם חזון משותף למזרח התיכון כאזור שהגיע הזמן שיחיה בשלום, ביציבות, בביטחון ובשגשוג

יאיר לפיד:       (אומר דברים בשפה האנגלית, להלן תרגומם הסימולטני: אדוני היושב-ראש, אם יש לנו חילוקי דעות פה בבית אצלנו – אתה בטח שמת לב שיש לנו חילוקי דעות מסוימים – יש דברים שיישארו קונסנזוס בתוך הבית הזה:) כולנו מסכימים שאסור לתת לאיראן לפתח נשק גרעיני; כולנו מסכימים שאנחנו מוכרחים לעבוד יחד איתכם כדי לוודא שהסיוט לא יהפוך למציאות

יאיר לפיד:  לא רק תוכנית הגרעין של איראן מסוכנת, אלא גם העובדה שהיא מקדמת את הטרור בכל מקום שהיא נמצאת בו

יאיר לפיד:  איראן מפרקת את המזרח התיכון, מנסה באופן אקטיבי להחליש ולהשמיד את ישראל דרך כוחות בסוריה, בלבנון ובעזה

יאיר לפיד:  (אומר דברים בשפה האנגלית, להלן תרגומם הסימולטני: איראן גם ניסתה לרצוח אמריקאים וישראלים בכל האזור

יאיר לפיד: ) מה שעצר את איראן בעבר היו שיתופי פעולה גלויים וסמויים עם ארצות הברית

יאיר לפיד:  זה גם מה שיעצור אותה בעתיד

יאיר לפיד:       מול הכוחות הרעים האלה כולנו מסכימים שאת השלום בין ישראל לכל מדינות האזור צריך להעמיק וצריך להרחיב

יאיר לפיד:  הסכמי אברהם, שאותם הזכיר ראש הממשלה, פורום הנגב, מחזקים את מעמדה של ישראל באזור, וישראל חזקה היא אינטרס אמריקאי

יאיר לפיד:       (אומר דברים בשפה האנגלית, להלן תרגומם הסימולטני: אדוני היושב-ראש, כשמנהיג אמריקני מגיע לירושלים, זוהי גם הזדמנות בשבילנו להודות לך

יאיר לפיד:      (מחיאות כפיים)     בביקור יש הרבה מפלגות, הרבה מתח ולחץ

יאיר לפיד:  אני בטוח שהמנהיגות שלך תימשך, ומצידנו אנחנו נבטיח שישראל תמשיך להיות מדינה דמוקרטית חיה, מקום שבו יש חופש דיבור, מקום של חופש דת, הגנה על מיעוטים, עיתונות חופשית וגם מערכת משפט בלתי תלויה – מערכת משפט בלתי תלויה – כדי שארצות הברית תהיה גאה ותוכל לקרוא לנו בת ברית וגם חברת אמת

יאיר לפיד: )      בשם הכנסת, בשם האופוזיציה בישראל, אנחנו מודים לך על הנהגתה של ארצות הברית, על תמיכתה של ארצות הברית ועל החברות שהיא מעניקה לנו

יאיר לפיד:  תודה רבה

יאיר לפיד:      (מחיאות כפיים)     

אמיר אוחנה: 	יושב-ראש בית הנבחרים מקארתי יהיה הראשון במילניום הזה הפונה אל הכנסת, והשני בהיסטוריה

אמיר אוחנה:  (אומר דברים בשפה האנגלית, להלן תרגומם הסימולטני: זהו כבוד גדול להזמין את יושב-ראש בית הנבחרים של ארצות הברית, קווין מקארתי הנכבד, לדוכן הנואמים

אמיר אוחנה:  בבקשה

אמיר אוחנה: )      (מחיאות כפיים)     

קווין מקארתי: (אומר דברים בשפה האנגלית, להלן תרגומם הסימולטני: תודה רבה

קווין מקארתי:  היושב-ראש אוחנה, ראש הממשלה נתניהו, הנשיא הרצוג, ראש האופוזיציה לפיד, שרי הממשלה, חברי הכנסת, עמיתיי לקונגרס, אורחים נכבדים, חברים אהובים, זהו כבוד להצטרף אליכם בעיר ירושלים, בירתה הנצחית של ישראל

קווין מקארתי:      (מחיאות כפיים)     זהו הביקור הראשון שלי בחו"ל בתור יושב-ראש בית הנבחרים של ארצות הברית

קווין מקארתי:      (מחיאות כפיים)     אין מקום אחר שהייתי רוצה להיות בו עכשיו יותר מאשר עם חבריי היקרים, כולכם

קווין מקארתי:      (מחיאות כפיים)     היום אני מדבר אליכם לא רק בתור מנהיג הקונגרס האמריקני, אלא בתור תומך רב-שנים וחבר אמת של ישראל

קווין מקארתי:  אני לא זר למדינה היפה שלכם; מאז שנבחרתי לקונגרס, ב-2007, הגעתי לישראל שנה אחרי שנה עם מאות מהקולגות שלי משני צידי המפה הפוליטית, והיום הזה איננו שונה: אני כאן היום, כמו פעמים רבות קודם, עם חברי הטוב סטני הויר ועם חבריי במשלחת הדו-מפלגתית, ואנחנו תומכים בישראל

קווין מקארתי:      (מחיאות כפיים)     בחרתי לבוא היום כדי לציין את הקשר בין שתי המדינות שלנו ולתקף את התמיכה בישראל מצד שתי המפלגות בקונגרס, שהיא היסוד ליחסים הבאמת-מיוחדים שלנו

קווין מקארתי:       אני מתחיל עם המילים שכל בן אדם בחדר הזה יזהה: בארץ ישראל קם העם היהודי

קווין מקארתי:       (מחיאות כפיים)     לאחר שגורשו בכוח מאדמתם, האנשים שמרו על אמונתם, ואף פעם לא הפסיקו להתפלל ולקוות לשובם ולחידוש החופש הפוליטי

קווין מקארתי:  המילים מלאות ההשראה הללו מגיעות מהצהרת העצמאות שלכם

קווין מקארתי:  התפילות והתקווה שמובעות בה הפכו היום למציאות

קווין מקארתי:       היום אנחנו חוגגים את יום העצמאות ה-75 למדינת ישראל

קווין מקארתי:  בשלושת רבעי המאה האחרונים האומה שלכם נתקלה בהרבה איומים חיצוניים, אבל ישראל שורדת ומשגשגת הודות לערכים, לאומץ, לחוסן ולנחישות

קווין מקארתי:  אבל כמו שהצהרת העצמאות מזכירה לנו, 75 שנה זה מקטע קטן בתולדות מדינת ישראל

קווין מקארתי:  אין אומה אחרת בעולם שיש לה היסטוריה ארוכה ומהוללת כל כך

קווין מקארתי:      לפני 3,500 שנה משה הוציא את עם ישראל ממצרים דרך המדבר והחזיר אותם לארץ המובטחת; לפני 3,000 שנה דוד הפך למלך ישראל; זמן קצר לאחר מכן, בנו – המלך שלמה – בנה את המקדש הראשון

קווין מקארתי:  המקדש נהרס, אבל הרוח של החופש ושל האמונה נשארה

קווין מקארתי:  אנחנו רואים את הרוח הזאת במדינת ישראל יום-יום

קווין מקארתי:       ישראל חסינה

קווין מקארתי:  ישראל חזקה

קווין מקארתי:  ישראל חדשנית

קווין מקארתי:  ישראל מבורכת

קווין מקארתי:  ישראל שורדת

קווין מקארתי:  "יברכך ה' מציון וראה בטוב ירושלם כל ימי חייך

קווין מקארתי:  וראה בנים לבניך, שלום על ישראל", כמו שכתב דוד

קווין מקארתי:       (מחיאות כפיים)     הנשיא ג'ון פ' קנדי הוא שאמר זאת הכי טוב: ישראל לא נוצרה כדי להיעלם – ישראל תשרוד ותשגשג

קווין מקארתי:  קשיים לא ישברו אותה, והצלחה לא תרפה את ידיה

קווין מקארתי:  המילים של קנדי מהדהדות באולם זה היום

קווין מקארתי:       גבירותיי ורבותיי, הלידה מחדש של ישראל היא לא פחות מנס מודרני, ואני רוצה להודות לכם על כך

קווין מקארתי:       (מחיאות כפיים)     המקור לנס זה הוא האנשים שחיים בישראל

קווין מקארתי:  באותם ימים חשוכים לפני אלפי שנים, כאשר עם ישראל היה מפוזר ולא חי בישראל, הנביא ישעיהו ניבא עתיד טוב יותר

קווין מקארתי:  בהשראה אלוהית הוא אמר: "קומי אורי כי בא אורך"

קווין מקארתי:  חבריי, היום, 75 שנים אחרי הצהרת העצמאות של מדינת ישראל, האור של ישראל זוהר יותר מבעבר

קווין מקארתי:      (מחיאות כפיים)     למרות איום הטרור התמידי, ישראל נשארת הדמוקרטיה הראשונה והיחידה במזרח התיכון

קווין מקארתי:  הכלכלה של ישראל התבססה בעבר על הקצבת מזון ודלק, ומדורגת היום במקום הרביעי בהתפתחות כלכלית במדינות המפותחות

קווין מקארתי:  כלכלת השוק שלה דינמית, והאנשים המדהימים שלה שופעי כישרון ורעיונות חדשים

קווין מקארתי:  בזכות מגזר ההייטק החדשני שלה היא הרוויחה ביושר את השם "אומת הסטרטאפ"

קווין מקארתי:       תאודור הרצל, מייסד הציונות המודרנית, הוא שחזה: תנו לנו חתיכת אדמה שנוכל להחזיק בה, ואנחנו נעשה את כל השאר

קווין מקארתי:  הרצל צדק

קווין מקארתי:  הסיפור של ישראל הוא סיפור של הישרדות נגד סכנות הטרור והמלחמה; הוא סיפור של חלוצים שמגשימים הבטחה מקודשת, מתוך מחויבות לחופש, למשפחה, ואמונה באלוהים; הוא סיפור על הפרחת השממה ובניית כלכלה משגשגת וחדשנית; הוא סיפור של תקווה שממשיכה לתת השראה למיליונים בכל העולם, ובהם לי ולבני עמי, תהיה העמדה הפוליטית שלנו אשר תהיה

קווין מקארתי:       ארצות הברית מוקירה את הקשר האיתן עם מדינת ישראל

קווין מקארתי:  אני גאה בכך שהמדינה שלי הכירה במדינה שלכם 11 דקות בלבד לאחר הצהרת העצמאות

קווין מקארתי:  המדינה הראשונה שעשתה זאת

קווין מקארתי:       (מחיאות כפיים)     אבל היחסים המיוחדים שלנו הם אפילו קרובים יותר, אישיים יותר, חזקים יותר ממה שאנחנו סבורים

קווין מקארתי:  הבנתי את זה אמש כאשר קיבלתי מתנה רבת-משמעות מיושב-ראש הכנסת אמיר אוחנה

קווין מקארתי:  המתנה היא תמונה של טייסים ישראלים – זה סיפור שאני לא ידעתי – טייסים ישראלים שהתאמנו בעיר בייקרספילד בקליפורניה, שהיא עיר הולדתי, שם חייתי, שם גדלתי ואותה אני מייצג

קווין מקארתי:  יש סיפור מאחורי התמונה הזאת: לפני יותר מ-75 שנה, ערב מלחמת העצמאות של ישראל, מדריכת טיס פטריוטית ששמה אלינור רודניק ארגנה תוכנית אימונים עבור טייסי קרב ישראלים בשדה התעופה שלה בבייקרספילד, קליפורניה

קווין מקארתי:  רק 13 מתנדבים, ובהם שתי נשים, השתתפו בקורס המפרך הזה, ורק שלושה סיימו אותו

קווין מקארתי:       טכנית, התוכנית הזאת הייתה לא חוקית, מכיוון שישראל לא הייתה קיימת אז כמדינה מודרנית, ואמריקה הייתה נייטרלית

קווין מקארתי:  אז מדוע? מדוע הטייסים האלה עשו זאת? מה דחף אותם לסכן את חייהם ולעזור להקים מחדש את מדינת ישראל? כשאנחנו מסתכלים סביב באולם הזה אנחנו יודעים את התשובה: זו הייתה אמונה וזו הייתה חירות

קווין מקארתי:  הערכים האלה הם ערכים ששווה להילחם בשבילם, אפילו למות בשבילם, ובייחוד היום

קווין מקארתי:        (מחיאות כפיים)     וכך הם טסו לשמיים, לא יודעים מה צופן העתיד, אבל ביודעם שאלוהים ומיליוני אמריקאים הם בני הברית שלהם

קווין מקארתי:  הם ניצחו

קווין מקארתי:  כנגד כל הסיכויים הם ניצחו

קווין מקארתי:  ומכיוון שהם ניצחו, מדינת ישראל נולדה מחדש

קווין מקארתי:       75 שנים עברו מאז שאותם גיבורים עזרו להבטיח את עצמאות ישראל

קווין מקארתי:  רובם בדיוק סיימו אז את בית הספר, וההנאות והמאבקים של החיים עוד היו לפניהם

קווין מקארתי:  עכשיו, כאשר הם נחים בשלום על משכבם, ההקרבה שלהם והמורשת שלהם ממשיכות לחיות במדינה חופשית ועצמאית, שיש לה קשר מיוחד עם ארצות הברית

קווין מקארתי:       אתם רואים, התמונה הזאת מספרת סיפור עמוק יותר: אם נישאר מאוחדים, כוחות החופש והדמוקרטיה תמיד יגברו

קווין מקארתי:  זהו היסוד של היחסים המיוחדים שלנו

קווין מקארתי:  אנחנו שתי המדינות היחידות בהיסטוריה שנולדו מתוך חירות ומקדשות את התפיסה שכולנו שווים

קווין מקארתי:       (מחיאות כפיים)     הערכים שלנו הם הערכים שלכם; המורשת שלנו היא המורשת שלכם; החלומות שלנו הם החלומות שלכם

קווין מקארתי:  אמריקה אסירת תודה על הידידות שלה עם ישראל

קווין מקארתי:  אנחנו אומה טובה יותר בזכות זה, ואסור לנו לעולם להירתע מלהגן עליכם

קווין מקארתי:      התקדמנו הרבה כל כך ב-75 שנים, אבל ההבטחה של השנים שלפנינו מרתקת לא פחות

קווין מקארתי:  אני מאמין שהימים הטובים של ישראל ושל הברית האיתנה בינינו עדיין לפנינו

קווין מקארתי:  תקוותי הגדולה היא שהיחסים המיוחדים שלנו יוכלו לשמש בסיס לשלום רב יותר ברחבי מזרח התיכון

קווין מקארתי:  ההתקדמות של השלום בשנים האחרונות הייתה מדהימה

קווין מקארתי:  הודות להסכמי אברהם, דו-קיום ושיתוף פעולה מתחילים להחליף את מקומם של סכסוכים וחוסר סובלנות

קווין מקארתי:  כתוצאה מכך, עתיד שבו הילדים שלכם יוכלו ליהנות משלום צודק ובר-קיימא הוא לא רק בר-ניבוי אלא דבר בר-השגה

קווין מקארתי:       הקונגרס תמך בפריצת הדרך הדרמטית בהסכמי אברהם

קווין מקארתי:  בשבוע שעבר קיבלנו החלטה דו-מפלגתית שחוגגת את 75 שנות העצמאות של מדינת ישראל ומשבחת את הסכמי אברהם

קווין מקארתי:       (מחיאות כפיים)     למעשה, ההחלטה הזו פה איתי, חתומה

קווין מקארתי:  ההחלטה מדברת בצורה מפורשת על כך שארצות הברית תומכת בישראל, תומכת בהסכמי אברהם, וגם מאשרת שלישראל יש זכות להגן על עצמה

קווין מקארתי:       (מחיאות כפיים)     חבריי, הקונגרס מוכן לעבוד עם ישראל על מנת להרחיב ולהעמיק את ההסכמים הללו, לעבוד בשביל שלום בר-קיימה עם כל השכנים של ישראל

קווין מקארתי:  אבל בעודנו מברכים על השלום איננו יכולים להתעלם מאיומים על השלום שקיימים באזור שלנו

קווין מקארתי:  לאיומים האלה יש סיבה עיקרית אחת – המשטר הרמאי של איראן

קווין מקארתי:  רוב המהומות באזור, האלימות וחוסר היציבות, מגיעים מהמקור הזה, שממשיך לטפח טרור, מחמש את המיליציות שתחתיו ומנסה להשיג נשק גרעיני

קווין מקארתי:       איראן מנסה לערער את היציבות של עיראק; איראן רוצה לשלוח טילים לשטח סוריה; היא מחזקת ארגוני טרור כמו חיזבאללה בלבנון וגם מלבה מלחמת אזרחים ברוטלית ואכזרית בתימן

קווין מקארתי:  ועם כל התוקפנות הזאת, היא מנסה להקיף את ישראל בכוחות עוינים

קווין מקארתי:  איננו יכולים לאפשר למהלך המרושע של המשטר האיראני להצליח

קווין מקארתי:      (מחיאות כפיים)     כדי למנוע את ההתנהגות המסוכנת של איראן, האומות שלנו צריכות להמשיך לעמוד ביחד

קווין מקארתי:  אנחנו, ארצות הברית, שילבנו את ישראל בפיקוד המרכזי שלנו וממשיכים לבצע תרגילים צבאיים יחד

קווין מקארתי:  כל עוד אני יושב-ראש, אמריקה תמשיך לתמוך במימון מלא לסיוע ביטחוני למדינת ישראל

קווין מקארתי:       (מחיאות כפיים)     ביחד אנחנו נביס את הטילים המונחים המדויקים של איראן, את המל"טים שלהם, את מנהרות הטרור שלהם וגם את מתקפות הסייבר

קווין מקארתי:  כשאנו עומדים כתף אל כתף נגד התוקפנות האזורית של איראן, אנחנו צריכים להישאר תמיד נחושים בהתחייבות שלנו שאיראן לעולם לא תשיג נשק גרעיני

קווין מקארתי:      (מחיאות כפיים)     בעודנו שואפים להגיע לשלום באזור הזה עלינו גם להרחיב את שיתוף הפעולה הכלכלי בין שתי המדינות שלנו

קווין מקארתי:  במערכות שלנו, חדשנות ויצירתיות הן בעלות הברית הטובות ביותר שלנו, מקורות הכוח הגדולים ביותר והדלק החשוב ביותר לשגשוג שלנו

קווין מקארתי:  במשך עשרות שנים האומות שלנו עבדו יחד על מחקר חקלאי, אנרגיה נקייה, טכנולוגיות חדשות, הגנת סייבר והרבה תחומים אחרים

קווין מקארתי:      על מנת לחזק את שליטתנו בדור הבא של הטכנולוגיה, הקונגרס הקים בשנת 2021 צוות עבודה למחקר צבאי משותף

קווין מקארתי:  הוא יאפשר לנו להפיק תועלת מהחדשנות של שני הצדדים, במיוחד בטכנולוגיה צבאית

קווין מקארתי:  אנחנו רואים הצלחה משיתוף הפעולה הטכנולוגי בהרבה מאוד תחומים

קווין מקארתי:  עם זאת, היום החדשנות שלנו נמצאת בסכנה בגלל סכנה חדשה: המפלגה הקומוניסטית של סין

קווין מקארתי:  בעוד המפלגה הקומוניסטית של סין אולי מסווה את עצמה כמקדמת חדשנות, למעשה הם פועלים כמו גנבים

קווין מקארתי:  אסור לנו להרשות להם לגנוב את הטכנולוגיות שלנו

קווין מקארתי:  בארצות הברית אנחנו עובדים כדי להגן על החדשנות ועל השגשוג עם מיקוד מחודש

קווין מקארתי:       אתם יודעים, יש לנו הליך בדיקה שנקרא הוועדה להשקעות זרות בארצות הברית, שאנחנו קוראים לה CFIUS

קווין מקארתי:  אני רוצה להודות לכם, ואני שמח שישראל ייסדה הליך לבדיקת השקעות זרות

קווין מקארתי:  אני מעודד מאוד את ישראל לחזק עוד יותר את הפיקוח שלה על השקעות זרות, במיוחד ההשקעות הסיניות, על בסיס הצעדים הראשונים שעשיתם ב-2019

קווין מקארתי:  אם נשתף פעולה אני בטוח שנעמוד באתגר ונבטיח עתיד טוב יותר לשתי המדינות שלנו

קווין מקארתי:      העדיפות העתידית האחרונה שאני רוצה לדון בה היא לעצור את המאמצים לדה-לגיטימציה ואפליה נגד ישראל – אם אלה תנועות החרם, משיכת ההשקעות והסנקציות הרעילות או המתקפות הבלתי-פוסקות על ישראל באו"ם – דעות קדומות נגד ישראל על הבמה העולמית הן מזיקות והרסניות

קווין מקארתי:  אין דוגמה בולטת יותר ממועצת זכויות האדם של האו"ם, שהעבירה יותר מ-90 החלטות אנטי-ישראליות משנת 2006, ובו בזמן העלימה עין מהפרות זכויות אדם אמיתיות של איראן, צפון קוריאה וסין

קווין מקארתי:  העמיתים שלי ואני בקונגרס נמשיך לעמוד לצד ישראל, ואנחנו נגדיל את הלחץ על האו"ם כדי לשים קץ למתקפות חסרות השחר האלו

קווין מקארתי:      (מחיאות כפיים)     כשאנחנו נוקטים את הצעדים הבאים שלנו בשיפור ובחיזוק הדו-שיח הדיפלומטי והביטחוני המתמשך שלנו, אני רוצה שהקונגרס והכנסת יעבדו יחד בשיתוף פעולה הדוק ככל האפשר

קווין מקארתי:  בתור יושב-ראש אני אמשיך לדחוף להקמת קבוצה בין-פרלמנטרית רשמית של ישראל וארצות הברית, אבל אני לא רוצה לחכות להתחלת שיתוף הפעולה הזה בין בית הנבחרים של ארצות הברית והכנסת

קווין מקארתי:  לכן, היום אני אקים קבוצת ידידות פרלמנטרית של בית הנבחרים והכנסת, כדי שנמשיך לחזק את הקשרים שלנו, לבנות הבנה הדדית בתור נבחרי העם ולעבוד יחד, דמוקרטיה לדמוקרטיה

קווין מקארתי:       אנחנו נהיה בקשר ישיר יותר עם הכנסת; אנחנו נבוא לישראל, נחזק את היחסים הקיימים ונעודד יחסים חדשים

קווין מקארתי:  בדומה לכך, אנחנו נארח חברי כנסת שירצו להגיע לארצות הברית על מנת לעשות את אותו הדבר בקונגרס

קווין מקארתי:  זה יהיה חלק מהפרק החדש שלנו של היחסים בין ישראל לארצות הברית, ואני מצפה בכיליון עיניים לעבוד עם היושב-ראש שלכם, אמיר אוחנה, בפרויקט הזה

קווין מקארתי:      (מחיאות כפיים)     הרשו לי לסכם בזה: תקומת ישראל היא נס אמיתי

קווין מקארתי:  שלום, חירות ושגשוג הם היסודות להצלחת האומה שלכם; הם גם אבן הפינה של היחסים המיוחדים שלנו

קווין מקארתי:  היחסים המיוחדים שלנו מסמלים חופש, ביטחון ותקווה

קווין מקארתי:  תנו לנו לעבוד יחד כדי להתקדם לעבר עתיד מזהיר יותר

קווין מקארתי:  ביחד נבנה עולם שבו הילדים שלנו יחיו בשלום רב יותר, ייהנו מקשרים כלכליים איתנים יותר ויתייחסו אליהם בכבוד ובהגינות שהם ראויים להם

קווין מקארתי:      זוהי המשימה המשותפת שלנו

קווין מקארתי:  אני מצפה בקוצר רוח לעבוד איתכם ולחזק את הקשר הייחודי והחיוני הזה בינינו

קווין מקארתי:       אלוהים יברך אתכם, אלוהים יברך את ישראל, אלוהים יברך את אמריקה, ואלוהים יברך את היחסים המיוחדים בינינו ב-75 השנים הבאות

קווין מקארתי:  תודה

קווין מקארתי: )      (מחיאות כפיים)     

אמיר אוחנה: חברות וחברי הכנסת, אני מודה מאוד ליושב-ראש בית הנבחרים של ארצות הברית מר קווין מקארתי על דבריו

אמיר אוחנה:  אני מודה לכם, חברות וחברות הכנסת, על שהאזנתם בסבלנות ובסובלנות לכל הדברים

אמיר אוחנה:       לאחר יציאת הנשיא ויושב-ראש בית הנבחרים מהמליאה, נצא להפסקה בת עשר דקות, ואחריה נחדש את הישיבה

דן מרזוק: חברי הכנסת והקהל מתבקשים לכבד בקימה את יציאת נשיא המדינה

דן מרזוק:  כבוד הנשיא! כבוד יושב-ראש בית הנבחרים של ארצות הברית וכבוד יושב-ראש הכנסת!     (חברי הכנסת מכבדים בקימה את צאת יושב-ראש בית הנבחרים של ארצות הברית, נשיא המדינה ויושב-ראש הכנסת מאולם המליאה

דן מרזוק: )     

בשעה 17: << נושא >> מסמכים שהונחו על שולחן הכנסת << נושא >>      

אוריאל בוסו: חברי וחברות הכנסת, אני מתכבד לחדש את ישיבת הכנסת

אוריאל בוסו:       הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –      הצעות חוק לדיון מוקדם – החל בהצעת חוק פ/3176/25 וכלה בהצעת חוק פ/3280/25: הצעת חוק ארוחה יומית לתלמיד (תיקון – הרחבת תחולת החוק), התשפ"ג–2023, מאת חבר הכנסת יונתן מישרקי; הצעת חוק זכויות מבצעים ומשדרים (תיקון – הרחבת היקף הזכויות), התשפ"ג–2023, מאת חברי הכנסת יוסף טייב, יונתן מישרקי וצגה מלקו; הצעת חוק להארכת מועד לקבלת דברי דואר (הוראת שעה), התשפ"ג–2023, מאת חבר הכנסת יוסף עטאונה; הצעת חוק המרכז לגביית קנסות, אגרות והוצאות (תיקון – גביית תשלום בעד חוב שטרם חלף המועד לתשלומו), התשפ"ג–2023, מאת חבר הכנסת אחמד טיבי; הצעת חוק שיפוט בתי דין רבניים (נישואין וגירושין) (תיקון – הגבלת משך זמן ההליך), התשפ"ג–2023, מאת חברי הכנסת מטי צרפתי הרכבי, מיקי לוי, אורנה ברביבאי, שלי טל מירון, עופר כסיף, יסמין פרידמן, דבי ביטון, סימון דוידסון, מיכל שיר סגמן, נעמה לזימי, טטיאנה מזרסקי, אפרת רייטן מרום, משה טור פז, רון כץ, עאידה תומא סלימאן ומאיר כהן; הצעת חוק תאגידי מים וביוב (תיקון – הקמת ועדת הנחות), התשפ"ג–2023, מאת חבר הכנסת יוסף עטאונה; הצעת חוק להנצחת זכרם של הרב אברהם שפירא והרב מרדכי אליהו, התשפ"ג–2023, מאת חברת הכנסת לימור סון הר מלך; הצעת חוק הגנת הצרכן (תיקון – קביעת סכום מרבי לחיוב חשבון), התשפ"ג–2023, מאת חבר הכנסת ואליד אלהואשלה; הצעת חוק אימוץ ילדים (תיקון – אימוץ על ידי בני הזוג), התשפ"ג–2023, מאת חבר הכנסת עידן רול; הצעת חוק הבנקאות (שירות ללקוח) (תיקון – ריבית על יתרת זכות), התשפ"ג–2023, מאת חבר הכנסת אחמד טיבי; הצעת חוק-יסוד: הכנסת (תיקון – מניעת בחירת מועמד שהורשע ברצח או ניסיון רצח כחלק ממעשה טרור), מאת חבר הכנסת עידן רול; הצעת חוק פיקוח על מחירים, שיווק וסבסוד של מזון ללא גלוטן, התשפ"ג–2023, מאת חבר הכנסת ואליד אלהואשלה; הצעת חוק העונשין (תיקון – תקיפת עובד ציבור מטפל), התשפ"ג–2023, מאת חבר הכנסת עידן רול; הצעת חוק פריסת תשלום חוב ללא תוספת ריבית או אגרה, התשפ"ג–2023, מאת חברי הכנסת ארז מלול ויונתן מישרקי; הצעת חוק הגנת הצרכן (תיקון – מענה אנושי בשירות טלפוני לאזרח ותיק), התשפ"ג–2023, מאת חבר הכנסת יוסף עטאונה; הצעת חוק הכשרות המשפטית והאפוטרופסות (תיקון – שלילת אפוטרופסות מהורה שהורשע ברצח או בניסיון לרצח), התשפ"ג–2023, מאת חבר הכנסת עידן רול; הצעת חוק הבנקאות (שירות ללקוח) (תיקון – ריבית על כספי פיקדונות), התשפ"ג–2023, מאת חבר הכנסת אחמד טיבי; הצעת חוק שיקים ללא כיסוי (תיקון – קביעת סכום מינימום להגבלת חשבון בנק והגבלת לקוח), התשפ"ג–2023, מאת חבר הכנסת ואליד אלהואשלה; הצעת חוק איסור הכחשת השואה (תיקון – איסור הבעת אהדה לשלטון הנאצי או הזדהות עימו ואיסור שימוש בסמלים נאציים), התשפ"ג–2023, מאת חבר הכנסת עידן רול; הצעת חוק הבנקאות (שירות ללקוח) (תיקון – מסירת מידע על עמלות וריביות), התשפ"ג–2023, מאת חבר הכנסת אחמד טיבי; הצעת חוק איסור פרסום גזעני, הסתה לגזענות ורישום גזעני במסמכי תאגיד, התשפ"ג–2023, מאת חבר הכנסת יוסף עטאונה; הצעת חוק לתיקון פקודת המיסים (גבייה) (תנאים למתן כתב הרשאה וצו עיקול), התשפ"ג–2023, מאת חבר הכנסת ואליד אלהואשלה; הצעת חוק התובע הכללי, התשפ"ג–2023, מאת חבר הכנסת אריאל קלנר; הצעת חוק הבנקאות (שירות ללקוח) (תיקון – חובת הצבת מכשיר בנק ממוכן), התשפ"ג–2023, מאת חבר הכנסת יוסף עטאונה; הצעת חוק לתיקון פקודת התעבורה (תשלום עבור נסיעה בתחבורה ציבורית בכרטיס אשראי), התשפ"ג–2023, מאת חבר הכנסת ארז מלול; הצעת חוק הגנת הצרכן (תיקון – איסור הפליית מחירים בשל מגדר), התשפ"ג–2023, מאת חברת הכנסת שלי טל מירון; הצעת חוק הגנת הצרכן (תיקון – איסור הפליית מחירים בשל מגדר), התשפ"ג–2023, מאת חבר הכנסת עידן רול; הצעת חוק סיוע למשפחות ברוכות ילדים (תיקוני חקיקה), התשפ"ג–2023, מאת חבר הכנסת יוסף עטאונה; הצעת חוק לתיקון פקודת התעבורה (חובת רישום מונה קילומטרים), התשפ"ג–2023, מאת חברי הכנסת יונתן מישרקי וארז מלול; הצעת חוק הבטחת הכנסה (תיקון – הגדלת הסכום להשתכרות בנוסף לקצבה), התשפ"ג–2023, מאת חבר הכנסת אחמד טיבי; הצעת חוק הבנקאות (רישוי) (תיקון – פיקוח פרלמנטרי על סגירת סניפים וצמצום שירותי בנק), התשפ"ג–2023, מאת חבר הכנסת ואליד אלהואשלה; הצעת חוק הבטחת הכנסה (תיקון – גמלה לתלמיד), התשפ"ג–2023, מאת חבר הכנסת יוסף עטאונה; הצעת חוק הבטחת הכנסה (תיקון – תוספת לגמלה בעד הילד השלישי ואילך), התשפ"ג–2023, מאת חברת הכנסת אימאן ח'טיב יאסין; הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון – איסור הפליה בדיור), התשפ"ג–2023, מאת חבר הכנסת חנוך דב מלביצקי; הצעת חוק הגנת הצרכן (תיקון – חובת הקלטה של עסקה טלפונית), התשפ"ג–2023, מאת חברי הכנסת יונתן מישרקי וארז מלול; הצעת חוק הגנת הצרכן (תיקון – חובת הקלטה של עסקה טלפונית), התשפ"ג–2023, מאת חבר הכנסת ואליד אלהואשלה; הצעת חוק הכנסת (תיקון – מספר חברי הכנסת הדרוש להתפלגות סיעה), התשפ"ג–2023, מאת חברי הכנסת גדעון סער וזאב אלקין; הצעת חוק הרשויות המקומיות (יועץ לקידום מעמד אנשים עם מוגבלות), התשפ"ג–2023, מאת חברי הכנסת יוסף עטאונה, עאידה תומא סלימאן, איימן עודה ועופר כסיף; הצעת חוק חינוך ממלכתי (תיקון – איסור תמיכה בטרור), התשפ"ג–2023, מאת חבר הכנסת אלמוג כהן; הצעת חוק הביטוח הלאומי (תיקון – הוראות מיוחדות לעניין דמי אבטלה וכפל קצבאות) (הוראת שעה), התשפ"ג–2023, מאת חבר הכנסת אחמד טיבי; הצעת חוק הביטוח הלאומי (תיקון – ביטול הפחתה של גמלת סיעוד למי שמעסיק עובד זר), התשפ"ג–2023, מאת חבר הכנסת אליהו רביבו; הצעת חוק להגדלת שיעור ההשתתפות בכוח העבודה ולצמצום פערים חברתיים (מענק עבודה) (תיקון – זכאות להטבות נלוות), התשפ"ג–2023, מאת חבר הכנסת אחמד טיבי; הצעת חוק הסדרת העיסוק במקצועות הבריאות (תיקון – הסדרת העיסוק בניתוח התנהגות), התשפ"ג–2023, מאת חבר הכנסת אחמד טיבי; הצעת חוק צער בעלי חיים (הגנה על בעלי חיים) (תיקון – ענישה מזערית), התשפ"ג–2023, מאת חבר הכנסת אריאל קלנר; הצעת חוק לתיקון פקודת מס הכנסה (ניכוי ריבית על משכנתה), התשפ"ג–2023, מאת חבר הכנסת אחמד טיבי; הצעת חוק התפזרות הכנסת העשרים-וחמש, התשפ"ג–2023, מאת חברי הכנסת מרב מיכאלי, נעמה לזימי, גלעד קריב ואפרת רייטן מרום; הצעת חוק מס רכוש וקרן פיצויים (תיקון – פיצוי בגין נזק פגעי טבע ופיצוי בגין נזקי שרפה), התשפ"ג–2023, מאת חבר הכנסת אחמד טיבי; הצעת חוק הטבות לניצולי שואה (תיקון – הטבות לניצולים שעלו לאחר שנת 1953), התשפ"ג–2023, מאת חבר הכנסת ארז מלול; הצעת חוק מס ערך מוסף (תיקון – פטור ממס במכירת תרופות מצילות חיים שאינן כלולות בסל הבריאות), התשפ"ג–2023, מאת חבר הכנסת אחמד טיבי; הצעת חוק הביטוח הלאומי (תיקון – ביטול מבחן ההכנסה לצורך קבלת גמלת סיעוד), התשפ"ג–2023, מאת חבר הכנסת ואליד אלהואשלה; הצעת חוק הסדרת העיסוק במקצועות הבריאות (תיקון – טיפול באמצעות אומנויות), התשפ"ג–2023, מאת חבר הכנסת אחמד טיבי; הצעת חוק הפיקוח על מעונות יום לפעוטות (תיקון – החמרת ענישה), התשפ"ג–2023, מאת חבר הכנסת יוסף עטאונה; הצעת חוק איסור אלימות בספורט (תיקון – מניעת הרחקה גורפת מאירועי ספורט), התשפ"ג–2023, מאת חבר הכנסת ואליד אלהואשלה; הצעת חוק הפיקוח על מעונות יום לפעוטות (תיקון – הסמכת מתנדבים וטכנאי מצלמות), התשפ"ג–2023, מאת חבר הכנסת יוסף עטאונה; הצעת חוק חינוך ממלכתי (תיקון – לימוד מורשת יהודי ברית המועצות לשעבר), התשפ"ג–2023, מאת חברת הכנסת טטיאנה מזרסקי; הצעת חוק הרשות הלאומית לתרבות והשפה המרוקאית יהודית, התשפ"ג–2023, מאת חברי הכנסת ארז מלול ויונתן מישרקי; הצעת חוק העונשין (תיקון – תקיפת נהג אוטובוס ציבורי), התשפ"ג–2023, מאת חבר הכנסת עידן רול; הצעת חוק לתיקון פקודת התעבורה (הקמת מאגר מידע לריכוז דוחות חניה), התשפ"ג–2023, מאת חבר הכנסת ואליד אלהואשלה; הצעת חוק הגנת הצרכן (תיקון – משלוח חשבונית לצרכן בדרך מקוונת), התשפ"ג–2023, מאת חבר הכנסת אליהו רביבו; הצעת חוק הסדרת העיסוק במקצועות הבריאות (תיקון – טיפול באמצעות אומנויות), התשפ"ג–2023, מאת חברת הכנסת טטיאנה מזרסקי; הצעת חוק האזרחים הוותיקים (תיקון – הנחה בארנונה), התשפ"ג–2023, מאת חבר הכנסת אחמד טיבי; הצעת חוק שיפוט בתי דין רבניים (נישואין וגירושין) (תיקון – מינוי נציגות ציבור), התשפ"ג–2023, מאת חבר הכנסת עידן רול; הצעת חוק סייעות במוסדות חינוך, התשפ"ג–2023, מאת חבר הכנסת יוסף עטאונה; הצעת חוק לתיקון פקודת התעבורה (זכות עיון בממצאי בחינה מעשית בנהיגה), התשפ"ג–2023, מאת חבר הכנסת ואליד אלהואשלה; הצעת חוק מפעל הזנה במוסדות חינוך על-יסודיים לנוער בסיכון ולנוער נושר, התשפ"ג–2023, מאת חבר הכנסת יוסף עטאונה; הצעת חוק הגנת הצרכן (תיקון – אחריות מנהל כללי ונושא משרה בשל הפרת הוראות החוק), התשפ"ג–2023, מאת חבר הכנסת ואליד אלהואשלה; הצעת חוק לימודי הכנה למבחנים פסיכומטריים לתלמידים, התשפ"ג–2023, מאת חבר הכנסת יוסף עטאונה; הצעת חוק לתיקון פקודת התעבורה (סימון שונה במקומות שבהם היתר החניה תלוי בשעות), התשפ"ג–2023, מאת חבר הכנסת ואליד אלהואשלה; הצעת חוק הגנת הצרכן (תיקון – פנייה מקדימה בעסקת מכר מרחוק), התשפ"ג–2023, מאת חבר הכנסת ואליד אלהואשלה; הצעת חוק שיפוט בתי דין רבניים (נישואין וגירושין) (תיקון – דרישת הסכמה בכתב), התשפ"ג–2023, מאת חבר הכנסת עידן רול; הצעת חוק הגנה על עיתונאים (תיקוני חקיקה), התשפ"ג–2023, מאת חבר הכנסת עידן רול; הצעת חוק הסיוע המשפטי (תיקון – סיוע משפטי לנפגעי עבירות) (הוראת שעה), התשפ"ג–2023, מאת חבר הכנסת עידן רול; הצעת חוק העונשין (תיקון – הגדרת איום), התשפ"ג–2023, מאת חבר הכנסת אלמוג כהן; הצעת חוק העונשין (תיקון – תקיפת עורך דין כתקיפת עובד ציבור), התשפ"ג–2023, מאת חבר הכנסת אחמד טיבי; הצעת חוק ההוצאה לפועל (תיקון – החרגת עיקול רכב), התשפ"ג–2023, מאת חבר הכנסת יוסף עטאונה; הצעת חוק עיקול ותפיסה מידתיים של נכסים המוחזקים בידי צד שלישי (תיקוני חקיקה), התשפ"ג–2023, מאת חבר הכנסת ואליד אלהואשלה; הצעת חוק העונשין (תיקון – תקיפת נהגי אוטובוס בקווי תחבורה ציבורית), התשפ"ג–2023, מאת חברי הכנסת יונתן מישרקי וארז מלול; הצעת חוק העבירות המינהליות (תיקון – הפחתת תוספת הפיגור על אי-תשלום קנס), התשפ"ג–2023, מאת חבר הכנסת יוסף עטאונה; הצעת חוק ברית הזוגיות האזרחית, התשפ"ג–2023, מאת חברי הכנסת בועז טופורובסקי, יאיר לפיד, טטיאנה מזרסקי, נאור שירי, ולדימיר בליאק, דבי ביטון, רם בן ברק, משה טור פז, מטי צרפתי הרכבי, סימון דוידסון, מיכל שיר סגמן, יסמין פרידמן, יוראי להב הרצנו, רון כץ ומירב בן ארי; הצעת חוק הנגשת שירותי קבלת קהל הניתנים בגופי שלטון למיעוט לשוני גדול, התשפ"ג–2023, מאת חבר הכנסת אחמד טיבי; הצעת חוק הקמת חדר מיון בקריית שמונה, התשפ"ג–2023, מאת חברת הכנסת טטיאנה מזרסקי; הצעת חוק הביטוח הלאומי (תיקון – קצבת תלויים וקצבת אזרח ותיק), התשפ"ג–2023, מאת חבר הכנסת יוסף עטאונה; הצעת חוק הביטוח הלאומי (תיקון – פטור מתשלום דמי ביטוח לאומי עד גיל 21), התשפ"ג–2023, מאת חבר הכנסת יוסף עטאונה; הצעת חוק דיני העבודה (תיקוני חקיקה), התשפ"ג–2023, מאת חבר הכנסת אוהד טל; הצעת חוק פיקוח על בתי ספר (תיקון – מתן אישור בידי תברואן מוסמך), התשפ"ג–2023, מאת חבר הכנסת ישראל אייכלר; הצעת חוק התכנון והבנייה (תיקון – ביצוע סקר מבנים מסוכנים), התשפ"ג–2023, מאת חבר הכנסת ואליד אלהואשלה; הצעת חוק הלוואות לדיור (תיקון – הצמדת סכום ההלוואה למדד), התשפ"ג–2023, מאת חבר הכנסת אחמד טיבי; הצעת חוק לתיקון פקודת ביטוח רכב מנועי (פוליסה לשני כלי רכב של נהג יחיד), התשפ"ג–2023, מאת חבר הכנסת ואליד אלהואשלה; הצעת חוק שכר מינימום (תיקון – שכר שווה לאנשים המתמודדים עם מוגבלות), התשפ"ג–2023, מאת חבר הכנסת ואליד אלהואשלה; הצעת חוק שוויון זכויות לאנשים עם מוגבלות (תיקון – מידע בדבר עמידת מעסיקים פרטיים גדולים ביעד הייצוג ההולם), התשפ"ג–2023, מאת חבר הכנסת אחמד טיבי; הצעת חוק משק החשמל (תיקון – פיקוח פרלמנטרי על תעריפי החשמל), התשפ"ג–2023, מאת חבר הכנסת ואליד אלהואשלה; הצעת חוק להגברת האכיפה של דיני העבודה (תיקון – הפרות בטיחות בעבודה בתחום הבנייה), התשפ"ג–2023, מאת חבר הכנסת אחמד טיבי; הצעת חוק לתיקון פקודת מס הכנסה (פטור ממס לגמלאים על תשלומי פנסיה), התשפ"ג–2023, מאת חבר הכנסת עידן רול; הצעת חוק הבלו על דלק (תיקון – הגבלת שיעור המס על הדלק), התשפ"ג–2023, מאת חבר הכנסת יוסף עטאונה; הצעת חוק הקרן לעידוד תעשייה נקייה, התשפ"ג–2023, מאת חבר הכנסת אחמד טיבי; הצעת חוק הביטוח הלאומי (תיקון – הארכת הזכאות של חולה במחלה ממארת), התשפ"ג–2023, מאת חברת הכנסת אימאן ח'טיב יאסין; הצעת חוק הביטוח הלאומי (תיקון – הארכת הזכאות של חולה במחלה ממארת), התשפ"ג–2023, מאת חבר הכנסת ואליד אלהואשלה; הצעת חוק ביטוח בריאות ממלכתי (תיקון – הפחתה בדמי ביטוח בריאות לתושבי הפריפריה), התשפ"ג–2023, מאת חבר הכנסת ואליד אלהואשלה; הצעת חוק הביטוח הלאומי (תיקון – קיזוז הכנסות שאינן מעבודה או ממשלח יד מקצבת נכות), התשפ"ג–2023, מאת חבר הכנסת ואליד אלהואשלה; הצעת חוק הביטוח הלאומי (תיקון – נכה שהגיע לגיל פרישה), התשפ"ג–2023, מאת חבר הכנסת ואליד אלהואשלה; הצעת חוק ביטוח בריאות ממלכתי (תיקון – הרחבת פטור מתשלום בחדר מיון), התשפ"ג–2023, מאת חבר הכנסת ואליד אלהואשלה; הצעת חוק הסכמים קיבוציים (תיקון – יציגות ארגון עובדים והגנה על הפרט), התשפ"ג–2023, מאת חבר הכנסת אוהד טל; הצעת חוק-יסוד: השפיטה (תיקון – מינוי נשיא ומשנה לנשיא בית המשפט העליון), מאת חברת הכנסת קארין אלהרר; הצעת חוק הדיינים (תיקון – שינוי הרכב הוועדה למינוי דיינים), התשפ"ג–2023, מאת חבר הכנסת חנוך דב מלביצקי; הצעת חוק שירות ביטחון (תיקון – תקופת אי-כשרות ארעית), התשפ"ג–2023, מאת חברי הכנסת ניסים ואטורי ואליהו רביבו

דן מרזוק:      לקריאה ראשונה, מטעם הממשלה: הצעת חוק הכניסה לישראל (הוראת שעה – נגיף הקורונה החדש), התשפ"ג–2023

דן מרזוק:  תודה

אוריאל בוסו: תודה רבה

אוריאל בוסו: [לפי סעיף 45 לתקנון הכנסת

אוריאל בוסו: ]     

אוריאל בוסו: אם כן, רבותיי חברי הכנסת, אני אעבור לנושא הראשון על סדר-היום – דיון בהשתתפות ראש הממשלה על פי בקשתם של 40 חברי כנסת בנושא: חקיקת חוקה

אוריאל בוסו:  אני מזמין את חברת הכנסת אורנה ברביבאי לפתוח את הדיון, בבקשה

אוריאל בוסו:  עשר דקות לרשותך

אורנה ברביבאי: כבוד היושב-ראש, חברי הכנסת, בישראל יש שתי ממשלות – ממשלה אחת, שנתניהו עומד בראשה, משהה את הרפורמה המשפטית, אומרת בקול רם: אנחנו משהים את הרפורמה המשפטית; אבל בממשלה האחרת, של לוין ורוטמן, דורכים על שופטים, ובמקביל, ממש במקביל, תובעים באותה נשימה למנות את שופטי בית המשפט בעצמם

אורנה ברביבאי:  גם דורכים עליהם וגם רוצים למנות אותם

אורנה ברביבאי:  אז תגידו לי, באיזה עולם שפוי זה הולך ביחד?     בממשלה אחת, אתה, נתניהו, מדבר באנגלית על החשיבות של הסכמה רחבה – שמענו אותך מדבר כאן – ובממשלת לוין ורוטמן דחוף, מאוד דחוף, להעביר חוק שמשנה את המשטר ומוחק את הדמוקרטיה

אורנה ברביבאי:  אז מי קובע כאן? מי כאן בעל הבית? בן גביר? זה שעושה דווקא למשפחות שכולות ומחלל את כבוד הנופלים? בן גביר, שנבחר בשם ההבטחה למשילות, ובינתיים מספר הרציחות השנה – תקשיב, ראש הממשלה – הוא כפול מאותה תקופה בשנה שעברה: 78

אורנה ברביבאי:  היום פורסם – 78 נרצחים שנרצחו מתחילת השנה, מול 34 בשנה שעברה

אורנה ברביבאי:  כל אדם הוא עולם ומלואו, אבל תראו את המספרים

אורנה ברביבאי:  מה לא עשיתם בממשלה הקודמת כדי להגיד נגדנו שאנחנו לא עושים את העבודה שלנו כמו שצריך, שהמשילות מתערערת – כפול נרצחים בכל מקום בארץ

אורנה ברביבאי:  הייתה תוכנית, והיה "מסלול בטוח" ונעשו פעולות, אבל חשבתם שצריך לבעוט בזה, והינה אתם עומדים חסרי אונים

אורנה ברביבאי:  כולנו עומדים כמדינה מול אזרחיה הנרצחים

אורנה ברביבאי:       או שאולי סמוטריץ' הוא בעצם בעל הבית? שר אוצר שפוגע בכלכלת ישראל בחוסר מקצועיות, ברשלנות שלא הייתה כאן מאז ומעולם

אורנה ברביבאי:      אז נתניהו, אני רוצה להציע לך: אתה ראש הממשלה, קח אחריות

אורנה ברביבאי:  הקמת הממשלה, לקח לך זמן, אמרת שאתה יודע לעשות הכול יותר טוב מאיתנו – תעשה, תבצע

אורנה ברביבאי:  התפקיד הוא שלך, האחריות היא שלך

אורנה ברביבאי:      יצרתם קרע נוראי בעם, מאוד גדול

אורנה ברביבאי:  מאז ומתמיד היו ויכוחים בינינו – חשבנו כך, חשבנו אחרת, אבל מעולם לא היה כך; מעולם לא היה קרע כזה שפוגש אותנו אפילו ברמה הבין-אישית, בין חברים, בין משפחות, בין קהילות

אורנה ברביבאי:  למה? על מה? על זה שדחוף ללוין ורוטמן להרוס את המדינה? ואני אומרת לך ואני מבקשת ממך: קח אחריות על זה

אורנה ברביבאי:  אתה ראש הממשלה של כולנו, קח אחריות גם על ההפרה של החוזה החברתי

אורנה ברביבאי:  נבחרי ציבור צריכים לשרת את הציבור וצריכים לדאוג לאזרחים ולא לשנות את צביון ואופי המדינה

אורנה ברביבאי:      קח אחריות על היחסים הבין-לאומיים שמתפוררים, אנחנו רואים

אורנה ברביבאי:  אתה יודע מה, ראש הממשלה? על חלק מהיחסים האלה אתה אחראי

אורנה ברביבאי:  אתה קידמת את הסכמי אברהם; אחריך, אנחנו – גם שר החוץ וגם אני כשרת הכלכלה – הלכנו והגענו להסכמים מאוד משמעותיים בהקשר של כלכלה, בהקשר של יחסי חוץ, יחסים מדיניים וכו'

אורנה ברביבאי:  איך אתה נותן ליחסי החוץ של מדינת ישראל להידרדר לתהומות כאלה? לא משנה כמה נחמד ידברו האורחים בבית הזה, יחסי החוץ של מדינת ישראל נמצאים בשפל

אורנה ברביבאי:  איך אני יודעת? אתה כמעט הבאת את ההסכם עם סעודיה – סעודיה הולכת ומתקרבת לאיראן

אורנה ברביבאי:  איך אני יודעת? אתה, שהיית אורח רצוי בארצות הברית, עוד לא קיבלת הזמנה

אורנה ברביבאי:  וזה בסדר שמדברים פה מאוד יפה; אנחנו מבינים את המשמעות של הפגיעה ביחסי החוץ

אורנה ברביבאי:      קח אחריות על הכלכלה שמתרסקת, על איבוד ההשקעות באופן חסר תקדים ואיך המשמעות של ריסוק הכלכלה מסחררת את ישראל באופן כזה שגם אם תרצה באיזשהו שלב לעצור את החקיקה, הפגיעה האנושה בכלכלת ישראל לא תוכל להיעצר

אורנה ברביבאי:  ייקח לנו שנים לתקן אותה

אורנה ברביבאי:  למה? על מה? על מה? ראש הממשלה, קח אחריות על דירוג האשראי

אורנה ברביבאי:  כשמסבירים לך שהדירוג הזה – במודי'ס הם לא ממש מבינים, ואצלנו הכול בסדר – תטפל בזה

אורנה ברביבאי:  אתה מבין יותר טוב מהאחרים

אורנה ברביבאי:  היית שר אוצר – אפשר להגיד עליך שהיית שר אוצר טוב יחסית – איך יכול להיות שאתה נותן לכלכלה האחת המשמעותית שלנו להידרדר כל כך?     וכן, ראש הממשלה, קח גם אחריות על יוקר המחיה

אורנה ברביבאי:  אמרתם שאנחנו לא עושים את תפקידנו ושיוקר המחיה עולה; בינתיים, בחודשים האחרונים יוקר המחיה רק הולך ומטפס

אורנה ברביבאי:  אני מזכירה, פסח היה היקר ביותר מאז ותמיד

אורנה ברביבאי:  למה? בגלל שלמישהו יש פנטזיה להרוס את הדמוקרטיה בישראל? זאת הרי אחריותך לעצור אותו

אורנה ברביבאי:  אני חוזרת ואומרת: גם בהיבטים מדיניים, גם בהיבטים כלכליים, בכל היבט שהוא – זו אחריות שלך, ורק שלך, לעשות את הסדר בממשלה שלך

אורנה ברביבאי:      קח אחריות על פירוק מודל צבא העם

אורנה ברביבאי:  אתה מפרק אותו במו ידיך

אורנה ברביבאי:  לפיד הציג היום את מתווה הגיוס שהוא רואה, מתווה גיוס שבא כבר ב-2013 ומדבר על שוויון; אחר כך ליברמן, שמציג תוכנית לשוויון כשר ביטחון; אחר כך ממשלת השינוי מביאה תוכנית לשוויון, ואתה חושב שאתה תיתן פטור באופן גורף לאוכלוסייה שלמה, ותעמוד אוכלוסייה אחרת מהצד – אותה אוכלוסייה שנושאת בנטל השירות וכקטר של המשק הישראלי – אתה חושב שהם יעמדו בצד ויגידו לך: ראש הממשלה, תעשה את מה שאתה מבין, תיצור אפליה מובנית בשוויון במדינה יהודית ודמוקרטית, ואנחנו נעמוד מהצד? אתה מוכן לקחת צ'אנס על הדבר הזה שמטלטל את החברה ויוצר חוסר שוויון מובנה?      אנחנו מציעים אחרת

אורנה ברביבאי:  החוק שהניח היום לפיד הוא חוק שמדבר על זה שיהיה שוויון

אורנה ברביבאי:  אם חרדי לא ילך לשירות צבאי, הוא ילך לשירות – בוודאי שהוא צריך ללכת קודם כול לשירות צבאי, כי אני לא רואה מצב שבו סקטור שלם לא לובש מדים במדינה שהאיומים עליה רק הולכים ומתגברים – אבל במקביל ילך גם לשירות לאומי ולשירות אזרחי

אורנה ברביבאי:  כן, זה מה שאנחנו מצפים במדינה דמוקרטית

אורנה ברביבאי:       זאת המדינה השוויונית שאתה רוצה לראות כאן? הפער הזה שאתה יוצר במו ידיך רק כי הם יכולים לדרוש ממך יותר? מי כמוך יודע לאילו משימות אתה שולח חיילים בחובה, בקבע, במילואים; באיזו מציאות ביטחונית אנחנו נמצאים בכל הגזרות

אורנה ברביבאי:  אני משוכנעת שהערכות המצב שלך מאוד צפופות, במקביל לגל טרור שמכה באזרחים בכל אזור בארץ, אף אחד לא חף

אורנה ברביבאי:      אז נתניהו, קח אחריות על השרים שלך, שמתבטאים ברוב חוצפתם – אחת מהם יושבת לידך וקוראת למישהו שאתה שולח בלילה "נפולת נמושות"

אורנה ברביבאי:  והיא אמורה עוד להסביר, להסביר לישראל, לחיילים, לעולם, למה חשוב להיות מדינה חזקה שמסוגלת לעמוד באתגרי הביטחון שלה

אורנה ברביבאי:  האויבים שלנו לא מבינים את זה? לא שומעים את זה? אתה רואה, ההרתעה נשחקת באופן חסר תקדים, ואתה הוא זה, ראש הממשלה, שאמור לעסוק בלתקן את זה

אורנה ברביבאי:       יש לנו צבא אחד

אורנה ברביבאי:  אתה הרי יודע את זה, אין לנו צבא אחר

אורנה ברביבאי:  ואם אתה באופן אישי לא תדאג שהצבא יהיה מוגן מכל מיני קללות וגידופים, ובוודאי מכל מיני פגיעות של השרים שמכהנים בממשלה הזאת, הם עצמם לא יצליחו לבצע את מה שאתה מצפה מהם

אורנה ברביבאי:  בעצם, נתניהו, למה שלא תיקח אחריות על כל ההבטחות? הבטחות הבחירות שהבטחת לאזרחי ישראל ואתה לא עומד בהן בשום פרמטר

אורנה ברביבאי:       בחודש הקרוב תביאו לבית הזה את התקציב, שאין סיכוי כי תעמוד בהבטחות שנתת

אורנה ברביבאי:  הסיבה לכך היא שהממשלה הזאת לא מנוהלת

אורנה ברביבאי:  כל ילד רואה את זה

אורנה ברביבאי:  אזרחי ישראל הופקרו לקבוצת קיצוניים, שלהם אתה חייב הרבה יותר מכפי שאי פעם תוכל לתת

אורנה ברביבאי:  במקביל מתקיימת הידברות

אורנה ברביבאי:  אני חייבת לומר לך, ראש הממשלה, לא תאמין, אבל יש עתיד מגיעה להידברות בידיים נקיות, מתוך רצון טוב להגיע להסכמה

אורנה ברביבאי:  האינטרס אולי היה יכול להיות אחר, אבל אנחנו אומרים: בואו ניתן לזה צ'אנס

אורנה ברביבאי:  אי-אפשר להמר על חייהם של אזרחי המדינה

אורנה ברביבאי:  בואו נעשה כל מאמץ להגיע להסכמה רחבה ולשמור את ישראל יהודית ודמוקרטית

אורנה ברביבאי:       אבל גם אתה יודע, נתניהו, שרגע האמת שלך קרוב

אורנה ברביבאי:  הוא מתקרב, ואתה תצטרך להחליט ממש בקרוב איזו מורשת אתה רוצה להשאיר: האם תוביל את ישראל לביסוס חוקה במדינה דמוקרטית המחויבת לערכי היסוד של מגילת העצמאות, או שהקיצונים השולטים בך יצליחו חס וחלילה לפרק את המפעל הציוני שעליו גאוותנו מזה 75 שנה? נתניהו, עוד לא מאוחר; קח אחריות ותעצור את החקיקה ההרסנית הזאת

אורנה ברביבאי:  מיליוני אזרחים בישראל מצפים למנהיגות הרואה את טובת המדינה לפני כל אינטרס אחר

אורנה ברביבאי:  תודה

אוריאל בוסו: תודה רבה לחברת הכנסת אורנה ברביבאי

אוריאל בוסו:  הדוברת הבאה, חברת הכנסת קארין אלהרר, בבקשה

קארין אלהרר: אדוני יושב-ראש הישיבה, כנסת נכבדה, אדוני ראש הממשלה, אזרחים סוג א' ואזרחים סוג ב' – זו הסיסמה לקמפיין התלוש מהמציאות שלכם

קארין אלהרר:  אתה, נתניהו, אתה, לוין – אתם אזרחים סוג ב'? אתם מייצגים את 12 האזרחיות סוג ב' שנרצחו השנה? אתם מיניתם ב-40 שנותיכם בשלטון שופט אחד מזרחי?      אתם העומדים בשלטון ומבקשים לסרס את בית המשפט כדי להשיג כוח נוסף, הצלחתם בכמה חודשים להביא למעט הישגים ולהרבה הידרדרות כלכלית

קארין אלהרר:  רק הבוקר שמענו על המשך מגמת ההתייקרות

קארין אלהרר:  למרות ההבטחות – ואללה, אתם יודעים להבטיח; הבטחתם שהארנונה תרד, החשמל – במקום זה הארנונה עלתה, החשמל לא ממש ירד, מוצרי החלב רק עולים

קארין אלהרר:  אבל מה כן ירד? ההתחייבות של דירוגי האשראי

קארין אלהרר:  במשמרת שלכם אנחנו רואים קידום של חוקי השתמטות, מספר פיגועים חסר תקדים, פגיעות בכשירות של מערכת הביטחון וירידה בהרתעה

קארין אלהרר:  מה עם קיום ההבטחה שלכם לתושבי עוטף עזה, שהעבירו את ליל הסדר במקלטים? הצלחתם לקרב את היחסים הבין-לאומיים שלנו עם בעלות הברית? עד היום, נתניהו, אתה ממתין לביקור בבית הלבן

קארין אלהרר:       שר האוצר קרא לעם לסמוך עליו

קארין אלהרר:  הייתם מאמינים? עליו לסמוך בכל הקשור לזכויות הפרט

קארין אלהרר:  אזרחי ישראל לא מאמינים יותר להבטחות חסרות כיסוי, במיוחד אחרי שפעם אחר פעם הממשלה שלך, בראשותך, לא עומדת בהבטחותיה

קארין אלהרר:      למה כן הציבור זקוק? הוא זקוק יותר מכול ליציבות, לקביעות, לחוקה בלתי תלויה שתספק בדיוק את זה

קארין אלהרר:  הממשלה חסרת האחריות שלכם מכוונת לכך שזכויות אזרחי ישראל יהיו נתונות לחסדי פוליטיקאים

קארין אלהרר:  זה פשוט לא יעלה על הדעת

קארין אלהרר:  הם לא הסתמכו על רצונכם הטוב, במיוחד כשמדובר בממשלה הכי קיצונית והכי הרסנית שהייתה לנו

קארין אלהרר:       אין לנו תחליף – אין לנו תחליף – לרשות השופטת העצמאית; אין לנו שני בתי נבחרים, אין לנו גוף בין-לאומי מפקח שיאזן, ואין מנוס מכינון חוקה – חוקה שתבטיח זכויות פרט, שהן חלק מהערכים שעליהם מושתתת מגילת העצמאות; זכויות שלא ניתנות לשינוי ומגינות גם על הקבוצות החלשות, על אזרחי סוג ב' האמיתיים; חוקה שתבטיח שמערכת בית המשפט תישאר בלתי תלויה ועצמאית; חוקה שבה עקרון השוויון הוא נר לרגלי המחוקק במדינה היהודית והדמוקרטית, כמו שכתוב במגילת העצמאות: "מדינת ישראל תהא פתוחה לעלייה יהודית ולקיבוץ גלויות; תשקוד על פיתוח הארץ לטובת כל תושביה; תהא מושתתת על יסודות החירות, הצדק והשלום לאור חזונם של נביאי ישראל"

אוריאל בוסו: נא לסיים

קארין אלהרר: זה הבסיס המשותף שכל אזרחי ישראל זקוקים לו יותר מכול

קארין אלהרר:  בתור חברה בצוות המשא ומתן, אעשה כל שביכולתי כדי שנגיע לתוצאה הזאת

אוריאל בוסו: תודה רבה לחברת הכנסת קארין אלהרר

אוריאל בוסו:  חבר הכנסת חנוך דב מלביצקי, בבקשה

חנוך דב מילביצקי:  אדוני היושב-ראש, כבוד ראש הממשלה, כבוד השר קרעי, חבריי חברי הכנסת, אנחנו מצויים בפתח של מושב חדש אחרי תקופה מאוד מורכבת, אולי אחת המורכבות שידעה מדינת ישראל

חנוך דב מילביצקי:  ראינו וחזינו במראות שאני לא חשבתי שאחזה בימי חיי: ראיתי פה מדורות באיילון, כאילו אנחנו באמצע שדה קרב; ראיתי קריאות מאנשים שאני מאמין באמת ובתמים שאוהבים את מדינת ישראל – ראיתי אמירות שתומכות בסרבנות, שמלבות את היצרים; ראיתי פוליטיקאים ישראלים נוסעים לחוץ לארץ ומנסים שם לשכנע לפגוע במדינת ישראל, לפגוע בממשלת ישראל; ראיתי פוליטיקאים יוצאים ומדברים בחוץ, מפעילים לחץ בין-לאומי, מוציאים כסף מישראל, משבחים את מי שמוציא כסף מישראל, מאדירים אותו; ראיתי אנשים שאיבדו גבולות ושאולי שכחו שכמו במשל הידוע, כולם נמצאים באותה סירה, ומי שקודח חור באותה סירה – סופו שיטבע ביחד עם כולם

חנוך דב מילביצקי:      עכשיו, דבר אחד חשוב מאוד להבהיר וחשוב לדעת: באנו לפה לממש מדיניות ימין

חנוך דב מילביצקי:  אנחנו נממש אותה

חנוך דב מילביצקי:  רק יש לנו איזשהו אלמנט של אחריות, שכנראה חסר לחלק מחברי האופוזיציה: אנחנו לא ניתן בשום צורה ודרך שתהיה פה מלחמת אחים; אנחנו לא ניתן בשום צורה ודרך שיישפך פה דם; אנחנו לא ניתן בשום צורה ודרך לפורעי חוק לשלוט פה; אנחנו לא נשלים עם סרבנים; אנחנו לא נשלים עם BDS מבפנים

חנוך דב מילביצקי:       אדוני ראש הממשלה, בשם הרבה מאוד מאזרחי ישראל, אני רוצה להודות לך על המדיניות האחראית והשקולה שאתה מגלה בימים הללו

חנוך דב מילביצקי:  לא הייתי רוצה שאף אחד אחר היה עומד בראש מדינת ישראל בימים הללו

חנוך דב מילביצקי:  תודה

אוריאל בוסו:  תודה רבה

אוריאל בוסו:  חברת הכנסת פנינה תמנו, בבקשה

פנינה תמנו: אדוני היושב בראש, כנסת נכבדה, אדוני ראש הממשלה, שרים ושרות, תחילה אני מבקשת לשלוח את תנחומיי למשפחת מסארווה על אובדנם הקשה והטרגדיה שפקדה אותם, לצערם, אמש

פנינה תמנו:  הבוקר קמנו לבשורות שבראאה, אישה צעירה, בת 26, אימא לשני פעוטות, נשחטה יחד איתם בדם קר על ידי בעלה, שהוא אבי התינוקות

פנינה תמנו:  בראאה, לצערי, מצטרפת לרשימה של 12 נשים שנרצחו מתחילת השנה

פנינה תמנו:       לצערי, לממשלה – לממשלה שלך, ראש הממשלה – ולשרים האמונים על הנושא, ובוודאי לשר לביטחון לאומי בן גביר, יש זמן

פנינה תמנו:  במקום שבו יש שעון חול לחיי נשים שחיות תחת איומים ואלימות קשה, הממשלה ממזמזת את הזמן ולא טורחת להאיץ ולדאוג להעברה מיידית של חוקים מצילי חיים ומונעי אלימות כלפי נשים – ויש שורה כזאת שמונחת בוועדת השרים לענייני חקיקה

פנינה תמנו:  במקום זה, לצערי, חברי הממשלה שלך, השרים שאמונים על הנושא, עוסקים בדברים אחרים, אדוני ראש הממשלה

פנינה תמנו:  אצה להם הדרך, בעיקר על דברים שקשורים – הם מוכנים לעשות הכול, תרגילים פרלמנטריים, ממשלתיים, הכול כדי לדאוג להעביר את מה שחשוב להם – להם ולא לעם: סמכויות, תפקידים, משרדים; כמובן הרפורמה המשפטית, שראוי שנקרא לה "הרפורמה להרחבה ופירוק החברה הישראלית"

פנינה תמנו:       אדוני ראש הממשלה, אני שואלת בכנות: האם באמת בעיניך יש רפורמה ששווה את מה שקורה לחברה הישראלית, לעם ישראל, בעת הזו? זה עתה חגגנו 75 שנים למדינה המופלאה שלנו, שהיא סוג של נס, ואני מנסה להבין איך ייתכן – איך ייתכן שמפלגה לאומית מאפשרת שיתרחשו אירועים כאלה בתקופה שלה?     אדוני ראש הממשלה, אתה מבין היטב את האיזונים והבלמים העדינים שבין הרשויות, כאילו היו תפורים בחוט של משי

פנינה תמנו:  אתה שיודע שאין למדינת ישראל חוקה להישען עליה, חוקה ללכת לאורה; אתה שאמרת בעבר שלא תיתן לאף הצעה שנועדה לפגוע או לקצץ בכל צורה שהיא בעצמאות של בית המשפט

פנינה תמנו:  אנחנו יכולים – איך אמרת? – להבדיל בין משטרים למשטרים לפי מידת העצמאות והאי-תלות של בית המשפט

פנינה תמנו:  היום, לצערי, אתה בכבודך ובעצמך עומד בראש המהלך לקריעה ופגיעה באיזונים והבלמים האלה

פנינה תמנו:       מעולם לא הייתי מאלה שחושבים שלא צריך לבקר את מערכת החוק והמשפט, ואתה יודע את זה היטב

פנינה תמנו:  אך כאשר זה לא נועד לשם שמיים, כאשר רפורמה כזאת לא מכילה בתוכה את הרפורמה הנדרשת כדי לעזור לאזרחים אלא מנגחת רשות אחת בשנייה ומובילה להתנגחות בין אח לאחיו, התנגחות פוליטית והתנגשות בין חלקי העם השונים – זו מחלוקת שאינה לשם שמיים, ודינה להתבטל

פנינה תמנו:       לצערי, אדוני ראש הממשלה, הקואליציה שלך עסוקה בלפרק את החברה הישראלית

פנינה תמנו:  ואני רוצה לספר לך משהו שאולי יעניין אותך: במהלך הבחירות ביקרת יחד עם הקייס של יהודי אתיופיה ברקו ליקה כהנת בקריית משה

פנינה תמנו:  היום גיליתי שמשרד הקליטה בראשות השר סופר – הציונות הדתית, שמשחקת אותה שהיא מחבקת את יהודי אתיופיה – ביטלו את כל הסיוע שיש ליוצאי אתיופיה, שאני הבאתי

פנינה תמנו:  הם ביטלו את המשך התיעוד וההנכחה של סיפור הגבורה של נספי סודאן

אוריאל בוסו: נא לסיים

פנינה תמנו: אדוני, בבקשה, עוד דקה

אוריאל בוסו: לא, לא, דקה לא, משפט לסיום

פנינה תמנו:  הם ביטלו את הסיוע לקשישים יהודי אתיופיה; הם ביטלו כל כך הרבה דברים, ועל מה? אתם לא יכולים לדבר על אפליה וגזענות בשום צורה ואופן

פנינה תמנו:  אתם מפקירים את האוכלוסיות המוחלשות – נשים ועולים חדשים

פנינה תמנו:  אתם מבטלים את כל הסיוע הקיים

פנינה תמנו:      אני מקווה, אדוני ראש הממשלה, שתדרוש תשובות מהשרים שלך גם בנוגע לנשים וגם בנוגע לעולים החדשים, כולל עולי אוקראינה, שביטלו להם את כל הסיוע שנדרש להם

אוריאל בוסו: 	 	תודה רבה

אוריאל בוסו:  הדובר הבא – חבר הכנסת יונתן מישרקי, בבקשה

פנינה תמנו: אדוני, אתה נתת לי שלוש דקות במקום שש

אוריאל בוסו: ארבע דקות

פנינה תמנו: אני אמורה לנאום שש

אוריאל בוסו: ארבע דקות

פנינה תמנו: אני יודעת שזה שש

פנינה תמנו:  אני הולכת לבדוק

קריאה: זה בגלל חוק החמץ

יונתן מישרקי: פנינה, אני אשלים אותך, מה שצריך

פנינה תמנו: אני אחזור לנאום

אוריאל בוסו: חברת הכנסת שטה, אם תרצי, בסוף אני אתן לך שוב

אוריאל בוסו:  טעות שלי, צודקת, אבל את היית בסוף

מיקי לוי: פנינה, תבקשי שלוש דקות

פנינה תמנו: אני לא הבנתי, באמת

פנינה תמנו:  אמרו לי לסיים, קיצרתם אותי

פנינה תמנו:  יש תקנון

פנינה תמנו:  אני יודעת שאתה לא עושה את זה בכוונה, אני חלילה לא מטילה דופי, אבל אני חושבת – אני פתאום מוצאת את עצמי באמצע הנאום צריכה לסיים

אוריאל בוסו: רגע, היה לפני כן ארבע דקות, וזה השתנה

פנינה תמנו: אז אני מבקשת לעלות אחר כך

אוריאל בוסו: אבל בסוף דיברת כמעט חמש דקות, אז – – –      

פנינה תמנו: 	לא, לא, אני יודעת בדיוק כמה דיברתי

פנינה תמנו:  האצת בי, ואני נאלצתי לסטות מהנאום שלי

אוריאל בוסו: אתן לך בהמשך שתי דקות נוספות, אם זה מה שיעזור

פנינה תמנו: תודה רבה

אוריאל בוסו: בבקשה, שש דקות לרשותך

יונתן מישרקי:  אדוני היושב-ראש, כבוד ראש הממשלה, השרים, חברי הכנסת, אנו פותחים היום את מושב הקיץ לאחר מושב חורף עמוס ומלא

יונתן מישרקי:  אנחנו בתנועת ש"ס, תחת הנהגתו של יושב-ראש התנועה הרב אריה דרעי כמבוגר האחראי, מובילים מהלכים גדולים בממשלה

יונתן מישרקי:  היום בישיבת הסיעה הזכיר הרב דרעי כי הוא תומך בהחלטת ראש הממשלה לצורך מניעת קרע בעם

יונתן מישרקי:  זהו המוטיב של ההנהגה שלו, שלנו: אחדות העם עומדת לפני הכול

יונתן מישרקי:  גם ברמה האישית אנחנו יכולים לראות שיושב-ראש התנועה מוותר על טובתו האישית, וזאת על מנת לתרום לאווירת הפיוס והאחדות בעם

יונתן מישרקי:      גם בשעה שיש הרבה ניסיונות להציג תמונה שלילית, אנו עדים לדאגת הממשלה לכל שכבות העם – גם בהיבטים חברתיים, כלכליים, חינוכיים ועוד

יונתן מישרקי:  אנחנו נחושים להמשיך באותה הדרך ולמלא את ימיה של הממשלה לארבע שנים נוספות, ולא נוותר על יום אחד, ובהם, בעזרת השם, אנחנו נשיג את כל היעדים שהצבנו לעצמנו והבטחנו לציבור

יונתן מישרקי:  כעת אנו עסוקים בתקציב המדינה; התחייבנו לדאוג לחינוך, לרווחה, לכרטיסי המזון, דאגה לשכבות החלשות בכלל

יונתן מישרקי:  התקציב ייתן לנו יציבות פוליטית

יונתן מישרקי:  אנו נשיג את כל המטרות בשום שכל, לאט-לאט, ואז אנחנו ניבחן על ידי הציבור

יונתן מישרקי:       אבקש להציג בפניכם את מקצת הישגי הממשלה עד כה

יונתן מישרקי:  הבוקר שמענו על רפורמת הנפקת הדרכונים, שעליה הצהיר שר הפנים, ויזם אותה הרב דרעי, יושב-ראש ש"ס, בזמנו כשר הפנים

יונתן מישרקי:  המצוקה הזו נוגעת לכולם, והרפורמה תצמצם משמעותית את התורים בלשכות במשרד הפנים

יונתן מישרקי:  מהלך זה מצטרף לשורה ארוכה של צעדים חברתיים שנוקטת הממשלה: ועדת העבודה והרווחה אישרה להגדיל את הפרמיה של נכי צה"ל ונפגעי פעולות האיבה

יונתן מישרקי:  זה קודם על ידי השר גלנט ויושב-ראש ועדת העבודה והרווחה חבר הכנסת הרב ישראל אייכלר; הגדלת מענק חימום לאוכלוסיית הקשישים, בהובלתו של שר העבודה ידידי יואב בן צור; רפורמות למאבק ולטיפול ביוקר המחיה, שהובאו לאישור הכנסת כחלק מחוק ההסדרים; תוכנית חינוך חינם מגיל אפס עד שלוש, כפי שהוצגה אתמול על ידי ראש הממשלה, שר האוצר ושר החינוך; הטבות משמעותיות לציבור הנכים, כפי שהובאו במסגרת חוק ההסדרים

גלעד קריב: תעצרו את הדיון

גלעד קריב:  אם ראש הממשלה נדרש לעניין דחוף – תעצרו את הדיון

התקשורת שלמה קרעי: – – –      

יונתן מישרקי: הטבות משמעותיות לציבור הנכים, כפי שהובאו במסגרת חוק ההסדרים

גלעד קריב: לא, לא, אתה טועה

גלעד קריב:  תעצרו את הדיון

גלעד קריב:  זה לא מכובד

אוריאל בוסו: שנייה

אוריאל בוסו:  חבר הכנסת קריב, ראש הממשלה נמצא פה

גלעד קריב: לא, ראש הממשלה צריך להקשיב לדברים

גלעד קריב:  עצרו

יונתן מישרקי:  הטבות משמעותיות לציבור הנכים, כפי שהובאו במסגרת חוק ההסדרים על ידי ידידי שר העבודה יואב בן צור, שנדונות בימים אלו בוועדת העבודה הרווחה; הקמת הרשות למאבק בעוני ויצירת תמריצים אשר יוציאו משפחות ממעגל העוני; הייתה רפורמה, ששמענו עליה, במשרד התחבורה, בהובלת שרת התחבורה מירי רגב; אישור הממשלה על המלצות ועדת סל התרופות, שלא היו כדוגמתן מאז ומעולם; הקפאת עליית מחירי הדלק, ששמענו הבוקר

יונתן מישרקי:       חבריי חברי הכנסת, בשעה שגורמים שונים לא מפסיקים לתקוף את הממשלה, ממשלת ישראל ממשיכה לעבוד למען כלל האוכלוסייה במדינת ישראל

יונתן מישרקי:  בעזרת השם, היא תמשיך לפעול בצעדים נוספים כדי להביא רווחה לציבור בישראל

יונתן מישרקי:      בימים אלו, שבהם אנו נחשפים לקולות פילוג בעם, אני חושב שראוי לסיים במילותיו של רבי אלימלך מליז'נסק: "אדרבה, תן בליבנו שנראה כל אחד מעלות חברינו ולא חסרונם – – – ואל יעלה בליבנו שום שנאה מאחד על חברו חלילה"

יונתן מישרקי:  תודה רבה

אוריאל בוסו: תודה רבה לחבר הכנסת יונתן מישרקי

גלעד קריב: אדוני, זה ממש לא מנהגו של הבית הזה – – –      

אוריאל בוסו: תודה רבה, חבר הכנסת קריב

אוריאל בוסו:  חברת הכנסת תמנו, את רוצה כרגע להשלים שתי דקות, או בסוף?     

גלעד קריב: שישב ראש הממשלה, יכבד את הבית

גלעד קריב:  אז תעשו עצירה

רון כץ: – – –      

אוריאל בוסו: חבר הכנסת כץ, זה בסדר, אני מכיר את התקנון

פנינה תמנו: אוריאל, אני מופתעת ממך

פנינה תמנו:  מתי? בסוף – – –     

אוריאל בוסו: בסוף, לפני שראש הממשלה יעלה, תדברי שלוש דקות

פנינה תמנו: בסוף בסוף

אוריאל בוסו: תודה

אוריאל בוסו:  הדובר הבא, חבר הכנסת יעקב אשר, בבקשה

פנינה תמנו: – – –     

קריאה: היא גם ככה דיברה שש דקות

פנינה תמנו: לא נכון

פנינה תמנו:  תפסיקו

אוריאל בוסו: לפנים משורת הדין

אוריאל בוסו:  תושבת פתח תקווה

אוריאל בוסו:  ארבע דקות לרשותך, אדוני

תודה רבה, אדוני היושב-ראש

 חבריי חברי הכנסת, אני רוצה לאחל לכולנו קודם כול שיהיה קיץ טוב, בריא, ומושב פורה, עם תוצאות טובות

רון כץ:   	כנס

כנס, סליחה

 מאחר שאני יודע שכישוריו של ראש הממשלה הם רבים, אז הוא בטוח יכול גם לכתוב וגם לשמוע אותי בו זמנית, ולכן אני אומר את דבריי

 אני רוצה בראשית דבריי לברך את ראש הממשלה, את שר האוצר ואת שר החינוך, על התחלה של ביצוע של מהלך חשוב, מורכב ועתיר תקצוב, וזאת במטרה להגיע תוך תקופה לא ארוכה לחינוך חינם לילדי אפס עד שלוש

קריאה: – – –      

כן, כן, באמת, כן

 אל תפריע לי

 אל תפריע לי

אוריאל בוסו: מצוין

הנושא הזה של ההתמקדות בחינוך הוא צורך השעה

 יש צורך לעודד את לימוד ההוראה; יש צורך ויש מחסור רב בעובדי הוראה – מורים, מורות, גננות, סייעות – בכל שכבות הגיל והחינוך

 ואנחנו חושבים שהיסוד הזה, הדבר הזה – שלא יהיה מצב שהיום, בגלל שיש מקצועות אולי יותר מושכים ויותר עתירי שכר, חלילה נאבד את הדבר החשוב שנקרא מורים, מורות, הוראה במדינת ישראל

 החינוך הוא יסוד כל היסודות לחברה חזקה וערכית, והכנה נכונה לכל ילד להמשך החיים

      אנחנו, אדוני ראש הממשלה, נתמוך ונצטרף לכל יוזמה כזאת

 בכל דבר מהסוג הזה ידנו תהיה בעניין

 אבל אני מבקש לומר, ואולי השר קרעי ייתן לי חצי דקה – שלמה, חצי דקה מתוך כל הנאום, שאני מבקש לומר אחרי שהודיתי על תחילת הנושא של אפס עד שלוש, שהתחלת מהלך – שיסתיים, בעזרת השם, בזמן הלא-רחוק – מהלך אמיץ, עתיר משאבים, ואני מברך אותך על כך

 כמו שאמרתי מקודם, החינוך הוא באמת היסוד שלנו

      במהלך הקמת הממשלה, אדוני, הבאנו בפניך את דרישתנו הטבעית לשוויוניות בהשקעת המשאבים בחינוך

 הפיחות הזוחל ואחר כך המואץ בתקציב הילד החרדי והילדה החרדית הגיע לממדים בלתי ניתנים לתפיסה של קיפוח ואפליה, אשר גורמים בסופו של דבר לפגיעה קשה ואנושה בחינוך

 השוואת התנאים והתקציבים לכל ילד בישראל והאמירה שילד הוא ילד הוא ילד הן מבחינתנו צורך בלתי מתפשר, ואנחנו ממתינים ומאמינים, כמו שדיברנו בעניין הזה, שאישור התקציב שיגיע בזמן הקרוב יביא את הדבר הזה לידי ביטוי וימחק את החרפה הזאת מעל המדינה

     דבר אחרון – אני לא יודע כמה זמן יש לך לקרוא עיתונים או חדשות – מי שעוקב אחרי כלי התקשורת לא יודע בכלל מה קורה כאן בבניין בזמן הפגרה ועכשיו בתחילת המושב

 אני כיושב-ראש ועדה וחבריי האחרים ראשי הוועדות יושבים כאן מבוקר עד ערב על רפורמות חשובות, על רפורמות בסיסיות בכל התחומים – בתכנון, בדיור, ביוקר המחיה, בעידוד אנרגיות ירוקות, בהפחתת רגולציה

אוריאל בוסו: משפט לסיום

 המון עבודה עם פקידי הממשלה, גם בהשתתפות חברי אופוזיציה, שלא יכולים להגיד שהדיונים האלה הם לא טובים, יעילים

 אנחנו מטייבים כל חוק, אנחנו לא מקבלים את מה שהאוצר מביא לנו בחוק ההסדרים, "כזה ראה וקדש" – כל דבר יוצא מלוטש, יוצא טוב

 אני קורא לתקשורת ולעיתונות: תתחילו לסקר גם דברים אחרים, לא רק מה שנראה טוב, או טוב לכמה אנשים

 יש כאן בשורות שיצאו מהמקום הזה בחודש הקרוב בדיור, ביוקר המחיה, בדברים נוספים

 תסקרו גם את זה, ו-5% ככה, בשביל הנשמה, תוציאו גם דברים אחרים

 תודה רבה, ושיהיה לנו כנס טוב

אוריאל בוסו: תודה רבה

אוריאל בוסו:  הדובר הבא, חבר הכנסת שמחה רוטמן, בבקשה, ארבע דקות לרשותך

שמחה רוטמן: תודה רבה

אוריאל בוסו: אתה יכול להוריד את הפודיום

שמחה רוטמן: להוריד?     

אוריאל בוסו: אם לא נוח לך

שמחה רוטמן: נוריד

שמחה רוטמן:  נוריד את הלהבות

שמחה רוטמן:       אדוני היושב-ראש, כנסת נכבדה, חבריי חברי הכנסת, כבוד ראש הממשלה, כבוד השר, האמת היא שביום שכזה קצת קשה לי לצטט – דיבר ראש בית הנבחרים האמריקאי על המשותף לנו ולארצות הברית, ועל כך שהוקמנו על בסיס החירות – קצת קשה לי לצטט את ה-founding father, את האב המייסד שלנו פה במדינת ישראל – – –     

בנימין נתניהו: Forefather

שמחה רוטמן: Founding Father

שמחה רוטמן:  Forefather זה מישהו אחר, כבוד ראש הממשלה

בנימין נתניהו: – – –      

שמחה רוטמן: אברהם, יצחק, יעקב וקופרניקוס

שמחה רוטמן:       בכל מקרה, לא נעים לי לצטט בהקשר הזה את ה-Founding Father שלנו, בן-גוריון, בישיבתה של הוועדה שלי, ועדת החוקה – אני לא יודע איך קרה שהוא קיבל כל כך הרבה זמן לדבר בלי שהיושב-ראש הפריע לו, טוענים שאצלנו זה לא קורה – אבל אני רוצה לצטט אותו דווקא על חוקה

שמחה רוטמן:  כמובן שהוא דיבר שם באריכות על הבעיות הדמוקרטיות שבחקיקת חוקה שמעניקה כוח לרוב, ברוב נקודתי לקבע את העתיד לגבי רוב אחר

שמחה רוטמן:  הוא דיבר על החשיבות של חוקים, וגם הכיר בחשיבות של לקבע את המבנה המשטרי באיזשהו סוג של חקיקה בעלת משמעות – זה כבר קרה

שמחה רוטמן:  אבל אני רוצה לצטט דווקא את מה שהוא אמר לגבי החוקה האמריקאית

שמחה רוטמן:  אמר בן-גוריון בדבריו: "אין היגיון כי נעשה מה שעשו באמריקה: מסרו לבית משפט את הסמכות לפסול חוקים אם הם מתנגדים לחוקה

שמחה רוטמן:  יען כי אם לא זאת, אין כמעט כל טעם ליצור חוקה מיוחדת בשביל חוקים מיוחסים"

שמחה רוטמן:  נתרגם את זה לעברית של היום: הסיבה היחידה שיש כאלה שרוצים חוקה היא שהם רוצים לקחת את הכוח מהבית הזה

שמחה רוטמן:  הם רוצים לתת לבית המשפט את היכולת לפסול חוקים

שמחה רוטמן:  "זהו צעד ריאקציוני, ניסיון פשוט לעכב את התפתחות והתקדמות התחוקה במדינה"

גלעד קריב: מה אמר בגין באותה ישיבה?     

שמחה רוטמן: "כך היה באמריקה

שמחה רוטמן:  כאשר באמריקה רצו לעשות חוק להגנה על ילדים, האומר שאסור להעסיק ילדים בגיל צעיר מאוד או יותר מדי שעות, פסק בית המשפט העליון שזה מתנגד לקונסטיטוציה

שמחה רוטמן:  בית המשפט העליון באמריקה פסל את מס ההכנסה"

שמחה רוטמן:  האמת היא, אולי כן כדאי להביא לפה חוקה עם בית משפט שיכול לבטל, אולי יבטלו לנו את מס ההכנסה

גלעד קריב: מה אמר בגין – – –      

שמחה רוטמן: "מפני שזה קונפיסקציה של רכוש, וקונפיסקציה של רכוש אסור על פי החוקה"

שמחה רוטמן:       והוא אומר עוד דבר: "אמריקה היא מדינה גדולה ועשירה, בעלת יכולת גדולה

שמחה רוטמן:  לא אכפת לה איזה אבסורדים יהיו בתוכה, בכל זאת הארץ מתקיימת

שמחה רוטמן:  אך בארץ כמו שלנו" – אומר בן-גוריון – "תארו לעצמכם שהעם רוצה משהו, ובאים שבעה אנשים" – אז היו שבעה, היום יש 15 – "המכותרים בתואר של שופטים – וכל הכבוד לשופטים, לא כל כך לאיש, אלא לעובדה שהוא מייצג את החוק", גם זה חשוב לזכור, "בייחוד לבית המשפט העליון – ויפסלו חוק אשר העם רוצה בו

שמחה רוטמן:  אצלנו תהיה מהפכה, כי יאמרו: אנחנו נעשה מה שאנחנו רוצים

שמחה רוטמן:  אני חושב שמתן סמכות כזאת לשופטים הוא דבר ריאקציוני, אצלנו לא יהיה לדבר כזה קיום, הציבור לא ישלים עם זה"

שמחה רוטמן:      עכשיו, יש בן אדם שלא הקשיב לבן-גוריון, כנראה לא היה באותו יום בישיבת ועדת חוקה

גלעד קריב: מה אמר בגין?     

שמחה רוטמן: קראו לו אהרן ברק, והוא חשב שהציבור כן ישלים עם זה

גלעד קריב: – – – מה אמר בגין?     

שמחה רוטמן: ואנחנו היום מגלים, וגם נגיד את זה בקול ברור וחד – –      

גלעד קריב: מה אמר בגין?     

שמחה רוטמן: – – הציבור לא ישלים עם זה

שמחה רוטמן:  בית משפט לא יוכל לבטל – –      

גלעד קריב: מה אמר בגין?     

אוריאל בוסו: חבר הכנסת קריב

שמחה רוטמן: – – חוקים רק כי הם לא נראים לו, והדבר הזה – כפי שאמר בן-גוריון

גלעד קריב: בגין, בגין – – –      

שמחה רוטמן: וכל אלה שמצטטים אותו לשווא ומדברים על מגילת העצמאות, לא קראו את מגילת העצמאות ולא קראו את מה שבן-גוריון אמר בדבריו לאחר מגילת העצמאות

שמחה רוטמן:  תודה רבה

מיקי לוי: אתה הציבור?     

אורנה ברביבאי: – – – אתה שרלטן

אורנה ברביבאי:  היית ונשארת שרלטן

מיקי לוי: הציבור

מיקי לוי:  אתה הציבור? מי אתה בכלל?      

אורנה ברביבאי: הוא קרא את מגילת העצמאות, כן

גלעד קריב: חבר הכנסת רוטמן, מה בגין חשב על חוקה?     

קריאות: – – – תגיד אתה – – –      

שמחה רוטמן: אני אומר לכל אחד לקחת את מה שראש המפלגה שלו – – –      

אוריאל בוסו: חברי הכנסת, חבר הכנסת קריב, חברת הכנסת שטרית

קריאות: – – –      

אוריאל בוסו: סליחה, חבר הכנסת גלעד קריב

אוריאל בוסו:  מאחר שראש הממשלה יצא למקום חשוב לדקה, אפשר להמשיך?     

גלעד קריב: לא, אי-אפשר להמשיך

גלעד קריב:  יש תקנון

אוריאל בוסו: חבר הכנסת אלמוג כהן, בבקשה

גלעד קריב: אדוני המזכיר, יש תקנון, כתוב במפורש: ראש הממשלה לא נוכח – עוצרים את הדיון

אוריאל בוסו: מותר לו ללכת לשירותים

אוריאל בוסו:  סליחה, מה קרה?     

טלי גוטליב: הוא הלך לשירותים, תירגע, מה יש לך – – – את זה לגמרי

טלי גוטליב:  הלך להתפנות, גם זה אסור

גלעד קריב: נחכה לו

טלי גוטליב: – – –     

אוריאל בוסו: הוא חזר

אוריאל בוסו:  עד שאתה גומר לצעוק, הוא כבר פה

אוריאל בוסו:  קצת כבוד, בשבילך

קריאות: – – –      

אוריאל בוסו: תודה רבה

אוריאל בוסו:  חברות הכנסת, תודה

אוריאל בוסו:  חבר הכנסת אלמוג כהן, בבקשה, שלוש דקות לרשותך

בנימין נתניהו: אדוני היושב-ראש, ההתחשבות האנושית של חברי הבית נוגעת לליבי, ורצונם להיות איתי גם כן מחמם את הלב – – –      

אוריאל בוסו: מסכים עם כבודו

אלמוג כהן: חבריי חברי הכנסת, אדוני היושב-ראש, כנסת נכבדה, אדוני ראש הממשלה, ראשית, אני אפתח את דבריי בתנחומים, תנחומים לבני משפחת אבו ענזה

אלמוג כהן:  שני ילדים מהיישוב תל שבע בנגב לצערי נשרפו למוות אתמול

אלמוג כהן:  אני שולח מכאן תנחומים למשפחה

אלמוג כהן:  שאלוהים ייתן לכם נחת ומזור לכאב הבאמת-לא אנושי הזה

אלמוג כהן:  אנחנו מחבקים אתכם

אלמוג כהן:       אני רוצה לפנות לחבריי הפטריוטים מהשמאל: תגידו לי, מיקי, תגידו לי, השתגעתם? אתם מסתובבים בעולם, מוציאים דיבת מדינת ישראל רעה

אורנה ברביבאי: די כבר, אלמוג – – –      

אלמוג כהן: באמת, ממש כאילו פתחתם שלוחה של ה-BDS

מיקי לוי: לא היה ולא נברא

אלמוג כהן: זה לא יכול להיות

אלמוג כהן:  חבר'ה, רגע

אלמוג כהן:  מיקי היקר והאהוב, יש לנו יום למוחרת – – –      

מיקי לוי: אתה אינך דובר אמת

אלמוג כהן: אולי בעוד אלף שנים, אולי בעוד אלפיים שנה, תחזרו לשלטון

אלמוג כהן:  הילדים שלכם יסתובבו בעולם

מיקי לוי: אתה משקר

מיקי לוי:  אתה אינך דובר אמת

אלמוג כהן: חבר'ה, אתם נציגים של כבוד של מדינת ישראל, אתם צריכים לסייע לראש הממשלה להוציא את שמה של מדינת ישראל – לא להוציא את דיבתה, אלא להוציא את פירות הארץ החוצה – –      

מיקי לוי: תביא דוגמה אחת

מיקי לוי:  אין לך תשובות

אלמוג כהן: – – להוציא את העשייה שלנו החוצה

אורנה ברביבאי: איזה פירות? איזה פירות?      

אלמוג כהן: אתם פתחתם סניף של ה-BDS

אורנה ברביבאי: איזה פירות?      

אלמוג כהן: חבר'ה, זה לא יכול להיות, המצב הזה

אלמוג כהן:  אנחנו עם אחד, באמת

אורנה ברביבאי: לך תעזור לבן גביר

אורנה ברביבאי:  78 נרצחים רק – – – לך תעזור לו

מיקי לוי: תביא פעם אחת

מיקי לוי:  אתה אינך דובר אמת

מיקי לוי:  תביא פעם אחת

אוריאל בוסו: תודה רבה

אוריאל בוסו:  תודה, תנו לו להמשיך

אלמוג כהן: חברים, אני באמת אומר את זה מכל ליבי

מיקי לוי: תביא דוגמה

מיקי לוי:  תביא דוגמה אחת

אלמוג כהן: אני אומר את זה מעמקי נשמתי, כי אני מעריך אתכם

קריאות: – – –     

אלמוג כהן: אתם ערכיים, אתם ציונים, אתם אוהבי הארץ, אבל למה אתם פתחתם שלוחה של ה-BDS? למה? לפני רגע ישב פה יושב-ראש בית הנבחרים האמריקאי ודיבר בפטריוטיות, דיבר על אהבת המולדת, דיבר על הערכים המשותפים

אלמוג כהן:  הוא דיבר על הגשרים שניתן לבנות

אלמוג כהן:  אבל אתם מסתובבים בעולם עם דרכון דיפלומטי ועושים לנו נזק אדיר

אלמוג כהן:  אז חברים, אני מבקש מכם, בבקשה – –      

אורנה ברביבאי:   בן גביר כבר סיים לטפל במשילות

אלמוג כהן: – – בגלל שאתם פטריוטים, בגלל שאתם ציונים – אולי יותר ממני – ובטוח יותר ערכיים מכולנו – –      

מיקי לוי: חבר הכנסת כהן, חבר הכנסת כהן – – –      

אוריאל בוסו: תודה רבה

אלמוג כהן: – – חבר'ה, תחזרו לשורשים

אלמוג כהן:  יש לנו את יום המחר, יש לנו ילדים לדאוג להם ועתיד משותף

אורנה ברביבאי: בגלל זה בן גביר הלך לבאר שבע

אורנה ברביבאי:  בגלל זה – – – משפחות שכולות

אורנה ברביבאי:  מספיק

אלמוג כהן: כי אנחנו נישאר פה, וגם אתם

אלמוג כהן:  אז אני רוצה לומר לכם שאני אוהב אתכם, אני מעריך אתכם; אתם אנשים מדהימים, וקחו את הכוחות האלה למקומות חיוביים

אלמוג כהן:  תודה רבה לכולם

אוריאל בוסו: תודה לחבר הכנסת אלמוג כהן

אוריאל בוסו:  חבר הכנסת אביגדור ליברמן, בבקשה

אוריאל בוסו:  תודה

אוריאל בוסו:  אפשר לאפשר למר ליברמן לדבר? שלוש דקות לרשותך, אדוני

אביגדור ליברמן: אדוני היושב-ראש, כנסת נכבדה, אני רוצה להחזיר את ראש הממשלה לחורף 1992: בפעם הראשונה פריימריז לרשות הליכוד, וראש הממשלה דהיום מגיע לסניף קריית שמונה

אורנה ברביבאי: איזו שנה?     

אביגדור ליברמן: חורף 1992

אביגדור ליברמן:  ויושב-ראש הסניף וראש מחנה דוד לוי – אז היו מחנות – יוסי חימי, מתחיל לצעוק, לצרוח

אביגדור ליברמן:  הוא לא השתנה עד היום; גם היום ממשיך לצעוק ולצרוח

אביגדור ליברמן:  ובנימין נתניהו מרים כוס תה ואומר: יוסי חימי יכול לצעוק, אבל עובדה שאני פה בסניף קריית שמונה ואנחנו מדברים על נושאי חברה, זה אומר שאנחנו יחד נשנה ונתקן את כל הנושא החברתי

אביגדור ליברמן:  ואז יוסי חימי אומר: מה אתה מספר לנו סיפורים? אתה לא יודע להבדיל בין נענע לשיבה, מה אתה תתקן לנו נושאים חברתיים? זה בדיוק, ראש הממשלה, מה שהיה אתמול

אביגדור ליברמן:  מה אתה מספר לנו סיפורים על יוקר מחיה? אין לך מושג מה זה יוקר מחיה

אביגדור ליברמן:  אתה מגיע לסופר רק לפני הבחירות, להצטלם

אביגדור ליברמן:  אתה מספר לנו על התוכנית

התקשורת שלמה קרעי: השארתם אדמה חרוכה עם אינפלציה בשמיים, אכלת פה את האזרחים

אביגדור ליברמן: איזו תוכנית, אדוני ראש הממשלה? ראיתי אתמול בן אדם מפוחד, מבוהל, שבא להגיב על הסקרים שלא מחמיאים לו

אביגדור ליברמן:  כל פעם שיש סקר בטלוויזיה שהוא לא נוח לך אתה מייד רץ למרקע לתת הצהרה

אביגדור ליברמן:  איזו הצהרה? איזו כלכלה? מה זה ב-2024 – חוק חינוך חינם מ-2024 – בלי להצביע על מקורות התקציב?     

אופיר כץ: זה חלק – – – ספטמבר

אביגדור ליברמן: זה הכול סיפורי סבתא

אביגדור ליברמן:  אתה מדבר על יוקר המחיה, אדוני ראש הממשלה – רק לידיעתך, מ-1 בינואר מחירי תפוחי האדמה עלו ב-21%, מחיר הקפה עלה ב-18%

התקשורת שלמה קרעי: היית בסופר לאחרונה? מתי היית בסופר? אתה מדושן עונג, אתה נהנתן, אין לך קשר בכלל ליוקר המחיה

אביגדור ליברמן: פעם אחרונה הייתי רק ביום שישי האחרון

אביגדור ליברמן:  רק ביום שישי האחרון

התקשורת שלמה קרעי: תפסיק לבלבל את השכל

התקשורת שלמה קרעי:  שלחו אותך לפח האשפה של ההיסטוריה

אביגדור ליברמן: אני מגיע גם אחרי הבחירות, לא רק לפני בחירות

אביגדור ליברמן:  אדוני ראש הממשלה, אתה מוביל את כלכלת ישראל להתרסקות

אביגדור ליברמן:  אין לך מושג מה כתוב בתקציב המדינה

התקשורת שלמה קרעי: שלחו אותך לפח האשפה של ההיסטוריה

אביגדור ליברמן: אני יודע לקרוא תקציבים

אביגדור ליברמן:  ביוני-יולי תהיה התרסקות כלכלית

שרון ניר: – – –      

התקשורת שלמה קרעי: שר האוצר הכי כושל שהיה בתולדות ישראל

התקשורת שלמה קרעי:  אתה ולפיד עושים תחרות מי יותר כושל

אביגדור ליברמן: זה מה שיוריד אותך מהשלטון, זה מה שיפגע בבן שלך

אביגדור ליברמן:  אין לך מושג מה כתוב בתקציב שלך

אביגדור ליברמן:  תקציב 2024-2023 הוא תקציב של ההתרסקות

אביגדור ליברמן:  אם ב-2022-2021 קיבלנו 42 מיליארד דולר השקעות זרות בהייטק, לא יהיו לך גם 10 מיליארד

אביגדור ליברמן:  הירידה ב-75% היא פגיעה בקטר הכלכלה הישראלית, בהייטק

אוריאל בוסו: תודה רבה

אביגדור ליברמן: הוספת כסף לקצבאות לאברכים, אבל לסטודנטים לא הוספת שקל אחד; לא הוספת שקל אחד לא לניצולי שואה ולא למקבלי הבטחת הכנסה

אביגדור ליברמן:  תודה

אוריאל בוסו: תודה רבה

אוריאל בוסו:  חבר הכנסת ווליד טאהא, בבקשה

וליד טאהא: כבוד היושב-ראש, חברות וחברי הכנסת, ראש הממשלה, החברה הערבית מדממת

וליד טאהא:  הערים והכפרים שלנו מדממים

וליד טאהא:  הרחובות שטופים בדם

וליד טאהא:  המצב שהגענו אליו בלתי נסבל

וליד טאהא:  אין לנו תחושת ביטחון – לא ברחובות, לא בחצרות הבתים ואפילו לא בתוך הבתים

וליד טאהא:  אנחנו מדממים, ראש הממשלה

וליד טאהא:  מדממים

וליד טאהא:  במשך זמן רב, בכל הזדמנות ומעל כל במה אנחנו קראנו וקוראים לאיסוף הנשק או לבלימת זליגתו מבסיסי הצבא והמשטרה לידי סוחרי נשק וארגוני פשיעה בחברה הערבית

וליד טאהא:  הגענו למצב קטסטרופלי, ראש הממשלה, שכל ילד שחפץ בכך יוכל לקנות כלי נשק

וליד טאהא:  כל ילד שחפץ בכך יוכל לקנות כלי נשק, והקלות המזעזעת שבה יוכל לעשות זאת היא אות קלון ותעודת עניות למדינת ישראל

וליד טאהא:       בארבעת החודשים הראשונים של הממשלה שלך, ראש הממשלה, נרצחו 64 בני אדם מהאזרחים הערבים – 64 בני אדם, מספר בלתי נתפס, וכל הרוג הוא מספר בלתי נתפס – לעומת 25 בתקופה המקבילה אשתקד

וליד טאהא:  ואתה, ראש הממשלה, איפה אתה בכל הרציחות האלה? מדוע קולך, ראש הממשלה, לא נשמע? מדוע אינך נוקט פעולה? מדוע אינך מכנס צוותים? כמי שנושא באחריות על אשר מתרחש במדינה, ראש הממשלה, מצופה ממך במצב חירום זה להיות המוביל במאבק למיגור הפשיעה

וליד טאהא:  אך אתה, ראש הממשלה, נשארת אדיש לדמם של האזרחים הערבים, שנשפך מנשים, ילדים, צעירים ומבוגרים? קום ותעשה מעשה, ראש הממשלה

וליד טאהא:  קום ותעשה מעשה

וליד טאהא:  קבל החלטה להילחם בפשיעה ולמגר אותה, כי אם לא תעשה כן ותמשיך להיות אדיש ולא אכפתי, לצערנו יישפך עוד הרבה מאוד דם בחברה הערבית ובמדינה בכלל

וליד טאהא:       אנחנו ברע"מ אמרנו בכל הזדמנות שנתייצב לכל משימה שתביא למיגור הפשיעה, שתשים סוף לקטסטרופה שאנחנו עוברים

וליד טאהא:  ידנו מושטת לכל שיתוף פעולה למען תכלית זאת, ואני קורא לך, ראש הממשלה, לחשב מסלול מחדש בכל הנוגע לטיפול בפשיעה בחברה הערבית

וליד טאהא:  אנחנו חפצי חיים ולא רוצים – –      

אוריאל בוסו: נא לסיים

וליד טאהא: – – לחיות בפחד באופן מתמיד

וליד טאהא:  הדם שלנו לא שווה פחות

אוריאל בוסו: תודה רבה

אוריאל בוסו:  חבר הכנסת עופר כסיף, בבקשה

אוריאל בוסו:  שלוש דקות לרשותך

עופר כסיף: כבוד היושב-ראש, חברי הכנסת, אני רוצה להתחיל בציטוט משיר: "עכשיו אני יורד כי הגשם בשער / עכשיו אני הולך עמוק אל תוך היער / איפה שיש אנשים בלי ידיים – – – ופנים של תליין מסתכלות מכל בית – – – הצבע שחור והאפס הוא מלך – – – עוד מעט, עוד מעט, גשם כבד עומד ליפול"

עופר כסיף:  כך כתב – חבר הכנסת לפיד, אני אשמח אם תקשיב, בעיקר כשהתייחסתי ליהונתן גפן – כך כתב יהונתן גפן, על פי שירו של בוב דילן, אזהרה ותוכחה מפני הכיליון והמוות שבמלחמה

עופר כסיף:       גשם כבד אכן נפל אתמול שוב בשטחים הכבושים

עופר כסיף:  גשם כבד בדמות דם שניגר בעקבות מטר אבנים ומוטות ברזל, שאיתם הותקפו פלסטינים על אדמות הכפר בורקה על ידי כנופיות המתנחבלים מקן הטרור בחומש

התקשורת שלמה קרעי: לפי דעתי צריך – – – לא שפוי – – –     

עופר כסיף: מאורת הנחשים הזו יושבת על אדמות הכפר, אך השוד והגזל אינם מספקים את הפוגרומצ'יקים, הרוצים עוד דם פלסטיני ותוקפים את החקלאים

עופר כסיף:  בורקה אינה לבד: רק בסוף השבוע האחרון תקפו מתנחבלים חקלאים פלסטינים בדיר אל-חטב, יידו אבנים על רכבים במוע'ייר, השחיתו עצי זית בבורין והציתו בית בקוסרא

עופר כסיף:  מראשית השנה נרצחו 103 פלסטינים בשטחים הכבושים, ביניהם 19 קטינים, ומעל 3,200 נפצעו מטרור הכיבוש

עופר כסיף:      הכיבוש הוא טרור

עופר כסיף:  הכיבוש הוא ה-טרור

עופר כסיף:  והרי אתה עצמך, אדון נתניהו, כתבת הזאת בספרך "הטרור – כיצד יוכל המערב לנצח"

עופר כסיף:  כתבת כך – אני מצטט: לוחמי הגרילה אינם טרוריסטים; הם חיילים בלתי סדירים שנלחמים בכוחות צבא סדירים ולא באזרחים

עופר כסיף:  למעשה, לוחמי הגרילה הם ההפך הגמור מטרוריסטים

בנימין נתניהו:  – – –      

עופר כסיף:  לעומת לוחמי הגרילה, היוצאים לקרב נגד כוחות צבאיים, בוחרים הטרוריסטים לתקוף אזרחים חסרי מגן, זקנים, נשים וטף – ובעצם כל אדם, ובלבד שאינו חייל

אופיר אקוניס:  – – –      

עופר כסיף: לשיטתך שלך, אדון נתניהו, הכיבוש הוא טרור, והמתנחלים הפורעים הם הטרוריסטים הגדולים ביותר

טלי גוטליב: אתה תמכת בו

טלי גוטליב:  אתה תמכת בו

אוריאל בוסו: נא לסיים

טלי גוטליב: אתה תומך טרור שמחלל את כבודם של חללי – – –      

אוריאל בוסו: משפט לסיום

עופר כסיף: הצבא יודע, שר הביטחון יודע, הממשלה יודעת, אתה יודע, ואתה, אדון נתניהו, לפי הגדרתך שלך, אתה הוא ראש הנחש

התקשורת שלמה קרעי: אתה בטוח – – –      

אוריאל בוסו: תודה רבה

עופר כסיף: אתה הוא ראש ממשלת הטרור, שתחת שלטונה חיים מיליוני פלסטינים חסרי הגנה

התקשורת שלמה קרעי:  – – –      

עופר כסיף: אתה עומד בראש כנופיות הטרור

עופר כסיף:  אתה זה שנותן את הלגיטימציה לפרעות

אוריאל בוסו: חבר הכנסת כסיף, תודה רבה

עופר כסיף: אתה תגיע להאג

טלי גוטליב:  – – –      

אוריאל בוסו: תודה רבה

אוריאל בוסו:  אתה לא תאשים האשמות כאלה ראש ממשלה

אוריאל בוסו:  היית בפגרה כשהיה פה רצח של משפחה שלמה, שתי אחיות ואימא, ולא גינית במילה אחת

אוריאל בוסו:  נא לסיים

עופר כסיף: אני אאשים אותו באמת

עופר כסיף:  הוא עומד בראש הנחש, הוא הטרוריסט

אוריאל בוסו: נא לסיים, לרדת

עופר כסיף: הוא טרוריסט

עופר כסיף:  הדם על ידיו, והוא צריך לעמוד לדין

אוריאל בוסו: נא לרדת מהדוכן, בושה

אוריאל בוסו:  תודה רבה

אוריאל בוסו:  חבר הכנסת גלעד קריב, בבקשה

בנימין נתניהו: אדוני היושב-ראש, יש לי בקשה אחת

בנימין נתניהו:  חבר הכנסת כסיף, אני מתכוון לענות לך, אנא הישאר בזמן תגובתי

עופר כסיף: אני לא רוצה לשמוע את השקרים שלך

בנימין נתניהו: אני שמעתי את השקרים שלך

בנימין נתניהו:  אל תברח, תישאר

טלי גוטליב: מה אתה פוחד לשמוע את ראש הממשלה?     

אוריאל בוסו: תודה רבה

אוריאל בוסו:  חבר הכנסת גלעד קריב, שלוש דקות לרשותך

אוריאל בוסו:  תודה רבה, חברת הכנסת גוטליב

בנימין נתניהו: שלא יברח, שיישאר

טלי גוטליב: המראה שאנחנו מציבים לך קשה, קשה

אוריאל בוסו: אני רוצה לאפשר לחבר הכנסת קריב להתחיל את הדברים

אוריאל בוסו:  נא לאפשר לו, בבקשה

גלעד קריב: אדוני היושב-ראש, כנסת נכבדה, אדוני ראש הממשלה נתניהו, חמישה ימים חלפו מאז האשים שר המשפטים לוין – שלא טרח להתייצב לצידך בדיון הזה – את שופטי ישראל בסיוע לאויב, ואתה, אדוני ראש הממשלה, לא פצית את פיך

גלעד קריב:  שבועיים ימים מאז קרא השר הנוסף במשרד המשפטים דודי אמסלם להעמיד לדין את נשיאי בית המשפט העליון ברק וחיות, ואתה, אדוני ראש הממשלה, לא פצית את פיך

גלעד קריב:  בשבועיים הימים האלה, פעילי ליכוד שהרבית להצטלם איתם ולדבר בשבחם מגדפים ומחרפים את הנשיא בדימוס ברק, תוך חילול זכרה של השואה וכבודם של שורדי השואה, ואתה, ראש הממשלה נתניהו, לא פוצה את פיך

גלעד קריב:      אמור לנו, מר נתניהו, למה בדיוק אתה מחכה? לתמונות של שופטי ישראל במדי אס

גלעד קריב: אס? למיצגים של חבלי תלייה? לקריאות משולהבות "ברק בוגד", "חיות בוגדת"?      

קטי קטרין שטרית:  – – –      

גלעד קריב:  הערב הזה, אני אומר לך, אדוני ראש הממשלה, אתה בשתיקתך מתיר את דמם של שופטי ישראל ומסמן אותם כאויבי האומה

גלעד קריב:  שתיקתך מעידה כי לא למדת דבר משנת 1995 הארורה

גלעד קריב:  אבל אנחנו – אנחנו כן למדנו, אדוני ראש הממשלה, ואנחנו לא מפקירים יותר – –      

אופיר כץ: אתם המסיתים הכי גדולים

גלעד קריב:  – – לא את הרחובות, לא את הרשתות החברתיות ולא את מרפסות הבתים

גלעד קריב:  עוד הרבה לפני שתכוננו כאן חוקה אנחנו נשבעים להיות חומת המגן של הדמוקרטיה הישראלית ושל שומרי הסף שלה, ולא נעצור לרגע מעמידתנו על המשמר

גלעד קריב:      כמה אירוני הדבר שיושב-ראש בית הנבחרים האמריקאי פתח כאן את דבריו בציטוט מתוך מגילת העצמאות – אותה הכרזה מכוננת שאתה ושותפיך סירבתם להזכיר בחוק הלאום, שאתה וחבריך מסרבים לקבע כמקור פרשני לחוקי-היסוד, שאתה וחבריך מסרבים לגזור ממנה את עקרון השוויון, שגם עליו דיבר הידיד הטוב שלך מוושינגטון

גלעד קריב:      אדוני ראש הממשלה, בפעם הראשונה שהמילה "חוקה" מופיעה בתורה היא באה בהקשרו של הגר: "חֻקָּה אחת יהיה לכם ולגר ולאזרח הארץ"; זהו מבחנה היסודי ביותר של כל חוקה ראויה – ההגנה על מעמדו של האזרח המוחלש, הגר, הזר

גלעד קריב:  מה לממשלת הקנאים שהקמת ולערכים האלה? מה להם ולשר הבריון, הכושל והמסוכן שמינית כשר לביטחון לאומי – –     

אוריאל בוסו: תודה רבה

אוריאל בוסו:  נא לסיים

גלעד קריב: – – זה שבתקופת כהונתו הקצרה, דם שוטף את רחובות היישובים הערביים?      

אוריאל בוסו: תודה רבה

גלעד קריב: חוקה תתקין לנו? קלון אתה ממיט עלינו

גלעד קריב:  דבר אחד ויחיד יש לי לומר לך הערב בשם מאות אלפי אזרחים

אוריאל בוסו: משפט

גלעד קריב:  בושה, בושה, בושה

אוריאל בוסו: תודה רבה

אוריאל בוסו:  חבר הכנסת אבי מעוז

קטי קטרין שטרית:  – – –      

התקשורת שלמה קרעי: עוד שנייה והייתם נמחקים מהמפה, מאות אלפי אזרחים – – –      

גלעד קריב: שמענו, שמענו

התקשורת שלמה קרעי: בסקרים אתם לא עוברים

אוריאל בוסו: חבר הכנסת מעוז, הוא ציטט לגבי הגר – אולי תסביר לו מה זה גר על פי התורה, ואז לא יתמכו בגיור רפורמי

אבי מעוז: חבל על הזמן שלי

קטי קטרין שטרית: המנהיגים ההיסטוריים של מפלגת – – – היו קמים מהקבר, להם הם היו אומרים "בושה"

אוריאל בוסו: תודה רבה

אוריאל בוסו:  שלוש דקות לרשותך, אדוני

טלי גוטליב: אדוני היו"ר, אולי תסביר לאזרחים מה זה גר

טלי גוטליב:  שלא יהיה פה – – –     

גלעד קריב:  – – – נסמכים עליכם, מנצלים את הכהניסטים

אוריאל בוסו: תודה רבה

אוריאל בוסו:  חבר הכנסת קריב, אולי תצא לשתות קפה בינתיים, זה עדיף לכולם

אוריאל בוסו:  שלוש דקות לרשותך

אבי מעוז:  אדוני היושב-ראש, כנסת נכבדה, מובילי המחאה נגד השינויים במערכת המשפט הצליחו ליצור פחד אמיתי בקרב ציבור רחב, כאילו או-טו-טו כפייה דתית משתלטת על רחבי מדינת ישראל: נשים יחויבו לחבוש מטפחת או חיג'אב, באוטובוסים וברחובות תהיה הפרדה בין גברים לנשים, אנשים יוכלו להישפט רק בפני בתי דין רבניים, שמירת הכשרות תיכפה על כולם, הרשויות יחטטו בחייו הפרטיים של האדם ויקבעו לו כיצד לחיות ועוד ועוד

אבי מעוז:  כל אלו הן תוצאה של הנדסת תודעה מכוונת וזדונית, כאילו מישהו מתכנן כפייה דתית על הציבור ועל האנשים הפרטיים במדינת ישראל

אבי מעוז:       אז אני רוצה לשלוח מכאן מסר מרגיע: זה שקר ושטיפת מוח

אבי מעוז:  באמת, כל הבעיה היא בלימודי ליבה

אבי מעוז:  אם רק כל הנבהלים הזועקים והמוחים היו לומדים את לימודי הליבה האמיתיים של עם ישראל, כלומר לימודי היהדות ותורת ישראל, הם היו מגלים שהיהדות לא מכוונת בכלל לכפייה דתית

אבי מעוז:  כל מהותה של היהדות זה ההפך הגמור

אבי מעוז:      בוודאי שאנחנו רוצים ושואפים שכל עם ישראל ילך בדרך התורה, אבל אך ורק מתוך הכרה ואמונה ובחירה חופשית, כמו שכתוב בספר דברים: "ראה נתתי לפניך היום את החיים ואת הטוב ואת המוֶת ואת הרע"; "ובחרת בחיים", וכמו שכתב הרמב"ם בהקדמתו לפירושו לפרקי אבות, "האמת אשר אין ספק בו, שפעולות האדם כולן מסורות לו: אם ירצה – יעשה, ואם לא ירצה – לא יעשה, מבלתי הכרח שיכריחהו עליו – ומפני זה ראוי לצוותו"

אבי מעוז:  ועוד כתב שם: "ואילו היה האדם מוכרח על פעולותיו – יהיו בטלות מצוות התורה ואזהרותיה והיה הכול שקר גמור, אחר שאין בחירה לאדם במה שיעשה"

אבי מעוז:      הבחירה החופשית היא אחד מהיסודות שעליהם מבוססת תורת ישראל

אבי מעוז:  אם יש כפייה, אין בחירה חופשית; אם יש בחירה חופשית, אין כפייה

אבי מעוז:  נכון שבנוגע למרחב הציבורי ולצביון של המדינה יש לנו בהחלט מה לומר על איך הם צריכים להיראות, בדיוק כמו שהבינו זאת למשל גם מאיר דיזנגוף וגם חיים נחמן ביאליק, אבל אין לזה שום קשר להפחדות ולניסיונות לשטוף את מוחם של ההמונים כאילו איראן זה כאן

אבי מעוז:  אז חברים, בואו נרגיע

אבי מעוז:  אף אחד לא מתכוון לכפות שום דבר על אף אחד בנוגע לחייו הפרטיים

אבי מעוז:  לעומת זאת, על המרחב הציבורי בהחלט ניאבק בכל הדרכים הדמוקרטיות כדי שיהיה ראוי למדינה היהודית

אבי מעוז:  תודה

אוריאל בוסו: תודה רבה לחבר הכנסת אבי מעוז

אוריאל בוסו:  חבר הכנסת ולדימיר בליאק, בבקשה

אוריאל בוסו:  ארבע דקות לרשותך, אלא אם כן חברת הכנסת שטה תיתן לך עוד דקה

אוריאל בוסו:  ארבע דקות, אלא אם כן את נותנת לו עוד דקה

ולדימיר בליאק: אדוני היושב-ראש, חבריי חברי הכנסת, אדוני ראש הממשלה – אתה זוכר, אדוני ראש הממשלה, מה אמרת רגע לפני הבחירות? החלב עולה, הלחם עולה, הכול עולה

ולדימיר בליאק:  אדוני ראש הממשלה, אתה צודק: הבוקר מוצרי החלב התייקרו כמעט ב-10%, ובתקופה הקרובה ישלימו זינוק חד של 16% – 50 שקלים בחודש, 600 שקלים בשנה לכל משפחה בישראל, אדוני ראש הממשלה

ולדימיר בליאק:  הבטחת לפני הבחירות שש רפורמות גדולות בכלכלה, והראשונה שביניהן – הורדה דרמטית של מחירי המזון

ולדימיר בליאק:  מאז הבחירות לא דרכת בסופר, אז אני כאן לספר לך, אדוני ראש הממשלה: מחירי המזון עלו בעשרות אחוזים

ולדימיר בליאק:  מייד אחרי הבחירות הבטחת במסיבת עיתונאים להקפיא את מחוללי האינפלציה – ארנונה, חשמל, ריבית; הארנונה התייקרה, מחיר החשמל זינק, יוקר המחיה משתולל

ולדימיר בליאק:  איך אמרת? הכול עולה

ולדימיר בליאק:       אתמול ועדת השרים לענייני חקיקה דחתה את הצעת החוק של סיעת יש עתיד לדמי אבטלה לעצמאים

ולדימיר בליאק:  אני רוצה לספר לך, אדוני ראש הממשלה, כי מתחילת השנה בעלי העסקים הקטנים מדווחים על האטה ניכרת, על הצ'קים שחוזרים, על חשש למיתון שהולך וקרב

ולדימיר בליאק:  על פי ההערכות, מספר העסקים הקטנים שייסגרו השנה יזנק ב-30%, ואתם מעיפים מחוק ההסדרים את רשת הביטחון הסוציאלי ל-600,000 עצמאים בישראל

התקשורת שלמה קרעי: בגלל זה – – –     

דבורה ביטון: למה אתה מתווכח איתו? במציאות זה מה שקורה

דבורה ביטון:  למה אתה מתווכח עם המציאות?     

ולדימיר בליאק: אדוני ראש הממשלה, הפרת את כל הבטחות הבחירות שלך

ולדימיר בליאק:  הממשלה שלך רושמת כישלון אחרי כישלון בכל התחומים, אך הכישלון בתחום הכלכלי הוא החמור ביותר, בין היתר כי הוא מיותר, כי הוא לא מחויב המציאות

ולדימיר בליאק:  הוא תוצאה ישירה של העיסוק האובססיבי בהפיכה המשפטית, המתקפה הפראית שלכם על הדמוקרטיה הישראלית

התקשורת שלמה קרעי: מי הוריש לנו אינפלציה?     

ולדימיר בליאק: התוצאה – חוסר תפקוד מוחלט של המשרדים הכלכליים בממשלה שלך

ולדימיר בליאק:  זה פשוט לא מעניין אתכם

ולדימיר בליאק:  זה פשוט לא מעניין אותך

ולדימיר בליאק:  מה כן מעניין אותך? לפני חודשיים, אדוני, שלחת לוועדת הכספים לא פחות מ-13 חברי כנסת מהליכוד כדי לקדם מימון מלא של שני הבתים הפרטיים שלך, של האיפור שלך, של התספורות שלך, של הנסיעות שלך ושל הכיבודים שלך

התקשורת שלמה קרעי: אתה מימנת לבנט 50 מיליון שקל לבית הפרטי שלו

ולדימיר בליאק: זה מה שבאמת מעניין אותך, אדוני ראש הממשלה

ולדימיר בליאק:  זה מה שבאמת מעניין אותך

התקשורת שלמה קרעי: אתה היית רכז הקואליציה בוועדת הכספים

ולדימיר בליאק: בתוך חמישה חודשים בזבזת עודף תקציבי של 10 מיליארד שקלים שהשארנו לכם – –     

התקשורת שלמה קרעי: אתה אישרת 50 מיליון לבנט ועוד כמה עשרות מיליונים ללפיד לבית הפרטי

ולדימיר בליאק: – – והכנסתם את המדינה חזרה לגירעון

ולדימיר בליאק:  הורדתם את תחזית דירוג האשראי

ולדימיר בליאק:  הברחתם משקיעים

ולדימיר בליאק:  גרמתם נזק בלתי הפיך למשק

ולדימיר בליאק:      אדוני ראש הממשלה, אתה עושה את עצמך עכשיו עסוק, נכון?     

בנימין נתניהו: אל תיפגע, אבל אני מסוגל גם להעיף מבט – – – וגם לשמוע את דברי הבלע שלך

בנימין נתניהו:  יש לי את היכולת הזאת, אני לא צריך לעשות את עצמי

בנימין נתניהו:  וחוץ מזה, זה לא כל כך מעניין – – –     

ולדימיר בליאק: מעולה

ולדימיר בליאק:  אז אתה זוכר, אדוני, שלפני 24 שנים אמרו לך את המשפט המפורסם "ביבי, תסתכל לי בעיניים"? אז אני לא רוצה שתסתכל לי בעיניים, אני רוצה שיהיה לך את האומץ, אדוני, להסתכל בעיניים של מיליוני ישראלים ששיקרת להם ורימית אותם

אוריאל בוסו: תודה רבה

ולדימיר בליאק: אין לך את האומץ הזה

ולדימיר בליאק:  נכשלת – תתפטר

ולדימיר בליאק:  תודה רבה

אוריאל בוסו: תודה רבה

אוריאל בוסו:  יש לי חוב של שתי דקות לחברת הכנסת פנינה תמנו שטה

טלי גוטליב: כל הזמן אותו דבר

טלי גוטליב:  כולכם אומרים אותו דבר

נאור שירי: טלי, בהצלחה במרוץ

טלי גוטליב: אותו דבר, חמישה חודשים

טלי גוטליב:  אני כבר כמעט יודעת אותך בעל פה

אוריאל בוסו: חברת הכנסת, יש לך שתי דקות

פנינה תמנו: אדוני היושב-ראש, גם קיבלת – לא חנופה, אבל מחמאות; אדוני ראש הממשלה, כנסת נכבדה, הנאום שלי הוא נאום במקטעים

פנינה תמנו:  קודם דיברתי על כך שאין שום רפורמה בעולם ששווה את הקרע בעם, בטח לא כמו זאת שהליכוד מוביל

פנינה תמנו:  אני חושבת שהקריאה שלנו, של המחנה הממלכתי, להידברות, הייתה מאוד מאוד ברורה, ממקום של אחריות, ואנחנו עדיין בחדרי המשא ומתן מתוך תקווה ואמונה גדולה שבאחריות שלנו, נבחרי הציבור, לעצור – לעצור אותנו מלהידרדר לתהומות שלא היינו בהן

פנינה תמנו:      אבל אני אנצל את הזמן הקצר שיש לרשותי כדי לומר לך: מה שאנחנו גילינו הבוקר הוא שקולות קוראים – כשאני הייתי שרה – קולות קוראים חשובים ביותר למען יהודי אתיופיה בוטלו

פנינה תמנו:  האחד – הנצחה של יהודי אתיופיה אשר נספו בדרכם לישראל

פנינה תמנו:  אני לא מדברת על תקציבי עתק, אנחנו מדברים על 4 מיליון שקלים שבזכותם הוקמו 30 חדרי ההנצחה בכל רחבי הארץ, וילדי ישראל מכל המגזרים היו מגיעים לחדרי ההנצחה ולומדים

פנינה תמנו:  איך דבר כזה קורה, שהתיעדוף של 4 מיליון שקלים, בזמן שהוא קיבל מאות מיליוני שקלים תוספת – הוא מחליט לבטל את זה, שר הקליטה?     דבר נוסף – הסיוע לקשישים

פנינה תמנו:  2 מיליון שקלים כדי להגביר את הזכויות שלהם – זכויות פנסיוניות, זכויות אחרות – גם זה בוטל

טלי גוטליב: זה לא בוטל – – –     

פנינה תמנו: אני באמת לא יכולה לומר שאין פה צביעות של מי – – –     

טלי גוטליב: זה לא בוטל

פנינה תמנו: עזבי

פנינה תמנו:  עזבי

פנינה תמנו:  תעשי לי טובה, טלי, לכי תעשי שיעורי בית – –     

טלי גוטליב: זה לא בוטל – – –     

פנינה תמנו: – – קצת תכירי

פנינה תמנו:  את, שמדברת על פריבילגים ועל אפליה – אני אגיד לך משהו, אל תלמדי אותי

פנינה תמנו:  גם ראש הממשלה יודע כמה שנים אני נאבקת

פנינה תמנו:  אז אני לא אשמע על אשכנזים, מזרחים, אליטיסטים ושלא

פנינה תמנו:  אתם צריכים לאשר את התוכניות האלה

פנינה תמנו:      לצערי, בתקציב גם לא מופיע שקל לעליית הממתינים מאתיופיה לישראל, תיקון שצריך להתבצע

פנינה תמנו:  נותרו כ-5,000 – תביאו אותם מייד

אוריאל בוסו: תודה

פנינה תמנו: אני הבאתי החלטת ממשלה, סעיף 6, תקראו: הממשלה מחויבת להביא מקור תקציבי

פנינה תמנו:  איזה מין דבר זה? העצירה של הסיוע ליהודים שעלו מאוקראינה – 120,000 עולים בשנתיים וחצי הגיעו לישראל; אתם עודדתם אותי להעלות אותם

פנינה תמנו:  למה הם לא מקבלים סיוע? למה, כדי שהם יידרדרו לעוני? אז על מה אתם מדברים? על איזו אפליה וגזענות?     

אוריאל בוסו: תודה

אוריאל בוסו:  תודה רבה

פנינה תמנו: זו צביעות

פנינה תמנו:  ואני אומרת לכם: אתם לא תבואו ותקראו ליהודי אתיופיה להצביע לכם בזמן שהציונות הדתית והליכוד מפקירים אותם בזמן אמת

אוריאל בוסו: תודה רבה

אוריאל בוסו:  חבר הכנסת אריאל קלנר, בבקשה

התקשורת שלמה קרעי: את כל הכישלונות שלכם השארתם לנו

פנינה תמנו: שלמה, אתה ביטלת את מה שעשיתי

טלי גוטליב: השר קרעי, ה-2 מיליון בספר התקציב

טלי גוטליב:  למילה אי-אפשר להאמין לה

פנינה תמנו: קרעי, כשאין מה להגיד, עדיף לסתום את הפה

פנינה תמנו:  לכו ותבדקו את זה

טלי גוטליב: אי-אפשר להאמין לה למילה

טלי גוטליב:  תוספת תקציב

פנינה תמנו: טלי, תמשיכי לצרוח

פנינה תמנו:  מה שאת לא יודעת – אין לך מושג – – –     

אוריאל בוסו: תודה רבה לחברת הכנסת פנינה תמנו שטה וחברת הכנסת גוטליב

אוריאל בוסו:  אולי תצאו ביחד, תשתו קפה ביחד

טלי גוטליב: – – – אני לא מדברת עם מי שפעם אחת – – – משקר

פנינה תמנו: סליחה – – – את מביישת את הליכוד

פנינה תמנו:  את מביישת את הליכוד

פנינה תמנו:  בושה וחרפה – – –     

אוריאל בוסו: תודה רבה

אוריאל בוסו:  חברת הכנסת פנינה תמנו שטה, אפשר לשבת, להירגע, ואם את רוצה לנוח – בחוץ

פנינה תמנו: אני רוצה עוד שתי דקות

אוריאל בוסו: תודה

אוריאל בוסו:  ארבע דקות לרשותך, אדוני

אריאל קלנר: אדוני היושב-ראש, אדוני ראש הממשלה, אדוני השר, כנסת נכבדה, נפל דבר במדינת ישראל בחודשים האחרונים, דבר שעוד יילמד בדברי הימים של מדינת ישראל; נחשף פרצופה של האליטה – אליטה משפטית, אליטה תרבותית, תקשורתית, חברתית, אקדמית וביטחונית

אריאל קלנר:  היום, אדוני היושב-ראש, זה 1 במאי

אריאל קלנר:  זה יום שהיה אמור להיות במקורו חג הפועלים והשוויון

אריאל קלנר:  בפועל, כמו שכתב אורוול, בכל המדינות הקומוניסטיות באמת כולם היו שווים, רק שהיו כאלה שהיו שווים יותר

אריאל קלנר:       במדינת ישראל, סתימת הפיות, הדרת ציבורים שלמים וקיפוח הם מנת חלקם של אלה שזועקים בקול גדול "דמוקרטיה" ו"שוויון", כי כל הדעות שוות – רק הדעה שלהם שווה יותר

אריאל קלנר:  מי שרוצה לדעת מדוע אזרחים רבים כל כך במדינת ישראל מרגישים סוג ב', שיתבונן רק במה שקרה אתמול: רב-סרן שהשתתף במדים בצעדה להוצאת הפוליטיקה מצה"ל, הודח

אריאל קלנר:  אני לא אומר שאותו קצין נהג כשורה; הוא עבר על נהלים והיה צריך להיענש

אריאל קלנר:  אבל מה הסטנדרט? קצין שצועד במדים נגד סרבנות הודח, ומה לעומתו קיבלו אלו שסירבו ואף הכתימו ועודדו סרבנות? הם קיבלו המון המון כבוד בקרב האליטה, בערוצי התעמולה, בתרבות, ואפילו לבושתנו במקום הזה קיבלו הבנה כלפיהם

אריאל קלנר:  גורמים חסרי אחריות – חלק מהם כאמור יושבים כאן – עודדו הכנסת פוליטיקה לצה"ל וקיבלו בהבנה סרבנות להגן על עם ישראל

אריאל קלנר:  אני מדגיש: להגן ממש, לא סירוב נקודתי כזה או אחר

אריאל קלנר:  טוב, נו, מה זה להפגין נגד סרבנות במדים לעומת קריאה מפורשת לסרבנות? וזו רק דוגמה

אריאל קלנר:  מה עם חסימות הכבישים, יום שיבוש, שוויון, יום זעם? אני לא יודע מה עוד המציאו לנו

אריאל קלנר:  מישהו מהמארגנים נעצר?      

התקשורת שלמה קרעי: "פרשת משפטים, בושה"

אריאל קלנר: כן, ודאי

אריאל קלנר:  "פרשת משפטים, בושה", כן, השבת השחורה

אריאל קלנר:  הוגשו כתבי אישום? משהו? כמו בחוות החיות של אורוול: כולם שווים, אבל יש כאלה ששווים יותר

אריאל קלנר:       חבריי, מאז ומעולם אלה שתרמו ולחמו למען הכלל זכו לכבוד; כך האבירים בימי הביניים, כך בני הקיבוצים בשנותיה הראשונות של המדינה

אריאל קלנר:  אולם עכשיו התברר לנו שאליטה היא אליטה משרתת – היא משרתת את עצמה ואת מעמדה

אריאל קלנר:  אבל היא גם שכחה – היא שכחה שבסוף אין אליטה בלי עם; אין כבוד למי שמשרת את המדינה על תנאי – שהוא גם מנהל אותה

אריאל קלנר:  הדברים שהתרחשו לאחרונה עוד יחלחלו עמוק עמוק ויגרמו לשינויים משמעותיים

אריאל קלנר:  רוב העם לא יסכים עוד לחיות כאן כאזרחים סוג ב' בארצם שלהם

אריאל קלנר:      ובנימה אישית, מגיל 13 אני משתתף בהפגנות

אריאל קלנר:  הפגנה כמו ביום חמישי האחרון לא ראיתי – הפגנה אדירה למען החירות, למען הזהות היהודית, למען ארץ ישראל ולמען הדמוקרטיה האמיתית, כדי שהעם ישלוט בגורלו באמצעות נבחריו

אריאל קלנר:  ההמונים הרבים לא מוכנים עוד להיות אזרחים סוג ב'

אריאל קלנר:       אדוני ראש הממשלה, אני, כמו רוב העם, עומד מאחוריך ומאחורי מנהיגותך

אריאל קלנר:  הציבור לא מקבל את הדה-לגיטימציה שנעשית לך, ובטח שלא למשפחתך, וזאת מהסיבה הפשוטה שהציבור לא מקבל דה-לגיטימציה לו עצמו ולערכיו שלו

אריאל קלנר:  אתגרים רבים לפנינו

אריאל קלנר:  בזכות ערכי הנאמנות והאמונה ותחת הנהגתך, אדוני, בעזרת השם, נעמוד בכולם

אריאל קלנר:  תודה רבה

אמיר אוחנה: תודה לחבר הכנסת קלנר

אמיר אוחנה:  אני מתכבד להזמין את חברת הכנסת מירב בן ארי לשאת את דבריה, בבקשה

מירב בן ארי: תודה, אדוני היושב בראש

אמיר אוחנה: ארבע דקות לרשותך

מירב בן ארי: תודה רבה

מירב בן ארי:  אדוני ראש הממשלה, כנסת נכבדה, האמת שכמובן תכננתי בכלל לדבר איתך על המצב של הביטחון האישי, כי בכל זאת, עשיתם קמפיין שלם על משילות וריבונות, ובסוף המצב – יותר גרוע מזה כנראה לא יכול להיות

מירב בן ארי:  אבל תראה, אני מניחה שיום אחד תבין שיש לך שר ביטחון – איך הוא נקרא? שר ביטחון לאומי, שר ביטחון יהודים מתנחלים שגרים בהתנחלות, ואז באמת תבין שיש לך בעיה עם השר

מירב בן ארי:  בוא נגיד שהשר לביטחון פנים שלך לא מתעסק בענייני ביטחון פנים

מירב בן ארי:  הוא מתעסק באנרכיסטים; הוא מתעסק בלפרגן לעיתונאים בטוויטר; הוא מתעסק בלבטל חוק של איזוק אלקטרוני

מירב בן ארי:  ביטחון פנים זה לא המומחיות שלו

מירב בן ארי:  אולי כדאי שישקול לעבור לנושאים אחרים, שבהם לא צריך להתמחות

מירב בן ארי:      אני בכלל תכננתי לדבר עליו, אבל אז עלה לפה אריאל קלנר ודיבר על זה שהוא אזרח סוג ב'

אריאל קלנר: המונים, לא אני

מירב בן ארי: סוג ב'

מירב בן ארי:  עכשיו, אמרתי לעצמי: מה הופך את אריאל קלנר שלנו לאזרח סוג ב'? יכול להיות שהוא גבר? כבר יש לו, מה שנקרא, יתרון עלינו

מירב בן ארי:  אז בוא אני אגיד לך, קלנר היקר – מה אני אעשה, לא תכננתי לדבר עליך

אריאל קלנר: הקול שלך שווה לקול שלי

מירב בן ארי: אבל מה, מה הופך אותך לאזרח סוג ב', מה? מה, אתה הומו שאימא שלו זרקה אותו מהבית בגלל הנטייה המינית שלו? מה, אתה אישה שלא נכנסה לקורס בצבא רק בגלל שהיא אישה? מה, אתה עני? גדלת בפריפריה החברתית, הגיאוגרפית? הלכת לעבוד בגיל 13?     

אריאל קלנר: אני בחרתי, אני בחרתי להיות עם עם ישראל

מירב בן ארי: בגיל 13 אני הלכתי לעבוד – אתה הלכת להפגנות

אריאל קלנר: את בחרת – – – אני בחרתי להיות עם עם ישראל

מירב בן ארי: מספיק כבר עם ה"אכלו לי, שתו לי"

אריאל קלנר: אני בחרתי מרצוני

מירב בן ארי:  "אנחנו אזרחים סוג ב'" – על מה אתה אזרח סוג ב'?     

אריאל קלנר: אני בחרתי מרצוני – – – ולהיאבק עבור הערכים הלאומיים של עם ישראל

מירב בן ארי: על מה? יש לך מוגבלות נפשית? גופנית? כלכלית?     

טלי גוטליב: – – –     

מירב בן ארי: על מה? מה הופך אותך? לא, הוא אזרח סוג ב'

אריאל קלנר: לא אני בחרתי – – – להצטרף – –      

מירב בן ארי: אני לא התכוונתי, את יכולה להיות רגועה

מירב בן ארי:  תאמיני לי, תאמיני לי – – –      

טלי גוטליב: עוד לפני שדיברת ידעתי מה את רוצה להגיד

אריאל קלנר: – – ולייצג את אלה שמדירים אותם מרצוני החופשי

טלי גוטליב: מוגבלות זה לא סוג ב'

מירב בן ארי: על מה? 15 שנים הוא בשלטון

טלי גוטליב: מוגבלות זה לא סוג ב', מירב

מירב בן ארי: הוא ראש הממשלה

מירב בן ארי:  הוא ראש הממשלה

מירב בן ארי:  על מי אתם מתלוננים? על שנה – – –     

נאור שירי: הוא ראש הממשלה סוג ב'

מירב בן ארי: שנה אחת גנבו לו את המדינה

מירב בן ארי:  15 שנה אתם בשלטון

מירב בן ארי:  מישהו מפריע לכם לשלוט?      

קריאה: – – – את חשבת למה – – – סוג ב'?     

מירב בן ארי: איך הפכת לאזרח סוג ב' תוך שנה?      

אריאל קלנר: את הקשבת פעם? את הקשבת פעם למי שמרגיש סוג ב'?     

צגה מלקו: – – –     

מירב בן ארי: את, את בכלל מדברת? את מדברת, צגה מלקו? על מה את מדברת?     

אריאל קלנר: – – – את פנית, דיברת עם מישהו?     

צגה מלקו: – – –     

מירב בן ארי: הרי צעירים יוצאי אתיופיה נלחמו נגדו על זה שהרגישו אזרחים סוג ב'

מירב בן ארי:  על מה את מדברת?     

צגה מלקו: לא נכון – – –     

מירב בן ארי: אני הייתי פה בכנסת העשרים עם הצעירים יוצאי אתיופיה

מירב בן ארי:  הם הפגינו נגדו – –     

התקשורת שלמה קרעי: הם הצביעו לו

מירב בן ארי: – – כי הם הרגישו אזרחים סוג ב'

צגה מלקו: – – – הם הצביעו בשבילו, לא בשבילך

מירב בן ארי: כי המדינה באמת הפכה אותם לאזרחים סוג ב'

מירב בן ארי:  על מה אריאל קלנר שלנו אזרח סוג ב'?      

קריאה: – – –     

מירב בן ארי: מה, מה עשית בחיים שהייתה לך תקרת זכוכית? מישהו עצר אותך פעם מלהצליח? מישהו אמר לך: אתה גר בשכונה לא טובה, יש לך משפחה לא מוצלחת? על מה אתה מדבר בכלל?     

אריאל קלנר: אני נאבק למען האזרחים שמותקפים במדינה הזאת ובית המשפט מדיר אותם

מירב בן ארי: יושב לי פה, מסכן, הלב נקרע

מירב בן ארי:  ממש קיבל השראה משמחה רוטמן – שמחה רוטמן, שקצרה היריעה מלתאר את שמחה רוטמן, כי הרי אין אזרח סוג ב' כמו שמחה רוטמן

צגה מלקו: – – – אף פעם – – –     

מירב בן ארי: נורא נורא קשה להיות גבר אשכנזי פריבילג

אריאל קלנר: מירב, בואי נבדוק, מי האזרחים סוג ב' – – – איתי או איתך? בואי נבדוק בחוץ

אריאל קלנר:  בואי נבדוק בחוץ

מירב בן ארי: בוא אני אסביר לך משהו שהיושב-ראש לא יכול להגיד, אבל בנאום הפתיחה שלו – שלו, של המפלגה שלו, שלכם – שמעתם מה זה להיות אזרח סוג ב'; שמעתם מה זה ששמים את ההורים שלך במעברה, שאומרים להם: זה מדינת ישראל

צגה מלקו: מירב, מה את רוצה – – –     

מירב בן ארי: מירב כהן היום סיפרה שההורים שלה התעקשו, אז הם המשיכו לירושלים

התקשורת שלמה קרעי: החברים שלך, מירב, החברים שאיתך באופוזיציה

מירב בן ארי: הם ירדו – תגיד לי, אתה אל תפתח איתי בכלל חזית, כי אתה בכל מקרה תפסיד

התקשורת שלמה קרעי: זה החבר'ה שלך

מירב בן ארי: הוא 15 שנה שולט

התקשורת שלמה קרעי: הם שמו אותנו במעברה

מירב בן ארי: כל היום "אכלו לו, שתו לו, לקחו לו"

מירב בן ארי:  אתה, אתה רוצה להגיד לי שאתה מייצג אזרחים סוג ב'? אתה? אתה, אדוני ראש הממשלה, לא מייצג אזרחים סוג ב'

מירב בן ארי:  יש כאן הרבה מנהיגים אחרים

מירב בן ארי:  אתה האחרון

מירב בן ארי:  ואם אתה חושב שאנחנו – אני לא יודעת, אנשים – נופלים בפח הזה, אתה טועה

מירב בן ארי:  תסתכל מה קורה

מירב בן ארי:  אנשים במדינה הזאת לא פראיירים, ואתה, תפסיק – אני בכלל, לא נעים לי להגיד מה אני חושבת

התקשורת שלמה קרעי: – – – לראש הממשלה נתניהו

מירב בן ארי: אתה לא מייצג אזרחים סוג ב', אדוני ראש הממשלה, אתה מייצג אזרחים סוג א', וזה מה שאתה עושה כבר 15 שנה

התקשורת שלמה קרעי: הדגלים השחורים – – –     

מירב בן ארי: וחבורת המעודדות פה – אני מסיימת – אתם יודעים באמת מי אזרח סוג ב'

מירב בן ארי:  לא הוא

אריאל קלנר: – – –      

מירב בן ארי: לא הוא

מירב בן ארי:  אני גם לא מאחלת לו שיהיה

מירב בן ארי:  תודה

אמיר אוחנה: תודה לחברת הכנסת בן ארי

אמיר אוחנה:  אני מזמין את חברת הכנסת טלי גוטליב, בבקשה

אמיר אוחנה:  ארבע דקות לרשותך, גברתי

טלי גוטליב: שלום לאזרחי מדינת ישראל

טלי גוטליב:  רציתי להגיד לכם משהו

טלי גוטליב:  אני רציתי להיות מלכת הכיתה ולא הייתי

אורנה ברביבאי: איך? איך לא היית?     

טלי גוטליב: הסתכלתי – מה לעשות, הסתכלתי על מלכת הכיתה, וזה היה משגע אותי

טלי גוטליב:  ומה לא ניסיתי, אדוני ראש הממשלה? ניסיתי, חשבתי שאני אתאמץ, אני אמציא המצאות, אשכנע, אמציא את עצמי מחדש – זה לא הלך

טלי גוטליב:  יש אנשים שהם לא מלכות הכיתה

טלי גוטליב:  לעומת זאת אתה, אדוני נתניהו, אתה מלך הכיתה, כי אתה בורכת בכישרונות רבים

טלי גוטליב:  ומה לעשות, הקנאה כואבת ומכוערת מהשאול, והקנאה מעבירה אנשים על דעתם

טלי גוטליב:       עכשיו, אדוני יאיר לפיד, אני רוצה לשאול אותך משהו – ואני איזהר לא לשבש הליכי משפט, למרות שיש לי חסינות מהותית, כי אני פה בתפקיד – אתה יודע, אתה כל הזמן משתמש בכותרות שאין לך מושג מה אתה עושה בהן, כי אתה מספר שיש שלושה כתבי אישום נגד נתניהו

טלי גוטליב:  רציתי להגיד לך – כי אתה עוד מעט עומד להעיד; סוף כל סוף אנחנו נשמע את מה שאנחנו יודעים ממילצ'ן – שמי שדאג לו להטבות מס היה אתה

טלי גוטליב:  סוף כל סוף, אני מחכה לרגע – בתור מי שקוראת את הפרוטוקולים במשפט שלך, אדוני ראש הממשלה

טלי גוטליב:  מישהו קרא לי כאן "מעודדת"

טלי גוטליב:  יגיד לכם נתניהו שאני הראשונה שמחזקת אותו וגם הראשונה שמבקרת אותו; בשום צורה לא מעודדת ולא cheerleader

טלי גוטליב:  אני אומרת לכם שבמשפט נתניהו – שאני לא האמנתי, כי המדינה שלי, הפרקליטות, שאני חשבתי שכשהם סיפרו לעם ישראל שיש עדי מדינה, הם השתמשו בכוח שלהם להנדס תודעה, כי גם אני וגם היושב-ראש, שאנחנו סנגורים, יודעים שעד מדינה יהיה שותף לפשע, שמודה בפשע, ומסתירים מאיתנו את הסכם עד המדינה, ואז אנחנו מגלים: לא הסכם עד מדינה ולא נעליים; הסכם שבו כתוב – קוראים לו "הסכם עד מדינה", רק שכתוב בו: הואיל והפרקליטות חוקרת, הואיל והמשטרה חוקרת, אנחנו רוצים שתשתף איתנו פעולה

טלי גוטליב:  זה לא הסכם עד מדינה ולא שום דבר

טלי גוטליב:  ואז עולה עד המדינה, ומסתירים מכם את העובדות – כי בתקשורת לא תשמעו את זה, אביעד גליקמן לא יספר לכם את זה, בטח לא ברוכי, וגם דרוקר לא יספר לכם את זה

טלי גוטליב:  הוא לא יספר לכם שלפני שניר חפץ עלה לעדות, מוסרים להגנה מזכר שבו כתוב – לא נגעתי: העד מדגיש שנתניהו לא שלח אותו מעולם לדבר על טובות הנאה רגולטוריות

טלי גוטליב:       עכשיו, אני רק אעשה לך סדר – – –     

אורנה ברביבאי: למה את צריכה להגן עליו, גוטליב? למה להגן עליו?     

טלי גוטליב: לא לקטוע לי את הזמן, כי אין לי הרבה

טלי גוטליב:  רציתי להגיד לך משהו, לפיד, אדוני ראש האופוזיציה

אורנה ברביבאי: למה את צריכה להגן עליו?     

טלי גוטליב: תראה, כתב האישום ייחס לנתניהו עבירת שוחד – איך? שהיה סיקור חיובי באתר וואלה

טלי גוטליב:  מסתבר שלא רק שלא היה סיקור חיובי, מסתבר שהפרקליטות לא בדקה עשרות אלפי ווטסאפים, בין השאר לתקשורת איתך, עם אילן ישועה

טלי גוטליב:  גם איתך הייתה תקשורת רבה, ועם בוז'י הרצוג ועם עוד אנשים, בכלל מהצד הזה של המפה הפוליטית

טלי גוטליב:       תנחומיי לכם, תנחומיי לכם, חברים, על הממצאים הקשים שייכתבו יום אחד בפסק הדין, רק שלו דעתי תישמע, עוד שנה הפרקליטות תחזור מכתב האישום – לא כי קוראים לא טלי גוטליב, אלא כי היא תרצה לחסוך מעצמה את הביזיונות

טלי גוטליב:      בוא אני אעשה לך עוד משהו אחד, מר לפיד

טלי גוטליב:  רציתי רק לומר לך: כשעומדים על שולחן העדים נשבעים תחת סמל מדינת ישראל לומר את האמת ואת כל האמת, ויהיה לך קשה מאוד לברוח מהאמת, אבל בוא אני אגיד לך משהו אחד, אדוני ראש האופוזיציה, באמת

דבורה ביטון: אם יש לך שטויות לדבר, תשתקי

טלי גוטליב: הינה, הדברים היחידים שאני רואה פה במליאה – אני חייבת להגיד לעם ישראל: תדעו לכם שכשאתם רואים נואמים מיש עתיד, אלו אותן סיסמאות לעוסות, אותה הגברת בשינוי אדרת, שמוכתבות להם

נאור שירי: לא, את

דבורה ביטון: את

טלי גוטליב: אני אומרת לכם, אני רק רוצה להבהיר – אדוני היושב-ראש, אני רוצה רגע להבהיר, שלא יצעקו

אורנה ברביבאי: – – –     

אמיר אוחנה: נא לאפשר לחברת הכנסת גוטליב לסיים את דבריה

טלי גוטליב: אני רוצה להבהיר את הדבר הבא

טלי גוטליב:  אדוני ראש הממשלה – – –     

אורנה ברביבאי: – – –      

נאור שירי: אף אחד לא הבין מה את אומרת

טלי גוטליב: אני בסך הכול – לא מתייחסת לזמזומים, לא שמעתי זמזום זבוב

טלי גוטליב:  אני רוצה רגע לומר פה משהו: אדוני ראש הממשלה, אני בסך הכול כמה חודשים על המנגל: האיפור, הגרביונים, הבגדים, מה שאני אומרת, הסגנון, הלבוש, אני פה, אני רזיתי, אני השמנתי, אני מתאפרת, אני קונה חצאית כזאת

טלי גוטליב:  ואני אומרת לך, אדוני, סחתיין עליך

טלי גוטליב:  סחתיין עליך

טלי גוטליב:  אני מצדיעה לך על זה שאין שום סיבה שתהיה ראש ממשלה, כי באמת יש לך הכול

נאור שירי: הינה משהו שאנחנו מסכימים

טלי גוטליב: אתה גם לא צריך להיות אזרח סוג ב'

טלי גוטליב:  אתה שופרא דשופרא

טלי גוטליב:  צריך לנהל מדינה – צריך נתונים מאוד רציניים, היסטוריה וערכים מאוד גבוהים ויכולת אישית

טלי גוטליב:  אני מצדיעה לך על הסיוט הזה שנקרא דמוניזציה, כי לשמאל יש אמצעי תעמולה שלנו לא יהיו לעולם

טלי גוטליב:  אנחנו נביא את העובדות, והם ישקרו; אנחנו נדאג לעם ישראל, והם יפלגו וישקרו

טלי גוטליב:  אני אומרת לך מכאן: אין לתאר את כפיות הטובה שהיא מנת חלקך כראש ממשלה

טלי גוטליב:  גם העובדה שמושיבים אותך פה לדבר האינפנטילי שכתוב בתקנון – נאום 40 החתימות – שזה, אני, לא משנה איזה ראש ממשלה היה יושב פה, לא הייתי מבזה ומשתמשת במילים הבזויות שלכם

טלי גוטליב:  אני אומרת כאן בשם עם ישראל – –     

יסמין פרידמן: – – –     

טלי גוטליב: – – אדוני ראש הממשלה, גם כשאני מתווכחת איתך – –      

יסמין פרידמן: – – – מהמבוכה

טלי גוטליב: – – וגם כשאני לא מסכימה איתך, אני יודעת דבר אחד: אתה מדינאי מעולה שדואג לעם ישראל, גם אם אני לא מסכימה איתך, כי אתה מנוסה ממני

טלי גוטליב:  ואני אומרת לעם ישראל: אשרינו כולנו שלמרות התעמולה הנוראית שאנחנו סופגים, אנחנו בידיים נאמנות

טלי גוטליב:  לא הייתי מלכת הכיתה, אדוני, לא בטוח שאני אהיה אי פעם מלכת הכיתה

טלי גוטליב:  אתה היית, וההיסטוריה תדבר על אודות מעשיך

טלי גוטליב:  תודה

אמיר אוחנה: תודה לחברת הכנסת גוטליב

יסמין פרידמן: טלי, לא הבנתי

אמיר אוחנה: אני מתכבד להזמין את אחרונת הדוברות בשלב הדיון הסיעתי, חברת הכנסת קטי קטרין שטרית

אמיר אוחנה:  בבקשה

קטי קטרין שטרית: אחרי נאום כזה אני לא יודעת אם כדאי לי לעלות

יסמין פרידמן: – – – תחשבי טוב

קטי קטרין שטרית: אחרי טלי קשה לנאום

אמיר אוחנה: ארבע דקות לרשותך, גברתי, בבקשה

קטי קטרין שטרית: אדוני ראש הממשלה, חברי יושב-ראש הכנסת, חבריי חברי הכנסת, כנסת נכבדה, אני רוצה לדבר על שתי נקודות חשובות בעיניי

קטי קטרין שטרית:  הנקודה הראשונה היא ההבדל בין כנות לבין ציניות

קטי קטרין שטרית:  יש אנשים שחוששים בכנות מקרע בעם

קטי קטרין שטרית:  אתם יודעים מה הם עושים? אתם יודעים מה הם עושים כשהם חוששים מקרע בעם? מבררים, בודקים כיצד ניתן להתפשר וכיצד ניתן להגיע להסכמות

קטי קטרין שטרית:  מנגד, יש אנשים שעושים שימוש ציני במושג "קרע בעם"

קטי קטרין שטרית:  הם לא חוששים מהקרע – הם משתמשים בו

קטי קטרין שטרית:  הם חוששים, חס וחלילה, שלא יהיה להם מספיק רייטינג

קטי קטרין שטרית:  אז מה הם עושים? הם אומרים שאם לא יחליטו כפי שנראה להם, אז "אנחנו נתנתק מהעם", וככה הם מאיימים בקרע

קטי קטרין שטרית:       יש אנשים שחוששים בכנות ממעמדה של ישראל בעולם

קטי קטרין שטרית:  אתם יודעים מה הם עושים, האנשים שחוששים למצבה של ישראל בעולם? משתתפים בפורומים בין-לאומיים, נאבקים בארגוני ה-BDS, מספרים על הערכים והמוסר שמנחים את צה"ל

קטי קטרין שטרית:  כנגדם, יש אנשים שעושים שימוש ציני בנושא מעמדה של ישראל בעולם

קטי קטרין שטרית:  הם לא חוששים מהידרדרות המצב הדיפלומטי; להפך, הם מעודדים את ההידרדרות

קטי קטרין שטרית:  הם אומרים: אם לא יחליטו כפי שנראה לנו, אז אנחנו נשחיר את פניה של מדינת ישראל בפני שאר העמים

קטי קטרין שטרית:      יש אנשים שחוששים למצבה החוקתי של מדינת ישראל

קטי קטרין שטרית:  אתם יודעים מה עושים האנשים שחוששים למצב החוקתי של המדינה? האנשים האלה באים לוועדות בכנסת, מציעים הצעות, לוקחים חלק פעיל בהגעה להסכמה רחבה

קטי קטרין שטרית:  האנשים האלה מנסים להגיע לפתרון שיוסכם על כמה שיותר חלקים מהציבור

קטי קטרין שטרית:  מנגד, יש אנשים שעושים שימוש ציני בנושא החוקתי של מדינת ישראל

קטי קטרין שטרית:  לפיהם כל פתרון שאינו תואם ב-100% את הפתרון שהם מציעים הוא סוף הדמוקרטיה

קטי קטרין שטרית:      חברים, בואו ניכנס לפרופורציות; ההבדל בין שלושה נציגים של הממשלה לארבעה נציגים של הממשלה בוועדה לבחירת שופטים זה לא הבדל בין דמוקרטיה לדיקטטורה

קטי קטרין שטרית:  החידושים של הנשיא אהרן ברק הם מה שהפכו אותנו לדמוקרטיה? לפני אהרן ברק לא הייתה קיימת דמוקרטיה במדינת ישראל? בואו ניכנס לפרופורציות

קטי קטרין שטרית:       והנקודה השנייה – דמוקרטיה

קטי קטרין שטרית:  אני רוצה לומר כמה מילים על דמוקרטיה

קטי קטרין שטרית:  בהפגנות צועקים כל כך הרבה על הדמוקרטיה, ולא מתקיים שום דיון ענייני לא על העקרונות של בסיס השיטה, לא על היתרונות

קטי קטרין שטרית:  דמוקרטיה, חברים יקרים, בנויה משיתוף פעולה, מפשרה, למען המטרה הנעלה הזו – למען קיום משותף, למען ניהול המדינה

קטי קטרין שטרית:  ביום חמישי האחרון התקיימה הפגנת כוח אדירה של מאות אלפים שבאו ואמרו לנו – ככה, מאות אלפי אנשים, ככה, בין השורות – הם מרגישים שקולם נדרס, הם באמת לא מסוגלים להבין את התחושות של חצי עם שמרגיש דרוס, נרמס, חסר אונים אל מול כל אותן אליטות שהחליטו לשבור את הכלים

קטי קטרין שטרית:       זה נראה להם טבעי לגבי היועצת המשפטית, מנהיגי המחאה, הייטקיסטים, טייסים, שיקבלו את ההחלטות

קטי קטרין שטרית:  הנציגים של שלומי מאופקים ושרה מהקריות ואביחי מערד לא יוכלו לעשות כלום, כי הם מוכנים לשרוף פה את הכול

קטי קטרין שטרית:  בדמוקרטיה שאני גדלתי עליה, על ברכי בית"ר, הקול של הטייס שווה לקול של הטכנאי

קטי קטרין שטרית:      ולך, אדוני ראש הממשלה, אני רוצה לפנות אליך באופן אישי

קטי קטרין שטרית:  אני יודעת ורואה שהתקופה המאתגרת שעוברת על עם ישראל, האיומים שמתרגשים על העתיד של מדינתנו מצפון ומדרום, וגם מתוך הבית – אני רואה כמה אתה נלחם

קטי קטרין שטרית:  אני גם יודעת כמה אתה חזק

קטי קטרין שטרית:  לא יעזרו המילים שנאמרות – חלש

קטי קטרין שטרית:  אני יודעת כמה אתה חזק ואני יודעת שאף מנהיג שמנסה להיות מנהיג פה בצד הזה לא יחזיק מעמד כפי שאתה החזקת מול כל האתגרים הרבים

קטי קטרין שטרית:  כמה אכפת לך מעם ישראל, כמה אתה רוצה בטובתם, ועל כך אני רוצה להודות לך בשם עם ישראל – כן, בשם עם ישראל, כי הוא הרוב שבחר בך

קטי קטרין שטרית:  בגין אמר – הם אוהבים להשתמש במילה "בגין", אבל אזכיר להם מה בגין אמר

קטי קטרין שטרית:  בגין אמר: אין דבר נאה יותר מבחינת אנוש ובן חורין מחילופי שלטון שלווים

קטי קטרין שטרית:  זה לא קרה לנו, אבל הוא אמר שצריך לעשות את זה בדרך של הכרעה אזרחית על ידי פתק הבוחר

קטי קטרין שטרית:  אדוני ראש הממשלה, אני רוצה לחדש לך משהו שאולי אתה לא יודע: אלה מהמחאה, לא באמת אכפת להם מהרפורמה המשפטית

קטי קטרין שטרית:  הם לא השלימו עם תוצאות הבחירות, והם עושים את ההפיכה השלטונית

קטי קטרין שטרית:  לא תהיה הפיכה שלטונית

קטי קטרין שטרית:  תהיה ממשלה טובה לעם ישראל

קטי קטרין שטרית:  תודה לך, אדוני ראש הממשלה

אמיר אוחנה: אני מודה לחברת הכנסת שטרית

אמיר אוחנה:  בזאת תם החלק של הדיון הסיעתי, ואני מתכבד להזמין את ראש הממשלה חבר הכנסת בנימין נתניהו למסור את הודעתו

אמיר אוחנה:  לאחר מכן, חברי הכנסת, יאמר את דבריו ראש האופוזיציה יאיר לפיד, ואני מודיע שאם איאלץ להוציא מי מחברי הכנסת – ואני מאוד לא רוצה לעשות זאת – הוא יוצא עד להצבעה

אמיר אוחנה:  אז אנא האזינו בסבלנות ובסובלנות לראשי שני המחנות

אמיר אוחנה:  ראש הממשלה, בבקשה

בנימין נתניהו: אדוני היושב-ראש, חברות ראש וחברי הכנסת, שמעתי כאן בסבלנות את הדברים שכללו הרבה דברי בלע שכוונו כלפיי

בנימין נתניהו:  לא אתעכב עליהם, אבל הופנו דברי בלע על ידי חבר הכנסת כסיף – איפה הוא? איה הוא? אוה – כלפי חיילי צה"ל

עופר כסיף: קשה לך עם האמת

בנימין נתניהו: הופנו גם דברי בלע כלפי ממשלתי

בנימין נתניהו:  אני מתכוון להשיב על שניהם ואחר כך לגעת בעוד נושאים

בנימין נתניהו:  ובכן, חבר הכנסת כסיף אמר: נפגעים אזרחים

בנימין נתניהו:  זה טרור

בנימין נתניהו:  הוא מצטט אותי

בנימין נתניהו:  אז כנראה לא קראת את הדברים שכתבתי או אמרתי בנושא, אבל אני רוצה לספר לך סיפור על נפגעים אזרחיים

בנימין נתניהו:  ב-1944, בזמן מלחמת העולם השנייה, יוצא חיל האוויר המלכותי הבריטי למשימת הפצצה, והיעד – לגיטימי לגמרי – זה מטה הגסטפו בקופנהגן הכבושה, והטייסים הבריטים משלחים את הפצצות ומחטיאים, ובמקום מטה הגסטפו הם פוגעים בבית חולים, בילדים, ו-84 ילדים תמימים מסכנים נהרגים

בנימין נתניהו:  זה לא טרור, חבר הכנסת כסיף?     

עופר כסיף: הטרור – – –     

בנימין נתניהו: אלה הקורבנות – – –    

אליהו (אלי) רביבו: אל תפריע לו

אמיר אוחנה: חבר הכנסת כסיף, רשות הדיבור ניתנה לך

אמיר אוחנה:  אני קורא אותך בקריאה ראשונה

עופר כסיף: – – –     

אמיר אוחנה: חבר הכנסת כסיף, אתה בקריאה ראשונה

עופר כסיף: פשוט שקרי

אמיר אוחנה: חבר הכנסת כסיף

בנימין נתניהו: מה שמאפיין את הטרור זה לא הפגיעה באזרחים, שמלווה כל מלחמה, לצערנו; זה פגיעה מכוונת, שיטתית

עופר כסיף: – – –     

אמיר אוחנה: חבר הכנסת כסיף, קריאה שנייה

עופר כסיף: – – –     

אמיר אוחנה: חבר הכנסת כסיף, קריאה שנייה

חנוך דב מילביצקי: שב בשקט

עופר כסיף: – – –     

אמיר אוחנה: חבר הכנסת כסיף, קריאה שלישית

אמיר אוחנה:  נא לצאת

אמיר אוחנה:  חבר הכנסת כסיף, תודה

אמיר אוחנה:  בבקשה

אמיר אוחנה:      (חבר הכנסת עופר כסיף יוצא מאולם המליאה

אמיר אוחנה: )     

חנוך דב מילביצקי: תתבייש

בנימין נתניהו: חבל

בנימין נתניהו:  הייתי רוצה שהוא ישמע

יסמין פרידמן: חנוך לא מקבל קריאה? לא הבנתי

דבורה ביטון: מה זה "שב בשקט"?     

אמיר אוחנה: חבר הכנסת חנוך מלביצקי

יסמין פרידמן: ככה זה בדרום

אמיר אוחנה: תודה לכם

אמיר אוחנה:  לא צריך לעזור לי

אמיר אוחנה:  תודה רבה

אמיר אוחנה:  ראש הממשלה

בנימין נתניהו: הטרור זה הפגיעה המכוונת והשיטתית באזרחים; לא כקורבנות מה שקוראים באנגלית collateral damage – מקרי, לא מכוון – אלא מכוון בהתחלה

בנימין נתניהו:  ומה שמאפיין את הטרור הערבי, לצערי, משחר הקמת המדינה ועוד לפני כן, זה הפגיעה המכוונת והשיטתית באזרחים

בנימין נתניהו:  כמו משפחת די, רינה ומאיה האחיות והאימא לוסי – זה לא היה מקרי, הן היו המטרה; הלל ויגל יניב – זה לא היה מקרי, הם היו המטרה; כמו האחים אשר ויעקב פלאי – זה לא היה מקרי, הם היו המטרה

בנימין נתניהו:  וכשאנחנו הולכים לפגוע במרצחים הללו אנו נכנסים לגובי האריות שלהם, גובי הנחשים הללו, ואנו הולכים אחריהם, ומי שנפגע זה חבריהם, ומעת לעת גם לא בכוונה – כמו שקרה במלחמת העולם השנייה, כמו שקורה בכל המלחמות – גם אזרחים שנקלעים בדרך

בנימין נתניהו:  אבל לבלבל בין שני הדברים הללו, לא לעשות הבחנה בין המלחמה הצודקת של ישראל, שאין כמוה באיפוק, אין כמוה בניסיון לפגוע במפגעים עצמם ולמנוע קורבנות אזרחיים – לקרוא לזה טרור? זה אובדן כל פרופורציה

בנימין נתניהו:       הייתי חייב, אדוני היושב בראש, להגיב על זה, על האבסורד הזה שנשמע מתוך כנסת ישראל, האבסורד הזה

בנימין נתניהו:  הרי כל מי שעיניו בראשו יכול לעשות את ההבדל הזה

בנימין נתניהו:  כנראה שחבר הכנסת כסיף לא יוכל

בנימין נתניהו:  הוא לא שמע את סוף דבריי, אז יכול להיות שהוא יחזור על השטות הזו

בנימין נתניהו:      הדבר שני ששמעתי – הרבה בצעקות – זה שהממשלה – הינה, ארבעה חודשים, והממשלה, מה היא עושה? לא עושה הרבה

בנימין נתניהו:  לא עושה כלום

בנימין נתניהו:  אני יכול להבין שזה מקבל גם גיבוי תקשורתי

בנימין נתניהו:  התקשורת לא שומעת

בנימין נתניהו:  אתה יודע למה לא שומעים? כי הם עסוקים מדי בהפגנות, בזמבורות

בנימין נתניהו:  אי-אפשר לשמוע

בנימין נתניהו:  הם לא יכולים לשמוע, והם גם לא רוצים לראות

בנימין נתניהו:  אז חשבתי שניתן כאן רשימה קצרה

בנימין נתניהו:  הינה, הכנתי רשימה: שמעתם אתמול על חינוך חינם מגיל אפס על שלוש – התחלנו את תוכנית חינוך חינם מגיל אפס עד שלוש במענק של כמעט 1,000 שקל לילד במשפחה שבה שני ההורים עובדים, ובמקביל נשקיע מיליארדים במעונות יום בפיקוח כדי לתת חינוך חינם לכל ילדי ישראל; בביטחון האישי אנו מקימים סוף-סוף, אחרי שדיברתם ואמרתם – אנו מקימים את מה שצריך לעשות, וזה משמר לאומי; אנו מוסיפים מיליארדי שקלים לתקציבה של משטרת ישראל כדי להגדיל את מספר השוטרים כחלק מהתוכנית שלנו להשבת הביטחון האישי לכל אזרחי ישראל, ובמיוחד לחברה הערבית, חבר הכנסת טאהא

בנימין נתניהו:  שמעתי על הרצח המזעזע ועל הרציחות האחרות – –     

גלעד קריב: מה, אתה רציני?     

אמיר אוחנה: חבר הכנסת קריב

בנימין נתניהו: – – ועל הרציחות האחרות, ואנחנו עושים כדי לשנות

גלעד קריב: – – –     

אמיר אוחנה: חבר הכנסת קריב

בנימין נתניהו: בכלכלה – אנחנו מנענו את עליית מחירי הדלק; צמצמנו את העלייה במחירי החשמל והמים; ביטלנו מכסים על עשרות מוצרי צריכה; נכניס רשתות שיווק בין-לאומיות לתחרות; הוספנו נקודות זיכוי ממס; חתמנו על הסכם היסטורי עם ההסתדרות; הסרנו רגולציה ביבוא מזון – פירות, עופות ובשר

בנימין נתניהו:  בתחבורה הציבורית – זה עכשיו, הכול עכשיו – עשינו מהפכה במחירי התחבורה הציבורית, שכוללת נסיעת חינם לחיילים משוחררים ולאזרחים ותיקים והנחות לבעלי מוגבלויות, לבני 18 עד 26, 50% הנחה לתושבי הפריפריה, יישובים מוחלשים ועוד

בנימין נתניהו:  התיישבות – הקמנו – לא הקמנו, הסדרנו תשעה יישובים ביו"ש – דבר שלא היה קיים

בנימין נתניהו:  ציפו לו וחיכו לו משך שנים, חלק עשרות שנים

בנימין נתניהו:       במדיני – פתחנו טיסות מעל עומאן; קידמנו פטורים מוויזות לארצות הברית – עוד מעט זה יתממש; חתמנו על הסכם סחר חופשי עם איחוד האמירויות; חנכנו שגרירות חדשה בטורקמניסטן; חנכנו גם שגרירות חדשה של צ'אד בארץ; חיזקנו את היחסים עם טורקיה; שלחנו משלחת חילוץ לטורקיה; פתחנו את שגרירות צ'אד בישראל, כפי שאמרתי; פתחנו סוף-סוף את משבר המשלחות והיחסים עם פולין; הבאנו עידן חדש ביחסים עם אזרבייג'ן

בנימין נתניהו:  לכל אלה הצטרף הפיתוח של חדשנות וטכנולוגיה

בנימין נתניהו:  אני יכול להאריך בזה, אבל אתם הרי לא רוצים לשמוע מה נעשה

בנימין נתניהו:  זה, אני אגיד לכם – – –     

החינוך יואב קיש: עוד שנתיים

בנימין נתניהו: לא, לא, לא, זה בארבעה חודשים

בנימין נתניהו:  כל זה בארבעה חודשים

מירב בן ארי: מה עם הביטחון האישי?     

בנימין נתניהו: מה שנעשה, כיוון שאין קשב פה, והרי הם אינם מעוניינים לשמוע, את זה נגיד ב-40 החתימות הבאות

בנימין נתניהו:  אני מחכה לזה

בנימין נתניהו:  ובכן, זה בארבעה חודשים, ועוד היד נטויה

בנימין נתניהו:       חברי האופוזיציה, עכשיו אני מקווה שאתם תקשיבו לי כפי שביקשתם ממני להקשיב לכם

בנימין נתניהו:  רק לפני כמה ימים אנחנו התייחדנו כולנו עם זכרם של חללי האומה, ואחר כך חגגנו את יום העצמאות

בנימין נתניהו:  לא בכדי הדגשתי בנאומי, בנאומיי, וכולל היום כאן עם יושב-ראש בית הנבחרים האמריקני קווין מקארתי, אמרתי בימים המקודשים הללו שאנשים אחים אנחנו

בנימין נתניהו:  אבל ציינתי גם באחת מההזדמנויות שהתנ"ך מלמד אותנו שיש אחים ויש אחים: יש את קין והבל, ויש את משה ואהרון

בנימין נתניהו:  אנחנו שואפים להיות כמו משה ואהרון, אחים קרובים

בנימין נתניהו:  זה מה שאני רוצה

אורנה ברביבאי: לזה אנחנו שמאלנים

בנימין נתניהו: כי אנשים אחים אנחנו

אמיר אוחנה: ששש

בנימין נתניהו: אבל זה לא מה ששמעתי כאן היום

בנימין נתניהו:  מה ששמעתי מכם היום זה רק צעקות והתרסות, לא הידברות

בנימין נתניהו:  עכשיו, יש בינינו ויכוחים – –     

מיקי לוי: קראו לראש ממשלה רוצח

בנימין נתניהו: – – יש בינינו ויכוחים רציניים מאוד

בנימין נתניהו:  יש מאות אלפי מפגיני ימין שיצאו להפגין בעד הרפורמה – –     

נאור שירי: מיליונים

בנימין נתניהו: – – ויש מאות אלפי – תאמין לי, בלי מיליארדים, בלי מיליארדרים, בלי ארגון – –     

נאור שירי: כן

אמיר אוחנה: חבר הכנסת שירי

בנימין נתניהו: – – בלי דיגיטציה, בלי קול, בלי השילוב החדש של big money ו-big data

קריאות: – – –     

אמיר אוחנה: די

אמיר אוחנה:  חבר הכנסת קריב, קריאה ראשונה

בנימין נתניהו: מה, אתם חושבים שאנחנו לא יודעים?     

נאור שירי: מארצות הברית, כן

בנימין נתניהו: אנחנו יודעים, יודעים את הארגון – –     

אמיר אוחנה: חבר הכנסת שירי, קריאה ראשונה

בנימין נתניהו: – – יודעים את הכסף, יודעים את הדיגיטציה, יודעים הכול, מבינים הכול

קריאות: – – –     

בנימין נתניהו: בלי כל זה – – –     

אליהו (אלי) רביבו: תפסיקו להילחץ מהאמת

בנימין נתניהו: בלי כל זה – – –      

אמיר אוחנה: חבר הכנסת רביבו

אמיר אוחנה:  חבר הכנסת רביבו, קריאה ראשונה

אמיר אוחנה:  לא לעזור לי

אמיר אוחנה:  תודה

יוראי להב-הרצנו: – – – נגד הדמוקרטיה

בנימין נתניהו: בלי כל זה – עם אוטובוסים, וואו, עם אנשים שבאו – – –     

קריאה: אתה לא הבאת אוטובוסים?      

בנימין נתניהו: באו

בנימין נתניהו:  בהחלט

בנימין נתניהו:  בהחלט

אמיר אוחנה: חבר הכנסת דוידסון, קריאה ראשונה

בנימין נתניהו: בהחלט

בנימין נתניהו:  בלי כל זה – –     

יוראי להב-הרצנו: אתם שילמתם מיליונים מהליכוד

בנימין נתניהו: – – אנחנו יודעים – אל תצחיק אותי, באמת

אמיר אוחנה: חבר הכנסת יוראי להב הרצנו, קריאה ראשונה

בנימין נתניהו: אתה מצחיק אותי

בנימין נתניהו:  אתה יכול למכור את זה

בנימין נתניהו:  אנחנו יודעים בדיוק מה המטרות, אנחנו יודעים בדיוק מה הגיוס, אנחנו יודעים מה הארגון, אנחנו יודעים מה עושים ראשי ממשלה לשעבר עם המטות שלהם, אנחנו יודעים הכול

בנימין נתניהו:  ועוד מעט גם הציבור ידע הכול

בנימין נתניהו:  אנחנו יודעים את זה

בנימין נתניהו:       בלי כל זה, במאמץ באמת ספונטני של ציבור ענק – –     

אורנה ברביבאי: במימון הממשלה

בנימין נתניהו: – – שבא מאילת ובא מקריית שמונה – –      

אמיר אוחנה: חברת הכנסת ברביבאי, קריאה ראשונה

בנימין נתניהו: – – הגיע ודיבר ואמר את דברו

גלעד קריב: – – –     

אמיר אוחנה: חבר הכנסת קריב, אתה בקריאה שנייה כרגע

בנימין נתניהו: ובכן, יש פה ניגוד

בנימין נתניהו:  אני לא בא לעשות השוואה בין האמצעים – –     

גלעד קריב: – – –     

אמיר אוחנה: חבר הכנסת קריב

בנימין נתניהו: – – כי אי-אפשר להשוות, ואין לנו כמובן את ההתגייסות של הרוב המכריע של התקשורת המהנדסת והמהונדסת

בנימין נתניהו:  אין לנו את זה, זה ברור

גלעד קריב: – – –     

אמיר אוחנה: חבר הכנסת קריב, קריאה שלישית, נא לצאת

אמיר אוחנה:  תודה

בנימין נתניהו: אבל יש כאן שני חלקים בעם

קריאות: – – –     

בנימין נתניהו: יש מאות אלפים – – –     

גלעד קריב: – – – מיליארדי – – – ואתה מדבר

גלעד קריב:      (חבר הכנסת גלעד קריב יוצא מאולם המליאה

גלעד קריב: )     

בנימין נתניהו: יש מאות אלפים שיצאו בעד הרפורמה, יש מאות אלפים שהם נגד הרפורמה

בנימין נתניהו:  אנחנו חושבים שהרפורמה רק תחזק את הדמוקרטיה, ואתם חושבים אחרת

יוראי להב-הרצנו: זאת הפיכה משטרית, זאת לא רפורמה

אמיר אוחנה: חבר הכנסת להב הרצנו, קריאה שנייה

בנימין נתניהו: אני חושב שהוויכוח הוא ויכוח שלא מקשיבים אחד לשני, אני אגיד גם למה

בנימין נתניהו:  הבסיס והמהות של הדמוקרטיה זה האיזון בין רצון הרוב וזכויות המיעוט: רצון הרוב בא לידי ביטוי על ידי הבחירה של ממשלה וכנסת או גוף מחוקקים; רצון המיעוט, השמירה על זכויות המיעוט, בא על ידי האיזון מבתי המשפט

בנימין נתניהו:  האיזון הזה הופר

בנימין נתניהו:  האיזון הזה נשמר בדמוקרטיות על ידי האיזון בין שלוש הרשויות, והאיזון הזה בישראל עבר שינוי

בנימין נתניהו:  הרי ישראל לא הייתה חסרת דמוקרטיה ב-50 שנותיה הראשונות, אבל ב-20 השנים האחרונות חל שינוי קריטי באיזון, כי אם בית המשפט – שהוא תמיד יהיה עצמאי, תמיד היה ותמיד יהיה עצמאי – – –     

קריאה: נו, באמת

בנימין נתניהו: זה לא אומר שהוא יכול להיות כול יכול; זה לא אומר שהוא יכול לבטל את החוקים של הכנסת והוא יכול לבטל את ההחלטות של הממשלה

בנימין נתניהו:  הוא לא יכול

בנימין נתניהו:  ומנגד, כדי לתקן את זה, לא יכול להיות מצב שבית המחוקקים – הכנסת – יבטל ברוב רגיל, ברוב פשוט, את ההחלטות של בית המשפט

בנימין נתניהו:  יש מקום לאיזון, ויש מקום לשיח שמתנהל כרגע, ובשיח הזה יש שורה של נושאים שצריך לדבר עליהם

בנימין נתניהו:  אבל אתם, לצערי, עד לרגע זה – אני מקווה שזה ישתנה – אתם רק אומרים: לא, לא, לא, לא

בנימין נתניהו:  יש שם חמישה סעיפים, אפשר להוסיף להם עוד שניים-שלושה

קארין אלהרר: זה לא נכון

קארין אלהרר:  זה לא נכון

בנימין נתניהו: אני הייתי שמח לשמוע למה אתם כן מסכימים, משום שזה יקדם אותנו בשיח

בנימין נתניהו:  וכפי שראינו היום, עד עכשיו אתם מוכנים רק להשמיע

בנימין נתניהו:  אתם לא כל כך מוכנים לשמוע

בנימין נתניהו:       עכשיו אני הייתי רוצה להגיד לכם – זה מזכיר לי את דורון ואת חנה

בנימין נתניהו:  חנה – השם המלא שמור במערכת – חנה היא מיילדת ותיקה באחד מבתי החולים הגדולים בארץ

בנימין נתניהו:  במשך עשרות שנים היא סייעה לעשרות אלפי זוגות הורים להביא ילדים לעולם

בנימין נתניהו:  עכשיו, במעמד הזה מעולם לא עלה בדעתה לשתף את ההורים שנמצאים בחדר הלידה בעמדותיה הפוליטיות

בנימין נתניהו:  היא לא עשתה זאת בימי הפנקס האדום, היא לא עשתה זאת בימי אוסלו, היא לא עשתה זאת בהתנתקות, היא אף פעם לא עשתה זאת

בנימין נתניהו:  היו לה דעות מאוד מוצקות, היה לה גם קהל שבוי – ההורים בחדר הלידה

בנימין נתניהו:  היא הייתה יכולה לומר להם כל מה שעלה בדעתה

בנימין נתניהו:  אלא שלחנה היה ברור שזה לא המקום לעשות זאת

בנימין נתניהו:  לא המקום ולא תפקידה לעשות זאת

בנימין נתניהו:  תפקידה היה אחר

בנימין נתניהו:       בניגוד לחנה המיילדת, דורון הוא טייס בחברת תעופה ישראלית

בנימין נתניהו:  אני רוצה להגיד לכם, יכול להיות שהוא היה טייס בצה"ל – ואני מאוד מכבד את טייסי צה"ל, אני לא אומר לכם סתם, הם עובדים יומם ולילה סביב השעון, כולל בלילות האחרונים – אבל הוא טייס אזרחי שמשייט למעלה במרומים, בשחקים

בנימין נתניהו:  גם לו, כמו לחנה, יש דעות מוצקות, דעות פרטיות

בנימין נתניהו:  זה בסדר גמור, זו זכותו

נאור שירי: וייתכן שלשניהם יש אותה דעה

אמיר אוחנה: חבר הכנסת שירי, קריאה שנייה

בנימין נתניהו: גם לו, כמו לחנה, יש קהל שבוי

בנימין נתניהו:  מה זה שבוי? הקהל לא יכול ללכת לשום מקום, יושב בתוך המטוס

בנימין נתניהו:  הוא שילם על כרטיס טיסה, יושב שם, הוא לא יכול לזוז

בנימין נתניהו:  אבל בניגוד לחנה בחדר הלידה, הוא מרשה לעצמו להטיף לנוסעים

בנימין נתניהו:  הנוסעים לא קנו כרטיס טיסה כדי לשמוע אותו

בנימין נתניהו:  הם בסך הכול ביקשו לצאת לחופשה

בנימין נתניהו:  אבל דורון חושב לעצמו – רציתי להגיד: למה מי הם? אבל זה: עממי הם? מי הם? הם בסך הכול נוסעים, והם ישמעו את מה שאני רוצה להטיף להם

בנימין נתניהו:  כי דורון הוא אזרח סוג א', לו מותר

אורנה ברביבאי: – – –     

אמיר אוחנה: חברת הכנסת ברביבאי

בנימין נתניהו: לחנה אסור, כמובן

בנימין נתניהו:  אוי ואבוי אם היא הייתה עושה זאת, כי היא אזרח לא סוג א'

בנימין נתניהו:  אז אני רוצה להגיד לכם, אם חנה ודורון היו נפגשים ומדברים, באמת מדברים, אני בטוח שהם היו יכולים להגיע להסכמות

בנימין נתניהו:  לא יודע אם על הכול, אבל על הרוב, כי בסוף כשאתה מחבר את זה ואתה רואה את זה, זה לא כל כך רחוק כפי שחושבים

בנימין נתניהו:  והסיבה היא שכולנו אזרחים סוג א'

מירב כהן: ראש הממשלה, אנחנו אזרחים סוג מ' – משלמים מיסים

אמיר אוחנה: חברת הכנסת מירב כהן, קריאה ראשונה

בנימין נתניהו: כולנו אזרחים סוג א'

מירב כהן: משלמים, משלמים מיסים, משרתים – – –     

אמיר אוחנה: חברת הכנסת מירב כהן, אני קורא אותך בקריאה ראשונה

בנימין נתניהו: גם אם איננו מסכימים על הכול, גם אם יש בינינו חילוקי דעות, אני חוזר ואומר – ואני לא אומר את זה סתם, תאמינו לי, האויבים שלנו חושבים את זה – עם אחד אנחנו

בנימין נתניהו:  כך גם אמר הרצל חוזה המדינה, שהיום הוא יום הולדתו

בנימין נתניהו:       ולכן אני קורא לכם, חברי האופוזיציה, אני קורא לכם להקשיב, אני קורא לכם להתעשת, אני קורא לכם לחשב מסלול מחדש, אני קורא לכם להיכנס להידברות אמיתית איתנו כדי לנסות להגיע להסכמות

בנימין נתניהו:  וזה דבר שעומד כרגע במבחן הדורות

בנימין נתניהו:  כי אם אנחנו נגיע להסכמות אנחנו יכולים להכשיר את המבנה המשפטי של הדמוקרטיה שלנו לעשרות השנים הבאות

בנימין נתניהו:  אני הייתי אומר לכם להפסיק לשלול אוטומטית כל הצעה שאנחנו מעלים ולהתכנס לעמק השווה

בנימין נתניהו:  זה מה שאנחנו רוצים, וזה מה שעם ישראל צריך

בנימין נתניהו:  תודה רבה לכם

טלי גוטליב: כל הכבוד

סימון דוידסון: מה כל הכבוד? מה כבוד?     

טלי גוטליב: כל הכבוד

אמיר אוחנה: אני מודה לראש הממשלה, ומזמין כעת את ראש האופוזיציה חבר הכנסת יאיר לפיד לומר את דברו

קטי קטרין שטרית: למה הרוע הזה? באמת, כמה רוע

סימון דוידסון: העם שלנו – – – על זה כל הכבוד?     

קריאות: – – –     

אמיר אוחנה: חברי הכנסת, שקט, בבקשה

אמיר אוחנה:  חברת הכנסת גוטליב, שקט, בבקשה

אמיר אוחנה:  חבר הכנסת דוידסון, שקט, בבקשה, אתה מפריע לחבר הכנסת לפיד

אמיר אוחנה:  בבקשה

טלי גוטליב: – – –     

אמיר אוחנה: חברת הכנסת גוטליב

יאיר לפיד: אדוני היושב-ראש, כנסת נכבדה, אדוני ראש הממשלה, בשבועיים האחרונים, וגם לרגעים ספורים בנאומו של ראש הממשלה, הממשלה התחילה לדבר על אחדות העם, וזה חידוש מעניין

יאיר לפיד:  קודם רק אמרו לנו ללכת לעזאזל, כמו שנוהג לומר השר קרעי – –     

קריאה: – – –     

יאיר לפיד: – – ופתאום הפסקתם, אמרתם שמאוד חשוב לדבר על אחדות העם

התקשורת שלמה קרעי: גם – – –     

יאיר לפיד: אני לא רוצה להיות ציני לגבי זה

יאיר לפיד:  אני מברך על זה

התקשורת שלמה קרעי: אתה סרבן?      

יאיר לפיד: עדיף דיבורים על אחדות העם מאשר שיכרון הכוח שהיה פה אחרי הבחירות

יאיר לפיד:  זה גם מה שהעם היה רוצה, זה מה שהרוב השפוי רוצה – שהממשלה תעבוד בלאחד, לא בלפלג

יאיר לפיד:       השאלה היא מה אתם מוכנים לעשות בשביל אחדות העם, כי אחדות העם זה לא דבר שקורה מעצמו

יאיר לפיד:  העם בהתפרקות – משפחות נקרעות, ילדים לא מגיעים לארוחות שבת אצל ההורים בגלל פוליטיקה – –     

קטי קטרין שטרית: – – –     

יאיר לפיד: – – והקרע הנורא הזה מוביל אותנו לתהום

קטי קטרין שטרית: אני כבר רואה – – –     

אמיר אוחנה: חברת הכנסת שטרית

קטי קטרין שטרית: – – –     

אמיר אוחנה: חברת הכנסת שטרית, תודה

מירב בן ארי: מספיק

יאיר לפיד: הכלכלה בהתרסקות, הביטחון נפגע, יחסי החוץ נפגעו, ההרתעה נפגעה, אויבינו מרימים ראש

יאיר לפיד:      החוסן הלאומי בנוי על העיקרון של עם אחד

יאיר לפיד:  כשזה נפגע – הכול נפגע

יאיר לפיד:  אז אם אנחנו רוצים אחדות, צריך לעבוד בזה

יאיר לפיד:  אחדות העם נוצרת כשאנשים מוכנים לעשות דברים בשביל המדינה

יאיר לפיד:       הציבור הלאומי ליברלי – והליכוד היא מפלגה לאומית ליברלית, במקורה לפחות – תמיד הבין את זה

יאיר לפיד:  הוא תמיד ידע שאחדות נוצרת כשאנשים מוכנים לתרום למדינה

יאיר לפיד:  להתגייס לצבא, למשל, זו תרומה לאחדות העם

יאיר לפיד:  כשהילדים שלך יתגייסו לצבא לתת שלוש שנים מהחיים, לפעמים להקריב את החיים, זה לא דיבור ריק – –     

התקשורת שלמה קרעי: גם – – –     

יאיר לפיד: – – זה הדבר האמיתי

יאיר לפיד:  זה בדיוק לשאת בנטל החיים המשותפים למען אחדות העם

אמיר אוחנה: השר קרעי, מאוד לא מקובל לקרוא לשרים בקריאה

אמיר אוחנה:  אין צורך

אמיר אוחנה:  תודה

התקשורת שלמה קרעי: – – – גם באחדות העם – – –     

יאיר לפיד: להיות טייס, להיות לוחם ביחידות מיוחדות, להיות קצין, לסכן את חייך, לחתום קבע, לתת שנים מהחיים שלך גם אחרי השחרור

משה אבוטבול: – – –     

אמיר אוחנה: חבר הכנסת אבוטבול, תודה

יאיר לפיד: לבוא למילואים כל פעם שקוראים לך, גם אם הילד שלך חולה, גם אם העסק שלך בדיוק במשבר – זו הקרבה אמיתית למען אחדות העם; לעבוד, לשלם מיסים, לדעת שהכסף שלך, שעבדת קשה בשבילו, ינוצל למטרות שאתה לא מאמין בהן – זו פעולה אמיתית למען אחדות העם

יאיר לפיד:  במקום שהכסף שלך ילך לילדים שלך, הוא הולך לילדים של אנשים אחרים; במקום שהכסף הזה ישפר את איכות החיים שלך, הוא ישמש לסלילת כבישים במקומות שלעולם לא תגיע אליהם ולקצבאות לאנשים שלא עובדים ולמטרות פוליטיות שאתה לא מסכים להן – זו חתיכת תרומה לאחדות העם

יאיר לפיד:      מה שמעלה את השאלה בפני הממשלה ובפני הקואליציה: מה החלק שלכם? מה אתם מוכנים לעשות למען אחדות העם? לא לדבר, לעשות; פעולה אמיתית שמוכיחה שאתם מוכנים להקריב משהו למען המטרה הקדושה הזו

יאיר לפיד:  כי כרגע אתם בשלטון, אתם הממשלה, אצלכם הכוח, ויש רק דבר אחד שאתם צריכים לעשות למען אחדות העם

יאיר לפיד:  בעצם אתם אפילו לא צריכים לעשות משהו, אתם רק צריכים להימנע ממשהו

יאיר לפיד:  כל מה שמבקשים מכם זה שישראל תישאר דמוקרטיה שומרת חוק

אופיר אקוניס: כמו יש עתיד

יאיר לפיד: זה מדהים בעיניי

אופיר אקוניס: דמוקרטיה כמו יש עתיד

אמיר אוחנה: השר אקוניס, השר אקוניס

אמיר אוחנה:  באמת אין צורך

קריאות: – – –     

אופיר אקוניס: לפיד, סלח לי – – – דמוקרטיה – – –     

משה טור פז: – – –     

יאיר לפיד: זה מדהים בעיניי שבכלל צריך לבקש את זה מהממשלה

יאיר לפיד:  אני חשבתי שזה התפקיד הבסיסי שלה

אמיר אוחנה: השר אקוניס, תודה

אופיר אקוניס: בושה, בושה

אופיר אקוניס:  אתה מדבר על דמוקרטיה?     

אמיר אוחנה: השר אקוניס, קריאה ראשונה

אופיר אקוניס: איפה הדמוקרטיה ביש עתיד?     

אמיר אוחנה: השר אקוניס, אתה בקריאה ראשונה

דבורה ביטון: – – – יותר ממה שאתה מעלה – – –     

אופיר אקוניס: בושה וחרפה

אופיר אקוניס:  דמוקרטיה? אתה לא מתבייש להשתמש במילה הזו במפלגה הטוטליטרית?      

אמיר אוחנה: השר אקוניס

אמיר אוחנה:  השר אקוניס, אני פונה אליך

דבורה ביטון: מה קרה – – –     

קריאות: – – –     

אופיר אקוניס: תתביישו

אופיר אקוניס:  אין לכם תשובה, אין לכם תשובה – – –     

קריאות: – – –     

אמיר אוחנה: חברת הכנסת דבי ביטון

אמיר אוחנה:  חברת הכנסת ביטון, תודה

אופיר אקוניס: מי נבחר אצלכם בצורה דמוקרטית? מי? מאיר נבחר דמוקרטית? אורנה? תפסיקו, נו

דבורה ביטון: דמוקרטיה, הוא צועק

אופיר אקוניס: צבועים

אופיר אקוניס:  אין דמוקרטיה ביש עתיד

אמיר אוחנה: השר אקוניס, אני קורא אותך בקריאה שנייה

יאיר לפיד: השר אקוניס, אני לא עונה לך כי אתה שר בממשלה וזה מחייב, אבל אני יכול

אופיר אקוניס: גם להגיד "דמוקרטיה" זה מחייב

יאיר לפיד: כן

יאיר לפיד:  אני אגיד לך

יאיר לפיד:  תראה, יש חוק בטבע – –     

אופיר אקוניס: אדוני, גם לדבר על דמוקרטיה זה מחייב

אופיר אקוניס:  אדוני, גם לדבר על דמוקרטיה זה מחייב

יאיר לפיד: – – שכל ואקום סופו להתמלא, חוץ ממך

אופיר אקוניס: אתה מדבר על דמוקרטיה? זה מחייב

אופיר אקוניס:  לעשות דמוקרטיה – – –     

דבורה ביטון: – – – אנחנו יותר דמוקרטיה – – –     

אופיר אקוניס: אל תצחקי

אופיר אקוניס:  מה אתם צוחקים? לפי הצחוק – – –     

קריאות: – – –     

יאיר לפיד: אני חשבתי שזה התפקיד הבסיסי של הממשלה, לדאוג לאחדות העם

אופיר אקוניס: דמוקרטיה במיטבה – – –     

אמיר אוחנה: השר אקוניס

יאיר לפיד: אבל אנחנו בתקופה מטורפת לגמרי, וכמו שאתם רואים, זה השתנה

דבורה ביטון: תיזהר מכל הנחשים סביבך – – –     

אמיר אוחנה: השר אקוניס

קריאות: – – –     

יאיר לפיד: זה גם מצחיק וגם עצוב ביחד

קריאות:   – – –     

יאיר לפיד: תראו, אני מקבל את זה שזו הקרבה בעיניכם, אני מכבד את זה

יאיר לפיד:  אבל אם אחדות העם באמת חשובה לכם – –      

חנוך דב מילביצקי: ד"ש מעפר שלח

יאיר לפיד: – – מה שאתם צריכים לעשות בשבילה זה רק לעצור

יאיר לפיד:  תעזבו את הוועדה לבחירת שופטים, אל תנסו לשלוט בבג"ץ, זה יספיק

יאיר לפיד:  אתם תראו שיפור מיידי מהותי גדול באחדות העם

יאיר לפיד:  כמה זה מסובך לא לעשות כלום? כי בדרך כלל הממשלה שלכם מצטיינת בזה

התקשורת שלמה קרעי: יש לנו גם – – –     

יאיר לפיד: תחשבו כמה זמן זה יפנה לכם

יאיר לפיד:  תוכלו לטפל בהמון דברים אחרים שהיום אתם לא מטפלים בהם: תוכלו לטפל בביטחון האישי, כי מספר הנרצחים במדינה הוכפל במשמרת שלכם; תוכלו לטפל ביוקר המחיה, כי יש פה דור שלם שקורס; תוכלו לטפל בגרעין האיראני, ותוכלו לטפל ביחסים עם ארצות הברית

יאיר לפיד:  אם תעצרו הכול יתאזן

יאיר לפיד:       אתם תעשו את תפקידכם כממשלה, ותהיה אחדות

יאיר לפיד:  אנחנו נמשיך להתווכח, אני אמשיך לחשוב שאתם ממשלה כושלת ומזעזעת, אבל זאת תהיה מריבה על הנושאים שבאמת חשובים לנו – על כלכלה ועל ביטחון, והכי חשוב – זו תחזור להיות מריבה בתוך המשפחה

יאיר לפיד:  אם תעשו את זה, אולי אפילו יקרה נס ונוכל לא רק להחזיר את אחדות העם אלא גם להוסיף ולחזק את אחדות העם

טלי גוטליב: – – –     

יאיר לפיד: כי אם אתם מוכנים להתאמץ על האחדות, לא רק לנאום על זה, רצוי באנגלית מול יושב-ראש בית הנבחרים, אז נוכל ללכת יחד ולכתוב חוקה לישראל, לבסס אותה על מגילת העצמאות

יאיר לפיד:  יהיה לנו חוזה חדש משופר לדמוקרטיה הישראלית

התקשורת שלמה קרעי: – – – דמוקרטיה במגילת העצמאות – – –     

יאיר לפיד: תהיה פה מדינה יהודית, דמוקרטית ומאוחדת

יאיר לפיד:  תודה רבה

חנוך דב מילביצקי: – – – עפר שלח – – –     

אמיר אוחנה: תודה לראש האופוזיציה

אמיר אוחנה:  אנחנו עוברים להצבעה

אמיר אוחנה:  ההצבעה תהיה אלקטרונית

אמיר אוחנה:  אנא שבו במקומותיכם, חברי הכנסת

אמיר אוחנה:  אני חוזר, ההצבעה תהיה אלקטרונית

אמיר אוחנה:  מי שיצביע בעד הוא בעד הודעתו של ראש הממשלה, ומי שיצביע נגד הוא נגד הודעתו של ראש הממשלה

אמיר אוחנה:  אנא, שבו במקומותיכם

אמיר אוחנה:  הצבעה אלקטרונית

אמיר אוחנה:  סדרנים, נא לאפשר למי שהוצא החוצה להיכנס

אמיר אוחנה:  נא לאפשר לחבר הכנסת קריב להיכנס

אמיר אוחנה:      אנחנו עוברים להצבעה

אמיר אוחנה:  רבותיי, אני מזכיר: מי שמצביע בעד הוא בעד הודעתו של ראש הממשלה; מי שמצביע נגד הוא נגד הודעתו של ראש הממשלה

אמיר אוחנה:  הצבעה

אמיר אוחנה:  ההצבעה הזאת, בשל תקלה טכנית, תארך כדקה, עוד 30 שניות, אז מי שמבקש להתחרט, לשנות – בני, אנחנו עושים עוד הצבעה או שהכול נקלט? נקלט

אמיר אוחנה:  בסדר

אמיר אוחנה:  עוד 16 שניות, ברשותכם

אמיר אוחנה:  עימכם הסליחה

אמיר אוחנה: בעד הודעת ראש הממשלה – 54 

אמיר אוחנה: נמנעים – 1 

אמיר אוחנה: אם כן, 54 בעד, 42 נגד, נמנע אחד

אמיר אוחנה:  אני קובע שהודעתו של ראש הממשלה התקבלה

אמיר אוחנה: [דברי הכנסת ה-24, מ/1478, מושב שני, חוב' י"ז, ישיבה 103, מ/1496, חוב' י"ט, ישיבה 109, מ/1524, חוב' ל"ג, ישיבה 148

אמיר אוחנה: ]     

אמיר אוחנה: אנחנו עוברים לנושא הבא על סדר-היום – הודעת הממשלה על רצונה להחיל דין רציפות על כמה הצעות חוק

אמיר אוחנה:  אני מזמין את השר המקשר – איפה השר אמסלם? או שר תורן, גם בסדר

אמיר אוחנה:  מי השר? השרה גולן, אם כן, תציג את ההודעה

אמיר אוחנה:  בבקשה

מאי גולן: תודה

מאי גולן:  אדוני היושב-ראש הנכבד, חבריי חברי הכנסת, בהתאם לסעיף 1 לחוק רציפות הדיון בהצעות חוק, התשנ"ג–1993, החליטה הממשלה להודיע במליאת הכנסת על רצונה להחיל דין רציפות על הצעות החוק הבאות: 1

מאי גולן:  הצעת חוק הגנת הפרטיות (תיקון מס' 14), התשפ"ב–2022, מ/1496, מיום 5 בינואר 2022; 2

מאי גולן:  הצעת חוק הפרות תעבורה מינהליות, התשפ"ב–2021, מ/1478, מיום 6 בדצמבר 2021; 3

מאי גולן:  הצעת חוק תשלומים לחיילים בשירות סדיר (הגנה על תשלומים) (תיקון מס' 2), התשפ"ב–2022, מ/1524, מיום 7 במרץ 2022

מאי גולן:  תודה

אמיר אוחנה: תודה לשרה מאי גולן

אמיר אוחנה:  אין הצבעה על זה, נכון? זאת הודעה

אמיר אוחנה: חברי הכנסת, הנושא הבא על סדר-היום – החלטת הממשלה בדבר הקמת המשרד לקידום מעמד האישה, מינוי השרה לקידום מעמד האישה, העברת הסמכויות והעברת שטחי הפעולה

אמיר אוחנה:  אני מזמין הפעם את השר אופיר סופר להציג את החלטת הממשלה

אמיר אוחנה:  השר סופר, בבקשה

אופיר סופר: אדוני היושב-ראש, חברי הכנסת, אני מתכבד להודיע כי הממשלה החליטה כדלקמן –      בהתאם לסעיף 31(ג) לחוק-יסוד: הממשלה, להקים את המשרד לקידום מעמד האישה; בהתאם לסעיף 31(א) לחוק-יסוד: הממשלה, למנות את השרה מאי גולן לתפקיד השרה לקידום מעמד האישה; בהתאם לסמכות הממשלה לפי סעיף 31(ב) לחוק-יסוד: הממשלה, להעביר לשרה לקידום מעמד האישה את הסמכויות הנתונות לשר לשוויון חברתי על פי חוק הרשות לקידום מעמד האישה, התשנ"ח–1998

אופיר סופר:      בהתאם לסעיף 31 לחוק-היסוד מבקשת הממשלה את אישורה של הכנסת להחלטות בדבר הקמת המשרד לקידום מעמד האישה, השינוי בחלוקת התפקידים בין השרים והעברת הסמכויות

אופיר סופר:  בהצלחה רבה, אני בטוח שתעשי מעולה

מאי גולן: תודה, אדוני השר

מאי גולן:  אמן

אוריאל בוסו: תודה רבה לשר אופיר סופר, שר הקליטה, בשם הממשלה

אוריאל בוסו:  אנחנו נעבור לרשימת הדוברים

אוריאל בוסו:  ראשון הדוברים, חבר הכנסת רם בן ברק, בבקשה

רם בן ברק: כמה זמן יש לי? חצי שעה?     

אוריאל בוסו: תתחיל שלוש דקות, נראה לפי הזמן

רם בן ברק: השרה מאי, שיהיה לך בהצלחה

רם בן ברק:  אדוני היושב-ראש, חבריי חברי הכנסת, ביום חמישי האחרון קיבלנו תזכורת ברורה ומיידית לאיום הקיומי, לא פחות, שניצב בפני הדמוקרטיה הישראלית

רם בן ברק:  עומד לו שר המשפטים יריב לוין בהפגנת תמיכה בהפיכה המשפטית שהוא מארגן כנגד ראש הממשלה שלו וחברי ממשלתו; ראש הממשלה יוצא בקריאות ערב יום העצמאות לאחדות, פיוס, שלום עולמי והידברות, ואז מגיע שר המשפטים שלו ואומר את האמת קבל עם ועדה – שבעצם כל השיחות בבית הנשיא הן מסך עשן

רם בן ברק:       בדומה לנאום של נתניהו על המרפסת בכיכר ציון, במרחק לא רב ממקום ההפגנה ביום חמישי עומד לו המון משולהב על ידי הסתה של גורמים קיצוניים, ממומנים על ידי הליכוד ועוצמה יהודית, בחסות לה פמיליה, ועושים מצעד על פניהם של שופטי בית המשפט העליון והיועצת המשפטית, משל היו איראן

רם בן ברק:  מפלגת שלטון, בכספי מימון מפלגות של הציבור הישראלי כולו, מממנת הפגנה כנגד עצמה על מנת לקבל רוח גבית להפוך את ישראל לדיקטטורה

רם בן ברק:  זאת עוד הוכחה לחוסר המנהיגות של נתניהו

רם בן ברק:  אם היה ראש הממשלה בטוח בעצמו, יודע שהוא מעביר רפורמה אמיתית וחיונית, הוא לא היה מארגן לעצמו הפגנות – הוא עצמו, דרך אגב, לא העז להגיע אליה, אלא יושב במשרדו ומחכך ידיו בהנאה

רם בן ברק:  הנאה על מה, אדוני ראש הממשלה? הנאה על זה שהצלחת בקושי לגייס 130,000 איש בהפגנה אחת, ששפכת עליה מיליוני שקלים רק כדי שיבואו וילחצו עליך להתקדם ברפורמה? אוי אוי אוי

רם בן ברק:       ביבי, אתה יודע את האמת; ומי שיודע הכי טוב את האמת זה חבר הכנסת דוד ביטן, שחי את הכנסת ואת השטח פי אלף ממך: לא תהיה רפורמה, תתעוררו, הוא אומר

רם בן ברק:  אתה יודע את האמת

רם בן ברק:  ומי שיודע הכי טוב את האמת זה חבר הכנסת אריה דרעי

רם בן ברק:  הוא בעצמו אמר בריאיון לקול ברמה שאין ולא יהיו 61 חברי כנסת שיתמכו ברפורמה המסוכנת הזאת

רם בן ברק:  אם דרעי היה יודע שלממשלה הזאת יש עוד ארבע שנים, נראה לך שהוא היה מוותר כל כך מהר על המינוי שלו חזרה לשר? כולם מבינים שהרפורמה מתה, וגם אתה יודע את זה

רם בן ברק:  עכשיו השאלה – כמה זמן ייקח עד שהממשלה הזאת תיפול? אפילו אתה התחלת בקמפיין

רם בן ברק:  לא סתם נתן אשל מגיע למצודת זאב, לא סתם הבן נשלח לגלוּת, לא להפריע, ולא סתם הצוותים שלך של הבחירות מסתובבים סביבך

רם בן ברק:       ראש האופוזיציה אמר "לפיד 2024"; הוא היה איתך לארג' – הממשלה הזאת תיפול לפני

רם בן ברק:  תודה רבה

אוריאל בוסו: תודה רבה

אוריאל בוסו:  הדוברת הבאה, חברת הכנסת דבי ביטון

אוריאל בוסו:  שלוש דקות, בבקשה

דבורה ביטון: אדוני כבוד היושב-ראש, כנסת נכבדה, עם פתיחת כנס הקיץ בכנסת ישראל, אני בוחרת לפתוח את נאומי בתפילה לאחדות אזרחי מדינת ישראל, תהא דעתם אשר תהא

אוריאל בוסו: אמן

דבורה ביטון: תפילה שחוברה על ידי הצדיק הקדוש בעל הנועם אלימלך

אוריאל בוסו: אדרבה

דבורה ביטון: "אדרבה, תן בליבנו שנראה כל אחד מעלת חברינו ולא חסרונם

דבורה ביטון:  ושנדבר כל אחד את חברו בדרך הישר והרצוי לפניך

דבורה ביטון:  ואל יעלה בליבנו שום שנאה מאחד על חברו, חלילה

דבורה ביטון:  ותחזק התקשרותנו באהבה אליך, כאשר גלוי וידוע לפניך

דבורה ביטון:  שיהא הכול נחת רוח אליך"

דבורה ביטון:  אמן כן יהי רצון

אוריאל בוסו: אמן

דבורה ביטון: אנחנו עומדים בפתחה של הזדמנות חד-פעמית לשבת ולהכיר במשותף בינינו ולא במפלג

דבורה ביטון:  זה כ-17 שבועות יוצאים מפגינים נגד ההפיכה השלטונית חמושים בדגל ישראל, מתייצבים בגשם, בשמש, זקנים, מבוגרים, נשים, גברים וילדים

דבורה ביטון:  הם פשוט פטריוטים אמיתיים, שלא מבקשים דבר לעצמם, כי אם רק השבת המצב לקדמותו

דבורה ביטון:  מדם ליבם הם זועקים "ד-מו-קרט-יה"

דבורה ביטון:  מנגד, ניתן לראות לא מעט מבני עמנו שמפגינים למען הרפורמה, אף הם חמושים בדגלים

דבורה ביטון:       לא סוד שאני בצד של מתנגדי ההפיכה

דבורה ביטון:   עם זאת, מצב האומה ואזרחיה מדאיג, וכפי שכל חיי סברתי כי כל ירידה היא לצורך עלייה, אני רואה הזדמנות נפלאה, שבשלה העת לחוקה ברוח מגילת העצמאות, כפי שהוצע זה מכבר על ידי ראש האופוזיציה חבר הכנסת יאיר לפיד

דבורה ביטון:  מכל עבר אנו שומעים: אחים ואחיות אנחנו, עם הנצח, נס היקום, ואני תוהה: מה קרה לנו? מה קרה? מה קרה למדינה ולמציאות הזו? האם לזה פיללנו? המדינה שאנו גאים בה, לגדל בה דורות שלמים, המדינה שעל הצלתה קברנו את מיטב בנינו ובנותינו, וזו הבשורה שלנו?     

אוריאל בוסו: משפט לסיום

דבורה ביטון: אדוני היושב-ראש, בימים אלו מתכנסים נציגי הסיעות מהמפלגות השונות בבית הנשיא על מנת לנסות ולהגיע להסכמות

דבורה ביטון:  אני כחברת כנסת מטעם יש עתיד יכולה לומר בפה מלא כי נציגינו מגיעים בלב פתוח ונפש חפצה – ואין לי ספק שגם נציגי הסיעות האחרות – במטרה לשמור על מדינת ישראל יהודית, ליברלית ודמוקרטית

אוריאל בוסו: משפט לסיום

דבורה ביטון: ואני פונה מכאן לראש הממשלה בנימין נתניהו: די, די, די לקרע ולשסע בינינו

דבורה ביטון:  רצית להיכנס לאירוע? אז אל תחמיר אותו

דבורה ביטון:  צא בבקשה לאזרחי מדינת ישראל בשעה 20:00, כמו שאתה רגיל, ותכריז כיאה למנהיג מוביל ולא מובל: החלטתי לעצור הכול, מתחייב לפעול בכל הבטחותיי, ביוקר המחיה, חינוך, ביטחון

דבורה ביטון:  מי ייתן ונדע ימים טובים מאלה

דבורה ביטון:  אמן

אוריאל בוסו: תודה רבה

אוריאל בוסו:  הצטרפנו לתפילות של הנועם אלימלך, רבי אלימלך מליז'נסק

אוריאל בוסו:  בהחלט אומרים את זה כל יום

אוריאל בוסו:  אגב, בעבר היית עומדת יותר בזמנים, תצטרכי להתכנס לזה בכנס הקיץ

אוריאל בוסו:       הדובר הבא, חבר הכנסת אלעזר שטרן

אוריאל בוסו:  אולי הוא רוצה שאני אקרא לו ראש העיר, אבל בינתיים הוא חבר כנסת

מיקי לוי: בלי מדים, אלעזר

מיקי לוי:  זה בלי מדים מ-15 בדצמבר 2022

מיקי לוי:  רק בלי מדים

מיקי לוי:  לפני כן עשו 20 שנה עם מדים

אלעזר שטרן: אדוני היושב-ראש, אדוני השר, אם כנים דבריכם – ראש הממשלה לא כאן

אלעזר שטרן:  שמעתי, השר סופר, שאחד ההישגים שראש הממשלה מנה זה שחיילי צה"ל נוסעים בחינם בתחבורה הציבורית בזמנים של הממשלה הזאת

אלעזר שטרן:  זה מה שהממשלה הספיקה לעשות

אלעזר שטרן:  אתה יודע ממתי נוסעים במדים? נראה לי שבערך ממתי שאתה היית חייל או השתחררת, השר סופר

גלעד קריב: זה מהימים שראש הממשלה ראה את חיילי המנדט

אלעזר שטרן: למה אני אומר את זה? אני אומר את זה כיוון שבאמת העם הזה צריך אוויר

אלעזר שטרן:  הממשלה הזאת הכניסה את המדינה כולה לסוג של – איך אני אגיד? הייתי אומר אפילו דפרסיה, עם המהפכה, עם הפוגרום הזה, עם הדאגות האלה לביטחון, לפערים החברתיים

אלעזר שטרן:      שמעתי, אדוני היושב-ראש, שאתם, החרדים, הסכמתם לדחות את חוק הגיוס, או לא משנה איך תקרא לזה

אלעזר שטרן:  אני רוצה לברך אותך ואתכם על זה

אלעזר שטרן:  אני חושב שזה נכון

אלעזר שטרן:  אני חושב שבאווירה הזו של השסע, של הקיטוב, אנחנו כחברה צריכים לנשום, ואני חושב שטוב היה עושה ראש הממשלה אם היה מגלה את האומץ שפעם היה לו מול יריב לוין ואומר לו: תעצור, בעוד שנה נמשיך

אלעזר שטרן:  תנו לנו לנשום

אלעזר שטרן:  תנו לנו להתאחד

אלעזר שטרן:       אדוני ראש הממשלה, כמו החיילים שבזכות הממשלה שלך כאילו נוסעים עכשיו בחינם – אלה ההישגים שהספקתם לעשות כשהתעסקתם בפוגרום הזה – אז אני מבקש ממך: אל תזלזל, אל תחשוב שמאות אלפי הישראלים שבמוצאי שבתות ובימי חמישי לוקחים את הדגל שנמצא אצלם בבית או אצלם במכונית ואומרים "יוצאים לרחובות", יש מישהו שמניע אותם

אלעזר שטרן:  זה באמת מיטב הנוער שלנו

אלעזר שטרן:       אדוני ראש הממשלה, אם היית יוצא כמוני ב-02:00, אחרי שהחלטת לפטר את שר הביטחון, ורואה את רחובות ירושלים עם האנשים שבאים והולכים עם דגלי ישראל – –     

אוריאל בוסו: משפט לסיום

אלעזר שטרן: – – שפעם חשבתם שהם של הקואליציה הזאת, היית גאה בהם

אלעזר שטרן:  אני הזמנתי את ראש הממשלה ואת שרי הממשלה: פעם אחת תבואו להפגנות

אלעזר שטרן:  לא לאלה שדורכים בהן על תמונות שופטי בית המשפט העליון – לאלה שמרימים בהו את הדגל ואומרים: זאת המדינה שלנו

אלעזר שטרן:  אם בפעם הבאה תבוא ממשלת ישראל הנוכחית לאחת ההפגנות האלה, אני בטוח שכל ההתנהלות שלה, גם ברפורמה וגם בדברים אחרים, הייתה עושה רה-ארגון, חושבים מחדש

אלעזר שטרן:  תודה

אוריאל בוסו: תודה רבה

אוריאל בוסו:  חברת הכנסת מירב בן ארי, בבקשה

מירב בן ארי: תודה

מירב בן ארי:  אדוני היושב בראש, אדוני השר – מי השר? איפה השר? תעצור לי את השעון, בוסו

אוריאל בוסו: יש פה שר

אוריאל בוסו:  הינה, הוא נמצא פה

מירב בן ארי: כבוד השר החביב, כנסת נכבדה, אנחנו היום מאשרים ג'וב חדש לשרה שנכנסה אבל לא מצאו לה משרד

מירב בן ארי:  הלכו וחיפשו וחיפשו וחיפשו

מירב בן ארי:  חיפשו את משרד ההסברה – מסתבר שהוא תפוס; חיפשו את משרד הרווחה, חינוך, ספורט, תרבות – הכול תפוס

מירב בן ארי:  מה נשאר? להמציא משרד שנקרא "מעמד האישה"

מירב בן ארי:  ראו שיש בכנסת ועדה למעמד האישה, אמרו: בואו נעשה גם שר כזה – במקרה שרה; במקרה שרה שמעולם לא התעניינה בזכויות של נשים

מירב בן ארי:  זה אף פעם לא עניין אותה, היא מעולם לא הגישה חוק; היא אפילו הצביעה נגד בחוק שלי של ערכות האונס

מירב בן ארי:  זה לא מעניין אותה

מיקי לוי: והאיזוק האלקטרוני

מירב בן ארי: האיזוק האלקטרוני

מירב בן ארי:  בכל הדברים האלה היא בכלל – ראית אותה פעם בוועדה לקידום מעמד האישה? אפילו את שרון ניר ראיתי כיועצת יוהל"ם, ואותה מעולם לא ראיתי

מירב בן ארי:  תכף תעלה גם השרה מירב כהן, השרה לשעבר, וגם היא תחשוף בפנינו אם השרה המיועדת אי פעם התעניינה אצלה בזכויות של נשים, אם זה עניין אותה

מירב בן ארי:  לא

מירב בן ארי:       אני רוצה להביע תנחומים, אתם יודעים למי? לארגוני הנשים השמאלניות

מירב בן ארי:  שם, חבל על הזמן, אפשר לקפל

מירב בן ארי:  Let's wrap it up, כמו שאומרים

מירב בן ארי:  כי בארגוני הנשים השמאלניות אין שום סיכוי

מירב בן ארי:  בוא נגיד, זה סוג של בן גביר כזה בעמדה הנשית, שאם אתה לא בדיוק בקליקה אין סיכוי

מירב בן ארי:  ואגב, לא רק זה – גם בפעם האחרונה שהערתי לה, היא הרי קראה לי "קוקוריקו" וכל המילים האלה, כך שבואו נגיד שאפילו בכל מה שקשור ללדבר לנשים, גם שם אפשר לעשות תיקון רציני, כי גם שם היא לא מצטיינת

מירב בן ארי:  אבל אין מה לעשות, לא היה תפקיד, היה צריך למלא את החלל, אז אמרו: בוא ניקח

מירב בן ארי:       אתה יודע, בוסו, זה כמו שייקחו עכשיו חרדי וישימו אותו שר לענייני חרדים – אתה שומע? – למה? רק בגלל שאתה חרדי

מירב בן ארי:  אבל אני חושבת שאתה צריך להיות יו"ר ועדת בריאות, כי אתה מבין בבריאות

מירב בן ארי:  אז שמו אישה רק בגלל שהיא אישה, רק שהביאו אישה שלא מבינה כלום בנשים, שלא מבינה כלום בזכויות נשים

מירב בן ארי:  את יודעת מה, שלי? לא צריך להיות מבינה גדולה בנשים; מספיק שאת אישה ופעם אחת בחיים הבנת שעיכבו אותך רק בגלל שאת אישה

מירב בן ארי:  את לא צריכה אפילו להיות שרה, את צריכה להבין קצת כדי להגיד: ואללה, אני רוצה לקדם נשים

מירב בן ארי:  אני אצטט את שרון ניר, שציטטה את מדלן אולברייט – – –     

אוריאל בוסו: משפט לסיום

מירב בן ארי: תגידי את זה גם את

מירב בן ארי:  מכירה את המשפט האלמותי, שיש מקום מיוחד בגיהינום לנשים שלא עוזרות לקדם נשים?      

אוריאל בוסו: תודה

מירב בן ארי: אני מקווה מאוד שלפחות היא תלמד קצת במה היא מתעסקת, כי יש כאן הרבה הרבה נשים שצריכות אותה

מירב בן ארי:  תודה

אוריאל בוסו: תודה רבה

אוריאל בוסו:  חבר הכנסת יואב סגלוביץ', בבקשה

אוריאל בוסו:  לאחר מכן – חבר הכנסת מיקי לוי, ואחריו – חברת הכנסת מירב כהן

יואב סגלוביץ': אדוני היושב-ראש, חבריי חברי הכנסת, במרוץ המטורף של הממשלה הזאת לאתר את האנשים הכי פחות מתאימים לתפקיד, היום מצאנו עוד מציאה – סליחה על הביטוי הלא-פרלמנטרי – מינוי של שרה, שאם אני זוכר נכון, הצביעה נגד האיזוק האלקטרוני אך לפני זמן לא רב

יואב סגלוביץ':  מינוי מופרך

יואב סגלוביץ':  אבל אני בוחר לדבר על מינוי מופרך שיש לו כבר ניסיון במופרכות

יואב סגלוביץ':  אולי זה יעזור לשרה הנכנסת להיות מופרכת פחות בתפקודה

יואב סגלוביץ':  אני מדבר על השר לביטחון לאומי, או השר לביזיון לאומי, שזה השם המתאים לו, שכלום ושום דבר – הלוואי שזה היה כלום ושום דבר, כי לא היה נגרם נזק; מדובר בנזק מהלך, שפוגע בביטחון האישי של כל אחד מאיתנו, כהאי לישנא

יואב סגלוביץ':  מספר הרציחות והנרצחים בחברה הערבית יותר מהוכפל מתחילת השנה הזו; כל דבר טוב שקרה בממשלה הקודמת – ואני יודע שקשה לממשלה הזאת להודות בדברים טובים שקרו, אבל אין מה לעשות, לפעמים יש גם קצת עובדות: מ-2014 ראש הממשלה במדינת ישראל הוא בנימין נתניהו – דיבורים כמו חול ואין מה לאכול גם בנושא הפשיעה, והפשיעה בחברה הערבית צמחה והלכה

יואב סגלוביץ':  בשנת 2020 הוא מינה צוות מנכ"לים, עשה ישיבה בוועדה ברוב רושם: נעשה צוות מנכ"לים – כלום ושום דבר

יואב סגלוביץ':      הממשלה הקודמת לקחה תוכנית שאני הכנתי עוד כשהייתי באופוזיציה, מינתה צוות שרים בראשות ראש ממשלה – בתחילה נפתלי בנט ולאחר מכן יאיר לפיד – עם צוות שרים בראשה, והנושא הוא מאבק בפשיעה ובאלימות בחברה הערבית

יואב סגלוביץ':  היא נתמכה על ידי תוכנית 550, שחברתי השרה בדימוס מירב כהן ישבה והובילה אותה, לתת את המעטפת היותר-גדולה

יואב סגלוביץ':  אבל בסוף, מה שצריך בכל הדברים האלה זה לא רק תוכניות, זה גם רוח, אנשים שיעשו את זה

יואב סגלוביץ':  והתכוונו לעשות; לא התכוונו רק לדבר אלא לעשות

יואב סגלוביץ':  מה שיש לנו כאן זה ממשלה רשלנית, וראש הממשלה הוא רשלן

יואב סגלוביץ':  הוא לא עוסק בנושא הזה, הוא שם את זה בידיו של סוכן כאוס, איתמר בן גביר – אדם לא כשיר לתפקידו, לא מוכשר לייעודו

יואב סגלוביץ':  הוא מוכשר לדברים אחרים

יואב סגלוביץ':  הוא הוכיח את כישרונו בכתבי אישום, לא בטיפול בפשיעה

יואב סגלוביץ':  זה מה שקורה כששמים אדם לא מתאים ומסוכן

יואב סגלוביץ':  הפשיעה היא על ראשו

יואב סגלוביץ':  ביטחון אישי הבטיחו בממשלה הזאת? אנחנו במצב שאנשים מפחדים ללכת ברחוב

יואב סגלוביץ':       בניגוד אליו, אני לא רצתי אתמול לטייבה או למקומות אחרים והתראיינתי על הדם

יואב סגלוביץ':  את זה אני לא אעשה, אבל אני אומר פה לשולחן הריק הזה ולאופיר סופר, שעומד שם בצד ימין – –     

אוריאל בוסו: תודה רבה

יואב סגלוביץ': – – תתעשתו על עצמכם

יואב סגלוביץ':  אתם חבורה של רשלנים מסוכנים

יואב סגלוביץ':  איתמר בן גביר, ראש הממשלה צריך לקחת אותך הביתה או למנות פרויקטור – מה שאני עשיתי – מעל ראשך שיטפל בפשיעה, כי אזרחים מתים כל יום בגלל הממשלה הזאת

אוריאל בוסו: תודה רבה

אוריאל בוסו:  חבר הכנסת מיקי לוי

אוריאל בוסו:  אולי קצת גם להוריד את השיח והלהבות

מיקי לוי: איזה שיח? תכף תשמע אותי, תבין

אוריאל בוסו: חבר הכנסת מיקי לוי, מתחילים, מנסים לשנות

אוריאל בוסו:  זה מתחיל מאיתנו

מיקי לוי: תכף תשמע אותי, תבין

יואב סגלוביץ': מי מנסה לשנות? שר עבריין, שהפשיעה – חבר'ה, אתם יודעים את המספרים

אוריאל בוסו: בסדר

אוריאל בוסו:  אז תגיד, תדבר על נתונים, אל תגיד "עבריין"

אוריאל בוסו:  אל תגיד – – –      

יואב סגלוביץ': 61 נרצחים בחברה הערבית מול 27

יואב סגלוביץ':  תתעשתו על עצמכם

יואב סגלוביץ':  איפה אתם חיים?     

מירב בן ארי: אין לך שר יותר כושל מהשר הזה

מירב בן ארי:  אין

מירב בן ארי:  וראינו שרים

מירב בן ארי:  די

אוריאל בוסו: אפשר להגיד הכול

אוריאל בוסו:  אפשר להגיד הכול

אוריאל בוסו:  אני לא אומר לכם מה להגיד

אוריאל בוסו:  אפשר להציג נתונים, אפשר להגיד הכול

מירב בן ארי: במקום שייקח אחריות, שיבין את האירוע

יואב סגלוביץ': אתם, חברי קואליציה, תִּפסו אותו באוזן, תגידו לו – – – תעשה מעשה

יואב סגלוביץ':  תעשה מעשה

מירב בן ארי: כל היום הוא מתעסק בשטויות

אוריאל בוסו: טוב

אוריאל בוסו:  תודה רבה

אוריאל בוסו:  חבר הכנסת מיקי לוי, בבקשה

מיקי לוי: אדוני היושב בראש, איזו צביעות

מיקי לוי:  ראש הממשלה הלך

מיקי לוי:  אדוני השר אופיר, תעביר בבקשה את הדברים שלי

מיקי לוי:  אתה ישבת כאן ושמעת את הדברים שאני הולך להגיד

מיקי לוי:  איזו צביעות

מיקי לוי:  אחדות? "אחדות" הוא עומד ואומר לנו מפה? שנה וחצי ישב ראש הממשלה כאן, בכיסא הזה, ואתה שמעת בדיוק מה שהחברים שלך ממפלגתך ומהאופוזיציה אומרים

מיקי לוי:  חלקם היום שרים

מיקי לוי:  אמירות נוראיות

מיקי לוי:  עמדו כאן, אדוני היושב בראש – גם אתה שמעת את זה – וקראו לראש ממשלה "רוצח"

מיקי לוי:  "רוצח" בכנסת ישראל, לראש ממשלה

מיקי לוי:  השר קרעי קורא לראש הממשלה "נבל"; "נפתלי בנט, לך"

מיקי לוי:       היום, אדוני ראש הממשלה, אתה קורא לאחדות? איזו צביעות

מיקי לוי:  "ממשלה מקוללת", קראתם לנו

מיקי לוי:  "שמאלנים בוגדים"

מיקי לוי:  אחד השרים שלך איים להכניס אותנו למכלאות כי אנחנו בוגדים, ולהיכנס למסדרונות הכנסת רק אם הוא ייתן לנו אישור

מיקי לוי:      ואתה, ראש הממשלה, התחלת עם הנושא הזה, עם "שמאלנים", ואחריך המשיכו עם "בוגדים"

מיקי לוי:  לא שמעתי ממך מילה אחת במשך שנה וחצי של קללות

מיקי לוי:  שנה וחצי של קללות לכל חברי הממשלה, ליושב-ראש הכנסת, ואתה, אדוני ראש הממשלה, לא צייצת

מיקי לוי:  לא ביקשת מהם אפילו להימנע מזה

מיקי לוי:  ודיברתי איתך ברמה האישית כמה פעמים כדי להוריד את הטון

מיקי לוי:  אמרתי לך: כשמסתערים, הכדור לא יודע ולא מבדיל בין דם לדם

מיקי לוי:  אבל לא, אצה לך הדרך הפוליטית להציל את עצמך

מיקי לוי:      הדבר היחיד שיחזיר את היותנו לעם אחד – ואז נושיט לכם יד, יד לשלום ולאחדות שכל כך חסרה לנו – הוא ביטול חלקה הגדול של המהפכה השלטונית

מיקי לוי:  אתם לא תקבעו ותבחרו מי יהיו השופטים

מיקי לוי:  ואני שומע את זה יוצא מבית הנשיא – –     

אוריאל בוסו: משפט לסיום

מיקי לוי: משפט לסיום

מיקי לוי:  – – את העקשנות הזו

מיקי לוי:  הוועדה לבחירת שופטים תישאר במתכונתה הנוכחית

מיקי לוי:  היא מאוזנת

מיקי לוי:  אחר כך יהיה אפשר לדבר על השאר

מיקי לוי:  אם הנושא הזה של הוועדה לבחירת שופטים לא ירד מעל שולחן הדיונים, נראה לי שיהיה שם פיצוץ, והכול בגלל מה שאתה הובלת, אדוני ראש הממשלה

אוריאל בוסו: תודה רבה לחבר הכנסת מיקי לוי

אוריאל בוסו:  חברת הכנסת מירב כהן

אוריאל בוסו:  בדרך כלל זה מהכוהן ללוי, הפעם זה מהלוי לכוהן

מירב כהן: כבוד היושב-ראש, כנסת נכבדה, 81 אנשים נרצחו השנה, מתחילת הכהונה של הממשלה הזו

מירב כהן:  זה פי שניים יותר מהתקופה המקבילה אשתקד

מירב כהן:  אני חושבת שהנתונים האלה, שהם באמת גם בחברה הערבית, גם בקרב נשים – אגב, עלייה מטאורית במקרי האלימות מול חברי קהילת הלהט"ב – אני חושבת שהנתונים הקשים האלה מחייבים חשבון נפש של השר לביטחון לאומי, השר לכישלון לאומי – פשוט שר

מירב כהן:  אני לא מאמינה שקיבלנו את העונש הזה, אבל הוא צריך לעשות חשבון נפש

מירב כהן:  יכול להיות שלהתראיין מהבוקר עד הערב, להדליף כל מידע שמגיע לידיו, להתעסק רק בהפגנות – יכול להיות שזו לא המתכונת להצלחה

מירב כהן:  והאמת, באמת של החיים, כל איש מקצוע יודע שכשיש בעיות עומק, צריך תהליך עומק כדי לפתור את זה

מירב כהן:  אין קיצורי דרך

מירב כהן:  צריך עבודה קשה

מירב כהן:       בממשלת השינוי, שהייתה לי הזכות להיות חלק ממנה, באמת, סגן השר יואב סגלוביץ', שיושב כאן, הוביל תוכנית מעמיקה

מירב כהן:  ניהלנו ועדת שרים למופת והתחלנו תהליך

מירב כהן:  נכון, אותו בן גביר, שישב אז באופוזיציה, תקף אותנו ללא הרף, ממש הגיע לכל זירה והקשה עלינו מאוד

מירב כהן:  אבל אנחנו לא נשברנו; המשכנו בעבודה קשה והתחלנו לראות מגמה של ירידה – כן, באמצעות איסוף נשק, באמצעות כניסה חזיתית במשפחות פשע, באמצעות מהלכים מאוד אמיצים בשטח וגם באמצעות מתן תקווה: יצירת מקומות עבודה, השקעה בתעסוקה, בהשכלה, יצירת אופק לדור הצעיר כדי שלא יבחר בדרך העבריינות אלא בדרך הנורמטיבית

מירב כהן:      התחלנו את התהליך הזה, ולצערי, השר הלא-אחראי הזה, באמת, פשוט קטע את הכול

מירב כהן:  ואני חושבת שהנתונים האלה מחייבים חשבון נפש

מירב כהן:  ושאף אחד לא יחשוב: היי, זה רק בחברה הערבית, הם לא מעניינים אותנו

מירב כהן:  זה בסוף יגיע לכל חלקי הארץ

מירב כהן:  כולנו כבר משלמים את המחיר

מירב כהן:  ואם לא אכפת לכם מחיים של מי שחיים איתנו כי הם ערבים, שיהיה לכם לפחות אכפת מהחיים של הילדים שלכם, כי זה יגיע גם אליכם, ההפקרות הזו

מירב כהן:       עכשיו, הרעיון הנוכחי הוא: בואו נחלק לכולם נשק

מירב כהן:  בואו, בואו, שכולם יסתובבו עם נשק

מירב כהן:  מה אומר לנו השר לביטחון לאומי? הפתרון שלי הוא שאנשים יהיו אחראים על עצמם

מירב כהן:  תסתובבו עם נשק, תגנו על עצמכם

מירב כהן:  תודה רבה

מירב כהן:  באמת, תודה רבה שאנחנו צריכים לדאוג לעצמנו

מירב כהן:  מה שאתה מציע לנו זה להסתובב עם נשק

מירב כהן:  עזבו את זה שכל ארגוני הנשים מתריעים שהמדיניות השגויה הזו בסוף תעלה בעוד חיים של נשים – –      

אוריאל בוסו: נא לסיים

מירב כהן: – – שהבית שלהן, לצערי, הוא לא תמיד המרחב המוגן שלהן

מירב כהן:       אני אסיים באמירה אחת: די למדיניות הבכי והנהי

מירב כהן:  תתחילו לעבוד

מירב כהן:  אתם יודעים, ראש הממשלה רבין, זיכרונו לברכה, אמר: יש הצלחות ויש תירוצים

מירב כהן:  אתם בשלב התירוצים

מירב כהן:  מן הראוי שתתחילו לעבוד

אוריאל בוסו: תודה רבה לחברת הכנסת מירב כהן

אוריאל בוסו:  חבר הכנסת יוסף עטאונה, בבקשה

יוסף עטאונה: כבוד היושב-ראש, כנסת נכבדה, כולנו התעוררנו היום בבוקר עם מקרה הרצח המזעזע בטייבה, שאישה נרצחה יחד שני בניה

יוסף עטאונה:  המחזה הזה, שאנחנו מתעוררים ליום חדש עם עוד רציחה ועוד רצח – גם של אישה, גם של ילד, גם של גברים, גם של צעירים – התופעה הזו עולה מתחילת השנה, והמספרים מכפילים את עצמם בצורה משמעותית

יוסף עטאונה:      אני תוהה ולא יודע מה עוד צריך לקרות כדי לעצור את הטרור הזה שבכל יום יש מקרה רצח

יוסף עטאונה:  בחברה הערבית היום יש אי-ודאות ויש חוסר ביטחון אישי לכל אחת ולכל אחד שיוצא מהבית

יוסף עטאונה:  הכתובת הייתה על הקיר, וארגוני הפשיעה בחברה הערבית ידועים למשטרה, ותפקיד המשטרה אכן לטפל בפשיעה, לטפל בארגוני הפשיעה

יוסף עטאונה:  ראינו שכשהמשטרה כן רצתה לטפל בארגוני פשיעה, הן בגוש דן והן בנתניה, היו תוצאות

יוסף עטאונה:  אבל מה שקורה היום בחברה הערבית זה שמי שאחראי לטיפול הוא המשטרה, המפכ"ל

יוסף עטאונה:  אבל מפכ"ל שמאמין וחושב שזה מובן מאליו שערבי ירצח ערבי לא יכול לטפל בסוגיה

יוסף עטאונה:  לכן אני חושב שאי-אפשר לשתוק יותר, ואנחנו לא נשתוק יותר על המצב שכל יום וכל בוקר קמים לעוד רצח בחברה הערבית

יוסף עטאונה:      צר לי מאוד שגם כשאנחנו מדברים על זה עכשיו, אין אף נציג של ממשלה שיקשיב, שישמע

יוסף עטאונה:  כנראה זה לא מעניין

אוריאל בוסו: תודה רבה

יוראי להב-הרצנו: – – – השר – – – לאופוזיציה – – –     

יוסף עטאונה: כבוד השר, אני חושב שהגיע הזמן אכן לטפל בארגוני הפשיעה – –     

אוריאל בוסו: הוא עבר צד

יוסף עטאונה: – – ובמקרי הרצח ולספק ביטחון אישי

אוריאל בוסו: תודה, חבר הכנסת עטאונה

יוסף עטאונה: אחריות המשטרה, אחריות הממשלה, לספק את הביטחון

יוסף עטאונה:  תודה רבה

אוריאל בוסו: תודה רבה

אוריאל בוסו:  חבר הכנסת גלעד קריב, בבקשה

אוריאל בוסו:  הוא שר הקליטה

גלעד קריב: הוא קולט מכל מקום

גלעד קריב:      אדוני היושב-ראש, כנסת נכבדה, אדוני השר, אני תמיד שמח כאשר מעל הדוכן הזה נשמעים דברי תורה, ולכן חידדתי את אוזניי בעת תשובתו של ראש הממשלה, ושמתי את ליבי שהוא התייחס לשני זוגות אחים מן התורה: קין והבל ומשה ואהרן

גלעד קריב:  קצת התמיהה אותי הרמיזה שלו שהשוותה בינו לבין משה, כי משה היה ידוע כעניו מכל אדם, וראש הממשלה שלנו וענווה – אלה לא תכונות שמשתלבות בצורה מיטבית

מיקי לוי: הוא לא מצטיין

גלעד קריב: כן, לא מצטיין בתחום הענווה

גלעד קריב:  אבל מכיוון שנהוג להשיב על דברי תורה בדברי תורה, אני רוצה להציע לראש הממשלה שלנו לדפדף קצת אחורה מסיפור קין והבל ולראות כיצד בסיפור הגירוש מגן עדן נגזר עלינו בני האדם ששום דבר בנו ושום דבר ששייך אלינו הוא לא נצחי, והגיע הזמן שראש ממשלת ישראל ידע שהטריק שלו בן 25 השנים לעמוד כאן, לשקר במצח נחושה לציבור הישראלי ולחשוב שהכריזמה שלו תעמוד לו – גם הטריק הזה הוא לא טריק נצחי

גלעד קריב:      עומד כאן ראש הממשלה ומספר לנו שהוא מקדם חינוך חינם מגיל אפס עד שלוש, כשכל מה שהוא עושה זה להרחיב את התוכנית של הממשלה הקודמת במתן נקודות זכות, וגם התוכנית תתחיל רק ב-2024 – –     

מיקי לוי: גם לא לכולם

גלעד קריב: – – והקבוצות הכי מוחלשות בקרב ההורים לא תיהנינה מאותה הטבה

גלעד קריב:      עומד כאן ראש הממשלה ומקדם מינוי של שרה לענייני שוויון מגדרי וחושב שהציבור הישראלי, הנשים והגברים, ישכחו לו שהממשלה שלו מעכבת את חוק האיזוק האלקטרוני

גלעד קריב:  עומד כאן ראש הממשלה ומספר לנו – משקר לנו על הטבות לאוכלוסיית האזרחים הוותיקים בתחבורה הציבורית, כאילו מיליון ו-200,000 אזרחים ותיקים, גמלאים וגמלאיות, לא יודעים שאין בתקציב הזה, הדו-שנתי, שום בשורה לציבור הגמלאים, שהממשלה הנוכחית נטשה אותם לחלוטין

גלעד קריב:      עומד כאן ראש הממשלה ומרהיב עוז בנפשו לפנות אל חברי הכנסת הערבים ולדבר איתם על המלחמה בגל האלימות הרצחני, כאשר בתקופת כהונתה של הממשלה הזו הוכפל מספר הנרצחים ביישובים הערביים וישנו נתק מוחלט בין שרי הממשלה לבין ראשי הרשויות הערבים

גלעד קריב:      הגיע הזמן שראש ממשלת ישראל יפנים שאנחנו כבר לא קונים את השקרים שלו, שהכריזמה הנוטפת שלו היא איפור שזולג מעל פניו ומעל פניה של הממשלה

אוריאל בוסו: תודה רבה

גלעד קריב: אדוני, מכיוון שפתחנו בדברי תורה, נסיים בפסוק מפרשת השבוע שקראנו – –     

אוריאל בוסו: בנאום הבא שלך

גלעד קריב: – – בשבת הזו: "לא תגנֹבו ולא תכַחֲשו ולא תשקרו", אדוני ראש הממשלה, "איש בעמיתו"

גלעד קריב:  תודה

אוריאל בוסו: תודה רבה

אוריאל בוסו:  חבר הכנסת עופר כסיף

עופר כסיף: כבוד היושב-ראש, חברי הכנסת, אני רוצה להמשיך את הקו שכמה מקודמיי הזכירו קודם

עופר כסיף:  הממשלה הזאת, קשה למנות את כישלונותיה, את עוולותיה, את חטאיה ופשעיה ועוונותיה, אבל אני רוצה להתייחס למה שעומד פה באמת על הפרק: המינוי לשרה של מישהי שהדבר הבולט ביותר אצלה – ראו דוגמת היחס או התגובה האמריקאית לרעיון העוועים למנות אותה לקונסולית בארצות הברית – הדבר שהיא בעיקר מצטיינת בו זה הפצת שנאה, הפצת שנאה גזענית, ודרך אגב, גם סקסיסטית

עופר כסיף:  מתי הטריד אותה בפעם האחרונה מעמד האישה? מתי בכלל זה הזיז לה?     אני נזכר שאחת מהפמיניסטיות האהובות עליי, פילוסופית פמיניסטית בשם בל הוקס, עליה השלום – אמריקאית, אולי מישהו מכיר

עופר כסיף:  יש לה ספר שנקרא "פמיניזם זה לכולם"

עופר כסיף:  שם היא בעצם טוענת שפמיניסט לא יכול להיות גזען, למשל; שפמיניסט בוודאי לא יכול להיות סקסיסטי-שוביניסט, אבל הוא לא יכול להיות שוביניסט משום סוג

עופר כסיף:  כשמי שעומדת להתמנות כאן, למרבה החרפה, לשרה היא האורים והתומים של הגזענות ושל השוביניזם המכוער ביותר – איך אפשר למנות לשרה מישהי שאמרה שהיא לא מוכנה לאכול יחד עם פליטים מאפריקה שמא תקבל איידס? נראה לכם שפוי למנות אחת כזאת לשרה, ועוד מישהי שאמורה לטפל בזכויות אדם? נראה לכם סביר שמישהי שאמרה על עצמה "אני גזענית גאה" יכולה להיות שרה שאכן תטפל ברווחה של נשים ובכלל?      הממשלה הזאת כל פעם מוכיחה – יש ביטוי שכולנו מכירים: לעמוד על סף התהום, להידרדר אל התהום, אל תחתית התהום

עופר כסיף:  אנחנו כבר מזמן בתחתית התהום, רק שאנחנו כל פעם מגלים שיש שם ביצה שהיא יותר טובענית ממה שחשבנו, וממשיכים לטבוע בתוכה יותר ויותר

עופר כסיף:  הממשלה הזאת שוברת את שיאי הגועל, אין לי מילה יותר מתאימה

עופר כסיף:  שיאים של גזענות; שיאים של אלימות; שיאים של לגיטימציה לרצח; שיאים של הסתה של שנאה

אוריאל בוסו: נא לסיים

אוריאל בוסו:  תודה

עופר כסיף: והפעם נשבר עוד שיא

אוריאל בוסו: תודה רבה

אוריאל בוסו:  חבר הכנסת ולדימיר בליאק, בבקשה

ולדימיר בליאק: אדוני היושב-ראש, חבריי חברי הכנסת, הממשלה הזאת היא כישלון מוחלט, מחפיר, בתחום הכלכלי

ולדימיר בליאק:  בימים האחרונים אנחנו מנהלים דיונים בוועדת הכספים על חוק ההסדרים

ולדימיר בליאק:  פעם אחר פעם אנחנו עולים על המחדלים של הממשלה

ולדימיר בליאק:  11% ירידה בהכנסות המדינה מתחילת השנה

ולדימיר בליאק:  רק לפני חמישה חודשים השארנו להם – שר האוצר אביגדור ליברמן, כל הבלוק הכלכלי של ממשלת השינוי, ראש הממשלה לשעבר יאיר לפיד – השארנו להם עודף של 10 מיליארד שקלים בקופה

ולדימיר בליאק:  אני לא יודע מאיפה הם לקחו את הכישורים להפוך את העודף של 10 מיליארד שקלים תוך ארבעה חודשים – תוך ארבעה חודשים – לגירעון

ולדימיר בליאק:  היום כבר מדברים על כך שבחודשים הקרובים הגירעון הזה ילך ויעמיק, וזה יחייב אולי העלאת מס ערך מוסף, אולי קיצוץ רוחבי נוסף בתקציב המדינה

ולדימיר בליאק:  זה, אגב, אחרי שהם כבר ביצעו קיצוץ של 1

ולדימיר בליאק: 5%, ועוד 3% בדרך

ולדימיר בליאק:       אני בקדנציה הקודמת הייתי מרכז הקואליציה בוועדת הכספים

ולדימיר בליאק:  אני יודע היטב מה עשינו ואיך עבדנו ואילו רפורמות העברנו

ולדימיר בליאק:  לא בכל דבר הצלחנו; לא בכל דבר אפשר לראות תוצאות באופן מיידי

ולדימיר בליאק:  אבל הכיוון של כלכלת ישראל היה מאוד מאוד ברור: הכיוון של הצמיחה, הכיוון של יציבות, הכיוון של העלאת דירוג האשראי

ולדימיר בליאק:  היינו רגע לפני העלאת דירוג האשראי

ולדימיר בליאק:  ולפני שבועיים או שלושה שבועות שמענו שמודי'ס הודיעה על הורדת אופק תחזית דירוג האשראי

ולדימיר בליאק:  באמת שצריך כישורים מיוחדים כדי להפוך את ההצלחה הכלכלית של השנתיים האחרונות – אגב, אני רק רוצה להזכיר לכם שקיבלנו את המשק אחרי שלוש וחצי שנים ללא תקציב, עם גירעון של 200 מיליארד

ולדימיר בליאק:  את הגירעון של 200 מיליארד הפכנו לעודף של 10 מיליארד, והם הפכו את העודף תוך ארבעה חודשים לגירעון

ולדימיר בליאק:      הממשלה הזאת היא כישלון בהרבה תחומים: בתחום החברתי, בזירה הבין-לאומית, אבל בעיקר בתחום הכלכלי

אוריאל בוסו: נא לסיים

אוריאל בוסו:  תודה

ולדימיר בליאק: וזה לגמרי לא היה מחויב המציאות

ולדימיר בליאק:  תודה רבה

אוריאל בוסו: תודה רבה

אוריאל בוסו:  חבר הכנסת זאב אלקין – אינו נוכח

אוריאל בוסו:  חברת הכנסת שרון ניר, בבקשה

אוריאל בוסו:  יושב-ראש המפלגה שלך הגיע להאזין לך

שרון ניר: אדוני היושב-ראש, חבריי חברי הכנסת, אני רוצה להפנות את דבריי לגברתי השרה מאי גולן, השרה לקידום מעמד האישה

שרון ניר:  מינוי לתפקיד שר זה תואר מרשים, אבל לפני הכול צריך להצדיק אותו בעמל ובתוכן

שרון ניר:       אתמול האזנתי ברוב קשב לריאיון עם השרה

שרון ניר:  הריאיון היה לצערי ריק מתוכן, ריק מאתגרים, ריק מיעדים בתחום שעליו השרה הולכת להיות מופקדת, והוא התחום לקידום מעמד האישה

שרון ניר:  מה כן למדתי בריאיון? למדתי שהשרה שולטת בשפה האנגלית, מלאה בעצמה וסבורה שנוער שיש לו קשיים מהבית לא צריך להתגייס לצה"ל

שרון ניר:  אז קודם כול, כדאי שגברתי השרה תכיר שיש לא מעט חיילים בצה"ל שעל אף קשיים מבית עושים שירות משמעותי ותורמים רבות לצה"ל ולמדינה

שרון ניר:  אולי כשרה היא תבחר בדבריה לעודד את אותם חיילים

שרון ניר:      וכעת לענייננו

שרון ניר:  נקודת המוצא של השרה כשרה לקידום האישה היא כל כך נמוכה ומאתגרת, כי השרה נמצאת בממשלה שמקטינה ומנמיכה נשים, וזאת על אף שנשים מהוות 51% מהאוכלוסייה

שרון ניר:  יתרה מכך, הרקע של השרה בתחום מאוד מדאיג בעיניי

שרון ניר:  השרה הצביעה נגד החוק לאיזוק אלקטרוני, שנועד להגן על נשים

שרון ניר:  כמו כן, השרה הצביעה נגד החוק לשמירה על דגימה של נפגעי עבירות מין ללא הגבלת זמן, יוזמה שנועדה לסייע לנפגעות בתהליך משפטי בביסוס ראיות נגד פוגעים

שרון ניר:       אם במדיניות ממשלתית למינוי נשים עסקינן, אני רוצה לספר לכולם שאתמול בדיווח בדה-מרקר עלה כי מנכ"לית משרד הרווחה תאיר איפרגן פוטרה

שרון ניר:  לא כי חלילה היא כשלה בתפקידה או כי היא לא הצליחה, אלא כי מפלגת ש"ס קבעה מדיניות שאין מקום לנשים בעמדות מפתח – לא ברשימה, לא בכנסת, לא בממשלה וגם לא כמנכ"לית במשרד ממשלתי

שרון ניר:  אני שואלת: איך ייתכן שבשנת 2023 יהיו רשימות בכנסת שלא מאפשרות לנשים המזדהות עם תפיסת עולמן לבחור ולהיבחר לכנסת רק משום היותן נשים? וכך הלכה למעשה מתממשת מדיניות ממשלתית של הדרת נשים

אוריאל בוסו: משפט לסיום

שרון ניר: בקדנציה של הממשלה הזאת קיימת עלייה דרמטית ומדאיגה במספר הנשים שנרצחו מתחילת השנה בישראל – –     

אוריאל בוסו: נא לסיים

שרון ניר: – – והמספר כרגע, אדוני, עומד על 12 נשים

אוריאל בוסו: תודה

שרון ניר: לדאבוני, יש כאן נסיגה לאחור בכל התחומים

שרון ניר:  אני מאחלת לשרה, בנתונים המדאיגים האלה, עם תפיסת עולם כל כך עקומה ומעוותת, הצלחה

אוריאל בוסו: תודה רבה, חברת הכנסת שרון ניר

אוריאל בוסו:  חבר הכנסת מאיר כהן – אינו נוכח; חברת הכנסת יפעת שאשא ביטון – אף היא אינה נוכחת; חברת הכנסת אורנה ברביבאי – אינה נוכחת; חברת הכנסת עאידה תומא סלימאן – אינה נוכחת; חבר הכנסת אחמד טיבי – אינו נוכח

אוריאל בוסו:  חבר הכנסת יצחק פינדרוס

יצחק פינדרוס: אדוני היושב-ראש, חבריי חברי הכנסת, אדוני השר, החלטת הממשלה היום על המינוי של מאי גולן למשרד, לשרה לענייני מעמד האישה, זו הסיבה שרבים מהפרשנים, שנים, מנסים להבין מה הדבק הזה של החרדים לממשלות הליכוד

יצחק פינדרוס:  החרדים, יש להם משהו עם תורת ז'בוטינסקי? איך אמר שמעון פרס? ניסיתי מכל הכיוונים לשלוח להם וזה לא הלך לי

יצחק פינדרוס:  ישבו איתי פה חברי כנסת בשלוש השנים האחרונות בכל מיני ורסיות, אבל בכל אופן, אולי, תנאים יותר טובים

יצחק פינדרוס:  ישב פה קודם שר האוצר לשעבר, הציע באיזשהו לילה פה, בהעברת התקציב לפני כשנה, מיליארד שקל: רק תסכימו

יצחק פינדרוס:  ואמרנו לו: אנחנו נמצאים בימין

יצחק פינדרוס:  אתם יודעים למה? מאי גולן זו התשובה

יצחק פינדרוס:  מאי גולן, שגדלה בדרום תל אביב, גדלה בשכונות מצוקה בתל אביב, בשכונות הקשות בתל אביב, נלחמה להיכנס לבתי הספר של האליטיסטים, שלא בדיוק שמחו לקבל את התופעה הזאת, נלחמה והגיעה למה שהגיעה ועשתה את מה שהיא עשתה עם אהבה גדולה לארץ ישראל, עם אהבה גדולה למסורת

יצחק פינדרוס:       אני לא יודע אם שמעתם את הנאום של גלית דיסטל בטקס יום הזיכרון בבני ברק, את הדיבור שלה על לומדי התורה ועל החשיבות של מה שלומדי התורה תורמים למדינת ישראל

יצחק פינדרוס:  אלה לא מילים שאנחנו יכולים לשמוע בספסלים כאן

יצחק פינדרוס:  אלה לא דברים שאנחנו יכולים לשמוע בספסלים כאן

יצחק פינדרוס:  אבל יש עוד משהו שאני רוצה להגיד לכם, וראינו את זה בחודשים האחרונים: מאי גולן וחברותיה וחבריה סבלו – סבלו מאפליה, סבלו מאלה שהמדינה שלהם

יצחק פינדרוס:  מעולם מעולם לא עלה בדעתם לפקפק לרגע אחד בנאמנותם לארץ ישראל, בנאמנותם לעם ישראל

יצחק פינדרוס:  תראו אותם: רק עלתה פה איזושהי יוזמת חקיקה – בואו נוציא את הכסף ממדינת ישראל

יצחק פינדרוס:       עמד פה קודם ראש האופוזיציה, כשישב פה אורח מארצות הברית – איזו בושה

יצחק פינדרוס:  הוא אומר: היחסים בינינו לארצות הברית תלויים – אתם יודעים במה? – בהפרדת רשויות

יצחק פינדרוס:  אין לך בושה? אתה יודע, יש בחרדים את חסידי סאטמר, שהם נגד מדינת ישראל

יצחק פינדרוס:  הם מעולם לא חשבו לצאת להפגין נגד אנשים בממשלת ישראל בארצות הברית

יצחק פינדרוס:  פה כן, אבל לא בארצות הברית

יצחק פינדרוס:  רואים אותם מפגינים בכל מקום בעולם

יצחק פינדרוס:  נאמנותם למדינת ישראל היא על תנאי: היא תהיה כמו שאני רוצה – בסדר; לא – לא

יצחק פינדרוס:  לכו תלמדו ממאי גולן

אוריאל בוסו: תודה

אוריאל בוסו:  נא לסיים

יצחק פינדרוס:  תלמדו מהאנשים האלה

יצחק פינדרוס:  תלמדו מאנשים שנאמנותם לעם ישראל ולארץ ישראל היא ללא תנאי וללא גבול

אוריאל בוסו: תודה

יצחק פינדרוס: ערוותכם התגלתה בחודשים האחרונים

יצחק פינדרוס:  תודה רבה

אוריאל בוסו: תודה רבה

אוריאל בוסו:  חבר הכנסת מאיר כהן

אוריאל בוסו:  לפנים משורת הדין, הכוהנים בראש

אחמד טיבי: אני אחריו?     

אוריאל בוסו: גם לך אני אתן, חבר הכנסת טיבי, וזהו

מאיר כהן: אדוני היושב-ראש, כנסת נכבדה – תודה רבה, אדוני

מאיר כהן:  אני מצטער שאיחרתי בדקה

מאיר כהן:  אני רוצה להסב את תשומת ליבנו

אוריאל בוסו: אני מפחד מרון

מאיר כהן: אה, זאת הסיבה? חשבתי – – –     

אוריאל בוסו: לא, לא

אוריאל בוסו:  מה אכפת לך להרים לו? אתה יודע שאני מכבד אותך

מאיר כהן: אדוני, אני שומע שרים ואת ראש הממשלה מדברים בכפל לשון שממש מקומם

מאיר כהן:  אני ישבתי כאן בשקט והאזנתי לראש הממשלה, אבל הגעתי למסקנה שכפל הלשון הזה וההתנהגות הבוטה הזאת הם פרי באושים של עשור שלם שבו מסיתים את אזרחי המדינה הזו אחד נגד השני ואחד נגד השנייה

מאיר כהן:  מעולם לא העליתי בדעתי שטובי טייסינו יחטפו קללות וישלחו אותם לעזאזל

מאיר כהן:  מעולם לא חשבתי – לא העלינו על דעתנו שמשרתים במילואים ומתנדבים בחברה הישראלית יחטפו קללות ונאצות רק כי הם חושבים אחרת מדעתו של ראש הממשלה

מאיר כהן:       מי מאיתנו פילל וחשב שבירושלים, בירתנו הקדושה, תתקיים הפגנה שבה דורכים על תמונות של שופטי ושופטות בית המשפט העליון? מי מאיתנו חלם על זה? ראינו את זה באיראן, ראינו את זה במשטרים טוטליטריים – זה יכול לקרות

מאיר כהן:  אבל כשעומדים על הבמה שרי ממשלה ורואים ולא מגנים את זה, ולמוחרת לא יוצאים בקריאה ברורה ובקול ברור שזה מעשה נתעב, זה מעיד יותר מאלף עדים על מי שמנהל היום את המדינה הזאת

מאיר כהן:       אנחנו עדים גם למצג שווא שבו עולה ראש ממשלה ומדבר על אחדות, אבל את זה הוא אומר מול אורח מארצות הברית – כולנו אחים

מאיר כהן:  ברגע שהאורח הולך והתפאורה מתחלפת, אותו ראש ממשלה חוזר לסורו – ממשיך לפלג ולשסות את אזרחי המדינה אלה באלה ומאשים את המחאה בהאשמות שווא

מאיר כהן:       בוא תראה מה השרים שלך, אדוני ראש הממשלה, כשאתה קורא לנו להידברות, כשאתה אומר: בואו נגיע להסכמות – מה השרים שלך, בידיעתך, אומרים

מאיר כהן:  סמוטריץ: העם בחר ברפורמה – העם יקבל רפורמה; בן גביר מגדיל לעשות: רפורמה עכשיו

מאיר כהן:  יענו אתה לא – אדוני ראש הממשלה, אתה יכול לפטפט

מאיר כהן:  אנחנו קובעים

מאיר כהן:  רפורמה עכשיו

מאיר כהן:  ולוין, שר המשפטים, שנכח בהפגנה הזאת – שר המשפטים רואה אנשים שדורכים על תמונות של שופטים, ושר המשפטים אומר: האמת שלנו תחדור את חומות האטימות של העליון

אוריאל בוסו: נא לסיים

אוריאל בוסו:  תודה רבה

מאיר כהן: עד כמה נהיה עסוקים, אדוני? עד כמה נהיה עסוקים בלבזות ולהכפיש את בתי המשפט שלנו?      

אוריאל בוסו: תודה

מאיר כהן: עד כמה נהיה עסוקים?     

אוריאל בוסו: תודה

מאיר כהן: למה אנחנו מחכים, שיישפך דם? רק אז נגיד לכם: אמרנו?     

אוריאל בוסו: תודה

מאיר כהן: תודה, אדוני, ושוב, סליחה על האיחור

אוריאל בוסו: תודה רבה

אוריאל בוסו:  חבר הכנסת אחמד טיבי

קריאה:   – – –     

אוריאל בוסו: נתתי אחד לסיעה, לפנים משורת הדין

אוריאל בוסו:  אני לא יכול לפתוח רשימה

עאידה תומא סלימאן: אבל זה המשרד לקידום מעמד האישה, ואני חושבת שמגיע לי להגיד את דעתי בנושא

אוריאל בוסו: אני לא מאמין, אני לא מאמין שאת עולה לפרגן לשרה למעמד האישה

עאידה תומא סלימאן: מה?     

אוריאל בוסו: אני לא מאמין שאת עולה לפרגן לשרה למעמד האישה

עאידה תומא סלימאן: איך תדע? אם לא תשמע אותי, לא תדע

אחמד טיבי: תגלה, תגלה רוחב לב ונדיבות

קריאה: גילה – – – על הבמה הוא גילה

אוריאל בוסו: אדוני, שלוש דקות לרשותך

אחמד טיבי: לא, אבל הארגומנט שהעלתה עאידה נכון

אחמד טיבי:  אני מוכן שעאידה תנאם במקומי

אוריאל בוסו: אתה כבר עלית

אוריאל בוסו:  לבקשת יושב-ראש הקואליציה גם כיבדתי בקשה של שניים

אוריאל בוסו:  בבקשה, דבר

אחמד טיבי: אתה תיתן לה?     

אוריאל בוסו: אתה

אוריאל בוסו:  בהמשך נראה

אחמד טיבי: אוקיי, תודה רבה

אוריאל בוסו: הבמה שלך

אחמד טיבי: אתה מגלה גמישות מסוימת

אוריאל בוסו: הבמה שלך, אדוני

אחמד טיבי: תודה רבה

אחמד טיבי:  מכובדי היושב-ראש, היום בבוקר קמנו לרצח משולש מזוויע בעיר שלי, טייבה

אחמד טיבי:  מזוויע וקשה לתפוס

אחמד טיבי:  בלתי נתפס, בלתי נתפס שגבר רוצח בדקירות סכין את אשתו, אשתו האוהבת, את שני ילדיו, בן שנתיים, בן חצי שנה, אמיר ואדם, בראאה מסארווה ואמיר ואדם

אחמד טיבי:  Out of the blue

אחמד טיבי:  לא היו שום נורות אדומות בשנים האלה של הנישואים

אחמד טיבי:  מתברר בדיעבד שלפני עשר שנים היה אשפוז של שבוע, אשפוז פסיכיאטרי

אחמד טיבי:  ואדם שואל: מה מניע אדם לבצע מעשה מצמרר כזה? רבים חושבים שהתשובה היחידה היא ניתוק מהמציאות ופסיכוזה, כאשר אין סימן אחר

אחמד טיבי:  אני זוכר שהיה גם מקרה של קצין בצבא שהרג את אשתו וילדיו לפני כמה שנים

אחמד טיבי:       זה מקרה ששונה, מכובדי היושב-ראש, מגל הפשיעה שאנחנו מדברים עליו, ארגוני הפשיעה וכדומה, כי כשגבר חי עם אשתו האוהבת ועם ילדיו שהוא אוהב, שניהם אוהבים, ופתאום רוצה לרצוח אותם והוא מביא סכין ומבצע את הפשע הנורא, כמעט אי-אפשר למנוע את זה

אחמד טיבי:  אבל כאשר מדובר בפשיעה גואה של ארגוני פשיעה – – –     

אוריאל בוסו: נא לסיים

אחמד טיבי: אגב, אחת מהסיבות העיקריות לעלייה הקשה במספר הנרצחים, מכובדי היושב-ראש, היא שפרצה מלחמה בין שתי כנופיות בחברה הערבית, והם רוצחים אחד את השני

אחמד טיבי:  בבוקר יש רצח, בצוהריים יש נקמה

אחמד טיבי:  אחד, שניים, שלושה

אחמד טיבי:  זה נורא

אחמד טיבי:  אנשים צעירים מקפחים את חייהם

אחמד טיבי:  וזו אחת מהסיבות לעלייה המסוכנת והנוראה, הכואבת

אחמד טיבי:  החברה הערבית נשטפת בדם, והמשטרה כאילו צופה מהצד, ויש כאלה שאומרים שהיא מתייחסת אל החברה הערבית כאל חצר אחורית, שבה ערבים רוצחים ערבים

אחמד טיבי:  זה נורא וזה מקומם

אוריאל בוסו:   בהחלט

אוריאל בוסו:  תודה רבה, חבר הכנסת אחמד טיבי

אוריאל בוסו:  חבר הכנסת רון כץ, בבקשה

נאור שירי: – – – זה כמו משנה לראש העיר

רון כץ: ממלא מקום

רון כץ:  אין משנה אצלנו

רון כץ:  תשאל את אוריאל

אוריאל בוסו: אני לא רוצה להגיד לך למה משתווה משנה ברשויות

נאור שירי: כוהן צדק זה יותר מכוהן או פחות מכוהן?     

אוריאל בוסו: כוהן

אוריאל בוסו:  כוהן לכל דבר

נאור שירי: אז למה זה "צדק"?     

אוריאל בוסו: יש כל מיני סוגי כוהנים

אוריאל בוסו:  יש כאלה שהם כוהנים ובכלל שם המשפחה שלהם לא כהן

אוריאל בוסו:  אז במקרה הזה זה כוהן מלא

אוריאל בוסו:  בבקשה

רון כץ: תודה רבה, אדוני היו"ר

רון כץ:  כנסת נכבדה, אנחנו פותחים את מושב הקיץ של הכנסת, ולצערי, שוב, אנחנו נמצאים פה ומתעסקים בדברים שממש לא מעניינים את הציבור

רון כץ:  ואתם יודעים מה כן מעניין את הציבור? העובדה שהם התעוררו היום בבוקר וגילו שמחירי החלב המפוקח עלו בכמעט 10%

רון כץ:  זה מעניין את הציבור

רון כץ:  מעניין את הציבור שכל דבר במדינת ישראל מתייקר

רון כץ:  אבל מי שהבטיח להם ועשה קמפיין שלם על יוקר המחיה, ואפילו הגדיל ראש הממשלה נתניהו והלך לסופר, הצטלם עם בקבוק חלב ואמר: את זה אנחנו נרסק, אנחנו נוריד את המחירים; כל משפחה תיכנס לסופר ותצא עם עגלה מוזלת – מה קרה מהקמפיין עד היום? הכול התייקר: מחירי הפירות, מחירי הירקות, מחירי הגבינות, מחירי החלב, מחירי הבשר – כל פרמטר שאנחנו רואים התייקר

רון כץ:       ואתה יודע, היום, ממש לפני כמה דקות, ראיתי ידיעה שרמי לוי סופג את עליית מחירי החלב

רון כץ:  לפחות לרמי לוי יש טיפת הגינות והוא זוכר את אותו סרטון של נתניהו ואומר: אני לא אהיה אטום כלפי האוכלוסיות החלשות, ועד אחרי שבועות אני אספוג את מחירי החלב

רון כץ:       אז אני רוצה לפנות מפה לשר האוצר ולראש הממשלה, שהבטיח בדיוק את זה: תעצרו את העלייה הזו

רון כץ:  העלייה הזו היא לא משהו שחייב לקרות, ואת העלייה הזו אפשר לעצור

רון כץ:  ואם אתם שואלים איך אפשר לעצור אותה, אז אפשר להתערב באופן ישיר, להוריד את מחירי המע"מ לחלב שבפיקוח

רון כץ:  אם אתם רוצים טיפול מעמיק יותר, אז אתם יכולים לגשת ולפעול בתבואה, באוכל של אותן פרות, שמשם כל ההתייקרות הזאת מגיעה, כי כשהאוכל נהיה יותר יקר, אז כל התהליך – כל השרשרת אחרי זה גם הופכת להיות יותר יקרה

רון כץ:  אבל בעיקר תפתחו את הלב כלפי אותן אוכלוסיות חלשות שמגיעות לסופר וצריכות לבחור אם לקנות חלב או אם לקנות מוצר אחר, כי הכול מתייקר במדינת ישראל

רון כץ:       ולסיום אני אומר שהיום התביישתי, כי היום ישבתי בוועדת הכלכלה בדיוק בנושא הזה – – –     

אוריאל בוסו: נא לסיים

רון כץ: משפט לסיום, אדוני

רון כץ:  בדיוק בנושא הזה

רון כץ:  והם שלחו נציג זוטר של האוצר, שהגיע ואמר: אין לי תשובות

רון כץ:  אבל לפני כמה שבועות, כשישבתי בדיון בוועדת הכספים על העלאת תקציב המעונות לראש הממשלה, מי לא הגיע – גיוס שלם של הקואליציה, מנכ"ל משרד האוצר, החשב – לא היה מקום בחדר – בשביל להעלות עוד תקציב לבנימין נתניהו, לנהנתנות שלו

רון כץ:  אבל עבור החלב המפוקח לחלשים שבחברה אין קול ואין עונה

רון כץ:  תתבייש לך, ראש הממשלה נתניהו

אוריאל בוסו: תודה רבה

אוריאל בוסו:  חבר הכנסת יוראי להב הרצנו, בבקשה

יוראי להב-הרצנו: אדוני היושב-ראש, חבריי חברי הכנסת, אני מוכרח לדווח לכם ולציבור על המקרה המוזר של ד"ר ביבי ומר נתניהו

יוראי להב-הרצנו:  ראש ממשלתנו נוהג בתקופה האחרונה להתראיין בעיקר בערוצי חדשות זרים, ב-NBC, ב-CNN, ואני מוצא מעין סתירות בין הדברים שהוא אומר שם – בעיקר בלעז, באנגלית – ובין הדברים שהוא אומר בעברית, חלקם מעל הדוכן הזה

יוראי להב-הרצנו:       ריכזתי, חברי הכנסת, שלושה דברים מרכזיים, שלוש סתירות מרכזיות, בדברים של ראש הממשלה: כשד"ר ביבי אומר שההפגנות נגד ההפיכה המשטרית הופכות להוכחה לכוחה של הדמוקרטיה ולכמה שהיא תוססת – אני חושב שהוא השתמש במושג robust – אז אני מתרשם

יוראי להב-הרצנו:  ואז, כשעולה לכאן מר נתניהו ואומר שההפגנות הן מפגן של שנאה במימון זר, אנרכיסטים, בוגדים, תומכי טרור, אז יש איזושהי סתירה בין הדברים; כשד"ר ביבי אומר שאי-אפשר להזיז את המטוטלת – ובמקרה שלו, המטולטלת – מהרשות השופטת הכי אקטיביסטית בעולם – אגב, יש לך הוכחות, ביסוסים, נתונים, שמוכיחים שבית המשפט שלנו הוא הכי אקטיביסטי? – למצב שרוב פשוט יכול להתגבר על בית המשפט העליון, את זה אומר ד"ר ביבי; כשמר נתניהו עולה לכאן וממשלתו של מר נתניהו מגישה את פסקת ההתגברות ברוב של 61, אז מה זה אומר? וכשהממשלה של מר נתניהו קובעת שאי-אפשר להעביר ביקורת על חוקי-יסוד ועל חוקים רגילים, מה זה אומר? יש גם פה איזושהי סתירה בין הדברים של ד"ר ביבי ושל מר נתניהו

יוראי להב-הרצנו:  ואז ד"ר ביבי עולה על הדוכן הזה ממש לפני רגעים מספר ואומר: אנחנו עם אחד, אחים אנחנו

יוראי להב-הרצנו:  ואז, כשמר נתניהו חוזר לשולחן הממשלה, יושבים לצידו השרה גלית דיסטל, שכינתה את טייסי חיל האוויר "נפולת של נמושות" – הם כנראה לא חלק מהעם שלה; מירי רגב, השרה, שקוראת לטייסי חיל האוויר "פריבילגים" – אותם אנשים שנכנסים לקוקפיט וטסים מי יודע לאן כדי להגן על ביטחון ישראל; ולצידו גם יושב השר קרעי, שרגעים לפני שהוא איחל ללוחמי צה"ל חג שמח – שלח אותם לעזאזל

יוראי להב-הרצנו:      אז יש סתירות בין ד"ר ביבי למר נתניהו

יוראי להב-הרצנו:  הבאסה היא שבמקרה שלנו לא מדובר במקרה מוזר אלא במקרה עצוב לאללה, כי במקום לאחד את עם ישראל, לאחות את הקרעים שמפרידים בינינו, הוא רק מפיץ פחד ושנאה ודואג להפריד אותנו אחד מהשני, זורע הרס וחורבן ומאיים על יסודות הדמוקרטיה שלנו

יוראי להב-הרצנו:  תודה רבה

אוריאל בוסו: תודה רבה

אוריאל בוסו:  חבר הכנסת איימן עודה – אינו נוכח

אוריאל בוסו:  במקום חבר הכנסת חמד – אה, לא התחלפתם?      

עאידה תומא סלימאן: הייתי יכולה לדבר במקום איימן עודה

אוריאל בוסו: אבל לא אמרת

אוריאל בוסו:  אמרת במקום חמד עמאר

אוריאל בוסו:  לא, חשבתי שהתחלפתם

עאידה תומא סלימאן: ממתי אנחנו בסיעה אחת?     

קריאה: לא מחליפים בין הסיעות

אוריאל בוסו: לא בין הסיעות, אבל חברי כנסת לפעמים מתחלפים

עאידה תומא סלימאן: לא, אבל חשבתי במקום איימן

חמד עמאר: אדוני היושב-ראש, חבריי חברי הכנסת, כבוד השר – איפה השר? אני לא רואה איפה השר

אופיר סופר: – – –     

חמד עמאר: שלום, אדוני השר

חמד עמאר:  אדוני היושב-ראש, לפני עשרה ימים נהרג מאבטחו של ראש העיר טייבה, בחור צעיר בשם אדיר גאנם, בחור דרוזי, חייל משוחרר, שהחליט לאחר שחרורו מהצבא לעבוד כמאבטח

חמד עמאר:  הוא הגיע לעיר טייבה לאבטח את ראש העיר

חמד עמאר:  הגיעו לשם רוצחים ורצחו אותו

חמד עמאר:  ראיתי את הסרטון של הרצח, רצח מזעזע: אחרי שירו בו פעם ראשונה, הוא זחל והתחבא מאחורי הבודקה; הם רדפו אחריו ועשו עליו וידוא הריגה והרגו אותו

חמד עמאר:  השם שלו הופיע כעוד נרצח במגזר הערבי, אבל אין לו שום דבר ושום קשר מלבד היותו מאבטח שבא להתפרנס ולעבוד כמאבטח בעיר טייבה

חמד עמאר:       הממשלה הזאת וראש הממשלה והשר לביטחון לאומי, אני אומר לכם, המאבטח הזה הוא לא עוד רצח במגזר הערבי – זה בחור ישראלי שבא לאבטח ראש עיר

חמד עמאר:  ראש עיר שמייצג את השלטון במדינת ישראל

חמד עמאר:  אנחנו רואים שהחקירה בנושא לא מתקדמת

חמד עמאר:  אני קורא מכאן לראש הממשלה: תפעיל את השב"כ ברצח הזה

חמד עמאר:  חייבים לפענח את הרצח הזה

חמד עמאר:  אפס פיענוחים במגזר הערבי, וכל מי שאומר לכם 10%, 20%, משקר לכם

חמד עמאר:  יש פיענוח רק ברצח שידוע מראש מי רצח, ואותו רוצח אפילו מתקשר למשטרה ומודיע "רצחתי"

חמד עמאר:  זה הפיענוח שיש במשטרה

חמד עמאר:  אבל מבחינת רציחות מאורגנות, הפיענוח הוא אפס

חמד עמאר:  מערכת הביטחון במדינת ישראל היא המערכת הכי חזקה בעולם, השב"כ יכול להביא כל רוצח שהוא רוצה

חמד עמאר:  בנושא הזה אסור להתפשר, ואסור לטאטא את זה מתחת לשולחן ומתחת לשטיח

חמד עמאר:  צריך לעשות הכול, אדוני היושב-ראש, ולערב את כל כוחות הביטחון לתפוס את הרוצחים

חמד עמאר:  תודה רבה

אוריאל בוסו: תודה

אוריאל בוסו:  חברת הכנסת עאידה תומא סלימאן, במקום חבר הכנסת איימן עודה

עאידה תומא סלימאן: תודה, כבוד היושב-ראש

עאידה תומא סלימאן:  בזמן שהלילה כולנו ישנו שינה טובה במיטות שלנו, בבתים שלנו, נרצחה אישה

עאידה תומא סלימאן:  נרצחה אישה עם עוד שני ילדים קטנים

עאידה תומא סלימאן:  לצערי הרב, כנראה לסיטואציה הקיימת, שבה הפשיעה משתוללת, לא היה מספיק, כדי להוסיף לזה גם רצח כל כך מזעזע

עאידה תומא סלימאן:  אני חייבת להגיד שהממשלה, במקום להתעסק באיך למנוע את הרצח הבא, במקום שהממשלה תכנס ישיבת חירום, שראש הממשלה יכנס ישיבת חירום ובה יכריז שמי שהוא הפקיד אותו על ביטחון האזרחים וידע מלכתחילה שאין לו שום קשר לנושא של ביטחון אזרחי ובכל זאת נתן לו את המעמד הזה, אינו כשיר

עאידה תומא סלימאן:  ולא רק שאינו כשיר, אלא שיש לו אג'נדה מאוד ברורה, שכנראה רק מובילה אותנו להתבוסס בדמנו יותר ויותר

עאידה תומא סלימאן:       אבל ראש הממשלה כנראה היה עסוק, היה עסוק בלתפור עוד משרד חדש

עאידה תומא סלימאן:  המשרד הזה הוא המשרד לקידום מעמד האישה

עאידה תומא סלימאן:  בימים טובים הייתי רוצה לראות בו משרד מיוחד לקידום מעמד האישה, שעומדת בראשו אישה שמאמינה שמגיעות לנשים, על כל הגוונים שלהן, זכויות והזדמנויות שוות ולפעול כדי לקדם את זה

עאידה תומא סלימאן:  אבל קודם כול אישה רגישה, שהייתה צריכה להזדעק היום ממקרה הרצח שקרה בטייבה ומעצם העובדה שמתחילת השנה נרצחו 12 נשים ערביות ויהודיות, ומהעובדה שהממשלה שהיא מכהנת בה כשרה מונעת עד היום את החלת דין הרציפות על חוק האזיקון האלקטרוני, שכבר קידמתי משנת 2016 ועד היום הזה ויש באפשרותו להגן על נשים

עאידה תומא סלימאן:  אני מקווה מאוד שהשרה המיועדת לתפקיד מבינה את כובד האחריות המוטלת על כתפיה ולא תסתכל ימינה ושמאלה ותראה את השרים האחרים שיושבים, מתרווחים על הכיסאות שלהם ובוגדים בציבור ובאינטרסים של הציבור, ושהיא תבין שנופלת על הכתפיים שלה אחריות להגן על הנשים, כלל הנשים במדינה, ולפעמים גם להתעמת עם הממשלה והקואליציה שלה למען ההגנה על הנשים האלה

אוריאל בוסו: תודה רבה

אוריאל בוסו:  חבר הכנסת מיכאל מרדכי ביטון – אינו נוכח

אוריאל בוסו:  חברת הכנסת שרן מרים השכל, בבקשה

אוריאל בוסו:  יש סיפור עם הילדים היום? מה שלומם?     

שרן השכל: לשמחתי הרבה, היום בעלי הנהדר – ואני מודה לו פה מעל הבמה הזאת – נמצא עם התאומות ועם הצמודה בת השנתיים וחצי וקורא להן סיפור לילה טוב, ואני התמזל מזלי לבלות איתכם הלילה

שרן השכל:       ממש לפני כמה שעות הגיע לידיי ריאיון שעשה חבר הכנסת משה סעדה, ריאיון מאוד מאוד מעניין, שבו הוא נשאל כמה דברים

שרן השכל:  אני אקרא לכם את התשובות, ואתם תגידו לי על מי הוא דיבר, אוקיי? אני מצטטת אותו כך – סימנתי לי עם טוש צהוב: אני חושב שבן אדם שנמצא באירוע שיש לך כתב אישום, זה אירוע מורכב, אתה בבעיה

שרן השכל:  אם אני נזקק לפקיד מסוים לצורך אישור דרכון, אני לא אצא נגד אותו פקיד, כי אני נזקק לו

שרן השכל:  זה אירוע מורכב, ואני אמרתי שיש פה מורכבות

שרן השכל:  אחד – ממשיך, ממשיך, ממשיך, ממשיך – אני חושב שהוא בסיטואציה מורכבת

שרן השכל:  כשאתה בניגוד עניינים לא תמיד אתה מודע לזה, זה מורכב

שרן השכל:  עצם זה שאתה נזקק למישהו, אתה פועל אחרת בסיטואציה מורכבת

שרן השכל:  זה ממשיך: ועם כל הכבוד, כשאני צריך לבחור אחרי מי אני הולך, אני הולך אחרי שר משפטים שגם מכיר את האירוע, גם מוביל אותו כבר 20 שנה – שאלה – הוא בקי ואין לו שום נגיעה, שום ניגוד עניינים, ולכן בעיניי הוא האיש, ואחריו אנחנו הולכים

שרן השכל:  אני לא באה לסכסך כאן בין שר המשפטים למישהו שעומד עם כתב אישום, אבל אלה דברים שנאמרו על ידי חבר סיעתו

שרן השכל:  והוא מוסיף ומוסיף ומוסיף: אני אומר רק דברים מדויקים

שרן השכל:  אני חושב שהוא בניגוד עניינים כאשר הוא מדבר על מערכת המשפט שהוא נזקק לה

שרן השכל:  נתתי את הדוגמה עם הצורך שלך בפקיד הכי זוטר

שרן השכל:       מה זה אומר לנו? זה אומר לנו שיש חברי כנסת כנראה עם מוסר כפול

שרן השכל:  יש כתב אישום כזה ויש כתב אישום כזה; יש אנשים שעומדים לדין ככה ואנשים שעומדים לדין ככה; יש אנשים שיכולים לעסוק בעניינם ויש אנשים שלא יכולים לעסוק בעניינם; והכול מגיע מפוזיציה

שרן השכל:  בושה

אוריאל בוסו: תודה רבה

אוריאל בוסו:  חבר הכנסת גדי איזנקוט – אינו נוכח; חבר הכנסת גדעון סער – אינו נוכח; חבר הכנסת בנימין גנץ – אינו נוכח; חברת הכנסת נעמה לזימי – אינה נוכחת

אוריאל בוסו:  חברת הכנסת יסמין פרידמן, בבקשה

אוריאל בוסו:  מנהלות הסיעה, תודיעו שאנחנו לא נותנים חזור

אוריאל בוסו:  דילגנו, היינו אדיבים מדי היום

יסמין פרידמן: אדוני היושב בראש, אפשר להנמיך את המזגן?     

אוריאל בוסו: נדבר עם מרב מיכאלי, היא לא פה

אוריאל בוסו:  היא אחראית למזגנים

יסמין פרידמן: היום נערך דיון בוועדת חינוך שהשאיר אותי קצת המומה, ואני רוצה קצת לספר לכם על הדיון הזה

יסמין פרידמן:  מסתבר שיש 10,000 חניכים בפנימיות של כפרי הנוער של מערכת החינוך

יסמין פרידמן:  זאת אומרת, אלה לא פנימיות רווחה, אלה פנימיות ששייכות למשרד החינוך

יסמין פרידמן:  מסתבר ששנים על גבי שנים מנהלי הפנימיות האלה מגיעים לכנסת ישראל כאחרוני מקבצי הנדבות וצריכים להתחנן על תקציב, כאילו המדינה עושה להם טובה שהם מנהלים את הפנימיות האלה, בתנאים בלתי אפשריים

יסמין פרידמן:       אני מנסה לחשוב, באיזו מציאות המדינה מתייחסת אליהם ככה? באיזו מציאות הם זוכים לכתף קרה? באיזו מציאות הם צריכים להתחנן בפני המדינה שתעזור להם לעזור למדינה? כמעט בכל תחום אנחנו רואים איך המדינה יורה לעצמה ברגל

יסמין פרידמן:  הרי השקעה בחניכים האלה היא השקעה בעתיד

יסמין פרידמן:  הרי כל חניך כזה שלא יהיה שם – אנחנו מדברים על נוער בסיכון, חניך וחניכות – יגיע כנראה לרחוב, לבעיות, לסמים

יסמין פרידמן:  זאת אומרת שההשקעה בחינוך שלהם תחסוך לנו כסף בעתיד ותייצר לנו אזרחים עובדים, מעורבים, משמעותיים

יסמין פרידמן:       אנחנו לא מדברים – אני שומעת נתונים: 60 שקלים מתוקצבים להם לחודש לחוג

יסמין פרידמן:  מי פה שולח את הילדים שלו לחוג ב-60 שקלים? איפה קיים דבר כזה? זאת אומרת, הם לא מבקשים כסף לשדרג ספרייה, הם מבקשים כסף לאוכל, הם נאלצים לצמצם אפילו במזון

יסמין פרידמן:  אני לא מדברת על העובדים, שרוב העובדים שם משתכרים שכר מינימום, אז כמובן שיש תחלופה בלתי פוסקת שגורמת לחוסר יציבות בכל המקומות האלה

יסמין פרידמן:       השנה 20 חניכים קיבלו את אות הנשיא מתוך אותן פנימיות, שזה כבוד גדול, וזה רק מראה לאן הילדים האלה יכולים להגיע

יסמין פרידמן:  מדובר בפער של 56 מיליון ש"ח בשנה, זה כל הסיפור, כדי שהם יוכלו להוריד את רוע הגזרה הזאת

יסמין פרידמן:  הילדים האלה לא יודעים איפה הם יגורו בשנה הבאה

יסמין פרידמן:  במקביל, בסעיף נפרד, אנחנו רואים שיש 12 מיליארד תחת סעיף רזרבות

אוריאל בוסו: משפט לסיום

יסמין פרידמן: אני פונה אליכם לגבי הרזרבות האלה, שכולנו יודעים על מה מדובר ברזרבות האלה: תעשו בבקשה מחשבה ותשקיעו בפנימיות האלה

יסמין פרידמן:  תודה

אוריאל בוסו: תודה רבה

אוריאל בוסו:  חבר הכנסת נאור שירי – והינה שוב אנחנו כאן

נאור שירי: ערב טוב, אדוני היושב-ראש, חזרה מפגרה שמחה

נאור שירי:  איך היה לך?     

אוריאל בוסו: נפלא, ברוך השם

נאור שירי: יופי

נאור שירי:  ראשית, אני רוצה להביע מחאה – כי מזמן, כבר כמה ימים לא הבעתי מחאה – על זה שיו"ר בית הנבחרים מגיע לנאום, כל סגל א' של המדינה פה, נשיא המדינה פה, ויש שרים וחברי כנסת שמרשים לעצמם להיכנס באמצע

נאור שירי:  לי זה קצת צרם

נאור שירי:  אני חושב שלעמוד בזמנים זה חלק חשוב, זה גם כבוד ראוי

נאור שירי:  מילא לעמוד בזמנים, אולי גם לעמוד במילה, אבל זה כבר אנחנו גילינו מזמן שכבר אין טעם באמת להעמיד אתכם על הבטחות הבחירות שלכם

נאור שירי:       מחאה נוספת אני מביע על מה שקורה בטייבה

נאור שירי:  זה התחיל מירי על ראש רשות, שהוא סמל שלטון, למי ששכח

נאור שירי:  אנחנו לא בתקופת המאפיות בקולומביה, שזה עובר לנו כאילו זו ידיעה חדשותית, כאילו יש פקק בכביש 433

מיכל שיר סגמן: אבל בן גביר עושה סדר

נאור שירי: ירו על ראש עירייה במדינת ישראל, והכול בסדר

נאור שירי:  שום דבר, הכול בסדר

נאור שירי:  השר מגיע אליו, החצוף, ויושב, מאשים אותו

נאור שירי:  הוא עושה איזה תרגיל נחמד, לא יודע אם שמעתם: הדבר הראשון שהוא אומר זה "בלי תקשורת"

נאור שירי:  עכשיו, כשבן גביר אומר "בלי תקשורת", הייתי אומר: פה חשדתי, כי זה מה שהוא עושה כל היום, תקשורת

נאור שירי:  אחרי שהוא אומר לו "בלי תקשורת" הוא מכניס, מצלם אותו ומוציא את זה לתקשורת

נאור שירי:  והחצוף עוד אומר לו: אתם אשמים

נאור שירי:  פחות או יותר, בסדר? אתה אשם בזה, אתה לא משתף פעולה, הרצפה שלך עקומה

נאור שירי:  אתה יודע, אני אומר לעצמי, אם יש איזה שיא בתחתית התחתית שלא יישבר פה – זאת אומרת, יורים על ראש רשות, נרצח מאבטח שלו, ואתה לא מוצא לנכון לפחות מידה מסוימת של צניעות, ענווה, לקיחת אחריות מינימלית, לבוא ולפחות לא להוציא את עצמך בדיוק מה שאתה

נאור שירי:       אני אגיד עוד משהו

נאור שירי:  אנחנו תובעים בימים האלו – אני אבקש 30 שניות הארכה כדי לא לקטוע, אני מניח שתיתן לי את זה

אוריאל בוסו: יש לך עוד 25 שניות, תתמודד עם זה

נאור שירי: תודה

נאור שירי:  זה עוד חלק מאותם ימים שאנחנו כאילו אחים, אבל אחרי זה אנחנו כבר לא אחים

נאור שירי:  אז מה שהיה פה היום – אנחנו מכבדים את ארצות הברית, נכון, אבל תראו איך אנחנו לא מכבדים את ארצות הברית

נאור שירי:  כי היום, כשיו"ר בית הנבחרים פה, אז "אנחנו אחים" ו"ידידתנו" וטה-טה-טה וארצות הברית, ובאמת אני שותף לזה על אמת

נאור שירי:  אממה, בוא נשמע מה אמר שר המשפטים, שהוקלט היום

אוריאל בוסו: לסיים

נאור שירי: הממשל האמריקאי עובד בשת"פ עם מתנגדי המחאה – שר המשפטים; לא נפקיר את אזרחי ישראל בגלל שממשל אמריקאי מוסת על ידי האופוזיציה והתקשורת הישראלית – חבר הכנסת ניסים ואטורי, שהיום גם התבטא ברוב חוסר אחריותו המשווע בנוגע לנשק האמריקאי שהוצא מישראל, חבר ועדת חוץ וביטחון; האמריקאים צריכים להבין שישראל היא מדינה עצמאית, היא לא עוד כוכב בדגל של ארצות הברית – אמר בן גביר

אוריאל בוסו: תודה

נאור שירי: משפט אחרון

נאור שירי:  שר הספורט: עצוב שגם הנשיא ביידן נפל קורבן לפייק ניוז שהופץ בישראל לגבי הרפורמה

נאור שירי:  ועוד יוזרים כאלה, שאני לא יודע, בן של מישהו, איזה ראש ממשלה, שמתבטא על מחלקת המדינה האמריקאית, שאת זה אני כבר לא אצטט

נאור שירי:       אני רוצה לבשר לממשלת ישראל: אנחנו חיים בעולם שמקליטים אתכם, מצלמים אתכם, לא מתעלמים

נאור שירי:  הסרטים שאתם עושים בפייסבוק והציוצים שלכם לא נמחקים

נאור שירי:  אתם לא יכולים יום אחד לצאת נגד ואז להגיד, כשיושב פה יו"ר בית הנבחרים: אתם הידידים הכי טובים שלנו, אנחנו שותפים לאותו מסד ערכים דמוקרטיים, שוויון

אוריאל בוסו: תודה

נאור שירי: חבל שלא היית פה, חבר הכנסת אבי מעוז, אולי גם היית מוריד את הראש כשדיברו על שוויון זכויות

נאור שירי:  תודה רבה

אוריאל בוסו: תודה

אוריאל בוסו:  חבר הכנסת ואליד אלהואשלה, בבקשה

וליד אל-הואשלה: מכובדי היושב-ראש, חבריי חברי הכנסת, הגעתי לפני זמן קצר מהיישוב תל שבע

וליד אל-הואשלה:  השתתפתי בהלוויה של שני הילדים, סולטאן וחור, שנספו בשרפה שהייתה אתמול ביישוב, ומכאן אני שולח תנחומים למשפחה, משפחת אבו ענזה

וליד אל-הואשלה:  (אומר בערבית: אנו אומרים להם: האל יקל על צערכם, ויהי זכרם של הילדים ברוך

וליד אל-הואשלה: )      מכאן אני רוצה לפנות לציבור שלנו, לאוכלוסייה שלנו, לחברה הערבית

וליד אל-הואשלה:  אנחנו מחויבים לשים לב לתינוקות שלנו, לילדים שלנו, ואנחנו מחויבים לצמצם ולדלל את כמות האירועים ואירועי הבית שבהם אנחנו מאבדים את הילדים שלנו

וליד אל-הואשלה:       שמעתי לפני שעה גם את נאומו של חבר הכנסת מסיעת רע"מ, חברי ווליד טאהא, שדיבר על מקרי הרצח בחברה הערבית

וליד אל-הואשלה:  לצערי הרב אנחנו חיים בג'ונגל

וליד אל-הואשלה:  לא יכול להיות שבמדינה מתוקנת אנחנו חיים יום-יום ולילה-לילה את הנורא הזה

וליד אל-הואשלה:  איך יכול להיות שבמדינה דמוקרטית ראש ממשלה יושב כאן מול חבר כנסת ולא מספק תשובות? לא מכנס את הממשלה, לא מתייחס לנושא הזה בכלל

וליד אל-הואשלה:  במשך ארבעה חודשים הוא לא דיבר על הנושא הזה

וליד אל-הואשלה:  אנחנו חברה שמבקשת הגנה

וליד אל-הואשלה:  האזרחים הערבים, חברי הכנסת הערבים, דורשים מהממשלה לספק פתרונות

וליד אל-הואשלה:  וכמובן, אנחנו כחברה מחויבים גם לנסות ולהביא לפתרונות

וליד אל-הואשלה:  מכאן אני פונה לצעירים שלנו, אנחנו מחויבים לחשב מסלול מחדש ולהפסיק להתגייס, אשכרה להתגייס, למשפחות פשע

וליד אל-הואשלה:  זה לא יכול להיות

וליד אל-הואשלה:  (אומר דברים בשפה הערבית, להלן תרגומם: אני פונה אל הצעירים הערבים: עליכם לשאת באחריות כלפי החברה שלנו

וליד אל-הואשלה:  הגיע הזמן להניח את הנשק הזה

וליד אל-הואשלה:  הנשק הזה רוצח את הצעירים שלנו, רוצח את הנשים שלנו, רוצח את הילדים שלנו

וליד אל-הואשלה:  עלינו לחשוב מחדש, עלינו לעזוב את הנשק הזה

וליד אל-הואשלה:  עלינו להתעמת עם כל בני החברה שלנו בכנות ובשקיפות, ועלינו לחזור מחדש לדרכו של האל ולעזוב את הנשק הזה, אשר רוצח אותנו יום אחר יום

וליד אל-הואשלה:  תודה

וליד אל-הואשלה: ) תודה

אוריאל בוסו: תודה רבה

אוריאל בוסו:  חבר הכנסת דוד ביטן – אינו נוכח

אוריאל בוסו:  חברת הכנסת מיכל שיר סגמן, בבקשה

מיכל שיר סגמן: אדוני היושב-ראש, חבריי חברי הכנסת, הממשלה הנוכחית יודעת שהיא מחריבה את הדמוקרטיה

מיכל שיר סגמן:  הרי כל מה שקורה כאן הוא בעצם שיח חירשים

מיכל שיר סגמן:  העקרב יודע שהוא עקרב; תומך הטרור היהודי יודע שהוא תומך טרור יהודי; ההומופוב יודע שהוא הומופוב – נכון, אבי מעוז? – שונא הנשים יודע שהוא חושב שנשים פחותות מגברים; הביביסטים יודעים שעבורם דמוקרטיה היא דבר אחר לחלוטין

מיכל שיר סגמן:  אין טעם להתנצח איתם על כך שהם הורסים את היהדות, כי עבורם היהדות היא משהו אחר לחלוטין; אין טעם להתנצח איתם על זכויות אזרח, על הגנה על הקהילה הגאה, כי בואו נודה על האמת, עבורם הלהט"בים הם בהמות; שירות צבאי או קרבי לנשים, זה – זה בכלל תועבה

מיכל שיר סגמן:  חברים, זה באמת מי שהם

מיכל שיר סגמן:  זה לא משחק

מיכל שיר סגמן:  הם באמת תופסים ככה את המציאות, לפחות חלק מהם

מיכל שיר סגמן:  חלק אחר כן מבין ופשוט לא חי באותו עולם ערכים דמוקרטי

מיכל שיר סגמן:  ויש את הביביסטים, שמוכרים את הלהט"בים, את הנשים ואת הדמוקרטיה, כדי, למשל, להחליף את השופטים במשפט נתניהו

מיכל שיר סגמן:      כנסת נכבדה, התרגלנו לשקר לעצמנו שאין דבר כזה יהודים לא דמוקרטיים, שאין יהודים גזענים, שכולנו מאמינים בשוויון זכויות

מיכל שיר סגמן:  אבל המציאות הוכיחה אחרת

מיכל שיר סגמן:  לכן אין טעם להתנצח איתם, כי מה שצריך זה פשוט לנצח אותם במאבק ההיסטורי הזה

מיכל שיר סגמן:  הם לא רצו ולא רוצים שום פשרה, הם רוצים הפיכה

מיכל שיר סגמן:  וזו, חברים, בעצם מהות ההבדל בין המחנה הדמוקרטי בישראל לבין הביביזם הדיקטטורי

מיכל שיר סגמן:      אנחנו לא רוצים לכפות עליהם או על אף אחד את אורח החיים שלנו, אנחנו פשוט לא מוכנים שינצלו אותנו

מיכל שיר סגמן:  עבורנו נשים וגברים שווים לחלוטין; עבורנו מגילת העצמאות היא הבסיס לחיים המשותפים פה; עבורנו שלטון החוק ומגילת העצמאות הם הבסיס למדינת ישראל, לצד המורשת והיהדות והמסורת; עבורנו תרומה לחברה במיסים ובשירות צבאי היא הבסיס הערכי לחיים המשותפים ומקור לגאווה לאומית

מיכל שיר סגמן:  אבל לצערי, הם כן רוצים לכפות עלינו את סולם הערכים הפוגעני שלהם, ומצפים שאנחנו עוד נממן את ההשתמטות וההשתלטות שלהם על החברה, להפוך את ישראל לקיסריות

אוריאל בוסו: נא לסיים

מיכל שיר סגמן: לכן אין ולא תהיה שום פשרה איתם, רק ניצחון במאבק

מיכל שיר סגמן:  אין חצי דיקטטורה או רבע הומופוביה, אין חצי שנאת נשים, אין חצי ניצול משלמי המיסים בישראל

מיכל שיר סגמן:  זה או-או: או ביביזם וכהניזם או דמוקרטיה, ציונות ויהדות מכילה

אוריאל בוסו: תודה רבה

מיכל שיר סגמן: בדיוק בגלל זה אנחנו ננצח, כי אנחנו חייבים לנצח

מיכל שיר סגמן:  למען העתיד שלנו, למען העתיד של הילדים שלנו, למען עתידה של מדינת היהודים, היא מדינת ישראל

מיכל שיר סגמן:  תודה רבה

אוריאל בוסו: תודה רבה

אוריאל בוסו:  חבר הכנסת עמית הלוי – אינו נוכח; חבר הכנסת יבגני סובה – אף הוא אינו נוכח

אוריאל בוסו:  חבר הכנסת ווליד טאהא, בבקשה

אוריאל בוסו:  לאחר מכן – חבר הכנסת אבי מעוז

וליד טאהא:  כבוד היושב-ראש, חברות וחברי הכנסת, בצל הריבוי המזעזע של מקרי הרצח, מקרי המוות כתוצאה מתאונות דרכים, מקרי המוות כתוצאה מתאונות עבודה, מקרי מוות מסתוריים – אנחנו ישנים ומתעוררים עם מקרים של רצח – אני רוצה לדבר על נושא שלא מעניין אף אחד כנראה, ודאי וודאי שהוא לא מעניין את הממשלה הנוכחית

וליד טאהא:  אני רוצה לדבר על התפקוד של המכון לרפואה משפטית באבו כביר

וליד טאהא:  אני עקבתי אחרי העניין של העבודה של המכון, וניסיתי לעזור ככל שיכולתי בקואליציה הקודמת

וליד טאהא:  רבותיי, המכון לרפואה משפטית אבו כביר פועל ומתפקד בתנאים לא תנאים

וליד טאהא:  יש מצוקה של כוח אדם במכון

וליד טאהא:  רופאים באים, מתחילים, עוזבים, נוטשים, בורחים, כי לא מתגמלים אותם כפי שצריך

וליד טאהא:  המקצוע שלהם איננו מוכר על ידי המדינה כמקצוע במצוקה, ועל כן גם לא מתוגמלים בהתאם, והמכון פועל בתנאים בלתי אפשריים

וליד טאהא:  אי-אפשר, בצל כל מקרי המוות שאנחנו חווים – רציחות, תאונות דרכים, תאונות עבודה, מוות מסתורי, שרפות, מה לא – אי-אפשר לזרוק את הכדור אצלם במכון ולהגיד להם: תסתדרו עם מה שיש לכם

וליד טאהא:  צריך לדאוג להקים מכון לרפואה משפטית שמכבד את המעמד

וליד טאהא:  מדובר במכון לרפואה משפטית, נתיחה משפטית

וליד טאהא:  אנחנו צריכים את הדבר הזה

וליד טאהא:  צריכים את הדבר הזה עבור משפחת המת, עבור האמת שצריכה להתגלות בהמשך

וליד טאהא:      על כן אני אומר – כבוד היושב-ראש, זה נושא שצריך אולי לעניין גם אותך – המכון הזה צריך לקבל שדרוג, תמיכה, לקבל הכרה בו כמקצוע במצוקה

וליד טאהא:  לקדם את הקמת המבנה החדש של המכון, שמעוכב בגלל כמה מיליונים שחסרים להשלמה

וליד טאהא:  מכאן אני קורא לשר האוצר: תבטיח את הכסף הזה להשלמת התקצוב של המכון

וליד טאהא:  צריך לתמוך במכון הזה כי הוא משרת את כלל אזרחי המדינה, וגם צריך לאפשר להם תנאים לפעול במשך השבוע כדי לכבד את המת

וליד טאהא:       בסוף השבוע אנחנו הפעלנו פיילוט של עבודת המכון בשבת, אבל הוא הופסק בגלל הרבה מאוד סיבות

וליד טאהא:  אין שום היגיון להשאיר אזרח ערבי במקררים של המכון לשלושה ימים פשוט כי הוא סוגר את השערים בסוף השבוע

וליד טאהא:  תודה רבה

אוריאל בוסו: תודה רבה

אוריאל בוסו:  חבר הכנסת אבי מעוז, בבקשה

אבי מעוז: אדוני היושב-ראש, כנסת נכבדה, לפני למעלה משנה וחצי עמדתי כאן ודיברתי על הנדסת תודעת ההמון, על חלון אוברטון ועל התהליך שבו מעבירים דעות של הציבור ממצב שהן בלתי מקובלות בחברה עד למצב שהן הופכות להיות פופולריות

אבי מעוז:  בתוך דבריי אמרתי שאני חושש שהשלב הבא יהיה הכשרת הפדופיליה

אבי מעוז:  הבאתי כמה דוגמאות ממדינות שונות שבהן היחס הנחרץ לפדופיליה כתופעה בלתי לגיטימית נחלש, למשל על ידי מתן אפשרות למפלגות שמכשירות תופעה זו להתמודד בבחירות או על ידי שינוי השם של התופעה

אבי מעוז:  השר דאז הנדל טען שהמגמה היא הפוכה

אבי מעוז:  איש התקשורת גיא זוהר לעג להערכה שלי

אבי מעוז:  אני, לעומת זאת, אמרתי להם שניפגש בעוד כ-15 שנה

אבי מעוז:       אז מסתבר שלא היה צריך 15 שנה, ואפילו לא שנתיים

אבי מעוז:  דוח חדש של האו"ם, אדוני היושב-ראש, שנקרא "עקרונות 8 במרץ" ונכתב על ידי ועדת משפטנים בין-לאומית בשיתוף עם תוכנית האו"ם בנושא איידס ועם משרד הנציב העליון לזכויות אדם של האו"ם, קורא לאי-הפללה של עבירות הקשורות במין ובסמים

אבי מעוז:  בתוך הדוח מוסווה המשפט הבא – ואני מצטט: "בהקשר זה, אכיפת החוק הפלילי צריכה לשקף את הזכויות והיכולת של אנשים מתחת לגיל 18 לקבל החלטות לגבי עיסוק בהתנהגות מינית בהסכמה"

אבי מעוז:  עד כאן

אבי מעוז:  סוף ציטוט

אבי מעוז:  בלי שום מגבלה על הגיל המינימלי

אבי מעוז:  פשוט הפקרת הילדים לטובת תאוות חולניות של מבוגרים

אבי מעוז:      אז איפה אנחנו בחולון אוברטון? מהשלב של "לא יעלה על הדעת" כבר זזנו

אבי מעוז:  אולי אנחנו איפשהו בין השלב הקיצוני לשלב הקביל

אבי מעוז:  לצערי הולך ומתממש החשש שבהמשך נגיע גם לשלב ההגיוני ואחריו לשלב הפופולרי

אבי מעוז:      ומה איתנו פה במדינה? במצב החוקי הנוכחי במדינת ישראל, קיום יחסים עם ילד בגילים 14–16 נחשב לעבירה פלילית, אלא אם כן פער הגילים ביניהם הוא לא יותר משלוש שנים וזה קרה בהסכמה

אבי מעוז:  מסתבר שבימים אלה ממש פורסם תזכיר חוק של משרד המשפטים להערות הציבור, שמבקש להגדיל את פער הגילים לחמש שנים

אבי מעוז:  כלומר, צעיר בן 19 שיקיים יחסים בהסכמה עם ילדה בת 14 לא יופלל

אבי מעוז:  תגידו, אתם נורמליים, משרד המשפטים? אני מודיע מעל במה זאת: חוק זה לא יעבור

אבי מעוז:  לא במשמרת שלנו

אבי מעוז:  פדופיליה היא סטייה

אבי מעוז:  פדופיליה היא תופעה מתועבת

אבי מעוז:  ואני אעשה כל שביכולתי כדי לוודא שילדי ישראל לא יופקרו בגלל אג'נדות כאלה או אחרות

אבי מעוז:  תודה רבה

אוריאל בוסו: תודה רבה לחבר הכנסת אבי מעוז

אוריאל בוסו:  חבר הכנסת סימון דוידסון, בבקשה

סימון דוידסון: תודה רבה

סימון דוידסון:  אדוני היושב-ראש, חבריי חברי הכנסת, קודם כול, אני אתחיל במזל טוב ענק לנאור שירי

סימון דוידסון:  מזל טוב ליום הולדתך

סימון דוידסון:  אדוני היושב-ראש – – –      

אוריאל בוסו: למה לא ידענו מזה? רגע, רגע

אוריאל בוסו:  זה לועזי?     

סימון דוידסון: אתה תוסיף לי זמן אחרי זה

נאור שירי: אני יודע רק לועזי

אוריאל בוסו: אני יודע רק עברי

אוריאל בוסו:  תבדוק מה העברי שלך, תבדוק בתעודת הזהות, ואנחנו נאחל לך

אוריאל בוסו:  אפילו נביא עוגה

אוריאל בוסו:  בבקשה

סימון דוידסון: אדוני היושב-ראש, ראית פעם אוטובוס עם שני נהגים? האם ראיתם פעם אוטובוס שיש בו הגה בצד ימין, הגה בצד שמאל, ויש שני נהגים שנוהגים באותו אוטובוס? אחד רוצה ימינה, אחד רוצה שמאלה – לאן האוטובוס הזה ייסע?     

יבגני סובה: פעם היה מערכון בארץ נהדרת – – –     

סימון דוידסון: זו הממשלה שלנו

סימון דוידסון:  ממשלה שבמקום שיהיה נהג אחד, שיחליט אם הוא נוסע ימינה או שמאלה, יש פה שני נהגים

סימון דוידסון:      קיבלנו היום בכנסת, באמת בכבוד רב, את יושב-ראש בית הנבחרים האמריקאי קווין מקארתי, ובאמת מגיע הכבוד הזה

סימון דוידסון:  מגיע לעם האמריקאי, לממשל האמריקאי, הכבוד ממדינת ישראל

סימון דוידסון:  זו הידידה הקרובה ביותר של מדינת ישראל, זו שחולקת עימנו ערכים משותפים של חירות, שוויון ודמוקרטיה

סימון דוידסון:  הוא חזר על זה פה היום: מדינת ישראל חולקת עם העם האמריקאי את שלושת הערכים האלו: חירות, שוויון ודמוקרטיה

סימון דוידסון:  וכל זה בינתיים

סימון דוידסון:  אבל בזמן שמגיע לפה יושב-ראש בית הנבחרים, עם משלחת אדירה מהממשל האמריקאי, הנהג שמחזיק את ההגה בצד שמאל יוצא בהצהרה ומאשים את הממשל האמריקאי בשיתוף פעולה עם המחאה

סימון דוידסון:  תגידו, זה לא הזיה? מצד אחד מקבלים את הממשל האמריקאי – הנהג בצד ימין, ביבי נתניהו, מקבל ועומד פה בפני כל כנסת ישראל והמשלחת האמריקאית, ומדבר על הסכמות, ומדבר על שיתוף, ומבלבל לנו את המוח עם זה שהוא רוצה אחדות, והנהג בצד שמאל עולה ביום חמישי בהפגנה של הימין ותוקף את בית המשפט, ומאשים את בית המשפט שהוא תומך באנסים, והנהג בצד ימין, שאמור להיות ראש הממשלה, לא אומר לו מילה

סימון דוידסון:  אבל באותו יום, ביום חמישי, מה עושה הנהג בצד ימין, ביבי? מתראיין בפני ה-CNN והרשתות האמריקאיות, ומדבר שוב על הסכמות, על בית הנשיא, על אחדות

סימון דוידסון:  שקרן כזה לא פגשתי בימי חיי

סימון דוידסון:  פשוט שקרן

סימון דוידסון:      אז אני שואל את הנהג בצד ימין, ביבי, האם לא אכפת לך מה עושה הנהג בצד שמאל, לוין? האם זה אמיתי?     

נאור שירי: סמוטריץ' – – –     

סימון דוידסון: סמוטריץ' בכלל בבגאז' בינתיים, ומי שמאחור בנגרר זה האלוף הבלתי-נלאה בן גביר

סימון דוידסון:  האדם שיגאל את מדינת ישראל מפשע, מרצח, מרצח בחברה הערבית

סימון דוידסון:  מה קורה בינתיים? הרבה יותר גרוע

סימון דוידסון:  זה השר הכי גרוע למדינת ישראל, לממשלת ישראל

סימון דוידסון:  בושה לקואליציה

אוריאל בוסו: נא לסיים

סימון דוידסון: אז אני רק אסיים במשפט: אדוני הנהג מצד ימין, ביבי נתניהו, אי-אפשר לנהוג באוטובוס שבו יש לך הגה בצד ימין והגה בצד שמאל

סימון דוידסון:  תחליט, אחד שישלוט באוטובוס

סימון דוידסון:  תודה רבה

אוריאל בוסו: תודה רבה לחבר הכנסת סימון דוידסון

אוריאל בוסו:  השר שלמה קרעי – אינו נוכח

אוריאל בוסו:  חבר הכנסת יבגני סובה, בבקשה

יבגני סובה: אדוני היושב-ראש, כנסת נכבדה, השאלה הכי פופולרית בחודשים האחרונים, מאז שהממשלה קמה ומאז שהוכרזה הרפורמה, או ההפיכה המשטרית, היא מה יהיה

יבגני סובה:  אותנו, חברי הכנסת, כל הזמן שואלים: מה יהיה? מה יהיה? לא נעים לך לענות

יבגני סובה:  איך חשבתם כשלא הצבעתם בבחירות? כי בדיוק מה שיקרה – אמרנו בבחירות

יבגני סובה:  עיתונאים, אדוני היושב-ראש, אוהבים לצטט לפוליטיקאים מה הם אמרו

יבגני סובה:  אז הינה, בבקשה, כל הקולגות שלי לשעבר, בבקשה תצטטו מה אמרנו לפני הבחירות, איך אמרנו מה יהיה עם הקמת הממשלה, מה אמרנו שיהיה אחרי שהוכרזה המהפכה המשפטית, ומה אמרנו והתרענו על הכלכלה הישראלית

יבגני סובה:      אני אומר לך, אדוני היושב-ראש – ואתה קשוב באמת לשכבות החלשות – בסופו של דבר ההאטה בצמיחה שאנחנו כנראה הולכים לספוג בחודשים הקרובים, היא קודם כול תפגע בחלשים

יבגני סובה:  אני רוצה להגיד עוד דבר: כל המחאה שכרגע מתרחשת, וזה דבר מבורך, תהיה חזקה יותר בחודשים הקרובים, כשלמחאה הזאת יצטרפו מאות אלפי אנשים שסוף-סוף יבינו שכל המהפכה המשפטית הזאת פוגעת בכיסם

יבגני סובה:      עכשיו, אפשר לבוא ולדבר עד מחר בבוקר, ולשקר ולהגיד: אתם השארתם לנו כלכלה – חבר'ה, תחזרו ותראו איזו כלכלה השארנו לכם, מה היו ההגדרות של הכלכלה הישראלית בסוף שנת 2022

מיקי לוי: מקום רביעי בעולם

יבגני סובה: מקום רביעי בעולם, עוזר לי פה יושב-ראש הכנסת לשעבר מיקי לוי, חבר הכנסת לוי

יבגני סובה:  מקום רביעי מתוך 200 מדינת

מיקי לוי: מבחינת העוצמה שלה

יבגני סובה: מתוך 200, עם כל הביקורת שהייתה כלפינו וכלפי שר האוצר הקודם

יבגני סובה:  תקראו את הדוחות של הבנק העולמי, קרן המטבע וגם כל סוכנויות דירוג האשראי, שזה מוד'יס, SNP וכו'

יבגני סובה:       עכשיו תראו נתונים

יבגני סובה:  כלכלה זה – חבר'ה, כולם אוהבים להגיד: כלכלה זה פסיכולוגיה; כלכלה זה קודם כול מספרים

יבגני סובה:  זה נתונים

יבגני סובה:  אתה לא יכול למכור לוקשים לאנשים כשאתה יודע שאתה הולך להפסיד פה בצורה דרסטית בכלכלה

יבגני סובה:  קל לך כראש הממשלה לתת הבטחות לשנת 2024, כשאתה לא יודע אם אתה גומר את שנת 2023 בלי גירעון

יבגני סובה:  היום כבר מדברים על גירעון של 4%, שזו רק התחלה

יבגני סובה:  חבר'ה, אני זוכר את הממשלה שכחלון היה בה שר האוצר, שתקפו אותו על זה שהוא – הייתה שם טעות בחישוב של הגירעון מ-2

יבגני סובה: 8% ל-3% ומשהו

יבגני סובה:  והיום – כבר היום, אחרי שאנחנו, הממשלה הקודמת, השארנו כלכלה עם אפס גירעון, כבר היום אחרי חמישה חודשים מדברים על גירעון של 4% מהתוצר

יבגני סובה:  חברים, זה מטורף

יבגני סובה:  זה פשוט מטורף

אוריאל בוסו: תודה רבה

יבגני סובה: אני מסיים, משפט אחד לסיום

יבגני סובה:  זה דבר מטורף, כי בסופו של דבר כל ההבטחות האלה שכרגע ניתנות בהתאם לסקרים – בבוקר נתניהו רואה סקרים, בערב הוא נותן מסיבת עיתונאים ומבטיח – זה צ'קים ללא כיסוי

יבגני סובה:       אתה, אדוני היושב-ראש, אתה, הראשון שקשוב לשכבות החלשות, צריך להבין את זה

יבגני סובה:  זה צ'ק ללא כיסוי

אוריאל בוסו: תודה

יבגני סובה: אני לא יודע מה אתם שותקים ואיך אתם מתכוונים לעבור לסדר-היום

יבגני סובה:  תודה רבה

אוריאל בוסו: תודה רבה

אוריאל בוסו:  חבר הכנסת דני דנון – אינו נוכח; חבר הכנסת דן אילוז – אינו נוכח; חבר הכנסת ישראל אייכלר – אינו נוכח; חבר הכנסת משה רוט – אינו נוכח; חבר הכנסת אריאל קלנר – אינו נוכח; חברת הכנסת טלי גוטליב – אינה נוכחת; חברת הכנסת אימאן ח'טיב יאסין – אינה נוכחת; חברת הכנסת אורית פרקש הכהן – אינה נוכחת

אוריאל בוסו:  חברת הכנסת טטיאנה מזרסקי תעלה ותבוא, בבקשה

טטיאנה (טניה) מזרסקי: אדוני היושב-ראש, כנסת נכבדה, אני לא יכולה להתעלם מהאירוע שהתעוררנו אליו בבוקר

טטיאנה (טניה) מזרסקי:  היום נרצחה האישה ה-12 מתחילת השנה

טטיאנה (טניה) מזרסקי:  אימא צעירה ושני בניה הפעוטים

טטיאנה (טניה) מזרסקי:  משפחה נורמטיבית כביכול

טטיאנה (טניה) מזרסקי:  אף אחד מסביבם לא ידע ולא שמע על בעיה כלשהי

טטיאנה (טניה) מזרסקי:  האימא, הילדים, יהיה זכרם לברכה, תושבי טייבה

טטיאנה (טניה) מזרסקי:  למרבה הזוועה הם נכנסו לרשימה הקשה והעצובה של קורבנות אלימות בתוך המשפחה, כאשר האבא החליט לקחת לידיו את חיי רעייתו וגם ילדיו

טטיאנה (טניה) מזרסקי:  פגשנו זאת בחברה היהודית, הערבית, בכל הסקטורים, המוצאים, הגילים, רמות השכלה והמעמד החברתי

טטיאנה (טניה) מזרסקי:  לאלימות הזאת אין מכנה משותף מלבד העובדה שהיא לא מטופלת על ידי ממשלת ישראל

טטיאנה (טניה) מזרסקי:       רק לאחרונה השר שמונה לנושא זה, איתמר בן גביר, עצר את חקיקת האיזוק האלקטרוני ומצא בעצמו המון סלחנות כלפי גברים אלימים

טטיאנה (טניה) מזרסקי:  כאשר ממשלת לפיד רצתה לקדם חוקים בנדון, קואליציית הליכוד והימין סיכלה זאת

טטיאנה (טניה) מזרסקי:  כאבי בטן של חברות כנסת מסוימות נעלמו רק בגלל הנקמנות המפלגתית, וכן, האלימות במשפחה ממשיכה להשתולל, נשים וילדים נרצחו, ומי ידע כמה עשרות אלפים נמצאות בסיכון יום-יומי

טטיאנה (טניה) מזרסקי:       בכנסת העשרים-וארבע, סגן השר לביטחון פנים לשעבר יואב סגלוביץ' הכין תוכנית למיגור האלימות בקרב החברה הערבית – תוכנית הוליסטית אשר מיועדת גם למניעת אלימות במשפחה, למאבק בפשע ועוד; תוכנית שהתבססה על שת"פ בין-משרדי ורשויות שונות; תוכנית רב-שנתית שהיה בה פוטנציאל מצוין לקדם את הנושא לפתרון

טטיאנה (טניה) מזרסקי:  עם הקמתה של ממשלת הימין מלא מלא, המגמה הייתה לחסל כל יוזמה של הממשלה הקודמת ולמחוק לה כל זכר, גם במחיר של עיכוב מהלכים כל כך נדרשים

טטיאנה (טניה) מזרסקי:  גם כאשר האלימות ממשיכה להשתולל וקורבנות נרצחים

טטיאנה (טניה) מזרסקי:  הממשלה הנוכחית ממוקדת בהעצמה לאומנית והקמת גוורדיה ייחודית של השר לבלגן לאומי

טטיאנה (טניה) מזרסקי:  תקציב המלחמה בפשע בחברה הערבית הוקפא, כי ארגון הג'וינט הוותיק ועתיר הזכויות, אשר מונה לטפל בנושא, הוא שמאלני בעיניו של בן גביר

טטיאנה (טניה) מזרסקי:  בינתיים הקורבנות ממשיכים להיפגע ולהירצח

טטיאנה (טניה) מזרסקי:  הפשע מכה בחברה הערבית וגם היהודית, וממשלת הימין לוקחת את הזמן שלה בנחת

טטיאנה (טניה) מזרסקי:  אין כאבי בטן, אין מצפון, אין אחריות ואין משילות

טטיאנה (טניה) מזרסקי:  זה הפרצוף של הימין

אוריאל בוסו: תודה רבה

אוריאל בוסו:  חבר הכנסת צבי סוכות – אינו נוכח; חברת הכנסת מטי צרפתי הרכבי – אינה נוכחת

אוריאל בוסו:  חבר הכנסת משה טור פז, בבקשה

משה טור פז: אדוני היושב-ראש, כנסת נכבדה, הבוקר קמתי והרגשתי שחסר לי משהו

משה טור פז:  הרמתי את היד באוויר, מה חסר? מה חסר? אה, אני יודע – שרה לקידום מעמד האישה, זה מה שחסר לי הבוקר

משה טור פז:      טוב, אז השרה לקידום מעמד האישה מאי גולן, ברכות על התפקיד

משה טור פז:  בממשלה הקודמת תיקנו כמה נושאים, לצד כמה סוגיות שעוד נדרשת בהן עבודה

משה טור פז:  אז אם את כבר כאן, הינה, בואי נשתף אותך בהן:     נשים בבתי הדין – השבוע התבשרנו על שתי כלות, שתי כלות בישראל, כלות תנ"ך: אמונה כהן ונטע לקס זכו בחידון התנ"ך וריגשו את הקהל

משה טור פז:  עכשיו בואו תחשבו כמה פוסקות הלכה, כמה מורות הלכה, כמה בעלות תפקידים הפסדנו רק מכך שהם לא פתוחים לנשים

משה טור פז:  בממשלה הקודמת התחיל השר מתן כהנא במינוי של נשים במועצות דתיות, עבודה מצוינת

משה טור פז:  אז קדימה, חברים, יש שרה למעמד האישה, הינה תפקיד ראשון – נשים בבתי דין, במועצות דתיות, בתפקידים שההלכה מאפשרת – והיא מאפשרת לא מעט

משה טור פז:      בואו נמשיך

משה טור פז:  החוק לאיזוק אלקטרוני כבר הוזכר פה על ידי כמה מחבריי לפניי

משה טור פז:  בוא נדבר בכלל על תוכניות למיגור אלימות נגד נשים

משה טור פז:  כי הרי לאזהאר אבו רביעה ולסארה אל-ג'נאמי ולבראאה מסארווה ולוורה פלצינטה ולאדיסי אלבנה ולפולינה וייסמן ולביאן עבאס ולדריה לייטל ולסיגל ברכה אטיאס וללידר סוויסה זה כבר לא יעזור

משה טור פז:  אלה עשר נשים שנרצחו רק השנה

משה טור פז:  כי הרי השר לכלום ושום דבר בן גביר לא מטפל באלימות, אז אולי תבוא שרה לקידום מעמד האישה ותשמור על החיים של הנשים הבאות, כדי להציל לפחות אותן

משה טור פז:       ויש עוד שפע של פעולות שנדרשות: כאמור, מאבק באלימות; הצטרפות לאמנת איסטנבול, שמשום מה בהסכמים הקואליציוניים הממשלה הזו התחייבה לא להצטרף אליה, למרות שיש לה ערכים חברתיים רבים; אולי אפשר להוסיף כמה נשים לקואליציה, למנות עוד כמה מנכ"ליות במשרדי ממשלה

משה טור פז:  הרי בואו נגיד תודה לגלית דיסטל, שרחמנא ליצלן, עד שהיא כבר ממנה מנכ"לית, אז היא, אל תגלו לאף אחד, קצת שמאלנית

משה טור פז:  כן, מאי גולן, שיהיה לך בהצלחה

משה טור פז:  סליחה שגיליתי

משה טור פז:  אנחנו באמת צריכים לקדם את מעמד האישה בממשלה הזו

משה טור פז:  שיהיה לך בהצלחה

אוריאל בוסו: תודה רבה לחבר הכנסת משה טור פז

אוריאל בוסו:  חבר הכנסת יעקב אשר – אינו נוכח

אוריאל בוסו:  חברת הכנסת שלי טל מירון, בבקשה

שלי טל מירון: אדוני היושב בראש, כנסת נכבדה, 20 שניות לפני שאני מתחילה את הנאום אני רק רוצה לציין, למרות שהוא לא כאן, שהיום יום הולדתו של חבר הכנסת נאור שירי, ואני רוצה לברך אותו מכאן אפילו שהוא לא כאן

אוריאל בוסו: הזכירו את זה, ואמרתי, מאחר שזה תאריך לועזי אנחנו רוצים לדעת את התאריך העברי

שלי טל מירון: אז אנחנו נברר ונחזור אליכם

אוריאל בוסו: והעוגה תהיה עליי

שלי טל מירון: אז מזל טוב, נאור

שלי טל מירון:      לפני כמה ימים, בשבוע שעבר, הייתה הפגנת תמיכה בהפיכה המשטרית

שלי טל מירון:  יש הרבה מה לומר על ההפגנה הזאת

שלי טל מירון:  על אף שאנחנו כמובן תומכים בזכות להפגין בדמוקרטיה, הדריכה על התמונה של שופטי בג"ץ, הנפת דגל ארגון הטרור להב"ה, צעקות ההסתה – אלה מסוג הדברים שאנחנו פחות אוהבים לראות

שלי טל מירון:  אבל אני רוצה להתמקד במשהו הרבה יותר ספציפי

שלי טל מירון:  שתי אזרחיות שהגיעו להפגנה בחרו להגיע עם שלט שכתוב עליו: "אנחנו בנות של מלך

שלי טל מירון:  שפחה אחותכן"

שלי טל מירון:  זה כאב לי בכל איבר ואיבר בגוף, ואני אסביר גם למה

שלי טל מירון:  מחאת השפחות היא אחת המחאות החשובות שקרו במדינת ישראל – צבא של אלפי נשים שמגיע לדרוש שוויון, שנלחם בפגיעה בזכויות הנשים במדינת ישראל בעקבות ההפיכה המשטרית שרוצים להעביר, בשתיקה, בהליכה כפופה ואיטית, בכותונת של שפחה ובכיסוי ראש, עם מחשבה עמוקה על עתידנו כנשים במדינה הזו, שהולכת ונעשית מלאה בכפייה, בחקיקה דתית, בהרחבת סמכויות בתי דין רבניים שקובעים בשביל נשים ובהפרדת נשים במרחב הציבורי

שלי טל מירון:  תחושת פחד אמיתי גרמה לאלפי אנשים לצאת החוצה לרחובות ולמחות, כי פה לא ניתן שיאסרו הפלות ולא ניתן שיקבעו לנו מה ללבוש ואיך להתנהג ומי מאיתנו אישה צנועה ויפה שעונה על הקריטריונים ומי לא

שלי טל מירון:  לא יקבעו לנו איפה ללכת ואיפה לא

שלי טל מירון:  לא יקבעו לנו מה אנחנו מסוגלות לעשות ולאיפה בחיים לא נצליח להגיע

שלי טל מירון:  אנחנו לא נהיה כנועות ולא נשתוק, וגם לא יקבעו לנו אם אנחנו צריכות להיות או לא להיות בת של מלך

שלי טל מירון:       אני רק רציתי להזכיר לכם שבת של מלך היא גם בת של מלכה, ואולי קודם כול בת של מלכה – מלכה שנשאה אתכן ברחמה, שילדה אתכן, שהיניקה אתכן, שגידלה אתכן, שפרנסה אתכן, שהיא כל עולמכן – –     

מיקי לוי: לא חשבתי על זה

מיקי לוי:  כל הכבוד

שלי טל מירון: תודה

שלי טל מירון:  – – שגם לה מגיע להיות שווה

שלי טל מירון:  אגב, לא רק נשים שבוחרות להיות אימהות הן מלכות

שלי טל מירון:  כל אישה באשר היא אישה היא מלכה, גם אם היא בוחרת שלא להיות אימא, ובטח ובטח כאלה שנאבקות כדי להיות אימא

אוריאל בוסו: נא לסיים

שלי טל מירון: הלילה נמצאו – – –     

אוריאל בוסו: תודה

שלי טל מירון: עוד קצת, עוד קצת

שלי טל מירון:  30 שניות, עוד קצת

אוריאל בוסו: עוד קצת זה הרבה, אבל משפט לסיום

שלי טל מירון: 30, 30

שלי טל מירון:  הלילה נמצאו גופותיהם של בראאה ג'באר מסארווה, אישה בשנות ה-20 לחייה, ושל שני בניה, אמיר ואדם, שנדקרו על ידי אב המשפחה

שלי טל מירון:  הממשלה עדיין לא הכריזה על מאבק באלימות נגד נשים ולא באלימות שמשתוללת בחברה הערבית

שלי טל מירון:  בן גביר עדיין מסרב לקדם בקריאה השנייה והשלישית את חוק האיזוק האלקטרוני, ודורש להחליש אותו ולצמצם את האפשרות לאכיפת המלחמה לאלימות במשפחה

שלי טל מירון:  אני דורשת ומבקשת מהממשלה לטפל בנושא הזה במיידי

שלי טל מירון:       בהצלחה לשרה מאי גולן

שלי טל מירון:  אני מקווה שתטפלי בכל הנושאים הקריטיים והחשובים לנשים

שלי טל מירון:  יש הרבה כאלה, ונשמח שתיכנסי בעובי הקורה במלוא הרצינות והעניין

אוריאל בוסו: תודה רבה

אוריאל בוסו:  חברת הכנסת אפרת רייטן מרום – אינה נוכחת

אוריאל בוסו:  חברת הכנסת יוליה מלינובסקי, בבקשה

יוליה מלינובסקי: אדוני היושב-ראש, אדוני השר, חבריי חברי הכנסת, בהתחלה אני רוצה למחות על זה שוועדות הכנסת מתכנסות בזמן המליאה

יוליה מלינובסקי:  היו כבר תקדימים, זה לא חדש, אבל זה היה שמור למקרים חריגים בלבד

יוליה מלינובסקי:  הייתי צריכה לתמרן בין ועדת הפנים לבין מליאת הכנסת, וזה לא תקין

יוליה מלינובסקי:  זה צריך להיות אך ורק במקרי קיצון ולא כשגרה

יוליה מלינובסקי:  זה משהו לא תקין מבחינת סדרי עבודה

יוליה מלינובסקי:  אם היה חשוב לכנס את ועדת הפנים של הכנסת, היו צריכים לעשות הפסקה בדיוני המליאה, לכנס את הוועדות ואחר כך לחזור

יוליה מלינובסקי:  ככה זה היה

יוליה מלינובסקי:  טוב, כנראה שמה שהיה כבר לא יהיה, או שאנחנו נצטרך לעבוד מאוד קשה כדי להחזיר את הגלגל

יוליה מלינובסקי:       שלא תטעו, לא מקימים משרד לקידום מעמד האישה בגלל חשיבות הנושא – והנושא מאוד חשוב, חד-משמעית

יוליה מלינובסקי:  מקימים אותו כדי לסדר ג'וב או למלא בתוכן את השרה מאי גולן ולפתור בעיות לבנימין נתניהו

יוסף טייב: כואב לכם משהו בעין, באמת

יוליה מלינובסקי: ב-26 באוגוסט 2020 – – –      

אוריאל בוסו: נאור, תעשה לי סדר שם

יוסף טייב: על זה אומרים: ימותו הקנאים ויצאו להם העיניים

קריאה: אמן

יוליה מלינובסקי: מאי גולן לא מפריעה לי, אין לי שום דבר נגדה – –      

יוסף טייב: אז אם זה לא – – –     

יוליה מלינובסקי: – – שום דבר אישי, אבל כל מה שקורה עכשיו זה חוסר היגיון בסיסי וגם אינטליגנציה בסיסית

יוליה מלינובסקי:  ב-26 באוגוסט 2020 הצביעה השרה החדשה לקידום מעמד האישה מאי גולן נגד חוק שלי להחמרת הענישה למשחיתי מודעות על רקע מגדרי

יוליה מלינובסקי:  יופי של קידום מעמד אישה, מאי

יוליה מלינובסקי:  כן, גם על זה הצבעת נגד

יוליה מלינובסקי:  אני תוהה מה תהיה ההצבעה שלך ביום רביעי הקרוב כאשר אני אעלה פה חוק להחמרת ענישה נגד אנסים

יוליה מלינובסקי:  ועדת השרים לחקיקה דחתה את ההצעה, וביום רביעי זה יעלה פה במליאה – נגד אנסי קטינים

יוליה מלינובסקי:  אני מאוד מאוד רוצה לדעת – אם תאמרי לי עכשיו או ביום רביעי – מה תהיה ההצבעה שלך, כי אנחנו כולנו מכירים את מקרי האונס המזעזעים

יוליה מלינובסקי:  את דיברת על זה רבות – מה שאת עברת בתור ילדה בדרום תל אביב

יוליה מלינובסקי:  אז הינה, ביום רביעי אני מעלה הצעת חוק להחמרת ענישה נגד אנסים

אוריאל בוסו: משפט לסיום

יוליה מלינובסקי: כן

יוליה מלינובסקי:  אני מציעה לשנות את שם המשרד למשרד לקידום מאי גולן – זה יהיה יותר נכון ויותר מהותי ויותר אמת

יוליה מלינובסקי:  פשוט זה מה שיש פה

יוליה מלינובסקי:  אני חושבת שזה פוגע בך, כי את יכולה הרבה יותר

יוליה מלינובסקי:  תודה רבה

אוריאל בוסו: תודה רבה

אוריאל בוסו:  חבר הכנסת אלון שוסטר – אינו נוכח; חברת הכנסת פנינה תמנו – לא נמצאת

אוריאל בוסו:  תעלה ותבוא לסכם השרה מאי גולן

אוריאל בוסו:  חמש דקות

אוריאל בוסו:  אחריה יעלה השר המסכם – מי? את מסכמת עד הסוף?      

מאי גולן: כן

מאי גולן:  אדוני היושב-ראש הנכבד, יש לי את הזכות להיות איתך – אתה שם לב, אדוני היושב-ראש – ברגעים מיוחדים

אוריאל בוסו: גם בברכת יום ההולדת שלך אמרתי

מאי גולן: נכון, גם בברכת יום ההולדת שלי

נאור שירי: היסטורי

נאור שירי:  היסטורי, מאי

נאור שירי:  זה היסטורי

מאי גולן: בברכת יום ההולדת שלי

אוריאל בוסו: אני השבעתי אותה לשרה

מאי גולן: ההשבעה שלי לשרה, והיום במינוי

אוריאל בוסו: זכות היא לי

נאור שירי: – – –     

מאי גולן: זה אומר לא סתם

מאי גולן:  נאור, אולי אל תפריע היום קצת? תנוח

מאי גולן:  תנוח

אוריאל בוסו: נאור, השרה גולן נלחמת על המסורת והערכים של מדינת ישראל, ואני רואה בזה זכות

מאי גולן: תנוח

מאי גולן:  תודה

אוריאל בוסו: וראיתי מה שצייצת כשהיית בארצות הברית: בזכות הבל תינוקות של בית רבן העולם מתקיים

מאי גולן: נכון

אוריאל בוסו: זה היה ציוץ מרגש, ואני מודה לך על כך

יוסף טייב: – – –     

אוריאל בוסו: לא, אני לא יודע מתי יום ההולדת העברי שלו, אז עד אז אני לא מתייחס

אוריאל בוסו:  לא קיבלתי תאריך

אוריאל בוסו:  תבדוק בתעודת הזהות

מאי גולן: אדוני היושב-ראש, מכיוון שיש לנו כמה דקות עד שנגיע להצבעה, ויש לי גם כמה דברים מסודרים להגיד, רציתי באמת להביע את תדהמתי – חבר הכנסת טייב, אני לא יודעת אם היית פה, איזה פיליבסטר מדהים היה פה, ראית? כמעט שלוש שעות

מאי גולן:  אבל הם לא שברו את השיא של המינוי שלי לשרה במשרד ראש הממשלה, שהיה שש וחצי שעות

מאי גולן:  שתדע לך, אני מתגאה, באמת שאני מתגאה

מאי גולן:  זו גאווה

מאי גולן:  תמיד כשהם מדברים נגדי ותוקפים אותי ואני מקבלת כותרות, אני אומרת: ברוך השם, ישתבח שמו לעד

מאי גולן:  נכון? זה אומר שאני עושה משהו טוב

קריאה: ככל אשר יענו אותו כן ירבה וכן יפרוץ

מאי גולן: אמן, חברת הכנסת טלי גוטליב

מאי גולן:  אמן

מאי גולן:       אז באמת, אני, האמת, ציפיתי שיהיה פה פרגון

מאי גולן:  בסוף, תקני אותי אם אני טועה, חברת הכנסת גוטליב, קידום מעמד האישה זה לא משהו ששייך רק לשמאל, נכון? אני לא יודעת, אולי אני טועה, תקני אותי

מאי גולן:  לא שייך רק לימין; לא שייך בכלל

מאי גולן:  זה קידום מעמד האישה, מעל 50% מהאוכלוסייה בכל זאת

טלי גוטליב: מי יותר ממך, מי שעשתה את הכול בעשר אצבעות, שקמה לבד על שתי רגליים, התפתחה ולמדה והביאה את עצמה לכאן

מאי גולן: אני לא יכולה לעצור את הדברים האלה

אוריאל בוסו: אי-אפשר לעצור

אוריאל בוסו:  משהו אחד קטן בסוגריים – – –     

טלי גוטליב: מי יותר סמל לאישה שבעשר אצבעות הפכה להיות חברה בפרלמנט הישראלי?     

משה סעדה: אני לשם שינוי מצטרף לטלי

משה סעדה:  מאי, כל הכבוד לך

משה סעדה:  מעריכים אותך מאוד מאוד מאוד

אוריאל בוסו: רגע, רגע, חברת הכנסת שלי טל מירון, שאלתי, אמרתי שאני לא חוגג לו יום הולדת כי אני לא יודע מתי העברי שלו

אוריאל בוסו:  הוא הראה לי עכשיו

אוריאל בוסו:  התאריך הזה, אני חושב, קורה פעם ב-19 שנה

אוריאל בוסו:  היום העברי והלועזי שלו

טלי גוטליב: אתה בן 38? יא צעיר

אוריאל בוסו: עברי ולועזי – י' באייר, 1 במאי

נאור שירי: 19 שנה

נאור שירי:  זה היסטוריה

טלי גוטליב: 38

אוריאל בוסו: אז באמת מגיע לך מזל טוב מכל הלב

אוריאל בוסו:  עכשיו אנחנו מאחלים

אוריאל בוסו:  העברי והלועזי שלו ביחד היום

אוריאל בוסו:  זה לא כל יום

אוריאל בוסו:  זה פעם ב-19 שנה

אוריאל בוסו:  אתה בן 38

אוריאל בוסו:  מזל טוב

טלי גוטליב: איזה צעיר, מה זה?     

טלי גוטליב:   את יודעת לדבר על זה?     

מאי גולן: לא יודעת, אני שואלת אותך, היושב-ראש, תגיד לי

מאי גולן:  אז נכנסנו לעניין ימי הולדת?     

אוריאל בוסו: גם, למה לא?     

מאי גולן: אתה צריך לאחל לי גם מזל טוב, נאור, לי יש עוד יומיים

נאור שירי: יש לי יום הולדת

נאור שירי:  את רוצה שאאחל לך מזל טוב? מזל טוב, מאי

מאי גולן: – – – אתה מאוד אגרסיבי

אוריאל בוסו: רגע, מאי, השרה גולן, מתי העברי שלך?     

מאי גולן: העברי שלי היה בכ"ד בניסן, לפני שבוע

אוריאל בוסו: אז אנחנו מאחלים ביום ההולדת

מאי גולן: ברוך השם

מאי גולן:  היה לפני שבוע

קריאה: נאחל לך בדיעבד מזל טוב

מאי גולן: בכל אופן, איך אמרתי, ציפיתי שיהיה קצת פרגון

מאי גולן:  מה זה אומר פרגון? כמובן לא ציפיתי שיפרגנו לי בתור השרה מאי גולן

מאי גולן:  ברור, אני מאלה שאוהבים לשנוא

מאי גולן:  בזה חטאנו יחד

מאי גולן:  יש לנו זכות גדולה, טלי

מאי גולן:  אבל ציפיתי שיפרגנו שברמה היסטורית, פעם ראשונה אחרי 75 שנות קיום, מוקם משרד עצמאי לקידום מעמד האישה

מאי גולן:  הרי מי אמור לברך על זה יותר מהשמאל הליברלי, הנאור, היפה, זה שיודע הכול? זה שכלל הזכויות, אגב, שייכות רק לצד שלו, אם זה זכויות נשים, זכויות בעלי חיים, זכויות אדם, זכויות פליטים – יש עוד זכויות שפספסתי? אם יש זכויות, אז זה צריך להיות שייך לצד שלהם

מאי גולן:  אבל אני, כאישה קודם כול, לא מעניינת אותם

מאי גולן:  ולמה? אני לא משרתת את מטרת-העל

מאי גולן:  מהי מטרת-העל? בואו ניקח למשל את הדוגמה שלי, איך אני הגעתי לכנסת

מאי גולן:  אני הגעתי מהמאבק במסתננים הבלתי-חוקיים בדרום תל אביב

מאי גולן:  ומה היה קורה לי בדרום תל אביב? בדרום תל אביב הייתי פוגשת נשים שנאנסו, נשים שהוטרדו מינית, נשים שהוכו, אבל על ידי מי זה קרה? זה קרה על ידי מסתננים בלתי חוקיים מאריתריאה וסודאן, וזה – זה לא משרת את מטרת-העל של השמאל

מאי גולן:  ולכן יושבים בשקט

מאי גולן:  לא מדברים על זה

מאי גולן:      אתה יודע, אני אספר לך – חבר הכנסת אליהו, אני מסתכלת עליך

מאי גולן:  אני פעם אחת ליוויתי עובדת זרה מהפיליפינים, שאחרי שהיא נאנסה בצורה כל כך קשה נעקרה לה כל הלסת מהפה, על ידי מסתנן אריתריאי

מאי גולן:  פגשתי אותה, ממש באתי אליה הביתה, אחרי כמה ימים מאוד קשים

מאי גולן:  שאלתי אותה: כשזה קרה – הרי היא פחדה להתקשר למשטרה כדי שלא יגרשו אותה חזרה לפיליפינים – שאלתי אותה: תגידי, למי הלכת כשזה קרה? היא אמרה לי: לקו לעובד

מאי גולן:  מי שלא יודע, קו לעובד – ארגון שאמור לדאוג לזכויות עובדים זרים, על הדרך מסתננים, אבל כשהיא הגיעה לא בדיוק שיתפו פעולה, זה לא בדיוק היה מעניין

מאי גולן:  ולמה? למה? למה? כי זה לא משרת את מטרת-העל

מאי גולן:  אגב, ככה גם קורה באלימות של שב"חים, באלימות בחברה הערבית, שפחות רוצים לדבר עליה, כי שוב, זה לא משרת את מטרת-העל

מאי גולן:  אני מסתכלת על המפלגות הערביות, אני מסתכלת עלייך, חברת הכנסת עאידה תומא סלימאן, מה הסיבה שלך? עזבי שמדובר פה בממשלת ימין

מאי גולן:  מה הסיבה שלכם להצביע נגד משרד שבסוף גם יעזור לנשים במגזר שלכם? מה נראה לך, שאני – זה לא יהיה אינטרס שלי לעזור גם לנשים ערביות? לנשים דרוזיות? לנשים צ'רקסיות? לנשים נוצריות? אני אעשה איפה ואיפה? אני שואלת אותך באמת

מאי גולן:       עצם העובדה שאת עושה ככה – – –     

עאידה תומא סלימאן: – – – אל תיקחי את זה אישית

מאי גולן: בטח שאני אקח את זה אישית

עאידה תומא סלימאן: לא

מאי גולן: את יודעת מה? זה צורם לי

עאידה תומא סלימאן: למה – – –     

מאי גולן: אוה, אני שמחה ששאלת

מאי גולן:  חברת הכנסת עאידה תומא סלימאן, אני שמחה ששאלת

מאי גולן:  קודם כול אני רוצה לציין שרק היום ישבתי עם השר לביטחון פנים איתמר בן גביר

מאי גולן:  האמיני לי שיש סל של חוקים בנושא הזה שיגיע, והאמיני לי שאני לא אתן שזה לא יעבור

מאי גולן:       אבל אני רוצה להגיד משהו אחר, ואני רוצה שתקשיבי רגע למה שאני אומרת

מאי גולן:  עלתה פה קודם חברת הכנסת יוליה מלינובסקי ודיברה על החוק שלה שאני הצבעתי נגד

מאי גולן:  את יודעת כמה חוקים חברתיים בממשלה הקודמת אני הגשתי ואמרתי: תסירו את השם שלי, תסירו, רק תעבירו? חוק למניעת חרמות ושיימינג, חוק הזנה לילדים רעבים, חוק שהיה צריך לעזור לפושטי רגל

מאי גולן:  אלו נושאים של ימין ושמאל? הם הצביעו נגד שוב ושוב ושוב

מאי גולן:  פה הצביעות חוגגת

מאי גולן:  חוגגת

עאידה תומא סלימאן: אני גאה מאוד מאוד שאנחנו רשימה שמצביעה על חוקים – – –     

מאי גולן: בדיוק בגלל זה פניתי אלייך, חברת הכנסת עאידה תומא סלימאן, ולכן חורה לי שאתם מצביעים נגד

מאי גולן:  כי הינה אני עומדת פה, ואני מתחייבת בפנייך – אני מתחייבת בפנייך שאני אפעל למען כלל הנשים

מאי גולן:  לא מטעם עדה, לא מטעם שיוך פוליטי, לא מטעם שום כזה או אחר

מאי גולן:      אבל אני רוצה להגיד, בסוף למדתי הרבה מהמאבק שלי בדרום תל אביב, ואני חושבת שהעובדה שדווקא אני, מי שאני בקונסטלציה שבה כל כך הרבה מהשמאל אוהבים לשנוא, מגיעה למין נושא כזה שהוא טאבו, הוא שייך רק לצד אחד מהמפה הפוליטית שלנו בישראל – אומרת את הכול

מאי גולן:  אבל אני מבטיחה כזה דבר, ואני חושבת שהשר בן גביר – השר בן גביר, אנחנו מדברים כאן על החוק

מאי גולן:  אני חושבת שאתה יכול להסכים איתי שכשאנחנו נגיע להציג את סל החוקים שיעזרו לנשים אתה תעמוד מאחורי זה בצורה מלאה

מאי גולן:  נכון? אז אוקיי, זה דבר ראשון

מאי גולן:  מה אמרת? לא שמעתי

איתמר בן גביר: כלל הנשים

מאי גולן: כלל הנשים

מאי גולן:  יופי

מאי גולן:  זו כבר הבהרה חשובה

אוריאל בוסו: אגב, אפרופו, אמרו שהצבעת נגד האיזוק האלקטרוני – קראתי את התוכנית של השר בן גביר – תוכנית הרבה יותר רחבה בנושא של החלופה

אוריאל בוסו:  אנחנו מחכים שזה יגיע לכאן, ויישר כוח

גלעד קריב: אחרי ניסיון הרצח

אוריאל בוסו: לא, לא

אוריאל בוסו:  אל תעוות

מאי גולן: אל תעוות, חבר הכנסת קריב

מאי גולן:  זה לא יפה, מה שאתה עושה

גלעד קריב: – – –     

מאי גולן: כמו שאתה הצבעת, השר קריב? אז הינה, בדיוק דיברתי על זה

מאי גולן:  אין-ספור חוקים חברתיים הגשתי – והצבעתם נגד

מאי גולן:  בלי בושה, בלי לחשוב פעמיים

גלעד קריב: הצבעה ממשלתית בעד זה – – –     

מאי גולן: לא רק נשים

מאי גולן:  רגע, פושטי רגל זה לא חשוב? ילדים בבתי ספר עם חרמות ושיימינג זה לא חשוב? אני שואלת

מאי גולן:  הזנה לנוער בסיכון זה לא חשוב? יש עוד הרבה נושאים חשובים

גלעד קריב: בלי הצעות חוק ממשלתיות – – –     

מאי גולן: בעזרת השם, בעזרת השם

מאי גולן:  בכל אופן, אם יש דבר אחד שאני מבטיחה זה לעמוד מול הדה-לגיטימציה שמנסים קודם כול לעשות לי – אבל לזה אני רגילה, אז אני לא מתרגשת; שמנסים לעשות לממשלה הזאת, כי היא הקימה – רגע, בוא נגיד סיבה

מאי גולן:  יש הרבה סיבות, השר קריב, השר – חבר הכנסת קריב

מאי גולן:  כי היא הקימה משרד – אתה לא שמח על הקמת המשרד הזה?     

גלעד קריב: בטח

מאי גולן: אז למה אתה מצביע נגד?     

גלעד קריב: אני מצביע נגד, כי לא יכול להיות שממשלה מקימה משרד לשוויון מגדרי אבל מעכבת את חוק האיזוק האלקטרוני

גלעד קריב:  זה לא הולך יחד – – –     

מאי גולן: אתה יודע מה? אם כבר העלית את האזיק האלקטרוני, אני רוצה להגיב

מאי גולן:  תראו, זה שבמשך שנה וחצי לא עשו עם זה כלום בצד הזה – זה אמת; ואני לא אזכיר שמות, אני לא רוצה להזכיר שמות, שם אחד שיודע להתרברב פה הרבה, שבא לצד שלנו ואמר: בבקשה, בבקשה אל תעלו את החוק כדי שלא אצטרך להצביע נגד – זה לא משהו שאנחנו עשינו; וזה שהם ידעו כאן, הם ידעו שיש לנו חוק עם דין רציפות והם ידעו שעומד לעלות חוק יותר מורחב, עם סל כלים יותר מורחב – זה פופוליזם

מאי גולן:  זה פופוליזם

גלעד קריב: החוק הזה גרוע

מאי גולן: עכשיו הוא יגיע

מאי גולן:  מבטיחה לך, חבר הכנסת קריב, שהוא יגיע

מאי גולן:  אבל מה שאני רוצה להגיד, וזה בדיוק מתחבר למה שאמרנו, זה שאני לא מתכוונת להישבר מול הדה-לגיטימציה שעושים על כל עניין ועניין שקשור לנושא הזה

מאי גולן:  ולמה? מכיוון שיכולתי באמת להרגיש מאוד לא נעים באותו יום של האזיק האלקטרוני, וזה נכון

מאי גולן:  אבל בסוף אנחנו יודעים שלקחת מקרי רצח שלא היו נמנעים אם החוק הזה היה עובר – לא היו נמנעים, אתם יודעים את זה – ולעשות פופוליזם על ראשן של שרות שמצביעות לפי משמעת קואליציונית, זה גם פופוליזם מהזן הנחות ביותר, ואתה יודע את זה

מאי גולן:  אבל זה בסדר

מאי גולן:  אני עומדת מול הדברים האלה

מאי גולן:       מה שאני רוצה להגיד זה שאני יודעת שאני נכנסת לנושא שבו ינסו לתקוף אותי מכל עבר, אבל בסוף, בתור מי שגדלה כבת לאם חד-הורית, ויודעת בדיוק, בדיוק, מה זה להיות אישה שגדלה כנגד כל הסיכויים ושמי שמגדלת אותה כנגד כל הסיכויים, אבל מצליחה עם האמת שלה בתור אישה עצמאית, בלי הרבה גיבוי, לא מהחברה ולא מהסביבה ולא מהמשפחה

טלי גוטליב: כאימא, כאימא

מאי גולן: אגב, את יודעת, טלי – – –     

טלי גוטליב: גאה בך

מאי גולן: תודה, אהובה שלי

טלי גוטליב: גאה – – –     

מאי גולן: אימא שלי לא שוכחת את הכפיים שעמדת פה ונתת לה

טלי גוטליב: לאימא שלך

מאי גולן: לא שוכחת, כן

גילה גמליאל: מאי, אנחנו גאים בך

מאי גולן: תודה, גילה

מאי גולן:  תודה

גלעד קריב: השרה גולן, מה נעשה עם מספר הנשים בתפקידי מנכ"ליות – – –      

מאי גולן: צודק

מאי גולן:  מגיע לי, אני צודקת

מאי גולן:  אני מסכימה איתך

מאי גולן:  אני אסכם

מאי גולן:  עליזה, אני יכולה לסכם? אז אני רוצה לסכם, כי עד עכשיו זה – אני רק אומר שמרבית כלי התקשורת, ובכלל בציבוריות הישראלית, התעלמו במשך שנים מאוכלוסיות נשים מההתיישבות, מהמגזר הדתי, מהמגזר החרדי, מהפריפריה – וכן, גם מהמגזר הערבי, הדרוזי והצ'רקסי

אוריאל בוסו: תודה

מאי גולן: אלו בדיוק האוכלוסיות – הרעש מפריע לי, אני רוצה לסכם

מאי גולן:  תן לי, יש לי דקה

מאי גולן:  תנמיך, זה מפריע לי

מאי גולן:  אלו בדיוק האוכלוסיות שאני הולכת לקדם ולעזור להן כשרה לקידום מעמד האישה, בעזרת השם

מאי גולן:  הגיע הזמן שקולן של מעל 50% מהאוכלוסייה יישמע בבית הזה, במשרדי הממשלה, וגם בתקשורת

אוריאל בוסו: ששש

אוריאל בוסו:  חברי הכנסת, חברי הכנסת, מה זה השוק הזה?     

מאי גולן: הסיוע למען נשים הוא קצת יותר מורכב מלדבר בלשון נקבה

מאי גולן:  במשך שנים נאבקתי בכיבוש המסתננים הבלתי-חוקיים של דרום תל אביב; נשים מותקפות שם על בסיס יומי ומפחדות לצאת לרחוב, פשוטו כמשמעו

מאי גולן:  ומה הכי מקומם? הייתי שם לבד

מאי גולן:  קול קורא במדבר, בלי קולם של ארגוני הנשים וכל מיני פוליטיקאיות פמיניסטיות

אוריאל בוסו: אנחנו תכף עוברים להצבעה

מאי גולן: אגב, כשפליטת ריאליטי או כוכבת רשת כזו או אחרת מתלוננת על הטרדה מינית, אותם ארגונים יודעים להגיב כל כך מהר, אבל נשים מוחלשות – זה לצערי כבר לא מעניין אותם

אוריאל בוסו: תודה

מאי גולן: חברות וחברים, הגיע הזמן לחשב מסלול מחדש

מאי גולן:  המאבק למען הנשים בישראל לא מתרחש בין כיכר הבימה לבין כיכר רבין; הוא הרבה יותר רחב, מורכב וקשה

מאי גולן:  וכפי שאמרה פעם אשת הברזל וראש ממשלת בריטניה מרגרט תאצ'ר: ייתכן שתצטרכי להילחם בקרב יותר מפעם אחת בשביל לנצח

מאי גולן:       אני מתחייבת להילחם ולהביא לקדמת הבמה את הפסיפס המגוון והמופלא שקיים בעם ישראל, המגוּון והחשוב, לא רק בבג"ץ, אלא בעוד מערכות אחרות במשק

מאי גולן:  ברוך אתה ה' אלוהינו מלך העולם שהחיינו וקיימנו והגיענו לזמן הזה

מאי גולן:  תודה

אוריאל בוסו: תודה רבה לשרה מאי גולן

אוריאל בוסו:       אם כן, רבותיי חברי הכנסת, נעבור להצבעה

אוריאל בוסו:  ההצבעה תהיה אלקטרונית

אוריאל בוסו:  אנא תפסו את מקומותיכם

אוריאל בוסו:  החלטת הממשלה בהתאם לסעיף 31(ג) – חברי הכנסת

אוריאל בוסו:  החלטת הממשלה בהתאם לסעיף 31(ג) לחוק-יסוד: הממשלה, להקים את המשרד לקידום מעמד האישה, ולמנות את השרה מאי גולן, בהתאם לסעיף 31(א) לחוק-יסוד: הממשלה, לתפקיד השרה לקידום מעמד האישה; והחלטת הממשלה בהתאם לסעיף 31(ב) לחוק-יסוד: הממשלה להעביר לשרה לקידום מעמד האישה את הסמכויות הנתונות לשר לשוויון חברתי על פי חוק הרשות לקידום מעמד האישה, התשנ"ח–1998

אוריאל בוסו:  הצבעה

אוריאל בוסו: בעד הודעת הממשלה – 38 

אוריאל בוסו: נמנעים – 2 

אוריאל בוסו: אם כן, רבותיי חברי הכנסת, 38 בעד, 23 מתנגדים, שני נמנעים

אוריאל בוסו:  אני קובע כי הודעת הממשלה והחלטת הממשלה על הקמת המשרד ומינוי השרה מאי גולן לשרה לקידום מעמד האישה התקבלה

אוריאל בוסו: אם כן, כרגע הודעת הממשלה על העברת הסמכויות

אוריאל בוסו:  מי השר שמעביר? השר אופיר סופר, שר הקליטה

אוריאל בוסו:  השר אופיר סופר, בבקשה

אוריאל בוסו:  בבקשה, הודעת הממשלה

אופיר סופר: אדוני היושב-ראש, אני מתכבד להודיע כי הממשלה החליטה, בהתאם לסעיף 31(ד) לחוק-יסוד: הממשלה, להעביר מהמשרד לשוויון חברתי למשרד לקידום מעמד האישה את שטח הפעולה: קידום מעמד האישה, ובכלל זה את האחריות על הרשות לקידום מעמד האישה

אוריאל בוסו: תודה רבה לשר אופיר סופר

אוריאל בוסו: הודעה ליושב-ראש ועדת הכנסת חבר הכנסת אופיר כץ, בבקשה

): אדוני היושב-ראש, חבריי השרים, חברי הכנסת, אבקש להודיעכם על הקמת ועדה משותפת של ועדת הכספים וועדת החוץ והביטחון לתקציב הביטחון לפי חוק יסודות התקציב, התשמ"ה–1985

):  הוועדה תהיה בת עשרה חברים, חמישה מכל ועדה, לפי ההרכב הבא: מטעם ועדת החוץ והביטחון – חבר הכנסת יולי אדלשטיין, שישמש גם כיו"ר הוועדה, חברי הכנסת שלום דנינו, שרון ניר, גדי איזנקוט ורם בן ברק; מטעם ועדת הכספים – חברי הכנסת משה גפני, ינון אזולאי, יצחק קרויזר, משה סולומון וולדימיר בליאק; ממלאי מקום קבועים מטעם ועדת החוץ והביטחון – חברי הכנסת ניסים ואטורי, בועז ביסמוט וגדעון סער; ממלא מקום קבוע מטעם ועדת הכספים – חבר הכנסת יצחק פינדרוס

):  הודעה בלבד

ניסים ואטורי: תודה רבה

ניסים ואטורי: [רשומות (הצעות חוק, חוב' מ/1602)

ניסים ואטורי: ] 

ניסים ואטורי: תודה רבה

ניסים ואטורי:  אנחנו עוברים לנושא הבא, הצעות חוק מטעם הממשלה בקריאה ראשונה

ניסים ואטורי:  אנחנו מדברים על מ/1602, הצעת חוק ציוד רפואי (תיקון מס' 2 והוראת שעה), התשפ"ג–2023

ניסים ואטורי:  מציג חבר הכנסת השר משה ארבל, שר הבריאות, בבקשה

ניסים ואטורי:  חברי הכנסת, אני מבקש לשמור על שקט

הבריאות משה ארבל: מכובדי היושב-ראש, השרים, חבריי חברי הכנסת, אני מתכבד להציג בפני הכנסת את הצעת חוק ציוד רפואי (תיקון מס' 2 והוראת שעה)

הבריאות משה ארבל:  החוק הקיים קובע הסדר כללי לפיקוח על ציוד רפואי אשר נדרשת בדיקה של איכותו, בטיחותו ויעילותו באמצעות קביעת חובת רישום של הציוד הרפואי

הבריאות משה ארבל:       מטרת הצעת החוק המוגשת כאן היום היא להקל את הרגולציה על מי שמייצר או מי שמשווק ציוד רפואי שנרשם או שהותר שיווקו במדינה אחרת

הבריאות משה ארבל:  ציוד רפואי שנרשם ושהותר לשיווק במדינות מוכרות הוא ציוד רפואי בטוח ויעיל, אשר אין סיבה להטיל קשיים על רישומו

הבריאות משה ארבל:  הקלת הרגולציה הזו תאפשר גם כן הפחתה והוזלה של העלויות

הבריאות משה ארבל:  כך לגבי ציוד רפואי שרשום במדינה החברה באיחוד האירופי

הבריאות משה ארבל:  יש הפניה להוראות החקיקה הרלוונטיות של האיחוד האירופי שיחולו באיחוד האירופי מינואר 2024, ואשר על כן, גם התיקון ייכנס לתוקף במלואו במועד האמור

הבריאות משה ארבל:       אשר על כן, אני קורא לכם, חבריי חברי הכנסת, לתמוך בהצעת החוק

הבריאות משה ארבל:  זו הצעה שיש בה כדי להיטיב עם אזרחי ישראל כולם

הבריאות משה ארבל:  תודה רבה

ניסים ואטורי: תודה רבה

ניסים ואטורי:  נעבור לרשימת הדוברים

ניסים ואטורי:  אני מודיע בזאת שרשימת הדוברים סגורה

ניסים ואטורי:  חבר הכנסת רם בן ברק – אינו נוכח; חבר הכנסת מתן כהנא – אינו נוכח; חבר הכנסת דן אילוז – מוותר; חבר הכנסת מאיר כהן – אינו נוכח; חבר הכנסת יאסר חוגי'ראת – אינו נוכח

ניסים ואטורי:  חברת הכנסת מירב בן ארי

מירב בן ארי: תודה, אדוני היושב בראש

מירב בן ארי:  כנסת נכבדה, ראינו כעת את המינוי מאושר קבל עם ועדה

מירב בן ארי:  אני מאוד מאוד נקווה שבאמת השרה תתגייס לנושא הטיפול בקידום מעמד האישה, בעיקר בממשלה – בואו נתחיל מזה שאין בה מספיק נשים, נעבור לזה שאין מנכ"ליות נשים במשרדים, נעבור לזה שכל חוק שהבאנו לנשים טרפדו

מירב בן ארי:  אז אולי כשתהיה שרה שהיא אחראית על מעמד האישה נוכל לראות קידום לטובת נשים

מירב בן ארי:  בואו נגיד שאני, מה שנקרא, מנמיכה ציפיות, כי לאור התבטאויות העבר ולאור ההתנהלות שלה אני לא מצפה לזה

מירב בן ארי:       מה שאני כן חייבת לומר – – –     

אופיר כץ: לאחל לה בהצלחה

מירב בן ארי: נאחל לה בהצלחה, למרות שאני חייבת להגיד לך שגם מהריאיון אתמול לא התרשמתי, כי אני חושבת שבן אדם, ולא משנה מאיזה מקום קשה הוא מגיע, חייב להתגייס לצבא

מירב בן ארי:  ולא משנה, גם אם אתה בא ממשפחה חד-הורית, כמוני, נגיד, או כמו הרבה אחרים, אין שום סיבה שתשתמט משירות צבאי

מירב בן ארי:  שום סיבה

מירב בן ארי:  לא משנה מה

מירב בן ארי:       אני רוצה להגיד לך, אני ניהלתי מרכז לנוער בסיכון במשך עשר שנים, והיו אצלי נערים מקצה הרצף, כולל ממצב כלכלי קשה – ואף אחד לא ויתר על הזכות הזו להתגייס לצבא

מירב בן ארי:  וזה שיש כאן כל מיני – הישענות על מצב כלכלי כאיזושהי סיבה להשתמט, זה חמור

מירב בן ארי:  וחבל מאוד – ולא משנה כמה בוכים בריאיון – – –     

מאי גולן: הלוואי שכל החיים שלך תעשי רבע ממה שאני עשיתי – – –     

מירב בן ארי: לא ראיתי שאת פה בכלל

מירב בן ארי:  לא ראיתי שאת פה

מירב בן ארי:  אבל כל הדמעות האלה בריאיון – – –     

מאי גולן: תזכירי לי כמה פעמים באת להתחנן אליי – – –     

מירב בן ארי: את השתמטת משירות צבאי, כשהאנשים הכי חלשים בחברה הישראלית לא מוותרים על שירות צבאי

מאי גולן: צבועה, צבועה, אני מאחלת לך לחוות רבע ממה שחוויתי – – – אפסה – – –     

ניסים ואטורי: השרה מאי גולן

ניסים ואטורי:  ששון

מאי גולן: מי את שתבקרי אותי, עלובה – – –      

ניסים ואטורי: השרה מאי גולן

מירב בן ארי: אני לא שומעת אותך

מירב בן ארי:  את יכולה להמשיך לצרוח, את יכולה לקרוא לי "תרנגולת", את יכולה להגיד לי "קוקוריקו" – – –     

ניסים ואטורי: תעצרי רגע, תעצרי שנייה

מאי גולן: מי את שתבקרי אותי, עלובה? זה מה שאת, עלובה – – –      

מירב בן ארי: אני לא שומעת בכלל

מירב בן ארי:  אני לא שומעת

ניסים ואטורי: השרה מאי גולן, בבקשה

ניסים ואטורי:  השרה מאי גולן, את מפריעה

מירב בן ארי: מה אמרת לי? מה אמרת?      

מאי גולן: את עלובה

מאי גולן:  אישה עלובה, זה מה שאת

מאי גולן:  אין בך כלום

מירב בן ארי: "עלובה"

מירב בן ארי:  בבקשה

מירב בן ארי:  "אישה עלובה"

ניסים ואטורי: השרה מאי גולן – – –     

מאי גולן: כן, זה מה שאת

מאי גולן:  פוליטיקאית זגזגנית – – –     

מירב בן ארי: אני לא אענה לך, כי את לא שמעת את ההתייחסות שלי בכלל

מאי גולן: מי את בכלל שתבקרי אותי? את לא עברת רבע ממה שעברתי

מאי גולן:  בואי תספרי להם איך התחננת, התחננת – – –     

מירב בן ארי: אני לא אענה לך

מירב בן ארי:  גם כשהלכת וקראת לי פה "קוקוריקו" – – –      

מאי גולן: קוקוריקו, בטח – – – איך התחננת – – –      

מירב בן ארי: וגם כשהלכת לוועדת האתיקה ובכית שיוותרו לך – –      

מאי גולן: אני? מי בכה? לא, את שקרנית

מאי גולן:  לא, את לא נורמלית

מירב בן ארי: – – חייבים שיוותרו לך

ניסים ואטורי: את רוצה לדבר? השרה מאי גולן – – –     

מירב בן ארי: עכשיו, על זה שקראת לי "עלובה" חמש פעמים – ואני לא הגבתי לה, אדוני היושב-ראש – –       

מאי גולן: – – – עלובה, שקרנית – – – מי את – – –     

מירב בן ארי: – – אני אגיש עלייך עוד תלונה לוועדת האתיקה

מאי גולן: תגישי עוד עשר קובלנות

מירב בן ארי: את בושה וחרפה לכנסת

מאי גולן: את זגזגנית עלובה

מאי גולן:  בואי תספרי להם – – –      

מירב בן ארי: למה היא פונה אליי, אדוני? למה היא פונה אליי?     

מאי גולן: ככה אני רוצה

ניסים ואטורי: השרה מאי גולן

מאי גולן: בואי תספרי להם כמה התחננת – – – האזיק האלקטרוני

ניסים ואטורי: השרה מאי גולן

מירב בן ארי: למה היא פונה? אל תפני אליי בכלל

מאי גולן: שקרנית אחת – – – מי את בכלל? מי את? התחנפת ללפיד שייתן לך ג'וב

מאי גולן:  מי את?      

מירב בן ארי: אל תפני

מירב בן ארי:  אל תפני

ניסים ואטורי: השרה מאי גולן – – –     

מאי גולן: פוליטיקאית – – – קטנה, שלא – – – לי שאני – – –     

מירב בן ארי: לא יעזור לך, אני לא אענה לך בשפה שלך

ניסים ואטורי: השרה מאי גולן

ניסים ואטורי:  קריאה ראשונה

מאי גולן: מי יצביע לך? מי יצביע לך? מי את שתדברי על – – – בחיים שלי?      

מירב בן ארי: אני לא אענה בשפה שלך

מירב בן ארי:  אני לא אענה לך

מירב בן ארי:  זה מאוד מפריע

מאי גולן: מי את? אני מאחלת לך לחוות רבע ממה שאני חוויתי

מאי גולן:  את אימא חד-הורית – – –     

מירב בן ארי: זה מפריע

מירב בן ארי:  אני מבקשת שהיא לא תפריע לי

מירב בן ארי:  אני לא שומעת

מירב בן ארי:  אני לא שומעת

מאי גולן: את יכולה לבקש

מאי גולן:  אני אעמוד פה כמה שאני רוצה, חתיכת אפסה, אני אענה לך כל פעם

מירב בן ארי: על זה שקראת לי "עלובה" את תחטפי עוד תלונה לוועדת האתיקה

מאי גולן: את אפסה, אפסה, אפסה עלובה, זה מה שאת

מאי גולן:  מי שאת שתדברי אליי?      

מירב בן ארי: על זה שאת בושה וחרפה

מאי גולן: בושה מי שאת

מאי גולן:  בושה

מאי גולן:  מי את – – –       

מירב בן ארי: בושה

מירב בן ארי:  תעזבי בבקשה, זה נורא מפריע

מירב בן ארי:  נורא מפריע

מירב בן ארי:  את לא תפני אליי

מאי גולן: אם לא היו משריינים אותך, עוד מאה שנה לא היית בכנסת

מאי גולן:  מה מכרת? מה מכרת ללפיד?     

ניסים ואטורי: השרה מאי גולן – – –      

מירב בן ארי: את לא תפני אליי בכלל

מירב בן ארי:  את לא תפני אליי, ואני לא אענה לך בשפה שלך

מאי גולן: מי את שתדברי אליי – – – אני מאחלת לך – – – ממה שחוויתי

מירב בן ארי: זה מאוד מפריע, אדוני

מירב בן ארי:  את היית צריכה – – –      

ניסים ואטורי: אמרתי לך, נעצור את זה

ניסים ואטורי:  תעצרי רגע, תעצרי, תעצרי

מירב בן ארי: אני עוצרת

אופיר כץ: די, מירב, די, נו

אופיר כץ:  די, די, מספיק, נו די

מירב בן ארי: אני אומרת שאני לא אענה לה, מה אתה רוצה? למה, אני דיברתי? תעצור

ניסים ואטורי: תעצרי רגע, אני אוסיף לך את הזמן

מאי גולן: בואי תסבירי להם איך התחננת כשלא הצבעת – אל תעצור אותי

ניסים ואטורי: השרה מאי גולן, בבקשה

מאי גולן: איך התחננת כשלא הצבעת על האזיק האלקטרוני

מאי גולן:  צבועה

מאי גולן:  באת והתחננת אליהם: אל תעלו את זה, אל תעלי את זה, אני לא יכולה להצביע נגד

מאי גולן:  צבועה, שקרנית, זה מה שאת, ומה שתהיי כל החיים שלך

מירב בן ארי: אל תדאגי, על ה"צבועה", על ה"שקרנית", על ה"עלובה", כשאני לא עונה לך – –     

מאי גולן: אלף קובלנות – – – אלף קובלנות

מאי גולן:  מי מפחד ממך? מי מפחד ממך?     

מירב בן ארי: – – על הכול הכול תקבלי תגובה לוועדת האתיקה

מירב בן ארי:  את בושה וחרפה לכנסת, את בושה וחרפה לנשים במדינה

מאי גולן: איזה פחד, אני רועדת ממך

מאי גולן:  את בושה – – – לפוליטיקה – – –      

מירב בן ארי: פשוט אין לי מה להגיד לך

מירב בן ארי:  אין לי מה להגיד לך

מאי גולן:  << קריאה >>      עלובת נפש, את בושה לכל מה שאישה מייצגת

מאי גולן:  עלובת נפש, עלובת נפש

מירב בן ארי: תתביישי לך, תתביישי, השתמטת משירות צבאי

מירב בן ארי:  היית צריכה להתגייס לצבא, ובמקום זה הלכת – – –     

מאי גולן:   עלובת נפש

מאי גולן:  אני מאחלת לך – אני מאחלת לך לעבור את כל מה שחוויתי

מאי גולן:  מנוולת

ניסים ואטורי: אני מבקש – – –      

מירב בן ארי: אל תאחלי לי את האיחולים שלך

מירב בן ארי:  אני לא אענה לך

מאי גולן: מנוולת, זה מה שאת

מירב בן ארי: אני לא אענה לך

מאי גולן: את אימא לילדה – – –     

מירב בן ארי: אל תזכירי את הבת שלי בכלל

מאי גולן: אני אזכיר מה שאני רוצה

מאי גולן:  מי את – – –     

מירב בן ארי: אל תזכירי את הבת שלי

ניסים ואטורי: מאי, קריאה שנייה

ניסים ואטורי:  אני מבקש, מאי – – –     

נאור שירי: אה, זה קריאה שנייה?     

מירב בן ארי: אל תזכירי אותה – – –         

מאי גולן: אני אזכיר מה שאני רוצה

ניסים ואטורי: השרה מאי גולן, קריאה שלישית

ניסים ואטורי:  אני מבקש לצאת החוצה

מירב בן ארי: קריאה שלישית, לצאת החוצה

מאי גולן: עלובה, עלובה

ניסים ואטורי: מירב, הסתיים הזמן, אני מבקש מילות סיכום ולסיים

מאי גולן: אל תדאגי, יש אלוהים בשמיים

מאי גולן:  אני מאמינה בבורא עולם

מאי גולן:  מה שאני חוויתי בתור ילדה, את תחווי בחיים שלך

מירב בן ארי: שמעתי, שמעתי, שמעתי את הכול

מאי גולן: מנוולת

מירב בן ארי: שמעתי

מירב בן ארי:  שרה שהיא בושה וחרפה לנשים ולכנסת הזאת

מירב בן ארי:       (השרה לקידום מעמד האישה מאי גולן יוצאת מאולם המליאה

מירב בן ארי: )     

ניסים ואטורי: חבר הכנסת יוסף עטאונה – אינו נוכח; חבר הכנסת יואב סגלוביץ' – אינו נוכח; חבר הכנסת משה גפני – אינו נוכח; חברת הכנסת אימאן ח'טיב יאסין – אינה נוכחת; חברת הכנסת יוליה מלינובסקי – אינה נוכחת; חבר הכנסת השר שלמה קרעי – אינו נוכח; חבר הכנסת סימון דוידסון – אינו נוכח; חבר הכנסת זאב אלקין – אינו נוכח; חברת הכנסת אורנה ברביבאי – אינה נוכחת; חברת הכנסת מטי צרפתי הרכבי – אינה נוכחת; חבר הכנסת אלעזר שטרן – אינו נוכח; חברת הכנסת עאידה תומא סלימאן – אינה נוכחת; חבר הכנסת אחמד טיבי – אינו נוכח; חברת הכנסת נעמה לזימי – אינה נוכחת; חבר הכנסת גדעון סער – אינו נוכח; חבר הכנסת עידן רול – אינו נוכח; חבר הכנסת גלעד קריב – אינו נוכח; חברת הכנסת קארין אלהרר – אינה נוכחת; חבר הכנסת עופר כסיף – אינו נוכח; חבר הכנסת איימן עודה – אינו נוכח; חברת הכנסת דבי ביטון – אינה נוכחת; חבר הכנסת חמד עמאר – אינו נוכח; חבר הכנסת גדי איזנקוט – אינו נוכח; חבר הכנסת רון כץ – אינו נוכח; חבר הכנסת ווליד טאהא – אינו נוכח; חבר הכנסת יצחק פינדרוס – אינו נוכח; חבר הכנסת אבי מעוז – אינו נוכח; חבר הכנסת ולדימיר בליאק – אינו נוכח; חברת הכנסת מירב כהן – אינה נוכחת; חבר הכנסת יבגני סובה – אינו נוכח; חבר הכנסת עמית הלוי – אינו נוכח; חבר הכנסת ישראל אייכלר – אינו נוכח; חברת הכנסת מרב מיכאלי – אינה נוכחת; חברת הכנסת שרון ניר – אינה נוכחת

ניסים ואטורי:  חבר הכנסת מיקי לוי, בבקשה

מיקי לוי: אדוני היושב בראש, כנסת נכבדה, בשבוע שעבר התקיימה הפגנת הימין, וזה מכובד

מיקי לוי:  אנחנו נמצאים במדינה דמוקרטית, וזכותם של כל החלקים מהקשת הפוליטית להביע דעתם – בירושלים, בחיפה, בכל מקום אפשרי

מיקי לוי:  זוהי מהותה של המדינה הדמוקרטית-ליברלית, וחובה עלינו לקבל את זה כפי שזה

מיקי לוי:  אלא מאי? בשונה מהפגנות אחרות, עומד שר משפטים על הדוכן, ופיו מטיף דברים שקריים

מיקי לוי:  הוא מפנה אצבע מאשימה אל בג"ץ ואומר שבג"ץ מיטיב עם האנסים, מיטיב עם מחבלים על חשבון חיילי צה"ל

מיקי לוי:  ועומד אחר כך באחד מהראיונות יושב-ראש ועדת החוקה, חוק ומשפט, ואומר שזה היה בכלל נאום מאוזן

מיקי לוי:  תגידו, אתם השתגעתם? ואחר כך עומד כאן ראש הממשלה וחוזר על מה שהוא עשה מהכנסת הקודמת וקורא לאחדות

מיקי לוי:       אדוני ראש הממשלה, כשאתה לא מרסן את שר המשפטים, סגן ראש הממשלה, אל תבקש מאיתנו אחדות

מיקי לוי:  מפוררי העם הזה נמצאים אצלך

מיקי לוי:  הדברים שנאמרו על ידי שר המשפטים – ואני לא מבקר את המפגינים, עלו או לא עלו, תמונות כאלה ואחרות, כל אחד וסגנונו; יש לי דרישות מנבחרי ציבור

מיקי לוי:  יש לי ציפיות משר המשפטים של מדינת ישראל, שעומד על הבמה ופיו נוטף ארס אל מול שופטי בית המשפט העליון

מיקי לוי:  ראוי היה שהדברים האלה, שהם אינם דברי אמת – ואתה יודע את זה, אדוני ראש הממשלה – לא היו נאמרים על ידך

מיקי לוי:       אולי באותה שנייה קיבלת מחיאות כפיים וזכית לאהדה, אבל כשאתה בוחן את ההישג מול ההפסד, ברור לחלוטין שהפסדת

מיקי לוי:  דמותך נצבעה ביתר שאת בצבעים קרובים מאוד לצבע לא ראוי

מיקי לוי:  ולכן טוב היה אם היית נמנע מלהגיד את הדברים האלה

מיקי לוי:  אני אשמח, אדוני שר המשפטים, אם תשב בינך לבין עצמך, תפיק את הלקחים

מיקי לוי:  המשפטים האלה של הפניית אצבע מאשימה לא מוסיפים לך דבר

מיקי לוי:  תודה רבה

ניסים ואטורי:  תודה רבה

ניסים ואטורי:  חבר הכנסת ואליד אלהואשלה – אינו נוכח; חברת הכנסת יפעת שאשא ביטון –אינה נוכחת; חבר הכנסת עודד פורר – אינו נוכח; חבר הכנסת יוראי להב הרצנו – אינו נוכח; חברת הכנסת פנינה תמנו שטה – אינה נוכחת; חברת הכנסת טטיאנה מזרסקי – אינה נוכחת; חברת הכנסת שלי טל מירון – אינה נוכחת; חברת הכנסת שרן מרים השכל – אינה נוכחת; חבר הכנסת דני דנון – אינו נוכח

ניסים ואטורי:  חבר הכנסת נאור שירי, בבקשה

נאור שירי: תודה רבה

נאור שירי:  שוב ערב טוב, היושב-ראש, חבריי חברי הכנסת, כולנו עדיין עדים לסערה רבתי שהתחוללה פה עד לפני כמה דקות, אבל בסדר

בועז טופורובסקי: מזל טוב, נאור

נאור שירי: תודה, תודה רבה, בועז

ניסים ואטורי: מזל טוב

נאור שירי: תודה רבה לכולם

נאור שירי:  עוד מישהו?      אני רוצה לדבר קצת על מסיבת העיתונאים המהוללת של ראש הממשלה

נאור שירי:  כמובן, אנחנו מדברים על הבטחת הבחירות, חינוך חינם מגיל לידה עד שלוש

נאור שירי:  אדוני היושב-ראש, תגיד, אתה הבנת מה היה במסיבת העיתונאים? שאלה רטורית

נאור שירי:  כבר ראית את המסיבה?      

ניסים ואטורי: כן

נאור שירי: בטח קיבלת דף מסרים – לא במובן השלילי, חלילה

נאור שירי:  זה בסדר

ניסים ואטורי: לא קיבלתי כלום, לא ראיתי, הייתי עסוק

נאור שירי: היית עסוק, אוקיי, אז אני אספר לך

נאור שירי:  אני ישבתי וראיתי, אומנם בדיעבד, והיה קצת קשה לי להבין, אבל מה שכן הבנתי – חינוך חינם, שזו הייתה הבטחת בחירות שנניח, אם אנחנו שמים בצד, אם אנחנו בכלל מסכימים שזה מה שצריך במהפכה שאין ספק שצריכה להגיע לגיל הרך – חינוך חינם לא יהיה

נאור שירי:  תהיה נקודת זיכוי, אני מניח שישימו אותה גם במס הכנסה שלילי, מה שירחיב את יריעת הזכאים לאותה נקודת זיכוי – אבל מה היה חסר לנו? חבר הכנסת טור פז, אולי זה יעניין אותך

נאור שירי:  מה היה חסר במסיבת עיתונאים? אני לא עושה לך כמו מורה – – –     

משה טור פז: ממלכתיות

נאור שירי: עזוב את הממלכתיות

נאור שירי:  הייתה חסרה התייחסות לבעיה עצמה

נאור שירי:  הרי איזה כיף זה להגיד: בואו ניתן כסף חינם, או בואו נבטיח חינוך לגיל הרך חינם – – –     

משה טור פז: כסף שאין בקופה

נאור שירי: עזוב, אני לא מתייחס שנייה לירידה במיסים, כי אין לי זמן, ואז ניכנס לירידה במיסים, לירידה בשימוש בכרטיסי אשראי, הכנסה, עסקים קטנים

נאור שירי:  אל תכניס אותי לזוויות כאלו, כי אני רוצה להיות ממוקד, כי איכשהו שלוש הדקות זה לא מספיק

נאור שירי:  אבל מה היה חסר באמת בהתייחסות של ראש הממשלה, שר החינוך ושר האוצר, שאתה אמור לתפוס מהם אנשים רציניים? הייתה חסרה התייחסות קטנה – לבעיה עצמה

נאור שירי:       הבעיה העיקרית בחינוך לגיל הרך היא נשות ואנשי הצוות

נאור שירי:  איפה ההתייחסות למשאב הזה, בהנחה שאתה מתייחס לזה כמשאב? אם אתה רוצה באמת לטפל או לעשות מהפכה בחינוך לגיל הרך במדינת ישראל, אל תשים 3

נאור שירי: 2 מיליארד שקלים מכספי משלמי ומשלמות המיסים על כלום, על משהו שאני ואתה בקושי נרגיש – או אני ארגיש, אתה כבר לא בגילאים, סליחה

נאור שירי:  אולי אתה יותר קרוב לסבא

נאור שירי:  אז איפה אתם שמים את הכסף? לוקחים 3 מיליארד שקלים, זורקים אותם לחשבונות בנק כאלה ואחרים, אבל לא מטפלים במהות הבעיה

נאור שירי:  איפה ההתייחסות לנשות הצוות, להכשרה, למעמד, לזה שאין מספיק נשות צוות? איפה ההתייחסות לזה? למבנים, לרגולציה על מבנים? בכלל התייחסות לזה שרק רבע מכל ילדי וילדות ישראל נמצאים במעונות מפוקחים? איך עכשיו אתה בכלל תרחיב את זה?     

ניסים ואטורי: נגמר הזמן

נאור שירי: להגיד "בואו נאשר אישורי בנייה" – זה סתם, כלאם פאדי, כמו כל הממשלה הזאת

נאור שירי:  כלאם פאדי

נאור שירי:  סתם דיבורים

נאור שירי:  משפט אחרון

נאור שירי:  3

נאור שירי: 2 מיליארד שקל ממשלמי המיסים – טלי גוטליב, את זה לא שמעת

נאור שירי:  חבל שאת זה את לא שומעת, כי אחרי זה תגידי שאנחנו תקליט שבור

נאור שירי:  אחרי זה תגידי שאנחנו תקליט שבור כשאנחנו מדברים על הגיל הרך

ניסים ואטורי: הוא סיים, הוא אמור לרדת, שלא ידליק אותך

טלי גוטליב: אני עכשיו ראיתי את חברה שלי מאי גולן בוכה בחוץ

טלי גוטליב:  זה מה שראיתי

טלי גוטליב:  למה? למה?      

נאור שירי: על זה שאתם לוקחים 3

נאור שירי: 2 מיליארד שקלים ומבזבזים את זה לחינם, סתם

נאור שירי:  בושה

טלי גוטליב: תקשיב, אני עכשיו באה אחרי שאני רואה את מאי גולן בוכה, שרה בישראל – למה? די כבר, באמת

טלי גוטליב:  לא לכולם יש עור כמו שלי, כמו של פיל

טלי גוטליב:  לא לכולם יש עור של פיל

ניסים ואטורי: תודה רבה

ניסים ואטורי:  חבר הכנסת אריאל קלנר – אינו נוכח; חבר הכנסת ינון אזולאי – אינו נוכח; חבר הכנסת משה טור פז – מוותר; חבר הכנסת אלון שוסטר – אינו נוכח; חברת הכנסת מרים מיכל וולדיגר – אינה נוכחת; חברת הכנסת אפרת רייטן מרום – אינה נוכחת; חברת הכנסת מיכל שיר סגמן – אינה נוכחת; חברת הכנסת קטי קטרין שטרית – אינה נוכחת; חבר הכנסת יוסף טייב – אינו נוכח

ניסים ואטורי:  חברת הכנסת טלי גוטליב?     

טלי גוטליב: אם מאי לא פה אני לא עולה, כי רציתי לחזק אותה

ניסים ואטורי:  חברת הכנסת יסמין פרידמן – אינה נוכחת; חבר הכנסת מנסור עבאס – אינו נוכח; חבר הכנסת אביגדור ליברמן – אינו נוכח; חבר הכנסת צבי ידידיה סוכות – אינו נוכח; חבר הכנסת מיכאל מרדכי ביטון – אינו נוכח; חבר הכנסת דוד ביטן – אינו נוכח; חבר הכנסת משה רוט – אינו נוכח; חבר הכנסת יעקב אשר – אינו נוכח

ניסים ואטורי:       טוב, אפשר להצביע? אין חתימות, נכון? אוקיי, הצבעה אלקטרונית

ניסים ואטורי:  אנחנו מצביעים

ניסים ואטורי:  אפשר להכניס את מאי? אנחנו מצביעים על הצעת חוק ציוד רפואי (תיקון מס' 2 והוראת שעה), התשפ"ג– 2023

ניסים ואטורי:  הצבעה

ניסים ואטורי: בעד ההצעה להעביר את הצעת החוק לוועדה – 12 

ניסים ואטורי: נמנעים – אין  

ניסים ואטורי: בעד – 12, נגד – אין, אין מתנגדים

ניסים ואטורי:  אני מודיע שהצעת חוק ציוד רפואי (תיקון מס' 2 והוראת שעה), התשפ"ג–2023, עברה בקריאה ראשונה ותעבור לוועדת הבריאות

ניסים ואטורי:  תודה

ניסים ואטורי: הודעה לסגנית המזכיר, בבקשה

אלינור ימין: ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה ראשונה, מטעם הממשלה: הצעת חוק ארגון הפיקוח על העבודה (תיקון מס' 13), התשפ"ג–2023

אלינור ימין:       עוד אודיעכם כי על פי סעיף 96(ה)(1) לתקנון הכנסת, עקב מינויו של חבר הכנסת משה ארבל לשר ביום כ"ח בניסן התשפ"ג, 19 באפריל 2023, הורדו מסדר-היום הצעות חוק שהגיש כמציע יחיד, ושמו נמחק מהצעות חוק שהיה שותף להן עם מציעים אחרים

אלינור ימין:  תודה

אלינור ימין: [רשומות (הצעות חוק, חוב' 957)

אלינור ימין: ] 

משה טור פז: הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018) (תיקון מס' 9) (הקצאת סכום לרשויות המקומיות הסמוכות לנמל התעופה בן-גוריון), התשפ"ג–2023

משה טור פז:  של חבר הכנסת משה גפני וקבוצת חברי הכנסת

משה טור פז:  יציג חבר הכנסת ינון אזולאי, בבקשה

משה טור פז:  תודה

ינון אזולאי: אדוני היושב בראש, חבריי חברי הכנסת, כבוד השר, נאור, מזל טוב

ינון אזולאי:  מתי בלועזי?     

נאור שירי: היום

ינון אזולאי: אז מתי בעברי? שאלתי מתי בלועזי, אמרת שהיום

משה טור פז: גם וגם

משה טור פז:  פעם ב-19 שנה הם מתאחדים

ינון אזולאי: פעם ב-19 שנה

ינון אזולאי:  אתה בן 19 היום או בן 38?      

משה טור פז: יותר קרוב ל-19

ינון אזולאי: טוב

ינון אזולאי:  אני נמצא פה להציג בשם הרב גפני, וגם לרב גפני יש היום יום הולדת, של שנת ה-71, אז הפער ביניכם לא כל כך גדול, נאור

ינון אזולאי:  אז שלשניכם יהיה מזל טוב

ינון אזולאי:  אריכות ימים ושנים

ינון אזולאי:       אדוני היושב-ראש, חבריי חברי הכנסת, אני מתכבד להביא בפני הכנסת בקריאה הראשונה את הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב לשנת 2017 ו-2018) (תיקון מס' 9) (הקצאת סכום לרשויות המקומיות הסמוכות לנמל התעופה בן-גוריון), התשפ"ג–2023

ינון אזולאי:  במסגרת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח–2018, תוקן חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז–2016, ונוסף בו פרק ד'1, שעניינו תשלום ארנונה לרשויות הסמוכות לנמל התעופה בן-גוריון

ינון אזולאי:  בסעיף 25א לחוק נקבע מנגנון שלפיו בכל שנה יוקצה סכום מסוים מתקציב משרד הפנים לרשויות המקומיות הסמוכות לנמל התעופה, בהתאם לכללי החלוקה שיקבע שר הפנים בהסכמת שר האוצר ובהתאם לעקרונות חלוקה המפורטים בסעיף, ובהם אפיון וסיווג של הרשות המקומית ויישובים בתחומה באשכול בהתאם למדרג חברתי-כלכלי, גודל האוכלוסייה ברשות המקומית, מצבה הפיננסי של הרשות המקומית והיקף שטח הנכסים שבתחומה שאינם מבני מגורים לשם חישוב ארנונה

ינון אזולאי:      המנגנון שנקבע בסעיף מורכב משני מעגלי חלוקה

ינון אזולאי:  מעגל החלוקה הראשון מוקצה בסכום השווה ל-35% לפחות מהתקציב השנתי לשש רשויות מקומיות: עיריית אור יהודה, עיריית לוד, מועצה אזורית חבל מודיעין, מועצה אזורית עמק לוד, עיריית יהוד-נווה מונסון ומועצה מקומית שוהם

ינון אזולאי:  במעגל החלוקה השני מוקצים 65% הנותרים מהתקציב לרשויות מקומיות סמוכות אחרות

ינון אזולאי:  כנגד הסדר זה תלויות ועומדות שלוש עתירות שהגישו רשויות מקומיות השוכנות בקרבת נמל התעופה בן-גוריון לבית המשפט

ינון אזולאי:       בהצעת החוק הזאת מוצע לבטל את סעיף (ב) של סעיף 25א האמור, שמקצה כאמור חלק מהתקציב לשש רשויות מקומיות, ולהשאיר מעגל חלוקה אחד בלבד, שיאפשר חלוקה של התקציב המלא שהוקצה לרשויות המקומיות הסמוכות לנמל התעופה בן-גוריון

ינון אזולאי:  לאור האמור, אבקשכם לאשר את הצעת החוק בקריאה ראשונה

ינון אזולאי:  תודה רבה לכם

משה טור פז: תודה רבה

משה טור פז:  אנחנו נעבור עכשיו לדיון האישי

משה טור פז:  נקרא לפי סדר הרשומים

משה טור פז:  ראשון הדוברים, חבר הכנסת רם בן ברק – אינו נוכח

בועז טופורובסקי: האופוזיציה הורידה דוברים

משה טור פז: את כל הדוברים

משה טור פז:  אם כך, אני אקריא רק את חברי הקואליציה

משה טור פז:  קואליציה, מבקשים להוריד את רשימת הדוברים? איפה יו"ר הקואליציה? אם כך, כלל הדוברים תמו

משה טור פז:  המציג, חבר הכנסת אזולאי, האם יש לך עוד משהו להוסיף?     אם כך, אנחנו נעבור להצבעה

משה טור פז:  ההצבעה תהיה אלקטרונית

משה טור פז:  נא לשבת

משה טור פז:  הצבעה

משה טור פז: בעד ההצעה להעביר את הצעת החוק לוועדה – 13 

משה טור פז: נמנעים – אין 

משה טור פז: בעד – 13, נגד – אין, נמנעים – אין

משה טור פז:  אני קובע שהצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018) (תיקון מס' 9) (הקצאת סכום לרשויות המקומיות הסמוכות לנמל התעופה בן-גוריון), התקבלה בקריאה ראשונה ותעבור לוועדת הכספים להכנה לקריאה שנייה ושלישית

משה טור פז: [רשומות (הצעות חוק, חוב' מ/1605)

משה טור פז: ] 

משה טור פז: אנחנו עוברים להצעת חוק לתיקון פקודת התעבורה (תיקון מס' 133), התשפ"ג–2023

משה טור פז:  מי יציג מטעם הממשלה? סגן שרת התחבורה והבטיחות בדרכים אורי מקלב, בבקשה

משה טור פז:  לרשותך עשר דקות, בבקשה

בועז טופורובסקי: מעולה

בועז טופורובסקי:  סוף-סוף

בועז טופורובסקי:  הצעת חוק מעולה

אורי מקלב: תחילת הדרך

אורי מקלב:  נכון

אורי מקלב:  תודה רבה, אדוני היושב-ראש

אורי מקלב:  מכובדי, חבריי הכנסת, השרים לא נמצאים, אבל זה בסדר, חבר הכנסת בועז טופורובסקי, תודה רבה על העידוד על הצעת החוק

אורי מקלב:  כהתחלה זה בסדר

אורי מקלב:  באמת הצעת החוק הזו דנה בדברים מאוד חשובים שקשורים לפקודת התעבורה, שרוצים להגביר את הבטיחות

אורי מקלב:  אני אקריא את זה לפי מה שכתוב אצלי בדפים כדי שזה יהיה מדויק יותר, ושייכנס לפרוטוקול בצורה מדויקת וסדורה

אורי מקלב:       הצעת חוק לתיקון פקודת התעבורה (מס' 133), התשפ"ג–2023, עניינה כמה נושאים בתחום אכיפת התעבורה כלקח מהאירועים בדרכים ומההתמודדות עם העבריינות בתחום התעבורה, העולה בחיי אדם ובנזק לרכוש

אורי מקלב:  הראשון הוא מימוש החלטת הממשלה מס' 4188 בדבר דחיית גיל קבלת רישיונות הנהיגה בשנה למי שהורשע בעבירות בתחום הנהיגה בכלים שאינם טעונים רישיון נהיגה או שנקבע לגביו כי ביצע עבירה כזו אף בלי הרשעה

אורי מקלב:       מוצע להחיל הוראה על הפרת ההוראות בעניין גיל מזערי לנהיגה על אופניים עם מנוע עזר או גלגינוע – חובה לנהוג בכלים כאמור כשהם תקניים, וחובה לעמוד בהכשרה לנהיגה בהם

אורי מקלב:      בנוסף, מוצע לקבוע איסור על מורי נהיגה צבאיים לדבר בטלפון נייד בלי דיבורית בזמן שיעור נהיגה, כפי שהדבר אסור על מורי נהיגה אזרחיים זה שנים

אורי מקלב:  עוד מוצע להרחיב את גורמי המשטרה שיורשו לערוך שימועים לצורך פסילת רישיון מינהלית והשבתת רכב מינהלית, כך שלא תידרש דרגת קצונה דווקא, אלא הסמכה מקצועית רלוונטית – שוטר שמוסמך להיות תובע, שיקבל מהמפכ"ל הסמכה ייעודית לעניין זה

אורי מקלב:      לבסוף, מוצע להסיר אי-בהירות בעניין סמכות השבתת רכב מחובר עם עבירה לכאורה של משקל כולל העולה על המותר שבוצע רק מאחד מחלקיו – נניח, נגררת שהיא מעל המשקל – ולקבוע כי לעניין זה יש לראות את הרכב המחובר כרכב אחד, וביחד נחשב כרכב שהמשקל שלו עולה על המותר

אורי מקלב:  זה בעקבות ערעורים על דוחות שניתנו לנהגים כמובן

אורי מקלב:  אנחנו מעוניינים גם לתקן את החוק בעניין הזה כדי שאנשים לא ינצלו את זה לרעה, ושמי שעובר את העבירה – נוכל באמת לתת לו את העונש המתאים והמגיע

אורי מקלב:       אשר על כן, אבקש לאשר את הצעת החוק ולהעבירה לוועדת הכלכלה לשם הכנתה לקריאה שנייה ושלישית

אורי מקלב:  אודה על הצבעה בעד החוק הזה

מירב בן ארי: קריאה ראשונה

מירב בן ארי:  אמרת שנייה ושלישית

אורי מקלב: כן

אורי מקלב:  זה יאפשר להעביר לוועדת הכלכלה לשם הכנתה

אורי מקלב:  נכון, זו קריאה ראשונה

אורי מקלב:  קריאה ראשונה זה עכשיו, זו הצעת חוק ממשלתית

אורי מקלב:  הצעה לקריאה ראשונה, ולהעביר לוועדה לקריאה שנייה ושלישית

בועז טופורובסקי: כל הכבוד

משה טור פז: תודה רבה

משה טור פז:  אופוזיציה, האם אתם מסירים את הדוברים? קואליציה, יו"ר הקואליציה, אני מבין שאתם מסירים את הדוברים

משה טור פז:       אם כך, אנחנו עוברים להצבעה

משה טור פז:  חבריי חברי הכנסת, תיקון פקודת התעבורה (תיקון מס' 133), התשפ"ג–2023

משה טור פז:  שימו לב, הצבעה

משה טור פז: בעד ההצעה להעביר את הצעת החוק לוועדה – 11 

משה טור פז: נמנעים – אין  

משה טור פז: בעד – 11, אין מתנגדים, אין נמנעים

משה טור פז:  אני קובע שההצעה עברה, אושרה, והצעת החוק תעבור להכנה לקריאה שנייה ושלישית לוועדת הכלכלה

משה טור פז: [מס' כ/925; דברי הכנסת, חוב' י"ט, ישיבה 54

משה טור פז: ]     

משה טור פז: אנחנו ממשיכים בסדר-היום ועוברים להצבעות על החלטות על החלת דין רציפות

משה טור פז:  נתחיל עם החלטת ועדת הבריאות

מירב בן ארי: אנחנו מסירים את ההתנגדויות – – –     

משה טור פז: מסירים את כל ההתנגדויות, האופוזיציה? גם יש עתיד? האם יש מישהו מהמחנה הממלכתי? אין

משה טור פז:  בסדר גמור

משה טור פז:       אנחנו נעבור להצבעה על החלטת ועדת הבריאות בעניין הצעת חוק ביטוח בריאות ממלכתי (תיקון מס' 65) (החזר דמי נסיעה באמבולנס לחולה סיעודי ובעד חולה שנפטר), התשפ"ב–2022

משה טור פז:  שימו לב, ההצבעה תהיה אלקטרונית

משה טור פז:  הצבעה

משה טור פז: בעד הודעת הוועדה – 6 

משה טור פז: נמנעים – אין  

משה טור פז: בעד – שישה, אין נגד, אין נמנעים

משה טור פז:  אני קובע שההחלטה עברה

משה טור פז:  הצעת החוק חוזרת לדיון בוועדת הבריאות

משה טור פז: [מס' כ/922, כ/394; דברי הכנסת, חוב' י"ט, ישיבה 54

משה טור פז: ]     

משה טור פז: אנחנו עוברים להחלטת ועדת הכלכלה בעניין הצעת חוק לתיקון פקודת האגודות השיתופיות (מס' 12) (הרחבת תחולה לעניין ועדות קבלה ביישובים קהילתיים), התשפ"ב–2022 – התנגדויות

משה טור פז:  אופוזיציה, האם מישהו מעוניין לנמק את ההתנגדויות?     

מירב בן ארי: לא, לא

מירב בן ארי:  אנחנו מסירים

משה טור פז: הבנתי

משה טור פז:  הוסרו כלל ההתנגדויות

משה טור פז:  אם כך, אנחנו עוברים להצבעה על החלטת ועדת הכלכלה

משה טור פז:  שימו לב, הצבעה

משה טור פז: בעד הודעת הוועדה – 6 

משה טור פז: נמנעים – אין  

משה טור פז: בעד – שישה, אין נגד, אין נמנעים

משה טור פז:  אני קובע שהחלטת ועדת הכלכלה בעניין הצעת חוק לתיקון פקודת האגודות השיתופיות (מס' 12) (הרחבת תחולה לעניין ועדות קבלה ביישובים קהילתיים), התשפ"ב–2022, עברה, והיא חוזרת לדיון בוועדת הכלכלה

משה טור פז:      אנחנו עוברים להחלטת ועדת הכלכלה בעניין הצעת חוק הגנת הצרכן (תיקון מס' 65) (סימון תוצרת חקלאית שאינה ארוזה מראש), התשפ"ב–2022

משה טור פז:  ושוב, הקואליציה, האם אתם מסירים את ההתנגדויות? אופוזיציה, סליחה

משה טור פז:  מירב

מירב בן ארי: מסירים את ההתנגדויות

משה טור פז: מסירים את ההתנגדויות

משה טור פז:  אם ככה, אנחנו עוברים להצבעה

משה טור פז:  הצבעה

משה טור פז: בעד הודעת הוועדה – 5 

משה טור פז: נמנעים – אין  

משה טור פז: בעד – חמישה, אין נגד, אין נמנעים

משה טור פז:  אני קובע כי החלטת ועדת הכלכלה בעניין הצעת חוק הגנת הצרכן (תיקון מס' 65) (סימון תוצרת חקלאית שאינה ארוזה מראש), התשפ"ב–2022, עברה, אושרה, והיא חוזרת לדיון בוועדת הכלכלה

משה טור פז: [מס' כ/919; דברי הכנסת, חוב' י"ט, ישיבה 56

משה טור פז: ]     

משה טור פז: אנחנו עוברים להחלטת ועדת החינוך, התרבות והספורט בעניין הצעת חוק הארכת השעיה של עובד מדינה ופיטורין של עובד הוראה לשם הגנה על קטין או חסר ישע (תיקוני חקיקה), התשפ"ב–2022

משה טור פז:  סיעת יש עתיד, אתם מסירים את ההתנגדויות?     

מירב בן ארי: מסירים את ההתנגדויות

משה טור פז: אם ככה, אנחנו עוברים להצבעה

משה טור פז: בעד הודעת הוועדה – 5  

משה טור פז: נמנעים – אין 

משה טור פז: בעד – חמישה

משה טור פז:  אין נגד, אין נמנעים

משה טור פז:  אני קובע כי החלטת ועדת החינוך, התרבות והספורט בעניין הצעת חוק הארכת השעיה של עובד מדינה ופיטורין של עובד הוראה לשם הגנה על קטין או חסר ישע (תיקוני חקיקה), התשפ"ב–2022, אושרה, והיא חוזרת לדיון בוועדת החינוך, התרבות והספורט

משה טור פז: [מס' מ/1520; דברי הכנסת, חוב' כ"א, ישיבה 62

משה טור פז: ]     

משה טור פז: הסעיף הבא: הודעת הממשלה על רצונה להחיל דין רציפות על הצעת חוק כלי הירייה (תיקון מס' 23), התשפ"ב–2022

משה טור פז:  אין התנגדויות ממילא

משה טור פז:  אנחנו עוברים להצבעה

משה טור פז: בעד הודעת הממשלה – 5 

משה טור פז: נמנעים – אין 

משה טור פז: בעד – חמישה

משה טור פז:  אין נגד, אין נמנעים

משה טור פז:  אני קובע כי הודעת הממשלה על רצונה להחיל דין רציפות על הצעת חוק כלי הירייה (תיקון מס' 23), התשפ"ב–2022, נתקבלה, והיא תועבר לוועדת הכנסת לקביעת ועדה

משה טור פז:  סליחה, תועבר לוועדה לביטחון לאומי

משה טור פז:      תם סדר-היום

משה טור פז:  הישיבה הבאה תתקיים מחר, יום שלישי י"א באייר התשפ"ג, 2 במאי 2023, בשעה 16:00

משה טור פז:  ישיבה זו נעולה